
| Muzikos mokvtoja Erika Kohut kaip audra įlekia 
į butą, kuriame gyvena su savo motina. Motina dažnai 
vadina Eriką vijurku, nes vaikas kartais tiesiog kaip gy- 
vasis sidabras — taip ir taiko pasprukti nuo motinos. 
Erikai netrukus sukaks keturiasdešimt. Dėl amžiaus moti- 
na jau lengvai galėtų būti Erikos senele. Tik po dauge- 
lio nelengvų vedybinio gyvenimo metų Erika išvydo šį 
pasaulį. Tėvas iškart perdavė lazdelę savo dukteriai ir 
pasitraukė. Erika įžengė į sceną, tėvas nužengė nuo jos. 
Bėda šiandien suteikė Erikai sparnus. Lyg rudens lapų 
glėbys ji įsisuka pro buto duris, stengdamasi nemačiomis 
šmurkštelėti į savo kambarį. Tačiau jau stovinti visu ūgiu 
motina sulaiko Eriką. Priremia ją pasiaiškinti ir prie sie- 
nos, inkvizitorė ir baudžiamasis būrys vienam asmeny, 
šeimos ir valstybės vienbalsiai pripažintas motina. Mo- 
tina tardo, kodėl Erika tik dabar, taip vėlai, parsibeldusi 
namo. Paskutinis mokinys išėjo jau prieš tris valandas, 
nuo galvos iki kojų apibertas Erikos patyčiomis. Tikriau- 
siai Manei, kad aš nesužinosiu, kur tu buvai, Erika. Duk- 
Ia privalo atsakinėt motinai net nepaklausta, nors motina 
ja ir nepatikės, nes vaikas linkęs pameluoti. Motina dar 
laukia, bet tik kol suskaičiuos vienas, du, trys. 

Jau išgirdusi „du“, duktė išdrožia labai nutolusį nuo 
teisybės pasiaiškinimą. Jai iš rankų išplėšiamas natų 
prikimštas portfelis, ir jame motina regi skaudų atsakymą 
į visus klausimus. Keturi Bethoveno sonatų aplankai ne- 
patenkinti pasidalinę ankštą erdvę su nauja suknele, 
aiškiai ką tik pirkta. Motina siuste pasiunta. Anksčiau, 
parduotuvėje, suknelė, pasmeigta ant kabyklės, atrodė to- 
kia patraukli, spalvinga ir glotni, dabar ji tyso ten lyg 
murkšlinas skuduras, smaigstomas motinos žvilgsnių. Tuos 
pinigus už suknelę juk reikėjo padėt į taupomąją kasą! 

O dabar Erika išleido juos per anksti. Būtų buvę galima 
nuolatos matyti šią suknelę prieš akis Austrijos statybi- 
nės firmos taupomosios kasos knygelės įnašo pavidalu, 
nebūtų buvę baugu prieiti prie baltinių spintos, kur tau- 
pomoji knygelė dirsčioja iš už paklodžių krūvos. Bet 
šiandien Erika pasivaikščiojo, paėmė iš sąskaitos pinigų, 
ir štai rezultatas: tegu Erika apsivelka ta suknele kas- 
kart, kai parūps, kur dingusi va ta apvali suma. Tuos 
žodžius klykia motina: šitaip tu iššvaistei būsimą atly- 
gį! Vėliau būtume turėję naują butą, tačiau neiškentei, 
o dabar turi tik lupatą, kuri greit išeis iš mados. Motina 
visko nori vėliau. Nieko nenori dabar. Tačiau savo vaiko 
nori visados, nori visados žinoti, kur jį rasti, jei ištiks 
bėda, nes mamai gresia infarktas. Šiuo momentu motina 
nori taupyti, kad galėtų mėgautis vėliau. O Erika ima 
ir nusiperka suknelę, dar kone laikinesnį daiktą kaip 
majonezo kruopelė ant sumuštinio su žuvim. O šitoji suk- 
nia net kitais metais, kitą mėnesį jau bus išėjusi iš bet 
kokios mados. Pinigai niekad neišeina iš mados. 

Butas, kurį jos nuomoja ir kur dabar gyvena, toks 
pasenęs, kad jį galima tik išmesti. Bet pirmiau, kadangi 
jų naujasis butas statomas visiškai naujoviškai, abi pasi- 
rinks sieninių spintų ir net kambarių sienų padėtį. Vis- 
kas daroma tiksliai pagal asmeninius nurodymus. Kaip 
moki, taip ir šoka. Motina, kuri gauna tik nedidukę 
pensiją, sprendžia, ką apmoka Erika. Šitam naujutėlai- 
čiam bute, pastatytame pagal ateities metodus, kiekviena 
gaus nuosavą karalystę, Erika čia, motina ten, karalys- 
tes, tvarkingai atskirtas vieną nuo kitos. Tačiau bus ir 
bendra svetainė susitikti. Jeigu užsimanysi. Tačiau mo- 
tina su vaiku, žinoma, visuomet trokšta bendrauti, nes jos 
lyg vienas kūnas. Net čia, šitoj kiaulidėj, kuri pamažiu- 
kais griūva, Erika turi nuosavą karalystę, kur ji šeimi- 
ninkauja savo nuožiūra. Tai tik apgaulinga karalystė, nes 
motina bet kada gali į ją patekti. Erikos kambario durys 
nerakinamos, vaikas juk neturi paslapčių. 

Erikos gyvenimo erdvę sudaro kambarėlis, kur ji da- 
ro, kas šauna į galvą. Niekas jai netrukdo, nes kambarė- 
lis — visiška jos nuosavybė. Motinos karalystė — visa kita 
bute, nes namų šeimininkė viskuo rūpinasi ir tvarkosi 

visur, o Erika tik naudojasi motinos šeimininkavimo vai- 
siais. Erikai niekados nereikėjo triūsti namuose, nes triū- 
siant ir švarinantis pianistei genda rankos. Kartais, 
kokią retą atokvėpio akimirką, motiną apima ne- 
rimas dėl tokios įvairialypės nuosavybės. Mat juk ne- 
įmanoma visąlaik tiksliai žinoti, kur yra vienas ar kitas 
daiktas. O kur dabar toji nenuorama brangenybė? Ko- 
kiuose kambariuose ji spurda viena, o gal dviese? Erika, 
tas gyvsidabris, tas vijurkas, šią akimirką gal kur nors 
krečia išdaigas. Tačiau kasdien motina vis randa dukte- 
Iį sekundės tikslumu ten, kur jai ir dera būti: namuose. 
Motiną dažnai pagauna nerimas, nes kiekvienas savinin- 
kas pirmiausia išmoksta, ir tas mokslas skausmingas, vie- 
ną dalyką: pasitikėjimas gerai, bet kontrolė irgi praver- 
čia. Pagrindinis mamos rūpestis fiksuoti savo nuosavybę 
kuo nejudamesnę vienoje vietoje, kad ji nepabėgtų. Šiam 
tikslui pasitelktas televizorius, kuris tiekia į namus gra- 
-Žius paveikslus, gražius veiksmus, sufabrikuotus ir supa- 
kuotus. Dėl jo Erika beveik visada čia, o jeigu kada ir 
išėjusi, tai motina tiksliai žino, kur ji lakioja. Kartais 
vakare Erika išeina į koncertą, bet juo tolyn, juo retyn. 
Arba ji sėdi prie pianino ir barškina, prisimindama savo 
galutinai palaidotą pianistės karjerą, arba lyg pikta dva- 
sia sklando per pamoką savo mokiniams virš galvų. Ten 
jai galima prisiskambinti, bet tik ištikus bėdai. Arba sa- 
vo malonumui Erika sėdi su kolegomis bendraminčiais, 
kamerinės muzikos atlikėjais, kokioj nors repeticijoj ar 
jubiliejuj. Ten jai irgi galima paskambinti. Erika gru- 
miasi su motinos varžtais ir vis maldauja ir maldauja 
neskambinti, bet motina nepaiso, nes tik ji viena spren- 
džia, ką galima drausti. Motina taip pat sprendžia, kiek 
klausinėti apie dukterį, ir galop vis mažiau Žmonių pa- 
geidauja matytis ir kalbėtis su dukterim. Erikos specia- 
lybė sutampa su Erikos pomėgiu — dangiška muzikos ga- 
lia. Muzika visiškai užpildo Erikos laiką. Niekam kitam 
laiko nebelieka. Niekas neteikia tiek džiaugsmo, kiek 
geriausių muzikantų atliekami muzikos kūriniai. 

Jeigu Erika kokį sykį per mėnesį pasėdi kavinėje, 
tai motina žino kokioje ir gali ten paskambinti. Šia teise 

ji naudojasi savo nuožiūra. Tai naminio darbo saugumo 
ir įpročių pastoliai. 

Laikas aplink Eriką po truputį stingsta lyg gipsas. Jis 
iškart trupa, kai tik motina smagiau sušeria kumščiu. 
Tada Erika, kitų pajuokai, lieka su gipsinės ortopedinės 
laiko apykaklės trupiniais apie ploną kaklą ir prisipažįs- 
ta: Man jau metas namo. Namo. Jeigu kur nors ją sutin- 
ki, ji beveik visada būna pakeliui į namus. 

Motina pareiškia: iš tikrųjų tai man Erika gera ir tokia, 
kokia yra. Greičiausiai nieko daugiau iš jos ir neišeitų. Bc- 
je, jeigu ji, ir dar turėdama šitokių gabumų, jeigu būtų 
tikėjusi tik manim, savo motina, lengvai būtų tapusi pa- 
saulinio garso pianiste! Bet Erika, prieš motinos valią, 
ima ir pasiduoda svetimai įtakai; vos nemetė studijų, 
įsivaizdavusi, kad pamilo vyriškis, o dar tokie išoriniai 
dalykai kaip dažai ir drabužiai kaišo kojas; ir karjera 
baigta, dorai net neprasidėjusi. Bet šis tas tikra, be abe- 
jo, ir Vienos konservatorijos pianino klasė. Ir jai net 
nereikia mokslo metais važinėti į vieną iš konservatori- 
jos filialų, rajono muzikos mokyklą, kur jau daugelis 
prašvilpė jauną gyvenimėlį, papilkėjusios nuo dulkių, kup- 
rotos — laikina, greit praeinanti pono direktoriaus aistra. 

Va tik tas pasipūtimas. Tas prakeiktas pasipūtimas. 
Erikos pasipūtimas kelia motinai rūpesčių ir graužia ją 
kaip krislas akyje. Pasipūtimas — vienintelis dalykas, 
kurio Erika turėtų po truputį atsisakyti. Geriau dabar, 
negu vėliau, nes vyresniam amžiuje, kuris jau ne už kal- 
nų, pasipūutimas — itin sunki našta. Pats amžius pakanka- 
1na našta. Ak, toji Erika! Argi muzikos garsenybės buvo 
pasipūtę? Nebuvo. Vienintelis dalykas, kurio Erika turėtų 
atsisakyti, tai tas pasipūtimas. Blogiausiu atveju motina 
taip lygiai nuobliuos Erikai šonus, kad prie jų nebepri- 
kibs nieko nereikalinga. 

Taigi mama šiandien bando išplėšt savo dukteriai nau- 
jąją suknelę iš sugniaužtų pirštų, bet tie pirštai pernelyg 
gerai ištreniruoti. Paleisk, sako motina, duok ją šen! Ta- 
ve reikia bausti už godulį išoriniams niekams. Kol kas 
gyvenimas baudė tave, visiškai tavęs nepaisydamas, o 
dabar baudžia motina, irgi lygiai taip pat tavęs nepaisy- 

dama, nors apsikarstai skudurais ir išsidažai lyg klounas. 
Atiduok suknelę! 

Staiga Erika puola prie savo drabužių spintos. Ją per- 
veria niūrus įtarimas, kuris jau kelissyk pasitvirtino. Šian- 
dien, pavyzdžiui, vėl kai ko trūksta, kaip tik tamsiai pil- 
ko rudeninio kostiumėlio. Kas yra? Tą akimirką, kai pa- 
stebi, kad trūksta kostiumėlio, Erika jau žino, kas kaltas. 
Tą padaryti gali tik ji vienintelė. Nenaudėle tu, nenau- 
dėle, įniršusi Erika išplūsta aukštesnę instanciją ir įsi- 
kimba nagais į sodria geltona spalva dažytus motinos 
plaukus, kurie pašakniais jau žili. Ir kirpykla brangu, 
todėl geriausia ten nevaikščioti. Kas mėnesį Erika dažo 
motinai plaukus polikore suvilgytu šepetuku. Erika įsi- 
kimba į plaukus, kuriuos pati išgražino, ir įsiutusi ima juos 
rauti. Motina staugia. Liovusi rauti Erika laiko saujose 
plaukų kuokštus, žiūri į juos netekusi žado ir nustebusi. Be 
niekur nieko chemija pakenkė šių plaukų atsparumui, 
bet ir gamta nebuvo sukūrusi jų tobulai. Erika nežino, 
ką veikti su tais plaukais. Pagaliau eina į virtuvę ir iš- 
meta sodriai geltonus, daug kur jau pakeitusius spalvą 
kuokštus į šiukšlių kibirą. 

Motina, praretintais plaukais, stovi ir žliumbia svetai- 
nėje, ten jos Erika dažnai duoda privačius koncertus, 
kuriuose būna pati geriausia, nes pianinu šioje svetai- 
nėje, be jos, niekas daugiau nėra skambinęs. Naująją 
suknelę motina vis dar tebelaiko drebančioje rankoje. 
Jeigu nori ją parduoti, tai turi paskubėti, nes tokios di- 
delės kaip kopūstų galvos aguonos nešiojamos tik viene- 
rius metus. Tose vietose, kur išrauti plaukai, motinai 
skauda galvą. 

Duktė grįžta jau verkdama iš susijaudinimo. Ji vadi- 
na motiną šlykščia niekše, tikėdamasi, kad motina puls 
taikytis. Su meilingų bučiniu. Motina prakeikia Eri- 
ką, kad jai nukristų ranka, nes mušė ir pešė mamą. Eri- 
ka kūkčioja vis garsiau, nes jai dabar jau gaila, kad 
mamytė šitaip pasiaukojusi iki gyvų kaulų ir plaukų. Eri- 
ka gailisi visko, ką padarė savo motinai, nes ji myli ma- 
mytę, kurią pažįsta jau nuo pat kūdikystės. Pagaliau 
Erika, kaip motina ir laukia, palieka pozicijas, graudžiai 
raudodama. Greitai, pernelyg jau greitai, motina nusilei- 

džia, ji juk negali rimtai pykti ant savo dukros. Dabar 
išvirsiu kavos, kurią mudvi kartu išgersim. O geriant 
kavą Erikai pasidaro dar labiau gaila motinos, ir pasku- 
tiniai jos įniršio trupiniai ištirpsta boboje su romu. Ji 
apžiūri properšas motinos plaukuose. Bet neturi ką sa- 
kyti, kaip nežinojo, ką daryti su kuokštais. Erika vėl tru- 
putį paverkia, lyg palydėdama liūdesį; nes motina 
jau sena ir vieną kartą mirs. Nes jos, Erikos, jaunystė jau 
praėjusi. Paverkia apskritai dėl to, kad visados šis tas 
praeina ir retai ką pasiveji. 

Dabar motina pasakoja savo vaikui, kodėl dailiai mer- 
gaitei nedera čiustytis. Mergaitė jai pritaria. Ta daugy- 
bė daugybė drabužių, kurių Erika prisikabinusi spin- 
tą, kam jie? Erika jais niekada neapsivelka. Drabužiai 
kabo nenešiojami ir tik puošia spintą. Pirkti juos motina 
ne visados gali sukliudyti, bet jau apsirengti — čia ji 
vienvaldė. Motina sprendžia, kaip apsirengusiai Erikai 
išeiti iš namų. Šitokia tu man iš namų neisi, pareiškia mo- 
tina, nuogąstaudama, kad šitaip apsirengusi Erika įžengs 
į svetimus namus su svetimais vyrais. Ir pati Erika nu- 
sprendusi niekados nesivilkti savo suknelėmis. Motinos 
pareiga padėt apsispręsti ir išvengti klaidingų žingsnių. 
Tada vėliau nereiks vargingai lopyti žaizdų, nes sužeidi- 
mui nėra jokio akstino. Motina verčiau pati žaloja Eriką, 
o paskui stebi, kaip tos žaizdos gyja. 

Pokalbis išsilieja iš krantų ir pasiekia tą tašką, kai 
ima lietis rūgštys ant visko, kas nutinka ar gresia nutikti 
Erikai iš kairės ir iš dešinės. Tų kalbų nereikėtų, reikėtų 
tik nieko nepalikti savieigai! O tu palieki! O galėtum 
puikiai viską sutvarkyti, bet tu, Erika, esi pernelyg ne- 
gudri! Jeigu mokytoja ryžtingai imasi, tai, bent jau iš 
jos klasės, nė viena jaunesnė neprasimuša ir nepadaro 
nepageidaujamos ir neplanuotos pianistės karjeros. Pati 
juk nepadarei, tai kodėl dabar kiti vietoj tavęs ir dar iš 
tavo, taip sakant, tvarto, turi pasiekti pergalių? 

Vis dar tebešniurkščiodama nosimi, Erika paima vargšę 
suknelę į glėbį ir nelinksmai, be žodžių pakabina ją ša- 
lia kitų suknelių, kostiumėlių, sijonų, paltų, kelnių į spin- 
tą. Ji niekados. niekuo iš tų drabužių neapsivelka. Jie tik 
laukia čia, kol vakare Erika pareina namo. Tada drabu- 

žiai išimami, derinami prie kūno ir apžiūrinėjami. Nes: 
jie priklauso Erikai! Nors motina gali juos paimti ir par- 
duoti, negali apsirengti pati, nes, deja, motina per stora 
šitokioms siauroms tūtoms. Niekas jai netinka. Viskas 
absoliučiai jos vienos. Vienos. Jie priklauso Erikai. Suk- 
nelė dar nė nenutuokia, kad ką tik žaibiškai baigėsi jos 
karjera. Ji bus pakabinta ir niekados nebeapsivilkta. 
Erika nori tik turėti ją ir apžiūrinėti. Žiūrėti iš toli. 
Net bent kartelį pasimatuoti ji nenorėtų, gana šį medžia- 
gos ir spalvų eilėraštį laikyti priešais save ir dailiai ju- 
dinti. Lyg šiugždintų pavasario vėjas. Pirmiau Erika pa- 
simatavo suknelę parduotuvėje, o dabar niekados ja ne- 
beapsivilks. Erika nebeprisimena to trumpo paviršutiniško 
žavesio, kuriuo ją patraukė suknelė parduotuvėje, Erika 
turi viena suknele-lavonu daugiau, bet vis dėlto tai jos 
nuosavybė, 

Naktį, kai viskas miega ir budi tik vienintelė Erika, 
o ištikimoji šios kūno ryšiais vienos su kita surištos po- 
ros dalis, ponia mama, apimta dangiškos ramybės, sap- 
nuoja naujus kankinimo metodus, kartais, itin retai, ji 
atidaro spintos duris ir glosto savo slaptų troškimų liu- 
dytojus. Ne tokie jie jau slapti, tie troškimai, jie garsiai 
šaukia pro spintos duris, kiek kadaise kainavę ir kam 
buvę visa tai. Spalvos pritaria antruoju ir trečiuoju bal- 
su. Kaip galima dėvėti tokiais drabužiais, kad nesuimtų 
policija? Šiaip Erika visada apsirengusi sijonu ir megzti- 
niu arba, vasarą, palaidinuke. Kartais motina krūptelėjusi 
pabunda ir instinktyviai žino: ji vėl apžiūrinėja savo dra- 
bužius, toji pasipūtusi rupūžiokė. Motina tikrai tą žino, ncs 
asmeniniam malonumui spinta juk negirgždins durų. 

Graudu tik, kad šis drabužių pirkaliojimas neribotai 
prailgina laiką, kai pagaliau bus galima įsikraustyt į 
naują butą, o Erikai ištisai gresia pavojus įsipainioti į 
meilės saitus; staiga nuosavam lizde atsidurtų vyriškos 
lyties gegutės kiaušinis. Rytą pusryčiaujant Erika atsiima 
tikrai griežtus priekaištus už lengvapėdiškumą. Vakar 
nuo žaizdų galvoje motina galėjo mirti, — šitaip išsigando. 
Erikai duota laiko atlyginti žalą, tegu pasiima daugiau 
privačių pamokų. 

Laimė, toje liūdnoje kolekcijoje trūksta vestuvinės 
suknios. Motina negeidžia būti nuotakos motina. Ji nori 
likti paprasta motina, patenkinta šitokia padėtim. Bet šian- 
cien yra šiandien. Dabar galų gale laikas miegoti. Moti- 
na iš savo santuokinės lovos liepia Erikai gultis, bet toji 
vis dar sukiojasi prieš veidrodį. Motinos įsakymai sminga 
jai į nugarą kaip kablys. Ji dar skuba apčiupinėti lengvą 
vakarinę suknelę su gėlėmis, šįkart palei palanką. Šios 
gėlės niekuomet dar nebuvo įkvėpusios tyro oro, ir net 
vandens jos dar nepažįsta. Kaip Erikai garantuota, suk- 
nelė siūta pirmos klasės modelių namuose miesto centre. 
Kokybė ir apdaila amžiams, visa kita priklauso nuo Eri- 
kos figūros. Nepiktnaudžiauti saldumynais ar miltiniais 
valgiais! Pirmąkart išvydusi šią suknelę Erika įsivaizda- 
vo: galėsiu ją nešioti daug metų, ir nė per plauką neišeis 
iš mados. Daug metų suknia laikysis. ant mados tako! Ši 
argumentą motina praleidžia pro ausis. Ji niekada neišeis 
iš mados. Tegu motina perkrato sąžinę, ar ji pati jaunys- 
tėje nenešiojusi panašaus kirpimo suknios, ar ne, mamy- 
te? Ta ginčijasi iš principo. Ir vis dėlto Erika padaro iš- 
vadą, kad pirkinys apsimokėjo; dėl tos priežasties, kad 
suknelė niekada nepasens, Erika ir po dvidešimties metų 
nešios ją taip pat kaip ir šiandien. 

Mados greit keičiasi. Nors ir kokia puiki, suknelė lie- 
ka nenešiojama. Niekas neateina ir nepareiškia noro į 
ją pasižiūrėti. Geriausias jos laikas praėjo nenaudingai 
ir nebegrįžta, o jeigu ir grįš, tai tik po dvidešimties metų. 

Kai kurie mokiniai ryžtingai priešinasi savo muzikos 
mokytojai Erikai, bet tėvai priverčia juos lankyti pa- 
mokas. Ir todėl panelė profesorė Kohut irgi gali pasitelk- 
ti prievartą. Bet dauguma pianino barškintojų šaunuo- 
liai ir domisi menu, kurio turi mokytis. Jiems šitas Menas 
net rūpi, kai demonstruojamas svetimšalių, muzikos 
draugijoje ar koncertų salėje. Jie lygina, sveria, matuoja, 
skaičiuoja. Pas Eriką ateina daug užsieniečių, jų kasmet 
vis daugėja. Viena — muzikos miestas! Tai, kas iki šiol 
šitam mieste pasiteisino, pasiteisins ir toliau. Sagos laksto 
jai nuo balto riebaus kultūros pilvo, kasmet vis labiau 
išpūsto, kaip nuo bet kokio iš vandens neišgriebto la- 
vono. 

Spinta priima ir naująją suėlę. Dar viena daugiau! 
Motina piktai žiūri, kai Erika išeina iš namų. Ši suknia 
pernelyg krinta į akis, vaikui ji netinka. Motina sako, 
kažkur reikia nubrėžti ribą, ji nežino, ką turėjo omeny. 
Iki tos vietos, ir nė kiek ne toliau, tai motina turėjo 
omeny. 

Motina skaičiuoja Erikai: ji, Erika, esanti ne viena iš 
daugelio, o vienintelė ir viena. Šie skaičiai motinai visa- 
dos sutampa. Šiandien Erika jau pati sakosi esanti indi- 
vidualistė. Ji mano, jog niekas negali jai komanduoti ir 
niekam ji nepaklus. Ji ir sau tik su vargu paklūsta. To- 
kios, kaip Erika, gyvena vienintelį kartą ir paskui nebe- 
sikartoja. Jeigu jau gimsta kas nors, ko su niekuo ne- 
supainiosi, tai tėvai pavadina kūdikį Erika. Ji bjaurisi 
bet kokios formos lygiava, taip pat, pavyzdžiui, ir mokyk- 
los reformoje, kur visiškai neatsižvelgiama į ypatumus. Eri- 
ka nesiduoda priskiriama prie kitų, tegu ir tokių pat pa- 
žiūrų, kaip ji. Ji išsiskirtų tuoj pat. Tokia jau yra. Ji 
yra tokia, kokia yra, ir nieko negali pakeisti Motina 
užuodžia blogą įtaką ten, kur neįstengia pamatyti, ir pir- 
miausia nori apsaugoti Eriką, kad koks vyriškis nepada- 
rytų jos kitoniška. Nes: Erika yra vienintelė būtybė, pil- 
na prieštaravimų. Tie prieštaravimai ir verčia Eriką ryŽ- 
tingai gintis nuo suvienodinimo. Erika. Erika yra labai 
stipriai išreikšta individualybė ir stovi absoliučiai viena 
prieš didžiulę savo mokinių minią, viena prieš visus ji 
vairuoja meno laivą. Niekad ir joks junginys neišeitų jai 
į naudą. Jeigu koks mokinys paklausia jos apie tikslą, 
Erika pavadina tai humaniškumu, šia prasme perteikia 
mokiniams Bethoveno Heiligenštato testamento turinį, 
pati užsirabždindama šalia muzikos meno herojų ant pje- 
destalo. 

Iš bendrų menininkų ir individualių žmogiškų svars- 
tymų Erika ištraukia šaknį: ji niekad negalėtų paklusti 
vyriškiui, kai tiek daug metų klausė motinos. Motina 
priešinasi vėlyvoms Erikos vedyboms, nes jos dukra 
niekuomet niekam nė kartelio nenusileis. Tokia jau ji 
yra. Erikai nevalia rinktis gyvenimo partnerį, nes ji ne- 
palenkiama. O ji ir nebejaunas medelis. O jeigu nė vie- 
nas nenusileidžia, vedybos blogai baigiasi. Verčiau likis 

pati viena, sako motina Erikai. Pagaliau motina padarė 
Eriką tokią, kokia ji yra dabar. Jūs dar neištekėjot, pa- 
nele Erika, klausia pienininkė, o ir mėsininkas. Juk ži- 
not, man niekas nėra patikęs, atsako Erika. 

Apskritai ji kilusi po vieną prismaigstytų signalinių 
stiebų krašte. Jų giminės nedaug. Jie veisiami tik tvirti, 
taupant, kaip ir jie gyvenime visada elgiasi su viskuo 
tvirtai ir taupiai. Erika išvydo pasaulį tik po dvidešimt 
metų trukusios santuokos, per kurią jos tėvas pamišo ir 
buvo išvežtas į beprotnamį, kad nepakenktų pasauliui. 

Reikšmingos tylos gaubiama Erika nusiperka gabalėlį 
sviesto. Ji dar turi motinėlę ir todėl jai nereikia tekėti. 
Vos jų giminėj suauga koks jaunas žmogus, jis iškart 
išstumiamas, jo atsisakoma. Nutraukiami bet kokie ry- 
šiai, kai tik paaiškėja, kaip ir buvo tikėtasi, kad jis nie- 
kam tikęs. Motina apibeldžia visus giminaičius plaktu- 
kėliu ir vieną po kito atskiria. Ji rūšiuoja ir atsisako. 
Išbando ir išmeta. Šitaip nelieka parazitų, kurie visąlaik 
norėtų pasisavinti tai, ką esi linkęs pasilaikyti. Mudvi 
liksime visiškai vienos, ar ne, Erika, mums nieko ne- 
reikia. 

Laikas nyksta. ir mes nykstame jame. Jos uždarytos 
po stikliniu gaubtu sūriui, Erika su savo plonais apsaugi- 
niais sluoksniais ir jos mama. Gaubtas pakeliamas tik 
tada, kai kas nors iš išorės paima už stiklinio bumbuliu- 
ko ir trukteli į viršų. Erika — vabzdys gintare, be laiko, be 
amžiaus. Erika neturi istorijos ir nedaro istorijų. Suge- 
bėjimą krebždėti ir šliaužti vabzdys seniai praradęs. Eri- 
ka įkepta į begalybės kepimo formą. Šią begalybę ji džiu- 
giai pasidalina su savo mėgstamais muzikais, tačiau įsi- 
mylėti jų, Dieve gink, nevalia. Erika grumiasi už kuklią 
vietą didžiųjų muzikos kūrėjų akiraty. Tai vieta, dėl ku- 
Iios kovojama įtempus visas jėgas, nes visa Viena irgi 
trokšta pasistatyti bent namelį priemiesčio sode. Erika, 
ta darbšti bitelė, pasižymėjusi sau aikštelę, jau prade- 
da kasti duobę pamatams. Šią vietą ji sąžiningai pelnė 
studijuodama ir interpretuodama. Pagaliau ir atlikimas 
yra kūrybos forma. Savo muzikinę sriubą atlikėjas visada 
paskanina kažkuo savitu, kažkuo nuo savęs paties. Jis 
ilašina savo širdies kraujo. Ir interpretatorius turi kuklų 

tikslą: gerai groti. Kūrėjui, beje, ir jis turi paklusti, sa- 
ko Erika. Ji mielai sutinka, kad tai jai problema. Mat ji 
niekaip negali nusileisti. Tačiau jos ir kitų atlikėjų pa- 
grindinis tikslas bendras: būti geresniems už visus. 


Į tramvajų JĄ įtraukia sunkūs muzikos instrumentai, 
kurie pūpso jai iš priekio ir iš užpakalio, o kur dar pri- 
kimšti natų krepšiai. Daug vietos užimanti, apsikorusi 
nešuliais peteliškė. Gyvūnas jaučia, kad jame snūduriuo- 
ja jėgos, kurioms vien muzikos nepakanka. Gyvūnas 
kumščiais apgniaužia smuikų, altų, fleitų diržus. Jis mie- 
lai atiduoda savo jėgas negatyviajai pusei, nors pasirink- 
ti būtų iš ko. Pasirinkti siūlo motina, Muzikos karvės teš- 
mens spenių platus spektras. 

JI įremia savo styginius ir pučiamuosius instrumentus 
ir sunkius natų sąsiuvinius Žmonėms į nugaras ir pryša- 
kius. Į tas lašinių paltis, nuo kurių jos ginklai atšoka kaip 
nuo guminių pagalvių. Kartais, žiūrint, kokia nuotaika, ji 
paima instrumentą ir krepšį viena ranka, o kitos kumštį 
klastingai įduria į svetimus paltus, pelerinas, šiurkščia- 
vilnius puspalčius. Ji gadina austriškus tautinius drabu- 
žius, kurie patikliai viepiasi jai savo elnio ragų sagomis. 
Kaip kamikadzės ima pati save į rankas lyg ginklą. Arba 
daužo siauruoju instrumento galu, kai kada tai smuikas, 
kai kada sunkesnis altas, į murzinų darbo žmonių krūvą. 
Jeigu tramvajus labai pilnas, apie šeštą valandą, tai net 
pajudant iš vietos galima kliudyti labai daug žmonių. 
Atsivėdėjimui vietos nėra. JI yra išimtis iš taisyklės, kai 
aplinkui visi tokie šlykštūs kiurkso jai prieš akis, o mo- 
tina, kur buvus, kur nebuvus, vis mėgsta aiškinti, kad ji 
išimtis, nes vienintelis motinos vaikas, kuriam lemta pa- 
likti pėdsaką. Tramvajuje JI kasdien mato tokius žmones, 
kokia pati niekados nenorėtų būti. JI vagoja pilką srautą 
tų, su bilietais ir be, įlipančių ir besiruošiančių išlipti žmo- 
nių, kurie ten, iš kur ateina, nieko negavo, ir ten, kur eina, 
nieko nesitiki gauti. Jie neelegantiški. Kai kurie išlipa, 
net kaip reikiant ir neįsėdę. 

Jeigu liaudies pyktis priverčia JĄ išlipti vienoje iš 
stotelių, dar pernelyg toli nuo namų, tai ji iš tikrųjų 

klusniai išsirabždina iš vagono, vengdama į kumščius 
sugniaužto įniršio, kuris suplūdo jai į kumščius, bet tik 
kad kantriai palauktų kito tramvajaus, kuris tikrai bus, 
kaip amen maldoje. Tai grandinės, kurių niekuomet ne- 
sutraukysi. Tada eina į naują puolimą, šviežiai prisipy- 
lusi degalų. Vargiai, apsikrovusi instrumentais, įsisprau- 
džia tarp grįžtančių iš darbo keleivių ir sprogsta pačiam 
jų vidury kaip skeveldrinė bomba. Kai kada ji apsimeta 
ir sako: prašom praleisti, man čia reikia išlipti. Tada visi 
iškart užsipuola. Nešdinkis tuoj pat iš švarios viešosios 
transporto priemonės. Tokiems čia ne vieta! Keleiviai su 
bilietais visiškai nesipainioja į tokius dalykus. 

Jie žvelgia į mokinę ir galvoja, muzika jau aukštokai 
pakylėjusi jai sielą, o tuo tarpu muzika jai tepakylėjusi 
tik kumštį. Kartais koks neišvaizdus vyrukas su atstu- 
miančiais daiktais nutrintoj kuprinėj apkaltinamas be rei- 
kalo, nes tokio elgesio tikimasi veikiau iš jo. Tegu išlipa 
ir dingsta pas draugužius, kol gaus antausį nuo stiprios 
šiurkščiavilnio puspalčio savininko rankos. 

Liaudies pyktis, kuris galų gale kuo tiksliausiai apmo- 
kėtas, visada teisus už savo tris šilingus ir gali tą įrodyti 
ir bilietų kontrolieriui. Jis išdidžiai atkiša pažymėtą po- 
pierėlį ir turi tramvajų pats sau vienas. Šitaip jis išven- 
gia ir nemaloniausios skaistyklos, pilnų baimės savaičių, 
ar įlips kontrolierius. 

Dama, kuri kaip tik pajunta skausmą, suspiegia: jos 
blauzda, ši gyvybiškai svarbi kūno dalis, ant kurios pa- 
kibę nemažai jos svorio, įtraukta į užuojautos sferą. 
Šitokioj keliančioj gyvybei pavojų spūsty kaltininko pa- 
gal priežasties atsiradimo principą neįmanoma surasti. Mi- 
nią apsiaučia kaltinimų, keiksmų, įžeidinėjimų, barnių, 
skundų užtveriamoji ugnis. Skundai savo dalia liejasi iš 
pražiotų burnų, kaltinimai žeriami kitiems. Jie stovi su- 
sispaudę kaip sardinės dėžutėje, bet alyvos dar negauna 
ilgai, tai atsitinka tik laisvalaikiu. 

Įniršusi ji spiria į kietą stibikaulį, priklausantį vyriš- 
kiui. Vieną dieną jos bendramokslė, mergaitė, kuriai prie 
pat žemės dviem amžinom liepsnelėm švyti nuostabūs 
aukšti kulniukai ir kuri dėvi naują kailiu pamuštą odinį 
naujausios mados paltą, maloniai klausia: Ką tu čia tam- 

pai ir kaip tas daiktas vadinasi? Turiu galvoje va šitą 
dėžę, o ne tavo galvą aukštai. Tai vadinama altu, man- 
dagiai atsako JI. O kas tai yra altas? Niekad nesu girdė- 
jusi šito keisto žodžio, smagiai dėsto dažytos lūpos. Vaikš- 
to viena ir nešiojasi kažką prasiblaškymui, tai vadinasi 
altas ir nieko neduoda pažinimui. Kiekvienas žmogus turi 
užleisti kelią, nes altui reikia tiek daug vietos aplinkui. 
Su šitokiu instrumentu JI viešai vaikšto gatve, ir niekas 
jos nesuima nusikaltimo vietoje. 

Sunkiai pasikabinę už laikiklių tramvajuje keleiviai 
ir tie keli pavydą žadinantys laimingieji, kurie gali sė- 
dėti, veltui stiebiasi aukštyn iš aptrintų savo kūnų. Pla- 
čiu ratu jie nemato nieko, ant ko galėtų išgiežti apmau- 
dą, kad jų kojos badomos kažkokiu kietu smaigu. Kaž- 
kas man užmynė ant pirštų, išsiverčia prastos literatūros 
žiupsnis iš vienos burnos. Kas tai padarėt Tegu visame 
pasaulyje garsaus Vienos tramvajų valdybos pirmojo 
teismo posėdis paskelbia įspėjimą arba nuosprendį. Kiek- 
vienam filme apie karą kas nors prisipažįsta, nors ir mir- 
tininkų būry. O šitas bailus šuva slepiasi mums už kant- 
rių nugarų. Visa krūva panašių į žiurkes amatininkų, jau 
beveik pensijinio amžiaus, užsikorę įrankių krepšius ant 
peties, kumščiuodamiesi ir spardydamiesi spraudžiasi iš 
vagono. Šie žmonės sąžiningai pėdina visą stotelę pės- 
čiomis! Jeigu vienas avinas tarp visų tų avių trikdo ra- 
mybę, kuo skubiau į gryną orą, o gatvėje jo į valias. Pyk- 
čio protrūkiui, kuris paskui namuose užgrius pačią, rei- 
kia šviežio deguonies, antraip gal pyktis neprasiverš. 
Kažkas neaiškios spalvos ir formos susvyruoja, pargriū- 
na, kitas sužvinga lyg skerdžiamas. Tiršta Vienos nuodų 
lašelių migla aptraukia šitą žmonių pievą. Vienas jau 
šaukiasi budelio, nes jam iš anksto sugadintas vakaras. 
Jie tūžta. Jų vakaro ramybė, kuri būtų turėjusi stoti jau 
prieš dvidešimt minučių, šiandien taip ir neatėjo. Arba 
ramybė buvo staigiai nutraukta, sudraskyta, kaip marga- 
spalvis aukos gyvenimo įpakavimas, tos aukos dabar 
nebegalima padėti ant lentynos. Auka dabar nebegali 
nemačiomis pasičiupti naujo ir sveiko įpakavimo, rar- 
davėja ją pagautų kaip krautuvinę vagišę. Sekit paskui 
mane nemačiomis! Tačiau durys, kurios, rodos veda į 

skyriaus vedėjo kabinetą, netikros, o už naujutėlaičio su- 
permarketo nėra specialių žinių apie savaitės prekių pa- 
siūlą, ten nėra nieko, absoliučiai nieko, tik tamsa, ir klien- 
tas, kuris niekad nebuvo godus, įpuola bedugnėn. Kažkas 
įprastine raštų kalba sako: Tuoj pat palikit vagoną! Jam 
ant galvos apdangalo išauga stirnos plaukų kuokštas, 
nes vyriškis persirengęs medžiotoju. 

Tačiau JI laiku pasilenkia ir krečia naują piktą pokš- 
tą. Pirmiausia JAI reikia pasistatyti užtvarą iš savo mu- 
zikos instrumentų. Tai savotiška tvora, kuri ją apsupa. 
Jai tarytum prireikia užsirišti batraištį, ir tuo naudojasi 
spęsdama spąstus. Lyg šiaip sau ji smagiai žnybia į blauz- 
dą vienai ar kitai moteriškei, kurios atrodo visiškai vie- 
nodos. Mėlynės našlei garantuotas daiktas. Šitaip subjau- 
rota moteriškė pašoka aukštyn, kaip skaidrus, spindintis 
nuo žibintų šviesos naktį fontanas, pagaliau ji atsiduria 
pačiam dėmesio centre, trumpai ir tiksliai iškloja savo 
šeimyninę padėtį ir pagrasina, kad dėl šios padėties (pir- 
miausia dėl mirusio vyro) jos kankintojo laukia dar bai- 
sesnės pasekmės. O paskui pareikalauja policijos! Polici- 
ja neskuba, nes ji juk tikrai negali viskuo rūpintis. 

Iš veido žvelgia nekaltos muzikantės akys. JI apsime- 
ta kaip tik pasidavusi toms paslaptingai veikiančioms, 
visąlaik augančioms jausmingoms muzikinės romantikos 
jėgoms ir apie nieką kita daugiau nebegalvojanti. Todėl 
žmonės ima vienbalsiai tvirtinti: mergaitė su kulkosvai- 
džiu tai jau tikrai ne. Kaip dažnai būna, žmonės ir šįkart 
suklysta. Kartais kuris nors pamąsto rimčiau ir parodo 
į tikrąją Nnusikaltėlę: tai tu padarei! JOS klausia, ką ga- 
lėtų pasakyti apie tą ryškios saulės šviesos subrandintą 
supratimą. JI nieko nesako. Plomba, kurią jai įoperavo 
kondicionieriai už minkštojo gomurio, veikliai sukliudo 
nesąmoningai apkaltinti pačiai save. Ji ir nesigina. Keli 
perrėkdami vienas kitą tvirtina, kad apkaltinta kurčne- 
bylė. Proto balsas pareiškia, kad smuikininkė niekaip ne- 
gali būti kurčnebylė. O gal ji tik nebylė ir neša smuiką 
kam kitam. Minia nesusitaria ir atsisako savo kaltinimų. 
Jaunas vynas, kurio gaus savaitgalį, jau vaidenasi jų 
galvose ir sunaikina keletą kilogramų mąstymo medžia- 
cos. Alkoholis padarys visa kita. Alkoholikų kraštas. 

Muzikos miestas. Ši mergaitė žvelgia į jausmų pasaulio 
erdves, o jos kaltintojas — geriausiu atveju pernelyg gi- 
liai į alaus bokalą, tad baugiai nutyla nuo jos žvilgsnio. 

Grūstis JAI neleidžia orumas, nes grūdasi juodnuga- 
riai, o ne smuikininkė ir altistė. Skonėdamasi šiuo nedi- 
deliu džiaugsmu ji net ryžtasi pavėluoti, kur su chrono- 
metru stovinti motina apiberia ją priekaištais. Užsikrauna 
dar ir šitą vargą, nors ištisą popietę muzikavo ir mąstė, 
griežė smuiku ir tyčiojosi iš prastesnių už save. Ji nori 
gąsdinti žmones, įvaryti jiems siaubą. Štai tokius jaus- 
mus įkvepia koncertų filharmonijoje programos. 

Filharmonijos koncertų lankytojas pasinaudoja įvadi- 
niais programos žodžiais, aiškindamas kitam lankytojui, 
kaip virpina jo sielos gelmes šios muzikos skausmas. 
Kaip tik neseniai skaitė tai ar kažką panašaus. Bethoveno 
skausmas, Mocarto skausmas, Šumano skausmas, Bruk- 
nerio skausmas, Vagnerio skausmas. Šie skausmai dabar 
jo vieno nuosavybė, o jis dar yra batų fabriko savininkas 
Prošlis ar statybinių medžiagų firmos savininkas Kocleris 
ir todėl išsigandęs ima šokdinti savo personalą. O viena 
ponia daktarė jau seniai tujinasi su skausmu. Jau dešimt 
metų ji bando ištyrinėti paskutinę Mocarto ,„Reguiem“ 
paslaptį. Kol kas nepasistūmėjo priekin nė per žingsnį, nes 
šis kūrinys neištiriamas. Mes negalime jo suprasti! Ponia 
daktarė sako, kad tai esąs genialiausias muzikos istorijo- 
je pagal užsakymą parašytas kūrinys, ji ir nedaugelis 
kitų tikrai tai žino. Ponia daktarė yra viena iš nedaugelio 
išrinktųjų, kurie žino, kad yra dalykų, net ir labiausiai 
norint, neįmanomų ištirti. Ką čia dar daugiau aiškinsi? 
Niekaip nepaaiškinsi, kaip tai galėjo kitados atsirasti. Tas 
pats tinka ir kai kuriems eilėraščiams, tikrai nenagrinė- 
tiniems. Už „,Reguiem“ sumokėjo paslaptingas ne- 
pažįstamasis su juodu vežiko apsiaustu. Ponia daktarė 
ir kiti, matę tą filmą apie Mocartą, žino: tai buvo pati 
mirtis! Šita mintimi ji praduria skylę vieno labai didelio 
žmogaus kiaute ir įsigrūda į jo vidų. Retais atvejais tada 
ir pats imi augti kartu su tuo Didžiuoju. 

JĄ myga ir myga prastuomenė. Kažkas nuolat brau- 
nasi į jos akirati. Prastuomenė grobia ne tik meną, ne- 
turėdama į jį jokios išankstinės teisės, ji dar įsikrausto 

į menininką. Apsigyvena menininko viduje ir iškart pra- 
sikerta keletą langų į išorinį pasaulį, kad būtų matoma 
ir pati matytų. Prakaituotais pirštais šitas stuobrys Koc- 
leris čiuopia tai, kas tik JAI vienai priklauso. Nekviesti 
ir neprašyti, jie visi kartu traukia kantilenas. Paseilintu 
smilium braukia per temą, ieško prie jos tinkamos šalu- 
tinės temos, neranda ir todėl pasitenkina galvos linktelė- 
jimu, suradę ir vis kartodami pagrindinę, kurią atpažįsta 
vizgindami uodegą. Daugumai pagrindinis meno žave- 
sys — tai atpažinimas kažko, ką jie mano atpažįstą. 
ninką. Jis nepajėgia apsiginti, nors pripratęs prie kruvi- 
no amato, ir sustingsta iš nuostabos. Jis nesėja, nepjau- 
na, nekaip girdi, bet gali per koncertą pasirodyti viešai. 
O šalia — moteriškoji jo šeimos dalis, kuri irgi nori eiti 
kartu. 

JI spiria vienai senai mMoteriškei į dešinį kulną. Kiek- 
vieną trazę ji sugeba įdėti į iš anksto jai numatytą vietą. 
Tiktai JI gali kada nors girdėtą dalyką pastumti į vietą, 
kur jis tikrai priklauso. Ji sutalpina šių mekenančių ėriu- 
kų neišmanymą į savo panieką, šitaip tuos ėriukus nubaus- 
dama. Vien jos kūnas yra didelis šaldytuvas, kuriame 
menas gerai laikosi. 

JOS švaros instinktas nepaprastai jautrus. Murzini 
kūnai supa ją kaip sakingas miškas. Ne tik kūnų purvas, 
prasčiausia nešvara, kuri plūsta iš pažastų ir tarpkojų, 
vos juntamas senės šlapimo dvokas, seniui iš gyslų ir po- 
rų raizginio srūvąs nikotinas, neaprėpiamas prasčiausio 
maisto kalnas, tvoskiąs iš skrandžių raugų; ne tik silpnas 
galvos šašų, egzemos vaškinis kvapas, ne tik vos jun- 
tamas, tačiau prityrusiam stebėtojui skvarbus mėšlo mik- 
roatomų panagėse smirdesys — bespalvių maisto medžia- 
gų virškinimo liekanos, tų pilkų, odinių mėgavimosi prie- 
monių, jeigu tai vadintina Mėgavimusi, kurias jie kemša 
į save, erzina JOS uoslę, JOS skonį — ne, JAI baisiausia 
tai, kaip jie lindi vienas kitame, begėdiškai pagrobę vic- 
ni kitus. Kai kas net įsibrauna į kito mintis, į vidinį su- 
sitelkimą. 

Užtat juos baudžia JI. Bet ji niekados negali jais atsi- 
kratyti. Ji drasko juos. purto kaip šuo savo grobį. Ir vis 

dėlto jie nesiklausę naršo po ją, apžiūrinėja JOS vidų ir 
(lrįsta teigti, kad ten nėra ko jiems nusitverti ir kad ji 
taip pat jiems nepatinka! Jie juk net drįsta teigti, kad 
jiems nepatinka Vėberis ar Šėnbergas. 

Niekuomet iš anksto neįspėjusi motina atsuka JOS 
dangtelį, pasitikėdama įkiša iš viršaus ranką į vidų, ima 
ten raustis ir knistis. Viską -sujaukia ir nieko nepadeda 
į įprastinę vietą. Trumpai paieškojusi ji kai ką ištraukia, 
apžiūri pro lupą ir paskui numeta. Visa kita motina pa- 
deda ir blizgina su šepečiu, kempine ir pašluoste. Paskui 
viskas energingai nudžiovinama, suverčiama į vidų ir už- 
sukama. Kaip peiliukai mėsmalėje. 

Šita sena moteriškė ką tik įlipo, nors ir nepasisako 
konduktoriui. Mano, nuslėps, kad įsėdo čia, į šitą vagoną. 
Po teisybei, tai ji jau seniai išlipusi iš visur ir pati nutuo- 
kia. Mokėti visai nebeverta. Bilietą į aną pasaulį ji jau 
turi savo krepšiukyje. Jis greičiausiai galios ir tramva- 
juje. 

Viena dama JĄ paklausia, kaip nuvažiuoti ten ir ten, 
bet ji neatsako. JI neatsako, nors kelią puikiai žino. Da- 
ma nerimsta, lenda pro žmones, stumdo juos, kad po 
sėdynėmis dairytųsi ieškomos gatvės. Ji pikta keliautoja, 
nes eidama miško taku įprato plona lazdele trikdyti ne- 
kaltą skruzdėlynų rimtį. Ji reikalauja, jog sujudintos 
skruzdėlės papurkštų rūgšties. Ji iš tokių žmonių, kurie 
principingai apverčia kiekvieną akmenį, žiūrėdami, ar 
po juo nėra gyvatės. Bet kokią proskyną, kad ir labai 
nedidelę, šitoji dama iššniukštinėtų, žinoma, ieškodama 
grybų ar uogų. Tokie jau jie žmonės. Iš bet kokio meno 
kūrinio jie dar turi išspausti paskutinį likutį ir paleidę 
gerklę visiems tai išaiškinti. Parke sėsdamiesi nušluosto 
dulkes nuo suolo. Restorane įrankius nublizgina serve- 
tėle. Artimo giminaičio kostiumą išnaršo tankiomis šu- 
komis, ieškodami plaukų, laiškų, riebalų dėmių. 

Ir ši dama dabar didžiu balsu jaudinasi, kad niekas 
negali jos informuoti. Tvirtina, jog niekas nenori nuro- 
dyti jai kelio. Dama pavaduoja neišmaningą daugumą, 
kuriai pernelyg jau būdingas vienas dalykas: kovinė drą- 
sa. Ji susiginčys su bet kuo, jeigu reikia. 

JI išlipa kaip tik toje gatvelėje, kurios klausė dama, 
ir tyčiodamasi žiūri į klaususiąją. 

Buivolė supranta, ir jos ragų užuomazgos išsišauna iš 
pykčio. Netrukus ji šią savo gyvenimo dramą repetuos 
pas bičiulę, šveisdama veršieną su pupelėmis, prailgin- 
dama gyvenimą šiuo nedideliu pasakojimo tarpsniu, kad 
jos laikas nebėgtų per tą pasakojimą, kuris juk, savo 
ruožtu, irgi neišvengiamai pasibaigia ir šitaip atima damai 
erdvę naujam išgyvenimui. 

JI kelissyk atsisuka į galutinai iš vėžių išmuštą da- 
mą, kol žengia pažįstamu keliu į pažįstamus namus. JI 
viepiasi damai pamiršusi, kad netrukus nuo karštos mo- 
tinos dujinio pjoviklio liepsnos pavirs į krūvelę pelenų, 
nes per vėlai parėjo. Ir joks menas negalės JOS paguos- 
ti, nors apie meną sakoma visaip, o svarbiausia — kad 
jis guodžiąs. Tačiau kartais jis tik sukelia kančias. 


Erika, šilojas. Mergina pavadinta šio augalo vardu. 
Prieš gimdydama jos motina regėjo kažką trapaus ir 
švelnaus. Kai ji paskui apžiūrėjo iš jos kūno išsišovusį 
molio gabalą, nieko nepaisydama iškart pradėjo jį glu- 
dinti, kad būtų švelnus ir dailus. Vieną gabalą šalin, o 
tą taip pat. Kiekvienas vaikas instinktyviai veržiasi prie 
purvo ir mėšlo, jeigu jo neatitrauksi atgal. Motina anksti 
parenka Erikai nesvarbu kokios formos menininkės pro- 
fesiją, kad toji profesija leistų spausti pinigus iš vargin- 
gai pasiekto grožio, o tuo tarpu vidutinybės žavėdamosios 
apsuptų menininkę ir plotų jai katučių. Pagaliau Erika 
jau apdailinta kaip reikia, jai metas įstumti mu- 
zikos vežimą į vėžes ir iškart griebtis vaidybos. Be to, 
tokia mergaitė juk ir nesutverta prastam darbui, sunkiai 
namų ruošai. Jai nuo pat gimimo lemtos klasikinio šokio, 
dainų, muzikos vingrybės. Pasaulinio garso pianistė — 
toks būtų motinos idealas; o kad dukra net per intrigas 
neišklystų iš kelio, motina prie kiekvieno kampo įkala ke- 
lio ženklus, o šalia — ir Eriką, jei tik toji nenori skam- 
binti. Motina įspėja Eriką saugotis pavyduolių gaujos, 
nuolat bandančios sutrukdyti, nors jau laimėta ir tie pa- 
vyduoliai beveik vien vyriškos lyties. Nesileisk blaš- 

komal Nė ant vienos pakopos, kur užlipa Erika, jai ne- 
duodama pailsėti, neleidžiama kvapstantis atsiremti ledo 
viršukalnės, nes iškart vėl reikia kopti aukštyn. Ant kitos 
pakopos. Miško žvėrys prisiartina per pavojingą nuotolį, 
norėdami, kad Erika taip pat sužvėrėtų. Varžovai taikosi 
prisivilioti Eriką prie uolos atbrailos, apsimesdami, kad 
nori atskleisti jai akiratį, Bet kaip lengva nugarmėti že- 
myn| Motina vaizdingai nupasakoja tą prarają, kad vai- 
kas jos saugotųsi. Viršūnėje viešpatauja pasaulinė šlo- 
vė, kurios dauguma niekados nepasieks. Ten siaučia šal- 
tas vėjas, menininkas ten vienišas ir neslepia to. Kol 
motina dar gyva ir kurpia Erikai ateitį, vaikui galima 
galvoti tik apie vieną dalyką: absoliutų pirmavimą pa- 
saulyje. 

Motina stumia iš apačios, nes ji abiem kojom tvirtai 
įaugusi į žemę. Ir netrukus Erika jau stovi ne ant gim- 
tosios žemės motinėlės, o ant kito žmogaus, sudoroto 
intrigomis, nugaros. Tai siūbuojantis pagrindas! Erika 
pasistiebusi stovi motinai ant pečių, išmankštintais pirš- 
tais kabinasi į aukštą viršūnę, kuri, deja, netrukus pasi- 
rodo esanti tik uolos kyšulys, pasiregėjęs kaip viršūnė. 
Erika įtempia pečių raumenis ir traukiasi, traukiasi 
aukštyn. Nosis jau išlindusi per kraštą, bet akys išvysta 
tik naują uolą, dar stateshę už pirmąją. Bet ledinis šlo- 
vės fabrikas čia jau turi savo filialą ir krauna produktus 
į blokus, taigi šitaip sumažėja sandėliavimo išlaidos. Eri- 
ka lyžteli vieną iš tų blokų ir vieną mokinišką koncertą 
laiko Šopeno pianistų konkurso pergale. Ji mano, dar 
trūksta kelių milimetrų, ir bus viršuje! 

Motina ėda Eriką, kad toji pernelyg kukli. Tu vis vel- 
kiesi uodegoj! Mandagus santūrumas nieko neduoda. 
Visuomet reikia būti bent tarp trijų pirmųjų, nes paskes- 
ni keliauja į šiukšlyną. Taip kala motina, kuri trokšta 
gero ir todėl neleidžia savo vaiko į gatvę, kad tas tik 
neįsipintų į sporto varžybas ir nemestų skambinti. 

Erika nemėgsta kristi į akis. Ji kukliai laikosi nuoša- 
lėj ir laukia, kol kiti jai ką pasieks, aimanuoja įsižei- 
dusi sugyvulėjusi motina. Motina graudžiai skundžiasi, 
kad turinti viena viską parūpinti savo vaikui, ir džiū- 
gaudama šoka į grumtynes. Erika mandagiai įsikuria už- 


23 


pakaly, todėl negauna net kelių monetų kojinėms ar kel- 
naitėms. 

Motina nepavargdama turškia draugams ir giminai- 
čiams. o jų jau nedaug, nes labai anksti su jais nutrauk- 
ti bet kokie ryšiai ir šitaip vaikas apsaugotas nuo jų įta- 
kos, kad ji pagimdžiusi genialią mergaitę. Tuo ji vis la- 
biau įsitikinanti, liejasi žodžiai motinai iš burnos. Erika 
geniali, kai kalbama apie skambinimą pianinu, tik ji dar 
kaip reikiant neatrasta. Antraip Erika jau seniai kaip 
kometa būtų pakilusi virš kalnų. Kūdikėlio Jėzaus gimi- 
mas, palyginti su šituo stebuklu, šnipštas. 

Kaimynai pritaria. Jie mėgsta klausytis, kai mergaitė 
skambina. Kaip radijas, tik nereikia mokėti mokesčių. 
Atidarai langus, o kai kada ir duris, ir skambesys jau 
sklinda į vidų ir kaip nuodingos dujos užpildo visus kam- 
pus kampelius. Pasipiktinę triukšmu kaimynai kalbina 
Eriką, kur tik susitikę, ir prašo ramybės. Motina pasakoja 
Erikai apie kaimynų žavėjimąsi nuostabiai menišku jos 
skambinimu. Sraunus motinos susižavėjimo upelis neša 
Eriką tolyn lyg spjaudalų kleksą. Vėliau ji stebisi, kai 
koks kaimynas pasiskundžia. Niekados motina jai nė ne- 
užsiminusi apie jokius skundus! 

Ilgainiui Erika dar pranoksta motiną, ypač tada, kai 
reikia į ką nors pasižiūrėti iš aukšto. Galų gale ką jie 
išmano, tie saviveiklininkai, mama, jų nuomonė žalia, o 
supratimas nesubrendęs, mano specialybėje svarbu tik 
profesionalai. Motina priešgyniauja: nesišaipyk, kai tave 
giria paprasti žmonės, kurie muzikos klausosi širdimi ir 
džiaugiasi ja labiau negu tie kultūrininkai, ištižėliai, pasi- 
pūtėliai. Motina pati nieko neišmano apie muziką, bet gru- 
da savo vaiką į muzikos pakinktus. Tarp motinos ir vaiko 
kyla riteriškos keršto varžybos, nes vaikas greit ima suvok- 
ti, kad muzikiniu požiūriu gerokai praaugęs motiną. Die- 
vaitė motinos, kuri už sudievinimą tereikalauja nedide- 
lio mokesčio: gyvenimo. Motina nori, kad jai būtų leis- 
ta pačiai panaudoti jos vaiko gyvenimą. 

Su paprastais žmonėmis Erikai neleidžiama bendrauti, 
bet jų pagyrų leidžiama klausytis visada. Specialistai, de- 
ja, Erikos negiria. Diletantiškas nemuzikalus likimas iš- 
aukštino Guldą ir Brendelį, Argerichą ir Polinį bei kitus. 

Bet pro Kohut užsispyręs likimas praėjo nugręžęs veidą. 
Likimas galop nori likti objektyvus ir nesileidžia apgau- 
namas puošnios kaukės. O Erika ne gražuolė. Jeigu būtų 
užsimaniusi tapti gražuole, motina iškart būtų jai už- 
draudusi. Veltui Erika tiesia rankas į likimą, likimas ne- 
padaro iš jos pianistės, numeta ją ant žemės kaip skiedrą. 
Erika nežino, kaip jai tai atsitinka, nes ji jau seniai skam- 
bina beveik taip pat gerai kaip tie Didieji. 

Paskui Erika galutinai susikerta per svarbų baigiamą- 
jį Muzikos akademijos koncertą, susikerta jos varžovų 
giminaičių būrio ir dėl jos vienos atėjusios motinos aky- 
se. Motinos, kuri išleido paskutinius savo pinigus Erikos 
koncertiniam tualetui. Vėliau motina šėrė Erikai per ausį, 
nes net visiški muzikos neišmanėliai galėjo suprasti, kad 
ji susikirto, iš veido, jeigu ne iš rankų. Be to, Erika pa- 
sirinko kūrinį ne gausiai čia suplūdusioms masėms, o 
„Mesiją“, tokiam pasirinkimui motina atkakliai priešino- 
si. Ar šitaip vaikas gali įsismelkti į širdis masėms, kurias 
motina ir vaikas visados niekino, pirmoji, kad visados 
pati buvo nedidelė ir nereikšminga šių masių dalelė, 
antroji, kad niekados nenorėjo būti nedidelė, nereikš- 
minga šių masių dalelė. 

Plūstama Erika nusvyravo nuo pakylos, gėdydamasi 
ją pasitiko laukianti motina. Net mokytoja, kitados garsi 
pianistė, pikčiausiai bara Eriką už išsiblaškymą. Puiki pro- 
ga praleista ir nebepasikartos. Netrukus ateis toji diena, 
kai Erikai niekas daugiau nebepavydės ir nebeliks jokių 
norų. 

O ir kas jai daugiau daryti, tik mokytojauti. Žiaurus 
smūgis meistriškai pianistei, kuri staiga vėl atsiduria prie- 
šais mikčiojančius pradedančiuosius ir bejausmius pa- 
žzengėlius. Konservatorijos ir muzikos mokyklos, taip pat 
privatūs muzikos mokytojai kantriai priima daug ką, kam 
vieta iš tikrųjų būtų sąvartynas ar geriausiu atveju fut- 
bolo aikštė. Daug jaunų žmonių, vis dar kaip senais lai- 
kais, grūdami į meną, labiausiai juos grūda tėvai, nes 
tėvai nieko nenutuokia apie meną, žino tik tiek, kad jis 
yra. Ir todėl taip džiaugiasi! Tačiau daugelį menas vėl 
atstumia nuo savęs, nes juk yra ir ribos. Erika ypač 
mėgsta mokydama nubrėžti ribą tarp gabių ir negabių 

mokinių, tas rūšiavimas atlygina jai daug ką, juk pati 
vieną sykį buvo atskirta lyg avinas nuo avių. Erikos mo- 
kiniai ir mokinės kuo abejingiausiai sumaišyti iš viso- 
kiausių, kokios tik įmanomos, rūšių, ir iš anksto niekas 
jų nepatikrino, tegu ir paviršutiniškai. Labai retai 
tarp jų pasitaiko raudona rožė. Iš kai kurių Erika jau pir- 
maisiais metais išplėšia vieną ar kitą Klemenčio sonatiną, 
tuo tarpu kiti kriuksėdami knisasi po Černio etiudus pra- 
dedantiesiems ir per egzaminus paleidžiami, nes nenori 
rasti nieko o nieko, nei šiaudų, nei grūdų, o jų tėvai 
tikri, kad netrukus vaikai šveis paštetą. 

Eriką trikdo ir džiugina uolieji pažengėliai, kurie 
stengiasi. Jie išvargsta Šuberto sonatas, Šumano „Kreis- 
lerianą“, Bethoveno sonatas — aukščiausias pasiekimas 
pianistų mokinių gyvenime. Darbo įrankis, Biozendorie- 
ris, išaudžia painų melanžą, o šalia stovi mokytojas — 
Biozendorferis, kuriuo galima skambint tik Erikai, jeigu 
ko nors mokomasi dviem pianinais. 

Po kokių trejų metų mokinys turi pereiti į aukštesnę 
klasę, tam jis laiko egzaminą. Su šiuo egzaminu dau- 
giausia užsiėmusi Erika, kuri turi vangiai dirbantį mo- 
kinių variklį, stipriau spūstelėjusi kuro pedalą, paleisti 
rimtesnėn kelionėn. Kartais šitaip apdorotas variklis blo- 
gai veikia, nes jam labiau patiktų daryti ką kita, kas su 
muzika susiję tik tiek, jog žodžius kaip muziką šnabžda 
merginai į ausį. Tokie dalykai Erikai nepatinka, ji už- 
gniaužia juos, kai tik gali. Dažnai prieš egzaminą Erika 
pamokslauja, kad nuklysti į šalį mažiau kenksminga, 
negu pagroti visą kūrinį klaidinga dvasia, jam netinkan- 
čia; ji pamokslauja kurčioms ausims, apkurtusioms iš 
baimės. Mat daugeliui jos mokinių muzika yra iškopimas 
iš darbininkijos gelmių į meninės švarumos aukštumas. 
Jie vėliau irgi bus mokytojai, mokys skambinti pianinu. 
Jie bijo, kad per egzaminą jų baimės apimti, šlapi nuo pra- 
kaito pirštai, skatinami padažnėjusio pulso, paspaus ne 
tą klavišą. Erika gali šnekėti apie interpretaciją, kiek tik 
jai lenda, jiems svarbu tik teisingai sugroti iki pabaigos. 

Erikos mintys su džiaugsmu vis grįžta prie pono Val- 
terio Klemerio, dailaus geltonplaukio vaikino, kuris pas- 
taruoju metu ateina pirmasis kuo anksčiausiai ir vakare 

išeina paskutinis. Erika norom nenorom prisipažįsta, kad 
jis tikras stropuolis. Jis studijuoja technikos mokslus, 
elektros srovę ir naudingas jos savybes. Pastaruoju metu 
jis laukia ilgiau už visus mokinius, ir, beje, nuo pat pir- 
mųjų nedrąsių pratimų pirštams iki paskutinio Šopeno 
Tantazijos i-mol Op. 49 trelių. Atrodo, jog jis turi labai 
daug laisvo laiko, neįtikėtinas daiktas mokslus baigian- 
čiam studentui. Vieną dieną Erika jį paklausia, ar neno- 
rėtų išmokti Šėnbergo, užuot čia sėdėjęs tuščiai. Ar 
jam nereikią ko nors pasimokyt studijoms? Nieko, nei 
paskaitų, nei namų darbų! Ji sužino apie atostogas, apie 
kurias nė nepagalvojo, nors moko daugelį studentų. Mo- 
kymosi groti pianinu atostogos nesutampa su universite- 
to atostogomis, griežtai kalbant, tai menui atostogų nėra 
niekados, jis visur seka iš paskos, bet menininkui taip 
tik geriau. 

Erika stebisi: kodėl jūs, ponas Klemeri, visuomet 
ateinat šitaip anksti. Jeigu, kaip jūs, mokaisi Šėnberyo 
33b, tai juk neįmanomas daiktas, kad patiktų „Skamba 
skamba linksmos dainos“. Taigi kodėl jų klausotės? Uolu- 
sis Klemeris meluoja, kad visur ir visada trokšta sau nau- 
dos, tegul ir lašelyčio. Iš visko galima pasimokyt, sako ap- 
gavikas, nieko geriau nesugalvojęs. Jis aiškina, kad net 
patys mažiausi jo amato broliai trokštančiajam žinių 
gali kai ką perduoti. Tik reikia tas žinias kuo greičiau 
perimti ir žengti toliau. Prie mažiausių nevalia sustoti, 
antraip įsikiš mokytojai. 

Be to, jaunasis mokinys mėgsta pasiklausyti, kaip 
skambina jo mokytoja, nors ir tralia lia ar bim bam bam 
arba H-dur gamas. Erika ginasi, nesakykit savo senai 
muzikos mokytojai komplimentų, ponas Klemeri, o jis 
prieštarauja, kokia čia kalba apie amžių ir apie kompli- 
mentus, tai kuo tikriausias ir nuoširdžiausias įsitikinimas! 
Kartais šis dailus vaikinas maloniai paprašo, kad jam 
būtų leista vieną kitą kūrinį išmokti papildomai, šalia 
užduočių, nes yra pernelyg stropus. Jis viltingai žvelgia 
į mokytoją ir laukia jos mosto. Tyko mostelėjimo pirštu. 
Mokytoja, kuri sėdi aukštai ant žirgo, atšaldo vaikiną, 
kandžiai primindama jam Šėnbergą: dar nelabai ir jį iš- 
mokot. Kaip mielai mokinys nusileidžia tokiai mokymo 

jėgai, net jei mokytoja žvelgia į jį iš aukšto, stipriai lai- 
kydama rankoje vadžias. 

Man atrodo, kad šitas prašmatnus bernas tave įsimy- 
lėjęs, Zyzia prastai nusiteikusi motina, kai vėl pasitinka 
Eriką prie konservatorijos, kad damos, susikibusios už pa- 
rankių ir sudėtingai susipainiojusios viena su kita, pasi- 
vaikščiotų po centrą. Oras groja taip, kaip damos diri- 
guoja. Parkuose daug reginių, kurių Erikai jokia Mada 
nevalia pamatyti, pagaliau kaip tik dėl šitos priežasties 
motina atėjo jos parsivesti. Elegantiškų batelių, rankinu- 
kų, skrybėlaičių, papuošalų. Todėl motina nuvilioja Eriką 
aplinkiniu keliu, pasitelkusi melagingą faktą, kad šian- 
dien apsuksim ratą, nes oras toks gražus. Parkuose jau 
viskas Žydi, pirmiausia rožės ir tulpės, kurios juk irgi ne- 
perka drabužių. Motina kalba Erikai apie natūralų grožį, 
kuriam nereikia dirbtinių pašvitų. Jis savaime gražus, 
Erika, kaip ir tu. Kam tų visų niekniekių. 

Jau aštuntasis rajonas padvelkia šiltu tėviškės bezda- 
lu, kaip šviežias šienas tvarte. Motina atsipučia, ji trau- 
kia dukterį pirmyn, pro parduotuves, į Juozapo miestų 
gatvės plotus. Motinai smagu, kad ir šįkart pasivaikščio- 
jimas tekainavo tik puspadžius. Verčiau numinti puspa- 
džiai, negu kad kas nors valytųsi batus į vieną iš damų 
Kohut. 

Šitas kvartalas, jeigu kalbėsime apie jo gyventojus, la- 
bai pasenęs. Čia gyvena daugiausia senos moteriškės. 
Laimė, šitoji sena moteriškė, motina Kohut, įsitaisė jau- 
nesnį prielipą, kuriuo gali didžiuotis ir kuris ja rūpinsis, 
kol jas išskirs mirtis. Tik mirtis gali jas abidvi išskir- 
ti, ir ji nurodyta Erikos kortelėje prie lagamino kaip nu- 
meris. Kartais šiame rajone pasipila Žmogžudysčių seri- 
ja, ir kelios senos moterėlės nusibaigia savo makulatūra 
užverstose lapių olose. Kur dingo jų taupomosios knyge- 
lės, vienas Dievas težino, ir dar bailus žmogžudys, kuris 
paieškojo po čiužiniu. Papuošalai, to trupučio papuošalų 
taip pat nė kvapo. O vienintelis sūnus, stalo įrankių fir- 
mos atstovas, nieko negauna. Aštuntasis Vienos rajo- 
nas — žmogžudžių mėgstamas kvartalas. Labai nesunkų 
suuostyti, kur gyvena kokia nors sena dama. Subnuominin- 
kai šaiposi, kad kiekvienam name gyvena bent po vieną 

tokią nukaršusią motušę, ji šauniai atidaro duris dujinin- 
kui, kuris apsimeta esąs valdžios atstovas ir taip prisista- 
to. Jos jau ne vieną kartą buvo įspėtos; bet vis dar atve- 
ria savo širdį ir duris, nes yra vienišos. Taip sena mote- 
riškė Kohut kalba panelei Kohut, gąsdindama, kad toji 
nesusimanytų kada palikti motinos vienos. 

O šiaip visi gyventojai smulkūs valdininkai ir ramūs 
tarnautojai. Vaikų mažai. Žydi kaštonai, o Prateryje vėl- 
gi medžiai. Vienos Miške jau žaliuoja vynuogės. Deja, 
ponios Kohut turi atsisakyti svajonių kada nors atidžiai 
viską apžiūrėti, nes jos neturi automobilio. 

Bet jos dažnokai važiuoja tramvajum iki vienos, rū- 
pestingai parinktos galinės stotelės, kur išlipa kartu su 
visais ir džiugiai nužingsniuoja tolyn. Motina ir duktė pa- 
našios į padūkėles Čarlio Frankenšteino tetas, su kupri- 
nėmis ant nugaros. Tik duktė neša kuprinę, kur nuo smal- 
sių akių paslėpta ir kukli motinos manta. Batai su tvirtais 
puspadžiais. Nepamirštas nė lietsargis, kaip ragina ke- 
lionės vadovas. Verčiau pasirūpinti iš anksto, nei paskui 
turėti nemalonumų. Abi damos žvaliai traukia pirmyn. 
Jos nedainuoja, nes šį tą išmanydamos apie muziką ne- 
nori savo dainavimu jos žaloti. Jautiesi kaip Eichendorto 
laikais, čiauška motina, nes tau atsiveria siela, susilieji 
su gamta. Šios abidvi damos turi sielą, nes sugeba gėrėtis 
gamta, kad ir kur ją regėtų. Todėl, jei pasitaiko tyras 
upelis, čia pat atsigeria čiurlenančio vandens. Gal stirna 
Čia neprisiuseno. Jei pasitaiko storas medis ar tankus po- 
miškis, galima ir pačioms pasiusenti, tada antroji saugo, 
kad niekas neateitų ir įžūliai neįsispoksotų. 

Per šitą iškylą ponios Kohut prisikaupia energijos 
naujai darbo savaitei, per kurią motina ne ką veikia, tik 
siurbia dukteriai kraują. Ar labai bareisi, klausia motina 
nevykėlę pianistę Eriką Kohut kasvakar. Ne, nieko, at- 
sako duktė, dar turinti vilties, kurią dabar motina kuo 
Iimčiausiai sutaršo. Motina dejuoja, kad vaikui trūksta 
savigarbos. Šiuos klaidingus garsus vaikas girdi jau dau- 
giau kaip trisdešimt metų. Duktė, kuri nepraranda vilties, 
žino, kad jai tepasiekiamas tik profesorės vardas, kuriuo 
naudojasi jau dabar ir kurį suteikia ponas šalies prezi- 
dentas. Už ilgametę tarnybą per kuklias iškilmes. Kada 

nors, jau nebe už kalnų, pensija. Vienos bendruomenė 
geraširdė, bet menininką oficialiai paskirta pensija pri- 
trenkia kaip perkūnas iš giedro dangaus. Kam jau kliūva, 
tai kliūva. Vienos bendruomenė šiurkščiai nutraukia, kad 
viena karta perduotų kitai meną. Abi damos tvirtina, 
kad jos laukia nesulaukia Erikos pensijos! Tam jos kuria 
daugybę planų. Iki tol savas butas bus seniai apstatytas 
ir išmokėtas. Įsigytas sklypas statybai Žemutinėje Aust- 
rijoje. Namukui, priklausančiam damoms Kohut. Laimi 
tas, kas planuoja. Kas pasirūpina iš anksto, tas nevargsta 
bėdos prispirtas. Iki to laiko motinai bus netoli šimto, bet 
ji tikrai dar krutės. 

Vienos Miško lapija šlaite ryškiai sušvinta nuo saulės 
spindulių. 

Vienur kitur drįsta išlįsti pavasarinės gėlės, motina ir 
duktė jas skina ir deda į kuprinę. Taip joms ir reikia. Už 
smalsumą baudžiama, kaip tik pareiškia ponia Kohut 
sen. Jos labai tiks pamerkti į šviesžalę apvalią gimun- 
denišką vazą, šitos gėliukės, mano Erika. 


Paauglė ilgą laiką gyvena saugojamam rezervate. 
Ji saugoma nuo visokių įtakų ir pagundų, draudžiama 
ne darbas, vien malonumas. Motinai ir senelei, šiai mo- 
terų brigadai, prie kojų atremtas ginklas apginti Erikai 
nuo vyriškos lyties medžiotojo, tykančio lauke, jeigu 
prireiks, net svariai jį įspėti. Abi senės su savo užaku- 
riškiui, kad tik jis neprasibrautų prie jų jauniklės. Jau- 
niklės nė trupučio nepalies nei meilė, nei geismas. Kietos 
kaip žvirgždas abiejų senių gėdos lūpos kaip mirštančio 
elniaragio žandų ataugos sausai šiugždėdamos stengiasi 
pačiupti grobį, bet niekas nepakliūva joms į spąstus. 
Taigi jos tūno prie jauno dukters ir anūkės kūno ir po 
truputį plėšosi nuo jo gabalus, o jų šarvai apsaugo jau- 
ną kūną, kad kas neateitų ir neužnuodytų. Net tolimose 
apylinkėse jos turi savo seklius, kurie, kaip sutarta, įsi- 
dėmi mergaitės elgesi ne namuose ir, jaukiai gurkšno- 
dami kavą, papasakoja apie ji moteriškosioms auklėto- 
joms. Viską iškloja, tam ir yra naminis pyragas. Žinia- 

nešės pasako, ką mačiusios prie senosios užtvankos: 
brangųjį vaiką su studentu iš Graco! Vaikas dabar ne- 
beišleidžiamas iš namų apsupties, kol pasitaiso ir atsi- 
žada vyriškio. 

Valstiečio -sodyba žvelgia žemyn į slėnį, kur gyvena 
žvalgės, o šios iš įpratimo atsako jai žvilgsniu pro žiū- 
ronus. Kai pagaliau atvažiuoja svečiai iš sostinės, nes 
ateina vasara, jos nė nemano kišti nosies į kitų reikalus, 
bet visai apleidžia namų ūkį. Per pievą srovena upelis. 
Didžiuliai lazdynai staiga uždengia upelio vagą nuo žiū- 
IOVOo, 0 nematomas už krūmo upelis nuteka į kaimynų 
pievą. Po kairei nuo namo aukštyn šauna kalnų pieva, 
kuri pasibaigia miške, valstiečiui priklauso to miško tik 
gabalas, visa kita valstybės. Aplinkui vaizdą labai su- 
siaurina tankus spygliuočių miškas, bet puikiai matyti, 
ką veikia kaimynas, o ir pastarasis mato, ką darai pats. 
Karvės takais traukia į ganyklą. Užpakaly kairėje atvi- 
ra anglių degykla, užpakaly dešinėje proskyna, žemuo- 
gių pievelė. Vertikaliai viršuje debesys ir paukščiai, va- 
nagai ir suopiai. 

Vanagas motina ir suopis senelė draudžia joms pati- 
kėtam vaikui palikti lizdą. Storomis riekėmis jos pjausto 
JAI gyvenimą, o kaimynės jau gražina apkalbas. Bet 
koks sluoksnis, kuriame kruta truputis gyvybės, laiko- 
mas sugedusiu ir nupjaunamas. Pernelyg didelis dyki- 
nėjimas kenkia muzikos studijoms. Apačioje, prie už- 
tvankos, vaikinukai taškosi vandenyje, ten JĄ traukia. 
Jie kvatojasi ir nardo. Ten, tarp kaimo prasčiokų, JI 
galėtų sublizgėti. Ji dresiruota blizgėti. Jai įkalta, kad ji 
yra saulė, apie kurią viskas sukasi, tereikia jai tik su- 
stoti, atskubės palydovai ir ims ją garbstyti. Ji žino, kad 
yra geresnė, nes jai vis tai kartojama. Bet bandyti prak- 
tiškai neverta. 

Pagaliau smuikas nenoriai priglunda prie smakro, 
pakeltas neklusnia ranka. Lauke šypso saulė ir vilioja 
maudytis. Saulė vilioja nusirengti kitų akyse, o tą drau- 
džia senės namuose. Kairės rankos pirštai skausmingai 
spaudžia plienines grifo stygas. Iškankinta Mocarto sie- 
la šaukia iš pragaro, nes smuikininkė nieko nejaučia, ji 
tik griežia ir griežia. Instrumentas skleidžia žvygavimą 

ir urzgesį. JAI nėra ko baimintis kritikos, svarbiausia, 
kad nebūtų tylos, nes šie garsai parodo, jog vaikas ga- 
momis įkopė į aukštesnes sferas, apačioje lyg negyvą 
lukštą palikęs kūną. Nusimestasis dukters kūniškas pa- 
vidalas paskui kruopščiai apieškomas, ar nėra žymių, 
kad juo naudojęsi vyriškiai, o paskui energingai iškra- 
tomas. Po grojimo jį vėl galima apsivilkti švarų, puikiai 
išdžiovintą ir taip iškrakmolytą, kad net gurgžda, Be- 
jausmį ir niekieno nepalytėtą. 

Motina kandžiai lepteli, kad JI, jeigu tik be niekur 
nieko būtų leista, tikrai daugiau dėmesio per dieną skir- 
tų kokiam jaunam vyrui nei skambinimui pianinu. Piani- 
ną Čia kasmet reikia iš naujo suderinti, nes nuo šito šiurkš- 
taus Alpių klimato kad ir geriausio derintojo darbas 
netrukus nueina perniek. Derintojas atvažiuoja iš Vie- 
nos traukiniu, paskui švogždamas kopia į kalną, kur ke- 
lios pamišėlės tvirtina turinčios pianiną, tūkstantis mMetrų 
virš jūros lygio! Derintojas pranašauja, kad geriausiu 
atveju instrumentu dar bus galima arti vienerius, dvejus 
metus, paskui jį smagiai sugrauš rūdys, puvėsiai ir pelė- 
siai. Motina žiūri, kad instrumentas būtų gerai suderin- 
tas, ji be paliovos sukiojasi ir apie dukters šonkaulius, 
visai nepaisydama vaiko nuotaikos, o paisydama vien 
savo motiniškos įtakos šiam užsispyrusiam, lengvai ger- 
dančiam, gyvam instrumentui. 

Motina reikalauja, jog per vadinamuosius „koncertus“, 
kaip saldus atlygis už uolų mokymąsi, langai visuomet 
būtų plačiai atlapoti, kad ir kaimynai galėtų mėgautis sal- 
džiomis melodijomis. Motina ir senelė su žiūronais pasi- 
lypėjusios aukštai į kalną stebi, ar kaimynės ir jų gimi- 
naičiai irgi ramiai ir drausmingai sėdi ant suolelio prie- 
šais trobą, tvarkingai klausydamiesi. Kaimynės nori par- 
duoti pieną, varškę, sviestą, kiaušinius ir daržoves, todėl 
privalo klausytis muzikavimo sėdėdamos priešais trobą. 
Senelė giria, kad pagyvenusi kaimynė pagaliau ištaikė 
laisvą valandėlę susidėti rankas į skreitą ir pasiklausyti 
muzikos. Šito ji laukė visą savo gyvenimą ir senatvėje su- 
laukė. Toks grožis vėl. Regis, ir vasarotojai sėdi šalia 
ir klausosi Bramso. Jie gauna, linksmai antrina Motina, 
garantuotai tikrą šviežią muziką prie jų garantuotai tik- 

ro šilto karvės pieno. Šiandien valstietei ir jos svečiams 
skambinamas vaikui ką tik įkaltas Šopenas. Motina pa- 
ragina vaiką skambinti labai garsiai, nes kaimynė po tru- 
putį kursta. Taigi kaimynai išgirsta naują melodiją, kol 
kas dar nežinomą. Turės jos dažnai klausytis, kol atpažins 
pjesę net patamsyje. Dar atidarysim ir duris, kad jie ge- 
Tiau girdėtų. Purvinos klasikos čiurkšlės išsiveržia pro vi- 
sas namo angas ir šlaitais paplūsta į slėnį. Kaimynams 
atrodys, tarsi jie stovi visai šalia. Tegu tik išsižioja, ir šil- 
tos Šopeno išrūgos įtekės jiems į nasrus. O vėliau dar 
Bramsas, tas nepatenkintųjų muzikas, specialiai mote- 
riai. 

Ji sukaupia visą energiją, išskečia sparnus ir tada stai- 
giai puola pirmyn, prie klavišų, kurie lekia jos linkui 
kaip žemė krintant lėktuvui. Bet kokį garsą, kurio ne- 
įveikia iš pirmo įsibėgėjimo, ji tiesiog praleidžia. Šitaip 
subtiliai keršydama — praleisdama natas — savo nenusi- 
manančioms apie muziką kankintojoms, ji junta mažulytį 
pasitenkinimą. Praleistos natos nepastebi nė vienas mė- 
gėjas, bet nuo klaidingai sugrotos besilepinantys vasa- 
rotojai staigiai pašoka iš savo šezlongų. Kas ten aukšty- 
bėse darosi? Kasmet jie brangiai moka valstietei už kai- 
mišką tylą, o dabar nuo kalvos garsiai aidi Muzika. 

Abidvi nuodingosios motušės klausosi savo aukos, 
kuriai beveik jau iščiulpė kraują, kaip kokie vorai kry- 
žiuočiai. Apsirengusios paprastom sukniom, pasirišusios 
gėlėtas prijuostes. Mat savo suknias jos saugo labiau nei 
savo kalinės jausmus. Jau dabar jos kaista nuo savo pa- 
čių pagyrų, koks kuklus likęs vaikas, nors jau padarė 
pasaulinio garso karjerą. Duktė ir anūkė kol kas slepiama 
nuo pasaulio, kad vėliau nebepriklausytų nei mamai, nei 
močiutei, o priklausytų visam pasauliui. Jos pataria pasau- 
liui pasisemti kantrybės, nes vaikas jam tegalės būti pa- 
tikėtas tik vėliau. | 

Ir šiandien tu turi tiek daug publikos! Tik pasižiūrėk, 
bent septyni margadryžiuose šezlonguose. Tai išbandy- 
mas. Tačiau kai Bramso barškinimas galų gale pasibaigia, 
lyg nedailus ką tik girdėtos muzikos atgarsis iš šitų Va- 
sarotojų gerklių apačioje nuaidi griausmingas kvatoji- 
mas. Iš ko jie taip kvailai juokiasi? Negi neturi jokios pa- 

garbos? Motina ir duktė, apsiginklavusios pieno ąsočiais, 
patraukia žemyn į karo žygį atkeršyti Bramso vardu už 
juoką. Pasinaudodami proga vasarotojai skundžiasi triukš- 
mu, trikdančiu gamtos ramybę. Motina kandžiai atrėžia, 
kad Šuberto sonatos turi daugiau miško ramybės nei pats 
miškas. Tik jie to nesuvokią. Išdidžiai nusukusi veidą 
motina vėl lipa į savo vienišą kalną, nešina kaimišku 
sviestu ir kūdikiu įsčiose. Pasipūtusi žengia duktė, neš- 
dama pieno ąsotį. Tik kitą vakarą jos abi vėl viešai pa- 
sirodys. Vasarotojai dar ilgai šnekučiuojasi apie savo ho- 
bį: valstiečių naminę. 

Ji jaučiasi nuo visų atsiskyrusi, nes ji nuo visų at- 
skiriama. Kiti žingsniuoja tolyn, net perlipdami per ją — 
tokia menka ji kliūtis. Keliauninkas nueina, o ji pasi- 
lieka tysoti ant kelio kaip riebaluotas sumuštinio po- 
pierius, daugių daugiausia truputį pajudinamas vėjo. 
Popierius negali keliauti, jis sudūlėja vietoje. Sudūlėja 
per daugybę metų, daugybę metų be jokių permainų. 

Permainoms pas jas apsilankė pusbrolis, kuris pri- 
pildė namą judraus gyvastingumo. Negana to, jis dar 
atsineša ir kitą, svetimą gyvenimą, kurį jis traukia kaip 
šviesa vabzdžius. Pusbrolis studijuoja mediciną ir pri- 
vilioja kaimo jaunuomenę pagyrūnišku gyvybingumu 
ir sportinėmis žiniomis. Jis papasakoja, jeigu turi nuotai- 
kos, medicinišką anekdotą ir praminamas Vaikių, nes 
jis vaikis, suprantąs malonumus. Kaip uola kyšo jis iš urdu- 
liuojančios aplinkui jį kaimo jaunuomenės mūšos, o ta vi- 
saip jį pamėgdžioja. Staiga į namą įsiveržė gyvenimas, 
nes juk vyras visada įneša į namus gyvenimą. Niekina- 
mai šypsodamosios, pilnos išdidumo namų moteriškės 
žiūri į jaunuolį, kuris privalo išsišėlti. Jos įspėja jį tik 
dėl gyvačių, kurios vėliau galėtų užsimanyt vedybų. 
Šitas jaunas vyriškis labiausiai mėgsta šėlti viešai, jam 
reikia žiūrovų, ir jis jų gauna. Net griežta JOS motina 
šypsosi. Tas vyras pagaliau turi žengti į priešišką gy- 
venimą, o duktė tuo tarpu stengtis pakilti muzikos spar- 
nais. 

Vaikis labiausiai mėgsta mūvėti itin siaurom mau- 
dymosi kelnaitėm ir žiūri, kad ir merginos dėvėtų kuo 
siauresniu bikiniu, naujiena mados epochoje. Kartu su 

draugais jis išmatuoja centimetrais tai, ką jam gali pa- 
siūlyti mergina, ir šaiposi iš to, ko nesiūloma. Su kaimo 
merginomis Vaikis žaidžia badmintoną. Jis labai sten- 
giasi išmokyti merginas šito meno, kuriam svarbiausia 
susikaupimas. Jis mielai pataiso merginos ranką su ra- 
kete, o Mergina, apsirengusi siauručiu bikiniu, gėdijasi. 
Šitas maudymosi kostiumėlis sutaupytas iš pardavėjos 
algos. Mergina norėtų ištekėti už gydytojo ir demonst- 
ruoja figūrą, kad būsimasis gydytojas žinotų, ką gaus. 
Juk jis nepirks katės maiše. Vaikio genitalijos tik per 
vargą subruktos į maišelį, prisiūtą prie dviejų virvu- 
čių, kurios ištemptos per strėnas ir šonuose, kairiam iI 
dešiniam, surištos kilputėmis. Nerūpestingai, nes jam 
tai nesvarbu. Kartais virvutės atsipalaiduoja, ir Vaikis 
jas vėl užsiriša. Tai mini maudymosi kelnaitės. 

Bet daugiausia jaunasis vyriškis čia, ant kalno, kur 
jis dar sugeba kelti susižavėjimą, demonstruoja naujau- 
sius imtynininko triukus. Jis moka ir keletą sudėtingų 
dziudo judesių. Šių judesių nesugeba atremti nė vienas 
naujokas, nenusimanąs apie šią sporto rūšį, taigi greit 
pargriaunamas ant žemės. Žiūrovams iš gerklių pasklin- 
da stugus kvatojimas, ir pargriautasis geraširdiškai juo- 
kiasi drauge, kad nebūtų išjuoktas. Merginos raičiojasi 
apie Vaikį kaip prinokę vaisiai, nukritę nuo medžio. Jam, 
jaunajam sportininkui, tereikia tik pakelti tą vaisių ir 
suvalgyti. Merginos skardžiai žvygauja, akių kampučiais 
atidžiai stebėdamos ir išnaudodamos vietos pranašumus. 
Jos ritasi nuo kalvos žemyn ir kikena, įlekia į žvirgždą ar 
varnalėšas ir spiegia. Jaunuolis triumfuodamas stovi virš jų. 
Besisiūlančią merginą jis ima už rankų riešų ir spaudžia 
juos, spaudžia. Jis pasitelkia slaptą sverto poveikį, tiks- 
liai nematyti kaip, stipresnė jėga ir nedoras triukas pri- 
verčia bandomąją atsiklaupti prie Vaikio kojų. Iš dalies 
jis parklupdė ją, iš dalies ji pati susmuko. Kas galėjo 
atsispirti jaunajam studentui? Jeigu jo nuotaika itin gera, 
tai merginai, susirietusiai priešais jį ant žemės, dar lei- 
džiama pabučiuoti jam kojas, nes antraip Vaikis jos ne- 
paleidžia. Kojos pabučiuojamos, o klusni auka tikisi dau- 
giau bučinių, saldesnių, nes jie slaptai dovanojami ir ; 
juos slaptai atsakoma. 

Saulės šviesa mirga ant galvų; iš mažo vaikiško ba- 
seino teškiamas aukštyn žvilga vanduo. JI skambina pia- 
ninu, ignoruodama kada ne kada pasigirstančius juoko 
pliūpsnius. JOS motina įsakmiai paprašė nekreipti į tai 
dėmesio. Motina stovi ant verandos laiptelių ir juokiasi, 
juokiasi laikydama rankoje pyragaičių lėkštę. Motina sa- 
ko, kad jaunas esi tik vienąkart, bet niekas jos nesupran- 
ta per tokį Žviegimą. 

Viena ausimi JI nuolatos klausosi triukšmo lauke, 
kurį kelia jos pusbrolis su merginomis. Ji klausosi, kaip 
jis sveikais dantimis įsikerta į laiką ir su apetitu jį švei- 
čia. JI pati skausmingai įsisąmoninusi kiekvieną laiko se- 
kundę, kaip laikrodis jos pirštai tiksena sekundes į kla- 
višus. Kambario, kuriame ji mokosi, langai su grotomis. 
Grotų šešėlis — tai kryžius, atstatytas smagybėms lauke 
kaip vampyrui, kuris norėtų atsigerti kraujo. 

Dabar, ketindamas pelnytai atsivėsinti, jaunasis vy- 
riškis pliumpteli į baseiną. Jis ką tik prileistas vandens, 
šalto kaip ledas šulinio vandens, tik drąsuolis, kuriam pri- 
klauso pasaulis, išdrįsta panerti. Linksmai prunkšdamas 
kaip banginis Vaikis vėl pasirodo paviršiuje. JI mato tai 
nežiūrėdama. Rėkdamos „bravo“ naujai iškeptos būsi- 
mo gydytojo draugužės akimirksniu puola į baseiną, kiek 
tik ten jų telpa. Tai bent taškymasis, bent knibždėlynas. 
Jos visą laiką mėgdžioja Vaikį, juokiasi Motina. Ji pa- 
kanti. Ir senoji močiutė, kurią JI pasidalijusi su pusbro- 
liu, atskuba pasižiūrėti studento išdaigos. Ir nukaršusi 
senelė aptaškoma, nes Vaikiui nėra nieko šventa, net 
amžius. Tačiau tik juokiamasi iš vyriško judraus anūko. 
Motina padaro išmintingą pastabą, nes Vaikis pirma iš 
lėto neatšaldė krūtinės, bet galiausiai priversta dar gar- 
siau kvatotis negu kiti, net nenorėdama; juoko papliūpos 
ją krato, drebina, kai Vaikis labai natūraliai vaizduoja 
ruonį. Motiną iš vidaus kažkas drebina ir purto, lyg jos 
viduriuose ridinėtųsi stikliniai rutuliai. Vaikis nueina 
taip toli, kad ima svaidyti į orą seną sviedinį, bandyda- 
mas atmušti jį nosimi, tačiau ir žongliruoti reikia mokėti. 
Visi net susirietę iš juoko, juda kruta besikvatodami, net 
ašaroja. Kažkas garsiai uždainuoja tirolietiškai. Kažkas 
šūkčioja, kaip paprastai kalnuose. Netrukus pietūs. Ge- 

riau iš anksto atsivėsinti, ne iškart pavalgius, nes tai pa- 
vojinga. 

Nutyla nuaidi paskutinis pianino akordas, JOS gyslos 
atsipalaiduoja. “učirškė žadintuvas, kurį nustatė pati mc- 
tina. Frazės vidury ji pašoka ir išlekia į lauką, pilna su- 
dėtingų jaunystės jausmų, paprasčiausiai, kad dar sučiup- 
tų paskutinę dalelę bendro dainavimo ir šokinėjimo. Lau- 
ke pusseserę pasitinka kaip dera. Ir vėl turėjai šitiek 
skambinti? Tegu motina duoda jai ramybę, juk atostogos. 
Motina užkerta kelią blogai įtakai, kad jai nesugadintų 
vaiko. Nerūkantis ir negeriantis Vaikis suleidžia dantis į 
duoną su dešra. Nors pietūs netrukus gatavi, namų damos 
negali atsakyti savo numylėtiniui duonos kąsnio. Paskui 
Vaikis negailėdamas šliūkšteli į puslitrinę taurę aviečių 
sirupo, kuriam žaliavos prisirinko pačios damos, pripila 
ją šulinio vandens ir susiverčia į gerklę. Dabar jis prisi- 
kaupė naujų jėgų. Dabar jis delnu mėgaudamasis daužo 
raumeningą pilvą. Daužo ir kitus raumenis. Motina ir se- 
nelė gali valandų valandas kalbėtis apie palaimintą Vai- 
kio apetitą. Jos pranoksta viena kitą išmoningomis deta- 
lėmis apie valgį, ištisą dieną prasiginčija dėl to, ką labiau 
mėgsta Vaikis, veršienos ar kiaulienos pjausniuką. Mo- 
tina klausia savo giminaitį, kaip jam sekasi studijos, o 
giminaitis atkerta, kad dabar valandėlę norėtų pamiršti 
studijas. Jis nori bent kartą būti tikrai jaunas ir išsišėlti. 
Kada nors paskui jis pasakys, jog jaunystė seniai pra- 
ėjusi. 

Vaikis pastebi JĄ ir pataria truputį pasijuokti. Kodėl 
JI tokia rimta? Kaip sportas, jai siūloma tai, kas duoda 
juokui progos ir apskritai labai palankiai veikia. Dėl 
sportinio džiaugsmo pusbrolis taip žvengia, kad iš pra- 
žiotos burnos jam išlekia duonos su dešra trupiniai. Jis 
net dejuoja iš palaimos. Jis šauniai rąžosi. Jis sukasi 
ratu kaip vilkiukas ir griūva į pievą, lyg būtų negyvas. 
Bet netrukus jis pašoka, nebijokit. Dabar kaip tik metas 
pusseserytei, kurią jis norėtų pralinksminti, pademonst- 
ruoti patentuotą imtynininko triuką. Pusseserę tai pra- 
džiugins, tetulę supykins. 

JI lekia žemyn taip, kad net švilpia, likit sveiki. Tai 
kelionė, iš kurios negrįžtama. Ji susmunka palei savo 

išilginę ašį, žemyn slenka paštas, aukštyn liftas; pasiutusiai 
greit medžiai, nedideli laiptų turėklai, apaugę laukinėm 
erškėtrožėm, aplink stovį žmonės prašvilpia jai pro akis, 
dingsta iš akiračio. Staigus truktelėjimas į viršų. Sugniuž- 
domi jos šonkauliai, jai virš galvos išnyksta Vaikio apžė- 
lusi krūtinė, ribos pasikeičia, akis jau užgriebia virve- 
les, prie kurių pakabintas jo maišelis. Tuoj po to negai- 
lestingai išnyra raudonas Everesto kalnelis, padidintoj 
nuotraukoj po juo ilgi šviesūs švelnūs plaukai ant šlau- 
nų. Liftas staiga sustoja. Pirmasis aukštas. Kažkur jos 
nugaroje garsiai subraška kaulai, sužviegia šarnyrai — 
taip labai jie suspaudžiami. Ir jau ji klūpo, valio. Vai- 
kiui vėl pavyko apgauti mergaitę. Ji klūpo čia priešais 
savo atostogaujantį pusbrolį, atostogaujantis vaikas 
priešais kitą atostogaujantį vaiką. Plonas ašarų lakas 
žvilga JAI ant veido, kurį ji pakelia, ketindama pažvelg- 
ti į besijuokiančią kaukę, kone plyštančią per siūles. 
Šitas pokštininkas kaip reikiant ją sudorojo ir dabar la- 
bai džiaugiasi pergale. Ji primygta prie kalnų žemės. 
Motina ima šaukti, kaip elgiamasi su jos vaiku kaimo 
jaunuomenės akyse, su šita talentinga dukra, kuria vi- 
si žavisi! 

Raudonasis pakutis, pilnas lytinių organų, susvyruoja, 
ima gundomai suktis JAI prieš akis. Jis priklauso gun- 
dytojui, kuriam nė viena nepajėgia atsispirti. Trumpą 
akimirksnį ji tik priglaudžia prie jo skruostą. Pati neži- 
no kaip. Ji tik tenori jį pajusti, nori šį žvilgantį Kalė- 
dinės eglutės papuošalą tik vienintelį kartą palytėti lū- 
pomis. Akimirksnį JI pasijunta gaunanti šį paketą. JI per- 
braukia per jį lūpomis, o gal smakru? Tai atsitiko ne jos 
laisva valia. Vaikis nė nenutuokia, kad jis sukėlė pus- 
seserei akmeninę jausmų laviną. Ji žiūri ir žiūri. Pakiu- 
kas padėtas jai kaip koks preparatas po mikroskopu. 
Sustok, akimirka žavinga, tu tokia graži. 

Niekas nieko nepastebėjo, visi susibūrė apie valgį. 
Vaikis iškart JĄ paleidžia ir sūpuodamasis pasitraukia 
atgal. Ypatingai susiklosčius aplinkybėms šiandien nebus 
kojų bučiavimo, kuriuo dažniausiai pasibaigia pratimas. 
Jis truputį paspyruokliuoja, kad atsipalaiduotų, sumišęs 
„truputi pašokinėja vietoje ir dideliais šuoliais juokda- 


38 


masis nurūksta tolyn. Pieva praryja jį, damos šaukia 
valgyti. Vaikis išskrido, jis iššoko iš lizdo. Jis nieko ne- 
atsako. Netrukus jis visiškai išnyks, ir keli vyrukai bi- 
čiuliai paklusniai nulekia iš paskos. Pasiutiškos gaudy- 
nės nutolsta. Motina švelniai pabara. nesantį Vaikį už 
padūkimą. Motina padėjo daug vargo virdama, o dabar 
stovi su viskuo lietuje. 

Vaikis vėl atsiranda tik gerokai vėliau. Visur jau 
viešpatauja vakaro tyla, tik prie upelio — lakštingala. 
Visi lošia verandoje kortomis. Beveik nesąmoningai pe- 
teliškė plevena apie žibalinę lempą. JOS nevilioja joks 
šviesos ratas. JI sėdi viena savo kambaryje, atsiskyrusi 
nuo minios, kuri ją pamiršo, nes ji taip nedaug sveria. 
Ji nieko neslegia. Iš daugiasluoksnio paketo ji kruopš- 
čiai išvynioja skustuvą. Skustuvas šypsosi jai kaip su- 
žadėtinis sužadėtinei. JI atsargiai pabando ašmenis, jie 
aštrūs, kaip ir dera skustuvo ašmenims. Paskui keletą 
kartų giliai įmyga skustuvą į plaštakos viršų, bet vėlgi 
ne tiek giliai, kad sužeistų gyslas. Tai apskritai neskau- 
da. Metalas sminga kaip į sviestą. Akimirką lygiam audi- 
ny pirmiau prasiveria taupyklės plyšys, paskui su vargu 
sulaikomas kraujas ima veržtis pro užtvarą. Iš viso ke- 
turi pjūviai. Gana, antraip ji nukraujuos. Skustuvas vėl 
nušluostomas ir suvyniojamas. Visą tą laiką iš žaizdų 
sunkiasi ir teka šviesiai raudonas kraujas, viską tepda- 
mas, kas pasitaiko jo kely. Jis srovena šiltas ir be gar- 
so, tai nėra nemalonu. Jis toks skystas. Teka be paliovos. 
Viską nudažo raudonai. Keturi plyšiai, iš kurių be 
„paliovos sunkiasi kraujas. Ant grindų ir net jau ant pa- 
talynės keturi upeliukai susilieja į veržlų srautą. Bėk tik 
ašaromis mano, tuoj tave priglaus upelis. Susidaro kla- 
nelis. O jis teka vis tolyn. Teka ir teka, teka ir teka. 


Kaip visada tvarkinga mokytoja Erika šiandien be gai- 
lesčio palieka savo muzikinės veiklos vietą. Į akis nc- 
krintantį jos išėjimą palydi ragų ir trimitų garsai, kaip 
ir viena kita smuiko trelė, besiskverbią sumišai pro lan- 
gus. Kad ją palydėtų. Erika beveik nė neprislegia laiptų 
pakopų. Net motina šiandien jos nelaukia. Turėdama 

tikslą, Erika iškart patraukia keliu, kuriuo ėjo jau kelis 
kartus. Jis neveda tiesiai į namus, gal ten prašmatnus vil- 
kas, piktas vilkas, atsirėmęs į kaimišką telegrafo stulpą, 
krapštosi iš dantų paskutinės savo aukos mėsos liekanas. 
Erika norėtų įkasti į savo tikrai vienbėgį gyvenimą ke- 
lio stulpą ir suvilioti vilką žvilgsniais. Jau iš tolo jį pa- 
matys ir išgirs, kaip plyšta draskoma medžiaga, oda. Tada 
bus vėlus vakaras. Iš netikrų muzikinių tiesų miglos išnirs 
nuotykis. Erika veržliai dėlioja kojas. 

Gatvių žiotys prasiveria ir vėl užsiveria, nes Erika 
nepasiryžta jomis eiti. Ji tik spokso į priekį, jeigu atsitik- 
tinai koks vyriškis jai mirkteli. Jis ne vilkas, ir moteriška 
jos esybė nesuspurda, ją tarsi suspaudžia plieno kamštis. 
Kaip didelė balandė Erika krypteli galvą, taigi vyriškis 
iškart nueina toliau, daugiau nebedelsdamas. Vyriškį iš- 
gąsdina žemės griūtis, kurią jis sukėlė žingsniu. Mintį 
pasinaudoti šia moterim ar ją globoti vyriškis tuoj pat 
išmeta iš galvos. Erikos veidas iš pasipūtimo net susmai- 
lėja; nosis, burna, viskas pavirsta į strėlę, lekiančią viena 
kryptimi, ariančia vietovę ir tereiškiančia tik vieną dalyką: 
pirmyn. Paauglių gauja nepalankiai užkabina damą Eriką. 
Jie nežino, kad tai ponia profesorė, ir nerodo jokios pa- 
garbos. Languotas klostytas Erikos sijonas tiksliai dengia 
kelius, nei milimetru žemiau, nei milimetrų aukščiau. Dar 
šilkiniai marškinėliai, kurie, jei kalbėsim apie dydį, tiks- 
liai uždengia viršutinę Erikos kūno dalį. Krepšys su na- 
tomis kaip visada po pažasčia, užtrauktukas tvarkingai 
užtrauktas. Kas tik su užtrauktukais, Erikos viskas už- 
traukta. 

Pavažiuokim galiuką tramvajum, juo nukeliauji į 
priemiesčius. Čia mėnesinis bilietas nebegalioja, ir Erika 
turi nusipirkti bilietą. Šiaip ji niekad čia nevažinėja. Tai 
apylinkės, kuriose nesilankai, jeigu neturi reikalų. Net 
ir mokinių iš čia retai pasitaiko. Jokia muzika čia nesilai- 
ko ilgiau, nei reikia plokštelei muzikiniam aparate. 

Nedidelės smuklės prie kampų jau spjaudo šviesą ant 
šaligatvio. Lempų salose ginčijasi būreliai, nes ka/- 
kas suklydo tvirtindamas. Erika norom nenorom ma- 
to daug ką, ko šiaip nežino. Vienur kitur užvedami mo- 
pedai arba staiga nelauktai jų tarškesys ima smaigstyti 

orą. Jie skubiai nutolsta, lyg būtų labai laukiami. Pasto- 
rate vyksta estradinis koncertas, ir mopedininkai 
tuoj pat genami tolyn, nes jie trikdo rimtį. Daugiausia 
cu asmenys sėdi ant silpno dviračio, kad išnaudotų vie- 
tą. Ne kiekvienas gali turėti mopedą. Čia, už miesto, 
automobiliukai prikimšti iki paskutinės vietos. Dažnai 
prosenelė išdidi sėdi tarp giminaičių, vežama pasivaikš- 
cioti į kapines. 

Erika išlipa. Dabar ji toliau eina pėsčia. Nesidairo 
nei į dešinę. nei į kairę. Darbuotojai užsklendžia savi- 
tarnos parduotuvės duris, priešais jas vos pulsuoja pas- 
kutiniai namų šeimininkių pokalbių varikliai. Diskantas 
ginčijasi su baritonu, kad vynuogės buvo tikrai supeli- 
jusios. Labiausiai apatinės plastmasiniam krepšy. Todėl 
šiandien jų ir nebepirko, tai garsiai išbeldžiama ir pa- 
žeriama priešais kitus, skundų ir pykčio atliekų krūva. 
Už užrakintų stiklinių durų kasininkė kariauja su savo 
aparatu. Neranda ir neranda klaidos. Vaikas stumiasi 
paspirtuku, o kitas bėga šalia, bliaudaimas pro aša- 
ras, kad dabar ir jis, kaip Žadėta, norėtų bent kartą pa- 
važiuoti. O kitas vaikas nepaiso blogesnėj padėty atsi- 
dūrusio kolegos prašymų. Kituose kvartaluose šitokių 
paspirtukų nė nebepamatysi, galvoja Erika. Sykį ir jai 
buvo toks padovanotas, tada ji labai džiaugėsi. Nors jai 
nebuvo leista važinėtis, nes gatvė žudo vaikus. 

Maždaug ketverių metų vaiko galva atsilošia atgal nuo 
panašaus į viesulą motinos antausio, akimirką ji bejė- 
giškai svyruoja kaip stovukas, kuris neteko pusiausvy- 
ros ir todėl didžiausiomis pastangomis bando susigrąžin- 
ti tą padėtį. Pagaliau vaiko galva vėl laikosi vertikaliai, 
kaip ir dera, ir skleidžia pasibaisėtinus garsus, už ką ne- 
kantri moteris netrukus vėl išmuša ją iš vertikalios 
padėties. Dabar vaiko galva jau pažymėta nematomu 
rašalu, skirtu kur kas blogesniems tikslams. Ji, moteris, 
turi tempti sunkius krepšius ir mieliausiai matytų šitą 
vaiką dingstantį kanalizacijoje. Kad galėtų nubausti ma- 
žylį, ji turi kaskart laikinai pasidėti sunkius krepšius ant 
žemės, o tai papildomas darbas. Bet šis menkas vargas 
jai, rodos, apsimoka. Vaikas mokosi prievartos kalbos, 
bet jis mokosi nenoriai ir taip pat nieko neįsidėmi mo- 

kykloje. Jis jau moka keletą žodžių, pačių būtiniausių, 
tegu jų ir nelabai įmanoma suprasti, kai žliumbia. 

Tačiau greitai moteris ir bliaunantis vaikas atsilieka 
nuo Erikos. Tegu jie ir ilgam sustoja! Jie niekada ne- 
galės žengti koja kojon su gyvybingu laiku. Erika kaip 
karavanas traukia tolyn. Tai vien gyvenamasis kvartalas, 
bet nelabai koks. Pavėlavusios šeimos galvos įsmunka 
pro namų duris, kur kaip negailestingi plaktuko smū- 
giai užgriūva savo namiškius. Užsitrenkia paskutinės 
automobilių durelės, išdidžiai ir pasitikėdamos savimi, 
nes čia automobiliukai —- šeimų numylėtiniai ir papras- 
čiausiai gali sau viską leisti. Maloniai blizgėdami jie 
lieka prie šaligatvio krašto, jų savininkai nuskuba vaka- 
rienės. Kas dabar neturi buto, trokšta jo, bet niekuomet 
negalės sau pasistatyti, net su statybinės firmos banku 
ir ilgalaikiais kreditais. O kas čia, kaip tik čia, turi butą, 
labiau mėgsta būti ne jame, o kur nors kelionėje. 

Vis daugiau vyrų dabar painiojasi Erikai ant kelio. 
Moterys, lyg išgirdusios slaptą burtažodį, išnyko skylė- 
se, čia vadinamose butais. Tokiu laiku jos vienos nesi- 
rodo gatvėje. Tik lydimos namiškių eina gerti alaus ar 
lankyti giminaičių. Bet jei tik tarp jų būna suaugęs. Vi- 
sur jos nematomos, bet taip reikalingos audžia siaudžia. 
Sklinda virtuviniai kvapai. Kartais tyliai bilda puodai, 
skrebena šakutės. Žydrai sumirga pirmasis pavakario 
šeimyninis serialas iš pradžių pro šitą, tada pro aną, tada 
pro daugelį langų. Žvilgantys kristalai, kurių priberta artė- 
janti naktis. Fasadai virsta vienodais scenos užkulisiais, už 
kurių nėra nieko; viskas tas pats ir susilieja. Tik televi- 
zoriaus garsai realūs, jie ir yra vienintelė gyvybė. Ap- 
linkui visi žmonės tuo pačiu laiku išgyvena tą patį, 
išskyrus tik tuos retus atvejus, kai koks nors vienišius 
kada įsijungia antrąją programą ir žiūri „Iš krikščiony- 
bės laikų pasaulio“. Sie individualistai mokomi api2 
eucharistinį kongresą, prikamšytą skaičių. Šiandien irgi 
turi mokėti, jeigu nori būti kitoniškas. 

O čia: lojantys turkų balsai. Iškart prisideda kitas — 
gerklinis serbų chorvatų konirtenoras. Kaip iš lanko iš- 
šauta vyrų minia, pulkeliai, kurie atskuba čia atskirai ir 
dabar susiburia: arkoje po miesto geležinkeliu, kur įreng- 

ta Peep-Show!. Viename viaduko skliaute, virš kurio dun- 
da traukinys. Net ir tokia nedidelė erdvė, užtat taupiai 
panaudota, nė plotelis nenueina veltui: Turkams arkos 
torma tikriausiai rodos pažįstama iš jų mečečių. Gal vis- 
kas net primena ir haremą. Viaduko arka, visiškai iš- 
duobta apačioje ir pilna nuogų moterų. Visada viena 
po kitos, pasirodo visos. Sumažintas Veneros kalnelis. 
Miniatiūrinio formato. Prisiartina Tanhoizeris ir pabel- 
džia lazdele. Šitoji miesto geležinkelio arka pastatyta iš 
plytų, o viduje jau ne vienas užsižiūrėjo į dailią moterį. 
Ji labai tiksliai priderinta, šita parduotuvėlė, kur tam- 
posi ir rąžosi nuogos moterys. Jos keičiasi, tos moterys. 
Jos nenoriai sukasi pagal tam tikrą principą visoje Peep- 
Shows grandinėje, kad nuolatinis klientas ar svečias 
visą laiką per tam tikrus tarpus gautų pamatyti vis kito- 
nišką nuogybę. Antraip jis daugiau nebeateis. Abonen- 
tas. Galų gale jis juk neša brangius savo pinigus ir meta 
juos, monetą po monetos, į žiojėjantį nepasotinamą plyšį. 
Mat visuomet kaip tik tada, kai pasidaro nepaprastai įdo- 
mu, jis turi įmesti naują dešimtuką. Viena ranka meta, 
kita beprasmiškai siurbia pro langą vyrišką jėgą. Namuo- 
se vyriškis valgo už tris, o Čia tai paprasčiausiai nedė- 
mesingai drebia ant žemės. 

Kas dešimt minučių nudunda elektrinis Vienos mies- 
to traukinys. Jis sudrebina visą skliautą, tačiau nesu- 
drebinamos merginos sukasi toliau. Jie tai jau žino. Prį- 
pranti, kad kartais traukinys dusliai nugriaudėja. Mo- 
netų plyšys pamaitinamas, langas spragteli, ir pasirodo 
rožinė mėsa, technikos stebuklas. Neleidžiama prisilies- 
ti prie šios mėsos, nebūtų ir galima, nes tarp jų siena. 
Langas prie dviračių tako apklijuotas juodu popieriumi. 
Ant jo gražūs geltonos spalvos ornamentai papuošimui. 
Į juodą popierių įstatytas veidrodėlis, kur gali pasižiū- 
rėti į save. Nežinia kam, gal kad paskui galėtum susišu- 
kuoti. Šalia prigludusi sekso krautuvėlė. Ten galima nu- 
sipirkti, ko įsigeidei. Moterų ten neįsigysi; bet pusiaus- 
vyrai ten yra plonyčių nailoninių baltinių su daugybe 
plyšių, kurie pagal pasirinkimą priekyje arba užpakaly- 


! Kabinos, kur žiūrima į judančias nuogas moteris pro akutę (angl.). 

je. Namie jais aprengiama žmona, ir tada galima griebti, 
o žmonai net nereikia nusimauti kelnaičių. Yra prie jų 
ir tinkamų marškinukų; viršuje jie su dviem apskrito- 
mis skylėmis, tada pro jas išlenda moters krūtys. O visa 
kita dengia permatoma medžiaga. Viskas apkraštuota 
plonutyčiais raukiniais. Galima pasirinkti  pageidauja- 
mos spalvos baltinių: tamsiai raudonos ar juodos. Blon- 
dinei geriau tinka juoda, juodaplaukei geriau raudona. 
Ten taip pat yra knygų ir žurnalų, siaurajuosčių filmų 
ir pakankamai apdulkėjusių įvairių videokasečių. Šitos 
prekės čia visai neturi paklausos. Klientas neįsigijęs 
joms reikalingo aparato. Higieninės guminės prekės su 
įvairiais įrantymais paviršiuje perkamos geriau, taip pat 
ir pripučiamos moters imitacijos. Iš pradžių jie viduje 
pasižiūri į tikrą moterį, o paskui lauke nusiperka imita- 
Ciją. Mat pirkėjas, deja, negali pasiimti tų gražių nuogų 
damų, kad saugiam kambariūkšty tiek duotų garo, kol ji 
suplyštų. Šitos moterys juk dar nepatyrė nieko, kas jas 
sukrėstų iki sielos gelmių, antraip šitaip neišsidirbinėtų. 
Antraip iškart su noru eitų kartu, nesikraipiusios tik taip 
ar anaip. Kokia jau čia profesija moteriai. Mieliausiai 
kokią vieną iškart vestis, nesvarbu kurią, iš principo 
jos visos vienodos. Iš esmės nelabai skiriasi, daugiausia 
plaukų spalva, o tuo tarpu vyrai juk daugiau atskiros 
asmenybės, iš kurių vienas labiau mėgsta turėti tą, O 
kitas tą. Gašli nenaudėlė už lango, taigi guasiž kitoje 
barjero pusėje, pusiausvyrai ypač trokšta, kad šie asi- 
lai už langų bemankydami nusitrauktų galus. Šitokiu 
būdu vieni kai ką gauna iš kitų, ir atmosfera tikrai ra- 
mi. Jokios paslaugos be atpildo. Jie moka ir už tai, ką 
gauna. 

Erikos rankinukas, kurį dar nešasi be natų krepšio, 
išsipūtęs nuo surinktų dešimties šilingų monetų. Beveik 
niekada čionai neužklysta jokia moteris, bet Erika juk 
visada nori kažko ypatingo. Ji tokia yra. Jeigu daugelis 
tokie ir anokie, tai ji iš principo jų priešingybė. Jeigu 
vieni sako „noo!“, tai ji vienintelė — „stok!“ ir dar di- 
džiuojasi. Tik šitaip Erika gali patraukti dėmesį. Dabar 


2 Tarytum (lot.), 

ji ketina eiti į vidų. Turkų ir jugoslavų teritorijos ir kal- 
bos salos bailiai atsitraukia nuo šio padaro iš kito pa- 
saulio. Staiga jie nebesugeba suskaičiuoti iki trijų, bet 
jie mieliausiai išprievartautų moteris, jeigu galėtų. Eri- 
kai pavymui jie šaukia žodžius, kurių ji, laimė, nesu- 
pranta. Jos galva aukštai iškelta. Nė vienas jos negrie- 
bia, net ir labai girtas. Be to, stebi pagyvenęs vyriškis. 
Ar jis savininkas, nuomininkas? Vienas kitas sutiktas 
čiabuvis spaudžiasi prie sienos. Jų pasitikėjimo savim 
nesustiprina nė būrys, ir be to, jie dar turi liestis prie 
žmonių, kuriems šiaip duoda kelią. Jų kūnus sujungia 
nepageidaujamas ryšys, o pageidaujamo taip ir nėra. 
Deja, vyro instinktas stiprus. Pinigų nebeužtenka net 
stipriam tikram sodos vandeniui su vynu, netrukus pas- 
kutinis. Čiabuviai lėtai pėdina palei viaduko sieną. Arko- 
je priešais didelę Show yra specializuota slidžių krautu- 
vė, o dar už vienos arkos priešais prisišliejusi dviračių 
parduotuvė. Visos jos dabar miega, viduje nors durk 
pirštu į akį. Tačiau iš čia plūsta maloni lempos šviesa ir 
vilioja jas, šitas naktines peteliškes, šituos įžūlius dru- 
gelius. Jie nori šį tą pamatyti už savo pinigus. 

Vienas griežtai atskirtas nuo kito. Atskiriamosios 
medinės kabinos pritaikytos jiems tiksliai pagal dydį. 
Kabinos ankštos ir mažos, ir laikini jų gyventojai maži 
žmonės. Be to — kuo mažesni išmatavimai, tuo daugiau 
kabinų. Taigi palyginti daugelis per palyginti trumpą 
laiką gali sau padėti. Rūpesčius jie išsineša, bet brangi 
jų sėkla pasilieka. Valytojos visą laiką žiūri, kad ji ne- 
išaugtų. Nors, jeigu paklausi, kiekvienas laiko save tin- 
kamu tęsti giminei. Dažniausiai viskas užimta. Šitas vers- 
las yra aukso kasykla, lobių skrynelė. Užsieniečiai dar- 
bininkai kantriai sustojo grupelėmis vieni paskui kitus. 
Laiką jie stumia žarstydami anekdotus apie moteris. 
Kabinos mažumas yra tiesiog proporcingas jų asmeniškų 
būstų mažumui, kur jie kartais teužima tik kampą. Taigi 
jie pripratę“prie ankštumos ir gali čia net per pertvarą 
atsiskirti vienas nuo kito. Tuo pačiu laiku į boksą lei- 
džiama užeiti tik vienam. Ten jis būna tik pats su savim. 
Gražuolė pasirodo akiraty įmetus monetą. Du atskiri 
apartamentai su individualiom paslaugom reikliam vy- 

riškiui čia beveik visuomet tušti. Mat retenybė toks vy- 
riškis, kuris gali pareikšti ypatingų norų. 

Pasirodo Erika, tikra ponia mokytoja. 

Link jos tiesteli ranka, delsdama, bet atsitraukia at- 
gal. Ji eina ne į įstaigos darbuotojų skyrių, bet į skyrių 
pinigingiems svečiams. Tai svarbesnis skyrius. Šitoji mo- 
teris nori pasižiūrėti kai .ko, ką ji namuose galėtų daug 
pigiau pamatyti veidrodyje. Kadangi vyrai turi atitrauk- 
ti nuo burnos pinigus, su kuriais čia slapčiom tykina me- 
džioti moterų, tai garsiai stebisi. Aukšto lygio šitie me- 
džiotojai. Jie spokso pro akutes, o pinigai namų ūkiui 
greitai išsenka. Niekas neprasprūsta vyrams pro akis 
žiūrint. 

Ir Erika nenori nieko daugiau, tik žiūrėti. Čia, šioje 
kabinoje, ji tarytum išnyksta. Niekas neįtelpa į Eriką, 
bet ji, ji kaip tik įtelpa į šitą celę. Erika — kompaktiškas 
žmogaus formos prietaisas. Rodos, gamta nepaliko joje 
jokių angų. Erika jaučia masyvų medį ten, kur dailidė 
tikrai moteriai išgręžė skylę. Tai išakijęs, supuvęs, vie- 
nišas medis ištekinėj girioje, ir puvėsis plinta. Užtat Erika 
vaikšto išdidi kaip valdovė. Ji pūva iš vidaus, tačiau 
turkus Žžvilgsniais nubloškia atgal. Turkai nori prikelti ją 
gvvenimui, tačiau atsitrenkia į jos pasipūtimą. Erika, 
tikra valdovė, žingsniuoja į Veneros grotą. Turkai ne- 
rodo jai mandagumo, bet ir nemandagumo ne. Jie tie- 
siog praleidžia Eriką su jos krepšiu, pilnu natų. Net 
prasisprausti jai nekliudoma. Ji su pirštinėmis. Vyriškis 
prie durų drąsiai kreipiasi į ją „maloningoji ponia“. Pra- 
šom eiti į vidų, iškart pakviečia ją į gerąjį kambarį, kur 
virš krūtinių ir snukių jaukiai žėri lemputės. Svarbiau- 
sias dalykas, kuris rūpi šitam vyriškiui — užtemdyti švie- 
sa plaukingus trikampius, nes yra toks įstatymas. Vyriš- 
kis žiūri į nieką, jis žiūri į tikrą nebūtį. Iš pradžių jis 
žiūri į šitą nieką, o paskui dar ir į likusią mamulę. 

Erikai asmeniškai nurodoma kabina de luxe. Ji ne- 
turi laukti, dama Erika. Užtat kiti laukia ilgiau. Pinigus 
ji paruošusi gatavai, kaip kairiąją ranką, grieždama 
smuiku. Kartais ištisą dieną skaičiuoja, kiek galės žiūrėti 
už susitaupytus dešimtukus. Ji taupo šituos pinigus nuo 
priešpiečių. Dabar žydras prožektorius apšviečia kūną. 

Net spalvas jie čia parenka su tam tikru tikslu! Erika 
pakelia nuo žemės spermos visiškai sulipintą popierinę 
nosinaitę ir prisikiša prie nosies. Giliai įkvepia tai, ką 
žmogus pagamino liedamas prakaitą. Ji įkvepia, žiūri ir 
šitaip sunaudoja truputį gyvenimo laiko. 

Yra ir klubų, kur galima fotografuoti. Ten kiekvie- 
nas pats pasirenka modelį pagal nuotaiką ir skonį. Ta- 
čiau Erika nenori pakrutinti nė piršto, nori tik žiūrėti. 
Paprasčiausiai ramiai sėdėti ir žiūrėti. Žiūrėti. Erika, ji 
tik žiūri neliesdama rankomis. Erikai nekyla toks jaus- 
mas save paglamonėti, o ir progos nėra. Motina guli 
gretimoje lovoje ir stebi Erikos rankas. Šitos rankos 
turi tik groti, o ne kaip skruzdės lįsti po apklotu ir ten pa- 
griebti marmelado stiklainį. Net įsipjaudama ar įsidur- 
dama Erika mažai ką jaučia. Ji tobulai išlavino tik re- 
gėjimo pojūtį. 

Kabina dvokia dezinfekciniais skysčiais. Valytojos 
irgi moterys, tik jos ne taip atrodo. Purviną šių nuotykių 
medžiotojų spermą jos paprastai abejingai šlepteli į mur- 
ziną kubilą. O netrukus ir vėl drykso suglamžyta, sukie- 
tėjusi kaip betonas nosinaitė. Dėl Erikos, tai jos gali 
šiuo atveju padaryti pertrauką ir pailsinti nelanksčius 
kaulus. Lankstykis ir lankstykis. Erika paprasčiausiai 
sėdi ir žiūri. Net pirštinių nenusimauna, kad šitoj dvo- 
kiančioj skylėj nereikėtų nieko prisiliesti: O gal ji su 
pirštinėmis todėl, kad nebūtų matyti jos antrankių. Eri- 
kai pakeliama uždanga, matosi, kaip ji užkulisiuose trau- 
ko virveles. Jai vienai visa tai suruošta! Subjaurotos 
moters čia niekas nepriims. Reikia gražuolių ir dailios 
figūros. Pirmiau kiekvienas kūnas turi būti kuo smul- 
kiausiai ištyrinėtas, nė vienas savininkas nepirks katės 
su drabužiais. Tai, ko nesugebėjo padaryti Erika ant 
koncentracinės pakylos, dabar vietoj jos daro kitos damos. 
Vertinama pagal moteriškių sukinių dydį. Ji be paliovos 
žiūri. Vos nusuks akis į šalį, ir vėl keli šilingai kaip iš- 
mesti į balą. 

Juodaplaukė atsistoja išmaninga poza taip, kad net 
galima pažvelgti jai į vidų. Ji sukasi tarytum puodų žies- 
tuvas ratu. Tačiau kas suka tą ratą? Iš pradžių ji su- 
spaudžia šlaunis, nieko nematyti, bet lipnios džiaugsmingo 

lūkesčio seilės pripildo burnas. Tada lėtai prasižergia ir 
pavažiuoja per kelis langelius toliau. Kartais, nors ir 
kaip siekiama teisybės, pro vieną langą matyti daugiau 
negu pro kitą, nes skritulys nuolatos juda. Nervingai 
skambčioja regėjimo plyšiai. Kas išdrįsta, laimi, kas dar 
kartą išdrįsta, tikriausiai dar kartą laimi. 

Minia aplinkui“ uoliai trinasi ir masažuojasi, savo 
ruožtu pati visą laiką maišoma milžiniško neregimo teš- 
los maišiklio. Dešimt siurbliukų veikia taip, kad net rūks- 
ta garas. Kai kas jau lauke slapta pasimelžia, kad su- 
taupytų pinigų, kol pagaliau nuleis. Atitinkama dama 
palaiko kompaniją. Virpėdami ir užsikirsdami gretimo- 
se kabinose siurbliai atsikrato savo brangaus, pasiųsto 
mažąja skuba krovinio. Netrukus jie vėl prisipildys ir 
turės vėl maldyti savo ilgesį. Kartais galima tikėtis pa- 
siekti to keturiasdešimčia, penkiasdešimčia šilingų, jei- 
gu trukdo. Pirmiausia, jei žiūrėdamas pamiršti dirbti sa- 
vo staklėmis. Todėl čia dažnai pasikeičia moterys ir nu- 
traukia dėmesį. Žioplys tik spokso ir nieko nedaro. 

Erika žiūri. Jos smalsumo objektas kaip tik braukia sau 
tarp šlaunų ir atstatydama lūpas, lyg sakytų mažąją „O“, 
parodo, kaip jai tai patinka. Žavėdamasi tuo, kad šitiek 
daug vyrų ją mato, ji užmerkia akis ir vėl jas atmerkia, 
stipriai atlošusi galvą. Ji pakelia rankas ir masažuojasi 
krūtų spenelius, kad tie sustangrėtų. Patogiai atsisėda 
ir plačiai išskečia kojas, ir dabar iš varlės perspektyvos 
galima spoksoti moteriai į vidų. Ji žaismingai žaidžia su 
gėdos plaukais. Labai demonstratyviai apsilaižo, tuo 
tarpų priešais ją čia vienas, čia kitas šaulys pasiekia 
tikslą savo guminiu kirminu. Visa veido išraiška ji ro- 
do, kaip pasijaustumėt, jeigu tik ji būtų pas tave. Bet, 
deja, tai neįmanoma, kai šitokia paklausa. Taigi visi 
šiek tiek iš to turi, ne tik koks vienas. 

Erika žiūri labai atidžiai. Ne mokydamasi. Jos viduje 
ir toliau nė krust. Ir vis dėlto ji turi žiūrėti. Savo malo- 
numui. Kai tik ji norėtų išeiti, kažkas iš viršaus energin- 
gai vis prispaudžia jos puikiai sušukuotą galvą prie 
stiklo, ir ji turi žiūrėti toliau. Skritulys, ant kurio sėdi 
gražuolė, sukasi ratu. Erika bejėgė. Ji turi ir turi Žiūrėti. 
Ji pati sau tabu. Pačiupinėti neduota. 

Vyrai jai iš kairės ir dešinės dejuoja ir staugia Iš 
džiaugsmo. Aš asmeniškai ne visai galėčiau tai padaryti, 
atsako jiems Erika Kohut, aš tikėjausi daugiau. Bjauras- 
tis tekšteli į sieną. Sienas lengva nuvalyti, nes jų pa- 
viršius lygus. Kažkur toliau dešinėje ponas lankytojas 
meilingai išbraižė sienoje žodžius: „Šventoji Marija gir- 
ta kekšė“ tvarkinga vokiečių kalba. Nedažnai kas nors 
pjausto sieną, nes vyriškis turi sukaupti dėmesį visiškai 
kam kitam. O dažnai jie ir raštininkai nelabai įgudę. 
Iuri tik vieną ranką laisvą, daugiausia net nė vienos. 
Ū juk dar ir pinigus turi mesti. 

Dabar vaizdą užpildo kiek rieboka rudais dažytais 
plaukais gyvatiškos moters užpakalinė dalis. Į tariamai 
apelsininę jos odą daug metų pigūs masažistai žeidžiasi 
pirštus. Tačiau vyrai už savo pinigus iš jos gauna dau- 
giau. Kabinos dešinėje jau matė moterį iš priekio, dabar 
dar ir kabinos kairėje turi pasimėgauti priekine jos da- 
limi. Kai kam moteris labiau patinka iš priekio, o kai 
kam iš užpakalio. Rudaplaukė judina muskulatūrą, su 
kuria ji paprastai vaikšto arba sėdi. Šiandien ji su ja 
uždirba pinigus. Ji masažuojasi dešine ranka su raudo- 
nais kaip kraujas nagais. Kairiąja krapštosi apie krū- 
tis. “mailiais dirbtiniais nagais ji kaip guminį truputį 
patraukia spenelį, o paskui paleidžia jį atgal susitraukti. 
Spenelis atstojęs nuo krūties kaip svetimkūnis. Iš patiI- 
ties rudaplaukė šią akimirką žino: kandidatui 99 taškai! 
Kas dabar neįstengia, neįstengs niekad. Kas dabar vie- 
nas, liks toks ilgai ir nenoromis. 

Erika atsitrenkė į sieną. Tik iki čia, nė žingsnio to- 
liau. To jau per daug, sako ji, kaip dažnai yra sakiusi. 
Ji atsistoja. Savo ribas ji jau yra pasižymėjusi ir garan- 
tavusi nenutraukiamomis sutartimis. Todėl žvelgia į vis- 
ką iš aukšto bokšto ir mato toli aplinkui. Sąlyga — platus 
akiratis. Su tuo, kas toliau, Erika ir šįkart nenori su- 
sipažinti. Ji išeina namo. 

Vien žvilgsniais ji atstumia lauke laukiančius ponus 
lankytojus. Vienas ponas iškart godžiai puola į jos vie- 
tą. Susidaro gatvelė, kuria Erika praeina ir nužingsniuo- 
ja tolyn. Ji eina ir eina, visiškai mechaniškai, kaip pir- 
miau žiūrėjo ir žiūrėjo. Kad ir ką darytų, Erika daro 

iki galo. Motina visada reikalavo, kad nebūtų nieko 
daroma pusiau. Jokio neapibrėžtumo. Joks menininkas 
nepakęs ko nors nebaigto, pusinio savo kūriny. Kartais 
kūrinys lieka nebaigtas, nes menininkas per anksti nu- 
miršta. Erika traukia tolyn. Niekas nesuplyšo, niekas 
nepakeitė spalvos, niekas nenubluko. Niekas jos ne- 
pasiekė. Nėra nieko, ko nebuvo anksčiau, ir tuo tarpu 
neatsirado nieko, ko nebuvo anksčiau. 

Namuose motina pareiškia švelnių priekaištų šiltoj 
inkubacinėj perykloj, kurioje jos abi gyvena. Tikriau- 
siai Erika neperšalusi kelionėje, apie kurios tikslą ji 
truputį pameluoja motinai. Erika iškart apsirengia šiltu 
chalatu. Erika ir jos motina valgo kaštonais ir šiaip visu 
kuo įdarytą antį. Tai šventinė vakarienė. Kaštonai ver- 
žiasi iš anties per siūles, motina, kaip paprastai, pridėjo 
šito gero per daug, toks jau jos būdas. Druskinė ir pipi- 
rinė pasidabruotos, įrankiai visi sidabriniai. Motina džiau- 
giasi, kad vaiko skruostai šiandien kaip reikiant raudo- 
ni. Gal šį raudonį sukėlė ne karščiavimas. Lūpomis mo- 
tina patikrina Erikai kaktą. Desertui dar pamatuos karštį 
termometru. Laimė, karščio, kaip priežasties, nėra. Eri- 
ka sveikut sveikutėlė, šita žuvis motinos vaisiaus van- 
denyse gerai maitinama. 


Neoninių šviesų srautai šniokščia lediniam šalty per 
ledaines, per šokių sales. Dūzgiančių šviesų kekės kabo 
prie stiebų virš miniatiūrinių golfo aikštelių. Žiburiuo- 
janti šalčio srovė. JOS amžiaus padarai kiūto apgaubti 
gražios įpročio ramybės prie inksto formos stalų su 
stiklinėmis taurėmis, kur siūbuoja ilgi šaukštai, šaltų 
gėlių stiebai. Rudi, geltoni, rožiniai. Šokoladiniai, vani- 
liniai, aviečių. Garuojančius įvairiaspalvius rutulius švies- 
tuvai nuspalvina kone monotoniška pilka spalva. Blizgan- 
tys samčiai lūkuriuoja dubenyse su vandeniu, ant van- 
dens ledų gijos. Laisvai rodydami džiaugsmą, o tai ne 
visuomet galima daryti, jauni siluetai įsitaisę prieš savo 
ledų bokštus, iš jų kyšo įvairiaspalviai popieriniai gaub- 
teliai. Tarp jų tūno rėksmingi kokteilių vyšnių, ananaso 
plytų, šokolado skaldos rieduliai. Jie be paliovos grūda 

šakutėmis šaltus kąsnius į savo ledines olas, šaltą deda 
prie šalto, arba abejingai leidžia tirpti, nes turi vienas ki- 
tam papasakoti svarbesnių dalykų, negu pasimėgauti šal- 
tu skanėstu. 

Tik dėl to, kad JI tai stebi, JOS veido išraiška kritiš- 
ka. Jeigu ji stebi medį, tai laiko savo įspūdį nepakartoja- 
mu, eglės kankorėžis jai atrodo nuostabiai universalus. 
Su plaktukėliu ji išdaužo tikrovę, kaip uoli kalbos dantis- 
tė; paprastos pušų viršūnės jai susilieja į vienišą sniego 
kalną. Spalvų spektras nulakuoja horizontą. Kelios nere- 
gėtos labai didelės mašinos tolumoje važiuoja pro šalį, 
švelnaus jų ūžesio beveik negirdėti. Tai garsų meno gi- 
gantai ir poezijos meno gigantai, visiškai užmaskuoti 
didžiulėmis skepetomis. Šimtai tūkstančių informacijų 
perlekia per JOS treniruotas smegenis, beprotiškas, ta- 
rytum girtas grybo pavidalo dūmų debesis akimirksniu 
virpuliuoja aukštai ir pilkas kaip pelenai iš lėto vėl per- 
siduoda žemei. Pilkos smulkios dulkės greitai apdengia 
aparatus, visus kapiliarus, vamzdelius ir kolbas, visus 
tuos mėgintuvėlius ir vėsinimo spirales. JOS kambarys 
pavirsta į gryną akmenį. Pilką, nešaltą ir nešiltą. Kažkoks 
vidurys. Šnara rožinė nailoninė lango užuolaida, nejudi- 
nama vėjelio. Viduje dailus švarus garnitūras. Negyve- 
namas. Neužimtas. 

Paliestas pianinas ima skambėti po pirštais. Gigantiš- 
kas kultūros sluoksnio šleifas tyliai čežėdamas stumiasi 
iš visų pusių artyn, aptvaras po milimetrą užsidaro. 
Purvinos konservų skardinės, priterliotos lėkštės su val- 
gio likučiais, murzini stalo įrankiai, apipeliję vaisių ir duo- 
nos likučiai, sudaužytos plokštelės, riebaluotas, suglam- 
žytas popierius. Kituose būstuose garuojančiom srovėm 
į vonias šniokščia karštas vanduo. Mergina negalvoda- 
ma pabando naują šukuoseną. Kita pasirenka tinkančią 
palaidinukę prie tinkančio sijono, stovi nauji, labai smai- 
lūs batai, kurie kada nors bus apsiauti pirmąkart. Skam- 
ba telefonas. Kažkas jį pakelia. Kažkas juokiasi. Kažkas 
kalba. 

Neišmatuojamai platėja šiukšlių krūva tarp JOS ir 
KITŲ. Kažkas pusmečiui susigarbanoja plaukus. Kažkas 
cerina nagų laką prie lūpų dažų. Folija blizga saulėje. 

Spindulys sustingsta ant šakučių danties, peilio ašmenų. 
Šakutės yra šakutės. Peilis yra peilis. Švelnaus vėjelio 
pučiami pamažu pakyla svogūnų lukštai, pakyla šilkinis 
popierius, suteptas saldoku aviečių sirupu. Senesnių, apa- 
čioje gulinčių sluoksnių puvenos jau sudūlėjusios, vir- 
tusios dulkėmis taps pamušalu pasenusioms sūrio ir me- 
lionų žievėms, stiklo šukėms ir juosviems vatos gniužu- 
lams, kurių laukia panašus likimas. O JOS virvutes stip- 
riai tampo Motina. Pakyla pirmyn dvi rankos ir kartoja 
Bramsą, šįkart geriau. Bramsas labai šaltas, kai seka kla- 
sikais, bet jis jaudina svajodamas ar liūdėdamas. O mo- 
tinos šita muzika dar ilgai nesujaudinsi. 

Metalinis šaukštas paprasčiausiai paliekamas styroti 
tirpstančiuose žemuoginiuose leduose, nes mergina sku- 
ba kažką papasakoti, iš ko tas kitas juokiasi. Kita mer- 
gina taisosi didžiulę žvilgančią perlamutru plastmasinę 
sagę, styrinčią aukštoje šukuosenoje. Jų tokie moteriški 
judesiai! Moteriškumas taip ir trykšta joms iš sąnarių 
kaip švarūs upeliukai. Bakelitinė pudrinė atidaroma, 
veidrodėlio atspindy kažkas abejingai pataisoma ir pa- 
ryškinama juodai. 

JI — pavargęs deliinas, be jokio noro pradedantis pas- 
kutinį savo numerį. Jau nusikamavęs, pagauna akimis 
tą juokingą spalvotą kamuolį, kurį senu įprastiniu ju- 
desiu gyvūnas užsimeta sau ant nosies. Giliai įkvepia ir 
ima sukti jį ratais. Bunjuelio ,„Andalūzijos šunyje“ stovi 
du koncertiniai rojaliai. O paskui tie abu asilai, pusiau 
supuvę. kraujo pritvinkusios galvos svyra ant klavišų. 
Toli nuo visko. Beorėj patalpoj. 

Dirbtinių blakstienų grandinė priklijuota prie natu- 
ralių. Rieda ašaros. Ryškiai nubrėžti antakių lankai. Tas 
pats antakių pieštukas uždeda juodą tašką ant apgamo 
prie pat smakro. Šukų kotas keliskart sulenda į aukštai 
suveltą kuodą, kad išpurtytų šieno kupetą. Tada vėl tvir- 
tai susegama sagė. Kojinės pamaunamos aukštyn, ištie- 
sinama siūlė. Kilsteli ir išnešamas laukan lakuotas ran- 
kinukas. Pelticoats* šiugžda po taftiniais sijonais. Jie 
susimokėjo; dabar išeina. 


3 Pūsti apatiniai sijonukai (angl.). 

Tai JAI atskleidžia pasaulį, apie kurį kiti nieko ne- 
nutuokia. Lego pasaulį, pagamintą iš mažyčių raudonų, 
mėlynų, baltų plastmasinių akmenukų. Iš karpų, kurio- 
mis galima sutraukti į krūvą pasaulį, aidi pilnas muzikos 
pasaulis, irgi laba; Mažas. JOS sustirusi kaip nagai kairė 
ranka, paraližuota nepagydomo nemiklumo, silpnai brai- 
žo vieną kitą klavišą. Ji trokšta pakilti į egzotišką, kvai- 
tinantį, protą panaikinantį pasaulį. O jai net nepavyksta 
patekti į Lego degalinę, kurios visai tikslūs planai. JI 
tiktai nedailus instrumentas. Prislėgtas sunkaus lėto mąs- 
tymo. Švininis negyvas svoris. Stabdys! Ir jokio ginklo 
nusišauti! Skardiniai varžtai. 

Sustaugia orkestras, kurį tesudaro tik beveik šimtas 
tiesiųjų fleitų. Mišraus dydžio ir rūšių fleitų. Joms į 
vidų pučiama vaikų mėsa, pučiami vaikų kūnai. Tuos 
garsus skleidžia vaikų kvėpavimas. Nereikia nė trupučio 
klavišinių instrumentų pagalbos. Plastmasinius dėklus 
ileitoms siuva motinos. Juose ir maži apvalūs šepetukai 
valymui. Fleitas aptraukia šilti kvapų garai. Daugeliui 
garsų pasitelkiama kūdikių iškvėptas oras. O pianinas 
nė kiek nepadeda! 


Privatus kamerinis koncertas labai siauram ratui, su- 
rengtas tikrų entuziastų, įvyksta sename didikų bute 
prie Dunojaus kanalo, antrame rajone, kur ketvirtoji 
lenkų emigrantų šeimos karta turi du pianinus ir dar 
gausų partitūrų rinkinį. Be to, ten, kur kiti laiko auto- 
mobilį, labai jau mielą jų širdžiai, jie surinkę senovinių 
instrumentų kolekciją. Jie neturi jokios transporto prie- 
monės, bet turi kelis dailius Mocarto smuikus ir altus ir 
nepaprastai retą Viola d Amore, kuris kabo prie sienos, 
visą laiką saugomas vieno šeimos nario, kada namuose 
rengiami kamerinės muzikos koncertai, ir nuimamas tik 
mokymuisi, studijavimui. Arba kilus gaisrui. 

Šitie žmonės mėgsta muziką ir trokšta, jog ir kiti ją 
pamėgtų. Siekia to su kantrybe ir meile, o jeigu būtina, 
tai ir su prievarta. Jie nori jau paaugliams padaryti mu- 
Zziką suprantamą, nes vieniems šienauti po šitas lankas 
ne toks jau didelis džiaugsmas. Kaip alkoholikai ar nar- 

komanai savo pomėgiu turi būtinai pasidalyti su kiek 
įmanoma daugiau kitų. Vaikai rafinuotai genami prie jų. 
Kilmingas nupenėtas senelių vaikas, kurio šlapi plaukai 
prilipę prie galvos ir kuris, kai tik pasitaiko net ir ma- 
žiausia proga, klykia pagalbos, kaip ir vaikas, tėvų vis 
paliekamas namuose su raktu, kuris ginasi iš paskutinių- 
jų, bet vis dėlto turi pasiduoti. Per koncertus niekuo ne- 
užkandžiaujama. O iškilmingos tylos irgi neatsikąsi. Jo- 
kio duonos trupinio, jokios riebalų dėmės ant minkštų 
baldų, jokio raudonojo vyno lašo ant pianino Nr. 1. ir 
pianino Nr. 2 apdangalų. Nė kvapo kramtomosios gu- 
mos! Vaikai perkošiami, kad neatsineštų iš lauko šiukš- 
lių. Šiurkštesni vaikai lieka pačiame koštuvo viršuje ir 
niekada nieko nepasieks grodami savo instrumentu. 

Šitoji šeima be reikalo niekur neišlaidauja, vien tik 
muzika turi savimi ir iš savęs daryti įtaką. Turi prasi- 
skinti plūktinį taką į širdis. O patys sau jie juk beveik 
nieko neišleidžia. 

Erika slapčiomis sukvietė savo mokinius. Užteko vie- 
no ponios profesorės mosto mažuoju piršteliu. Mažyliai 
atsiveda išdidžią motiną, išdidų tėvą ar abu kartu ir, 
kaip darnios šeimos, užima vietas. Jie žino, kad jeigu 
čia nebus, tai gaus blogą pažymį už grojimą pianinu. 
Tik mėrtis būtų priežastis laikytis nuo meno atokiau. Pro- 
fesionalūs meno mylėtojai kitokių priežasčių absoliučiai 
nesuprastų. Erika Kohut švyti. 

Pradedama Antruoju Bacho koncertu dviem piani- 
nams. Antruoju pianinu groja senolis, kuris ankstesniam 
savo gyvenime sykį grojo Bramso salėje ir tada vienin- 
telį pianiną turėjo vien tiktai sau. Tie laikai praėjo, ta- 
čiau vyresnio amžiaus žmonės juos dar prisimena. Artė- 
janti giltinė, rodos, anaiptol nepaskatino šio pono, pa- 
varde dr. Haberkornas, siekti didesnių laimėjimų, kaip 
jai tas pavyko su Mocartu ir Bethovenu, taip pat ir su 
Šubertu. O pastarasis iš tikrųjų turėjo ne tiek jau daug 
laiko. Senolis pasveikina savo partnerę, sėdinčią prie 
antrojo pianino, ponią profesorę Eriką Kohut, krašto pa- 
pročiu galantiškai pabučiuodamas jai ranką, nepaisy- 
damas savo amžiaus, kol kartu pradėsim skambinti. 

Brangieji muzikos mylėtojai ir svečiai. Svečiai su- 
puola prie stalo ir gardžiuojasi barokišku ragu. Pradžiai 
mokiniai jau brūžina kojomis, trokšdami iškrėsti piktą 
pokštą, bet tam jiems pritrūksta drąsos. Jie neišsiveržia 
iš šitos meninių pašventinimų vištidės, nors jos sienos 
gana plonos. Erika apsirengusi kukliu lygiu iki žemės juo- 
do aksomo sijonu ir šilkine palaidinuke. Ji nudelbia vie- 
ną ar kitą mokinį akimis, kurių žvilgsnis galėtų raižyti 
stiklą, ji tik vos pakreipia galvą. Lygiai taip pat pa- 
kreipė jai galvą motina, kai po sužlugusio koncerto dro- 
žė per ausį. Du mokiniai plepėdami sutrukdė namų šei- 
mininko įžangą. Daugiau jie nebeįspėjami. Pirmojoje 
eilėje, šalia ponios namų šeimininkės, specialiai pasta- 
tytame krėsle sėdi Erikos motina ir mėgaujasi, tik ji 
vienintelė, saldainių dėžute ir savimi, kad vienąkart pa- 
rodyta šitiek pagarbos, kuri užplūdusi jos dukrą. Šviesa 
prievartingai prislopinama atremiant į lempą ant pia- 
nino pagalvėlį, kuris dreba nuo kaip rimbu smūgiuojamo 
įmantriais raštais supinto kontrapunkto audinio. Nuo 
pagalvėlio ant atlikėjų krinta demoniškas raudonas at- 
švaitas. Rimtai sušniokščia upelis. Vaikai aprengti išei- 
giniais drabužiais arba tokiais, kokius išeiginiais laiko 
jų tėvai. Tėvai įgrūda tai, ką jie kitados pagimdė, į šitą 
lenkišką prieškambarį, kad vaikai duotų jiems ramybę 
ir kad išmoktų duoti jiems ramybę. Lenkišką prieškam- 
barį puošia didžiulis moderno stiliaus veidrodis, vaizduo- 
jantis nuogą merginą su vandens lelijomis, kur vis su- 
stoja mažiausi berniukai. Vėliau, aukštai muzikų bute, 
mažyliai sėdi priekyje, o dičkiai užpakalyje, nes jie gali 
matyti pro visų galvas. Vyresnieji talkina namų šeimi- 
ninkams, jei reikia nuramdyti jaunesnį kolegą. 

Kai Valteris Klemeris, vos sulaukęs septyniolikos, pra- 
mogai, bet ir rimtai, ėmė mokytis pianinu, nėra praleidęs 
nė vieno vakaro. Čia jis leidžia grynais apmokėti inspira- 
Cijas savo paties grojiInui. 

Upelis staigiai plūsteli į vidų, ir Klemeris, nejučia 
pajutęs alkį, iš užpakalio ima tyrinėti nukirsta sėdimąja 
dalim savo pianino mokytojos kūną. Daugiau jos figūros 
įžiūrėti vertinimui jis negali. Priekinės mokytojos kūno 
dalies nemato nieko, nes priešais įsitaisė riebi kūdikio 

mamelė. Jo nuolatinė vieta šiandien užimta. Per pario- 
kas ji visuomet sėdi šalia jo prie kito pianino. Šalia mo- 
tinos fregatos kiūto nedidelė jos gelbėjimo valtelė — 
pradedantysis groti sūnus su juodomis kelnėmis, baltais 
marškiniais ir raudona peteliške baltais taškeliais. Vai- 
kas jau dabar taip susmukęs ant kėdės kaip lėktuvo ke- 
leivis, kuriam bloga ir kuris netrokšta nieko daugiau, 
tik pagaliau nusileisti ant žemės. Menas pakylėjęs Eri- 
ką į aukštesnius oro koridorius ir kone jau virš eterio. 
Kadangi ji tolsta nuo jo, Valteris Klemeris žiūri į ją su 
baime. Tačiau ne tik jis nevalingai ją griebia, ir motina 
Ciumpa šito aitvaro Erikos virvę. Kad tik jos nepaleis- 
tų! Virvė taip traukia motiną, kad ji pasistiebia ant pirš- 
tų galų. Garsiai staugia vėjas, kaip ir visuomet tokiam 
aukšty. 

Prie paskutinių upelio šuolių pono Klemerio skruos- 
tus kairėje ir dešinėje išmuša raudonos rožės. Vieną rau- 
doną rožę jis laiko rankoje, kad paskui ją įteiktų. Jis 
nesavanaudiškai žavisi Erikos technika ir tuo, kaip rit- 
mingai ji judina nugarą. Jis stebi, kaip linguoja jos gal- 
va, svarstydama kai kuriuos grojamus niuansus. Mato, 
kaip kruta jos dilbių raumenys, ir jį jaudina toks kūno 
ir judesio susidūrimas. Muzika priverčia paklusti kūną 
vidiniam judesiui, ir Klemeris meldžiasi, kad mokytoja 
kada nors šitaip paklustų jam. Jis nekantrauja sėdėdamas. 
Viena jo ranka nejučia virpteli prie šlykštaus jo lyties 
ginklo. Mokinys Klemeris sunkiai susitvardo ir mintyse 
vertina Erikos išmatavimus. Lygina viršutinę jos kūno 
dalį su apatine, kuri gal truputuką per storai nudrėbta, 
bet tai jis apskritai mėgsta. Jis gretina viršų su apačia. 
Viršus; vėlgi truputuką per plonas. Apačia: čia užIrašy- 
tinas pliusas. Tačiau visa Erikos išvaizda jam patinka. 
Asmeniškai jam atrodo: panelė Kohut visai delikati mo- 
teris. Jeigu ji dar kai ką iš to, ko apačioje per daug, pri- 
plotų prie viršaus, tada tikriausiai būtų kaip reikiant. 
Žinoma, būtų galima padaryti ir atvirkščiai, tačiau tai 
jam kur kas mažiau patiktų. Jeigu ji apačioje kai ką nu- 
obliuotų, tai viskas galėtų labai gerai susiderinti. Bet 
tada ji būtų per plona! Šitie menki netobulumai suau- 
gusiam mokiniui daro damą Eriką veikiau dar geidžia- 

mesnę, nes labiau prieinamą. Žinant jos kūnišką nepa- 
kankamumą, galima prie savęs pririšti bet kokią moterį. 
Be to, ši Moteris aiškiai sensta, o jis dar jaunas. Moki- 
nys Klemeris, greta muzikos, turi ir kitą planą, kurį jis 
dabar apgalvoja iki galo. Jis myli muziką. Jis vogčiom 
myli savo muzikos mokytoją. Jis asmeniškai mano, kad 
panelė Kohut kaip tik tokia moteris, kurios trokšta jau- 
nas vyriškis, kad pasimokytų gyvenimo. Jaunas vyriškis 
pradeda nuo niekų ir greit kyla aukštyn. Kiekvienas 
turi kada nors pradėti. Jis greitai paliks pradedančiųjų 
pakopą, kaip ir pradedantys vairuotojai iš pradžių nusi- 
perka panaudotą nedidelį automobilį, o paskui, kai iš- 
moksta juo važiuoti, persėda į didesnį ir naujo modelio. 
Panelė Erika — tai gryna muzika, ir ji dar visai ne tokia 
sena, vertina mokinys savo bandomąjį modelį. Klemeris 
net pradeda nuo aukštesnės pakopos, ne nuo fiolksvage- 
no, 0 nuo opelkadeto. Slapčia įsimylėjęs Valteris Kle- 
meris graužia vieno savo piršto nago liekanas. Jo galva 
visa išraudusi — rožės ant žandų išplito, — su tamsiai 
geltonais vidutinio ilgio plaukais. Jis pakankamai ma- 
dingas. Jis pakankamai inteligentiškas. Niekas jo ne- 
krenta į akis, niekas neperdėta. Plaukus kaip tik pasi- 
augino tiek, kad neatrodytų nei pernelyg nūdieniškas, 
nei pernelyg vakarykštis. Barzdos nesiželdino. nors ne 
sykį gundėsi. Kol kas vis dar galėjo atsispirti šiai pa- 
gundai. Jis nori kada nors įsisiurbti į savo Mokytoją ilgu 
bučiniu ir apčiupinėti jos kūną. Nori užpulti ją savo gy- 
vuliškais instinktais. Nori keletą kartų lyg nejučia stip- 
riai prie jos prisispausti. Ir jis nori taip padaryti, tarsi 
koks nevėkšla jį ant jos užstumtų. Tada jis stipriau pri- 
simygs prie jos ir atsiprašys. Vėliau kai kada jis su aiš- 
kiais ketinimais prisispaus prie jos ir gal, jeigu ji leis, 
smagiai į ją pasitrins. Darys, kaip ji sakys, ir pageidauja 
iš to pešti naudos vėlesnei rimtesnei meilei. Mokytis jis 
norėtų bendraudamas su kur kas vyresne moterimi — 
su kuria nebereikia rūpestingai elgtis, kaip šokinėjama 
apie jaunas merginas, kurios mažiau ką pakenčia. O ar 
tai galėtų turėti ką bendra su civilizacija? Jaunas vy- 
riškis pirma turi nusibrėžti savo ribas, tada gali sėkmin- 
gai jas peržengti. Netrukus jis pabučiuos savo mokyto- 

ją, kol ji beveik uždus. Čiulpte čiulps visur, kur tik jam 
bus leista. Kandžios ten, kur tik ji leis. Tačiau vėliau jis 
sąmoningai prieis iki pačių intymiausių dalykų. Su jos 
ranka pradės ir užkops iki pačios viršūnės. Išmokys ją 
mylėti ar bent jau gerbti savo kūną, kurį ji kol kas nei- 
gia. Atsargiai pateiks jai viską, ko reikia meilei, tačiau 
paskui sieks pelningesnių tikslų ir sunkesnių uždavinių, 
kurie susiję su moters mįsle. Amžinąja mįsle. Dabar jis 
bus jos mokytojas. Ir jam nepatinka šitie amžini tamsiai 
mėlyni klostyti sijonai ir marškinėliai, kuriais ji visada 
dėvi ir dar nelabai pasitikėdama savimi. Ji turi rengtis 
jaunai ir spalvingai. Ak, o tos spalvos!!! Jis. paaiškins 
jai, kaip supranta spalvas. Parodys jai, ką reiškia būti 
tikrai jaunai, tvieksti įvairiomis spalvomis ir teisėtai jo- 
mis džiaugtis. O kai paskui ji jau žinos, kokia, po teisy- 
bei, yra jauna, jis pames ją ir susiras jaunesnę. Man 
regis, kad jūs niekinat savo kūną, o vertinat tik meną, 
ponia profesore. Kalba Klemeris. Jūs paisot tik būti- 
niausių jo poreikių, tačiau valgyti ir miegoti tai pernelyg 
maža! Panele Kohut, jūs manot, kad jūsų išorė yra jūsų. 
kit į veidrodį, ten pamatysit save, ir geresnio draugo 
kaip jūs pati niekada neturėsit. Todėl truputuką pasi- 
gražinkit, panele Kohut. Jeigu man bus leista taip jus 
vadinti. 

Ponas Klemeris trokšta būti Erikos draugu. Šita 
beformė stipena, šita pianino mokytoja, į kurią Žvilgte- 
lėjus matyti jos profesija, galų gale dar gali tobulėti, 
nes visai nėra per sena, šitas suglebusių audinių maišas. 
Ji net reliatyviai jauna, palyginti su jos motina. Ši li- 
gūstai susigūžusi, idealais gyvenanti gudruolė, sukvai- 
lėjusi ir užsisvajojusi, gyvenanti tik siela, persikels su 
šituo jaunu vyriškiu į Šiapus. Ji mėgausis džiaugsmais, 
tik palūkėk! Valteris Klemeris vasarą ir net pavasarį 
plaukioja baidare kalnų upėmis, įveikia net tarpeklius. 
Jis suvaldo gamtos gaivalus, o Eriką Kohut, savo moky- 
toją, jis irgi dar pavergs. Vieną gražią dieną jis net pa- 
demonstruos jai, kaip apskritai pagamintas laivas. Pas- 
kui ji išmoks suvokti, kaip jame galima laikytis ant van- 
dens. O tada jis jau vadins ją vardu: Erika! Šitoji paukš- 

tė Erika dar pajaus, kaip jai išauga sparnai, tuo vyras 
pasirūpins. Vienas mėgsta kaip tik tai, o ponas Kleme- 
ris tai. 

Upelis nurimo. Liovėsi tekėjęs. Abu meistrai, ponas 
meistras ir ponia meistrė, atsistoja nuo savo kėdučių ir 
nulenkia galvas, kantrūs arkliai priešais vėl pabudusios 
kasdienybės abrakines. Jie aiškinasi Įenkią galvas dau- 
giau prieš Bacho genijų nei prieš šitą skystai pliaukšin- 
čią minią, kuri nieko nesupranta, o net paklausti yra 
per kvaila. Tik Erikos motina ploja taip, kad net įskausta 
delnai. Ji šaukia: ,„Bravo! Bravo!“ Šypsodama ją dar pa- 
remia šeimininkė. Nuo mėšlyno sugaudyta minia, pasi- 
dabinusi bjauriom spalvom, savo ruožtu stebi Eriką. Ji 
mirkčioja nuo šviesos. Vienas nuėmė pagalvėlį nuo lem- 
pos, dabar lempa nekliudomai šviečia ir kaitina. Taigi 
tokia Erikos publika. Jeigu nežinotum, tai su vargu pa- 
tikėtum, kad tai žmonės. Erika iškilusi virš kiekvieno 
iš jų atskirai, bet jie jau braunasi artyn, užkliudo ją, 
kalba nesąmones. Šitą paauglių publiką ji pati išperino 
nuosavam inkubatoriuj. Ji įsakė ateiti jiems čionai ne- 
doru šantažu, bjauria prievarta, pavojingais grasinimais. 
Vienintelis atėjęs be prievartos tikriausiai ponas Kleme- 
ris, uolusis studentas. Kitiems mieliau būtų spektaklis 
per televizorių, stalo teniso varžybos, knyga ar pana- 
šios kvailystės. Visi turėjo čia ateiti. Ir, rodos, jie džiau- 
giasi savo vidutiniškumu! Bet drįsta prisiartinti prie 
Mocarto, prie Šuberto. Jos užima daug vietos, tos rie- 
bios salos, plūduriuojančios garsų vaisvandeniuose. 
Kiek laiko jie minta tuo, bet nesupranta, ką geria. Ban- 
dos instinktą apskritai vidutinybė labai vertina. Giria 
jį kaip vertybę. Jie mano esą stiprūs, nes jų dauguma. 
Vidutiniuose sluoksniuose nėra nei baimės, nei išgąsčio. 
Jie spaudžiasi vieni prie kitų, trokšdami iliuzinės šilu- 
mos. Be nieko vidury būsi vienišas, o su savim tai jau 
apskritai niekas. O kaip jie. dar šituo patenkinti! Nieko 
negalima prikišti jų egzistencijai, ir niekas negalėtų prie- 
kaištauti dėl jų egzistencijos. Ir Erikos priekaištai, kad 
interpretacija nepavyko, atsimuštų į šią minkštą kant- 
rybės sieną. Būtent ji, Erika, stovi vieniša kitoje pusė- 
je ir, užuot didžiavusis, Keršija pati sau. Kartą per 

tris mėnesius ji priverčia juos išlįsti pro grotas, kurias 
atidaro, kad tie avinai išeitų ir pasiklausytų. Patenkinti 
savimi iki nuobodulio jie dabar griūva, bliaudami be, 
stumdydami vieni kitus, lipdami vieni ant kitų, kai koks 
nors kvailys juos sulaiko, nes pasikabino savo paltą po 
apačia ir dabar nebegali rasti. Iš pradžių jie visi nori 
vidun, o paskui kuo greičiau vėl laukan. Ir visuomet visi * 
drauge. Jie mano, kad juo greičiau jie atsidurs kitose 
lankose, muzikos lankose, juo greičiau galės jas vėl pa- 
likti. Bet dabar bus dar visas Bramsas, po trumpos per- 
traukos, kurią padarysim dabar, mano ponios ir ponai. 
Mielos mokinės ir mokiniai. Šiandien būti išimtimi Eri- 
kai ne nusikaltimas, o privalumas. Mat dabar vėsi spokso 
į ją, nors slapčiom ir nekenčia. 

Ponas Klemeris, kuris prasibrauna prie jos, žvelgia 
spindinčiomis, pakiliai nuteiktomis mėlynomis akimis. 
Abiem rankom čiumpa pianistės ranką ir sako bučiuoju 
ranką ir kad jis neturįs Žodžių, ponia profesore. Erikos 
mama įsispraudžia tarp jų ir primygtinai neleidžia 
paspausti Erikai rankos. Nereikia to draugiškumo ir 
bendrumo ženklo, nes galėtų patempti sausgysles, o ta- 
da grojimui pakenktų. Tegu ranka maloniai sustingsta 
jos Natūralioj padėty. Na, mes jau taip nesismulkinsim 
šiai trečiarūšei publikai, ar ne, ponas Klemeri? Reikia 
juos kankinti, reikia surišti ir pavergti, kad jie apskri- 
tai susijaudintų muzikos veikiami. Reikėtų juos daužyti 
kuokomis! Jie geidžia pylos ir aistrų naštos, kurias vie- 
toj jų turi išgyventi ir rūpestingai užrašyti Kompozito- 
rius. Jie nori riksmo, antraip patys turės rėkti neuž- 
sičiaupdami. Iš nuobodulio. Pilkų tonų, subtilių tarpinių 
pakopų, švelnių skirtumų jie ar šiaip, ar taip nesugeba 
suvokti. O tuo tarpų muzikoje kaip apskritai meno ka- 
ralijoje kur kas lengviau sugretiMti ryškius kontrastus, 
brutalius prieštaravimus. Tačiau tai tik gandai, ne 
daugiau! Šie ėriukai to nežino. Jie ir šiaip nieko nežino. 
Erika patikliai paima Klemerį už rankos, kuri iškart ima 
drebėti. Jam juk nešalta tarp šitos sveikatingos paaug- 
lių gaujos. Šitie pilvus prisikimšę barbarai šalyje, kur 
kultūrą apskritai užgožia barbariškumas. Tik pasižiūrė- 
kit į laikraščius: jie dar barbariškesni už žinias, kurias 

jie spausdina. Vyriškis, kuris kruopščiai sukapojo pa- 
čią ir vaikus ir sudėjo į šaldytuvą, kad vėliau suvalgytų, 
nėra didesnis barbaras už laikraštį, kuris apie tai para- 
šė. Ir čia kartą Antonis Kū pasisakė prieš Zaratustros 
beždžiones! Šiandien „Kurier“ pasisako prieš ,„Kronen- 
zeitung“. Klemeri, jūs tik įsivaizduokit visa tai! O dabar 
aš turiu pasisveikinti su ponia profesore Vyoral, ponas 
Klemeri, jeigu jūs nieko prieš. Vėliau aš dar prie jūsų 
prieisiu. 

Motina iškart apgaubia jai pečius pačios nertu mels- 
vu angoros vilnų švarkeliu, kad tepamasis skystis šiuose 
sąnariuose staiga nesustingtų ir nepadidėtų trinties pasi- 
priešinimas. Švarkelis kaip gaubtas šildyti arbatai ant 
ąsotėlio. Kartais net tokie naudingi daiktai, kaip tuale- 
tinio popieriaus rulonai, turi tokius savo darbo dėklus, 
ant kurių pūpso spalvingi kutai. Tada jie puošia užpaka- 
linius automobilių langus. Kaip tik pačiam vidury. Eri- 
kos kutas yra jos pačios galva, išdidžiai kyšanti viršuje. 
Ji kaukši lygiu parketo ledu, kurio šiandien ypač nau- 
dojamos vietos uždengtos pigiais takais, prie vyresnės 
kolegės atsiimti laimės palinkėjimų iš žinovės lūpų. Mo- 
tina iš užpakalio švelniai stumia ją pirmyn. Motina lai- 
ko ranką Erikai ant nugaros, ant dešinės pečiomentės, 
ant angorinio švarkelio. 

Valteris Klemeris vis dar nerūko ir negeria, ir vis 
dėlto jo energija stebėtina. Prilipęs kaip su siurbtukais 
kasasi jis paskui savo mokytoją per šurmuliuojančią 
gaują. Jis lieka prie jos prilipęs. Jeigu jai prireiks, iš- 
kart turės po ranka. Jeigu jai prireiks vyriškos apsaugos. 
Jai reikia tik atsisukti, ir jau susiduria su juo. Jis net 
ieško šitokio jėgos metodo. Netrukus trumputė pertrau- 
ka baigiasi. Jis traukia Erikos buvimą išplėstomis šner- 
vėmis, tarsi aukštai pakilęs į kalnų pievą, kur nukanki 
retai ir todėl ypač giliai kvėpuoji. Kad į miestą išsineš- 
tum itin daug deguonies. Jis nuima palaidą plauką nuo 
melsvos švarkelio rankovės ir užtat jam padėkojama, 
mielas mano gulbinėli. Motina kažką neaiškiai nujaučia, 
tačiau kaip nepripažinsi jo mandagumo ir pareigos jaus- 
mo. Šitoks elgesys griežtai kertasi su visu tuo, kas šiais 
laikais įprasta ir būtina bendraujant skirtingoms lytims. 

Ponas Klemeris motinai jaunas vyriškis, bet nulipdytas 
iš seno molio. Dar truputis šnekos, kol suka paskutinį 
ratą. Klemeriui įdomu ir kartu gaila, kad tokie puose- 
lėjami namų koncertai po truputį nyksta. Iš pradžių iš- 
nyksta meistrai, o paskui jų muzika, nes visi daugiau 
nori klausytis šlagerių, popo ir roko. Tokių šeimų kaip 
šitoji šiandien nebėra. Anksčiau jų būdavo daug. La- 
ringologų kartos pasisotino vėlesniais Bethoveno kvarte- 
tais, jeigu nesakysime, nuzulino juos. Dieną jie tepa 
kiaurai pratrintas gerkles, o vakare patys zulina Betho- 
veną. Šiandien akademikai tik dar trypia pagal Bruk- 
nerio dramblinių trimitų taktą ir garbsto šį gerėlesnį 
Aukštutinės Austrijos amatininką. Niekinti Bruknerį — tai 
jaunystės paikystė, kurią jau daugelis padarė, ponas Kle 
meri. Patikėkit manim, jį galima suprasti tik kur kas 
vėliau. Susilaikykit nuo madingų sprendimų iki to laiko, 
kol daugiau suprasit, ponas kolega Klemeri. Pašnekovas 
laimingas, kad išgirdo žodį „kolega“ iš patyrusių lūpų, 
ir iškart jausmingais profesiniais terminais ima postrin- 
gauti apie Šumano ir vėlyvojo Šuberto svajas. Jis kalba 
apie švelnius jų pustonius, pats pasidarydamas pilkut 
pilkas kaip kandis. 

Toliau duetas Kohut-Klemeris nuodingų citrinos gel- 
tonumu aplieja naminių koncertų rengimą. Molto vivace“*. 
Šį duetą jie gerai išmokę. Abu neprisidėjo prie rengi- 
nio. Čia jiems leista dalyvauti tik kaip vartotojams, bet 
jie kur kas aukštesnės kvalifikacijos! Tačiau čia jie tik 
klausytojai, pilni iliuzijų apie savo žinias. Nors viena 
jų dalis būtų galėjusi dalyvauti: Erika. Tačiau išėjo ne 
taip. 

Taigi jie dviese keliauja per laisvai nugulusias pus- 
toniu, tarpupasaulių, tarpusričių dulkes, nes vidurinysis 
sluoksnis apie tai nusimano. Nepasipūtėliškas Šuberto 
kūrinys pradeda procesiją, arba, kaip rašo Adornas, tai — 
Šumano fantazijos C-dur svajos. Tai pasilieja į tolį, 
niekur, bet neapgaubiant sąmoningo apoteozės ruseni- 
mo! Svajos, net to nė nepastebint, taip, net neturint 
galvoj pačių savęs! Abu akimirką patyli mėgaudamie- 

si, kad garsiai šneka tokius dalykus visai nederamoj 
vietoj. Kiekvienas iš abiejų galvoja, kad geriau tai su- 
prantąs negu kitas, vienas dėl savo jaunatvės, kitas dėl 
savo brandumo. Pakaitomis pralenkia vienas kitą, Nirš- 
dami ant neišmanėlių, nesupratingųjų, čia, pavyzdžiui, 
susirinkę daug tokių. Jūs tik "pasižiūrėkit, ponia proie- 
kos saitai jungia mokytoją ir besimokantįjį. Šita užge- 
susi Šuberto, Šumano gyvenimo šviesa juk kraštutinė 
priešingybė tam, ką mano sveika minia, kai ji vadina 
tradiciją sveika ir joje palaimingai voliojasi. Velniai 
rautų sveikatą. Sveikata — tai visko išganymas. Filhar- 
monijos koncertų programų tepliotojai savo šlykščiu pri- 
sitaikymu laiko kažką panašaus į sveikatą, reikia tik įsi- 
vaizduoti, reikšmingesnės muzikos pagrindiniu kriterijum. 
Na, sveikata visada su nugalėtojais; silpnieji atkrinta. Šių 
saunos lankytojų ir sienų šlapintojų akyse jie patiria pra- 
laimėjimą. Deja, jų Iaikomas sveiku meistru, Bethovenas 
buvo kurčias. Ir šitas nepaprastai sveikas Bramsas. Kle- 
meris išdrįsta įsiterpti (ir nepataiko), kad ir Brukneris 
jam visą laiką atrodęs labai sveikas. Už tai jam rimtai 
atkertama. Erika droviai parodo savo žaizdas, kurias jai 
davė asmeninis susidūrimas su Vienos ir provincijos 
muzikiniu gyvenimu. Kol ji puolė į neviltį. Jautrųjį rei- 
kia sudeginti, tą švelnų naktinį drugelį. Ir todėl, kalba 
Erika Kohut, šie abu didžiausi ligoniai, būtent Šumanas 
ir Šubertas, kurių net ir pavardės prasideda vienodai, 
jai yra arčiausiai prie randuotos širdies. Ne tas Šumanas, 
kuriam jau išdulkėjo visos mintys, o Šumanas, kuris bu- 
vo visai prieš tuos laikus! Jis jau numano pabėgsiąs nuo 
savo sielos, nuo to kenčia kiekvienas slapčiausias jo 
sielos kampelis, jis atsisveikina su savo sąmoningu gy- 
venimu angelų ir demonų chorais, tačiau laikosi to dar 
patį paskutinį kartą, jau kaip reikiant nesuvokdamas 
pats savęs. Dar klausosi su ilgesiu, liūdėdamas, kad ne- 
teko paties brangiausio: pats savęs. Fazė, kada dar žinai, 
ką savo prarandi, kol visiškai atsimeti. 

Kaip švelni muzika skamba Erikos žodžiai, kad jos 
tėvas, galutinai aptemusiu protu, miręs Steinhofe. Todėl 
apskritai reikią su ja atsargiai elgtis, nes ji jau turėjusi 

sunkių išgyvenimų. Kai visur aplinkui sveikata veržiasi 
per kraštus, Erika nebenori daugiau apie tai kalbėti, ta- 
čiau užsimena apie kai ką. Erika nori Klemeriui išduobti 
lauk vieną kitą jausmą ir todėl be atodairos prideda 
prie jo kaltą. Už savo kančias šita moteris nusipelniusi 
visiško vyriškio palankumo, kokį tik įmanoma sužadinti. 
Jaunojo vyriškio susidomėjimas iškart vėl stipriai su- 
žadinamas. 

Pertrauka pasibaigė. Prašom sėstis į savo vietas. Bram- 
so dainos, atliekamos jauno pradedančio soprano. Net- 
rukus viskas baigiasi, šiaip ar taip, geriau po dueto Ko- 
hut-Haberkornas nieko nebegalėjo būti. Plojama dar smar- 
kiau nei prieš pertrauką, nes visiems palengvėjo, kad 
koncertas baigėsi. Dar daugiau girdėti „bravo“, šikari 
šaukia ne tik Erikos mama, bet ir geriausias Erikos mo- 
kinys. Motina ir geriausias mokinys stebi vienas kitą 
akių kampučiais, abu šaukia balsiai ir energingai, ir 
užtat kyla didžiulis nepasitikėjimas. Vienas kažko nori, 
o kita visai nenorėtų to atiduoti. Šviesa pliekste plieskia, 
įjungtas dar ir šviestuvas, tokiu gražiu momentu apie 
taupymą negali būti nė kalbos. Namų šeimininko akyse 
žvilga ašaros. Erika dar paskambina Šopeno, ir namų 
šeimininkas galvoja apie naktį Lenkijoj, iš kur jis kilęs. 
Dainininkė ir Erika, žavinga jos palydovė, gauna gigan- 
tiškas gėlių puokštes. Paskui pasirodo dvi motinos ir 
vienas tėvas, kurie irgi įteikia puokštes poniai profesorei, 
kuri moko jų vaiką. Gabi jauna kolegė dainininkė gauna 
tik vienintelę puokštę. Erikos motina maloniai talkina šilki- 
niu popierium balzamuodama puokštes transportavimui. Su 
šitomis nuostabiomis gėlėmis mes eisime tik iki stotelės, 
o paskui tramvajus mus patogiai nugabens beveik iki 
buto durų. Nuo taksi pradedama taupyti, o turint butą 
liaunamasi. Pasisiūlo nepakeičiamų draugų ir pagalbinin- 
kų organizuoti transportavimą nuosavu automobiliu, ta- 
čiau motinai jie visi pasirodo pakeičiami. Labai ačiū. Mes 
nenorime būti niekam skolingos ir pačios niekam neskoli- 
name. 

Prižirglioja Valteris Klemeris ir savo muzikos moky- 
tojai padeda apsirengti žieminiu paltu su lapės kailio 
apykakle, kurį jau gerai pažįsta iš pamokų. Jis sujuostas 

per liemenį ir su šita turtinga kailine apykakle. Jis apren- 
gia motiną juodais karakuliniais kailiniais. Jis trokšta 
pratęsti pokalbį, per prievartą nutrauktą. Iškart kažką sa- 
ko apie meną ir literatūrą, tam atvejui, jeigu panelė Ko- 
Hut dabar išsikvėpė kalbėti apie muziką, po šitokio trium- 
to. Jis tvirtai prilimpa prie jos, įsikerta į Eriką kaip 
krumpliuotas ratlankis. Jis padeda jai įkišti rankas į ran- 
koves, ištraukti iš po kailinės apykaklės jos pusilgius plau- 
kus ir tvarkingai paskleisti juos viršuje. Jis pasisiūlo pa- 
lydėti abi damas iki stotelės. 

Motina nutuokia kažką, ko šiuo laiku balsiai negali 
pasakyti. Erika sumišusi džiaugiasi jai rodomu dėmesiu, 
kuris ją griūte užgriuvo. Tai tikriausiai nebus vištos kiau- 
sšinio didumo kruša ir nepramuš jai skylių! Ji taip pat 
(ar gavo milžinišką saldainių dėžę, kurią dabar neša 
Valteris Klemeris; tiesiog ją išplėšęs. Jam taip pat įduo- 
cama oranžinių lelijų puokštė ar kažkas panašaus. Sle- 
giamas įvairiausių krovinių, tarp kurių muzika nėra pats 
lengviausias, trejetas pėdina prie tramvajaus, kai šir- 
cingai atsisveikinęs su šeimininkais. Jaunimas eina ga- 
liuką priekyje, mama juk šitaip greitai nespėja, kaip jaunos 
kojos. Tačiau iš užpakalio mamai geresnė stebykla ir ge- 
resne klausykla. Erika jau ima abejoti, net šitokioj 
enkstyvoj stadijoj, nes vargšė mama turi tipenti uode- 
goj, visiškai viena. Abi damos Kohut šiaip visada gar- 
džiuojasi, eidamos ranka rankon ir apšnekėdamos Eri- 
kos laimėjimus, ir be jokios gėdos juos girdamos. Šian- 
dien iš kažkur atsibeldęs jaunas vyriškis užima įprastinę 
motinos vietą, 0 motina, suniurusi ir paniekinta, turi 
vilktis iš paskos. Motinos saitai įsitempia ir kankinamai 
traukia Eriką atgal. Jai labai nesmagu, kad motina vie- 
Na turi eiti iš paskos. Kad ji pati pasisiūlė, tik dar blo- 
giau. Jeigu ponas Klemeris neatrodytų toks nepakei- 
čiamas, Erika galėtų jaukiai žengti šalia savo gimdyto- 
jos. Jos galėtų kartu pergromuliuoti patirtus įspūdžius 
ir gal net ir paskanauti iš saldainių dėžės. Iš anksto mė- 
gautis malonia šiluma ir jaukumu, kurie laukia jų tuoj 
pat svetainėje. Niekas dėl to neatsisakė šilumos. Gal jos 
net spės pasižiūrėti vėlyvo naktinio filmo per televizo- 
ių. Tai būtų geriausias akordas šitokiai smagiai dienai. 

O šitas mokinys vis arčiau prie jos gretinasi. Ar jis ne- 
gali atsitraukti? Nesmagu jausti šalimais jaunuolišką ga- 
ruojantį šiltą kūną. Šitas jaunas vyriškis atrodo toks bai- 
siai tobulas ir be jokių kompleksų, kad Eriką pagauna 
panika. Ar tik nesumanęs jis užkrauti jai savo sveika- 
tos? Regis, gresia pavojus buvimui dviese namuose, nie- 
kam nebus leista tuo pasinaudoti. Kas gali labiau negu 
motina garantuoti ramybę, tvarką ir saugumą tarp ketu- 
rių Nuosavo buto sienų? Visa savo esybe Erika veržiasi 
prie minkšto televizoriaus. krėslo ir saugiai užrakintų 
durų. Ji turi savo nuolatinį krėslą, motina savo, kur sė- 
dėdama dažnai susikelia patinusias kojas ant persiško 
suolelio. Namų palaima susvyruos, jeigu šitas Klemeris 
nepasitrauks. Negi jis ketina įsibrauti į jos namus? Eri- 
ka mieliausiai vėl įlįstų į savo motiną, kad ją imtų švel- 
niai sūpuoti šilti jos kūno vandenys. Lauke taip pat šilta 
ir drėgna kaip ir kūno viduje. Ji akmenėja motinai žiū- 
rint, kai Klemeris pernelyg prie jos prisiartina. 

O Klemeris vis kalba ir kalba. Erika tyli. Reti jos 
eksperimentai su priešinga lytimi iškyla jai prieš akis, 
bet nuo tų prisiminimų nepalengvėja. O ir tada nebuvo 
lengviau. Sykį tai įvyko su vienu priešingos lyties at- 
stovu, kuris kavinėje jai tiek meilikavo, jog ji nusileido, 
kad tik jis nutiltų. Varganą baltaodžių namisėdų kolek- 
Ciją papildė jaunas teisininkas ir jaunas gimnazijos pIro- 
fesorius. Tačiau per tą laiką į kraštą atėjo ir vėl jį pali- 
ko daug metų. Abudu mokytieji jaunuoliai po vieno 
koncerto kadų kadaise pademonstravo Erikos paltų ran- 
koves tarsi tai būtų kulkosvaidžių vamzdžiai. Šitaip jie 
nuginklavo Eriką, tačiau jie turėjo kur kas pavojinges- 
nius įrankius. Kiekvieną iš tų kartų Erika tetroško tik 
kuo greičiau atsidurti pas motiną. Motina nieko apie tai 
nenutuokė. Šitaip nušienauti du, trys viengungiški bute- 
liai su virtuvėlėmis ir sėdimosiomis voniomis. Rūgščios 
pievos tokiai meno gurmanei. 

Iš pradžių jai buvo savotiškai malonu, tegu ir ne 
darbo laiku, didžiuotis, kad yra pianistė. Nė pas vieną 
šitų ponų namuose ant kanapos niekad nebuvo sėdėjusi 
pianistė. Vyras iškart ima elgtis riteriškai, o moteris 
mėgaudamasi žvelgia plačiai į tolį, nematydama to vyro. 

Tačiau per meilės aktą jokia moteris ilgai nelieka di- 
dinga. Netrukus jaunieji ponai ėmė leisti sau žavingų 
laisvybių, kurių būdavo ir ne namuose. Nebepalaikomos 
automobilio durelės, patyčiom apipilamas koks nemik- 
lumas. Moteriai paskui imama meluoti, ją apgaudinėti, 
kankinti ir nedažnai skambinti telefonu. Specialiai sten- 
giamasi, kad moteris nežinotų apie ketinimus. Neatsa- 
koma į vieną, du laiškus. Moteris laukia ir laukia, Lta- 
čiau veltui. Ir ji neklausinėja, kodėl laukia, nes atsa- 
kymo bijo labiau nei laukimo. O vyras tuo tarpu ryžtingai 
atsiduoda kitų moterų rūpesčiui kitame gyvenime. 

Jaunieji ponai pažadino Erikai geismą, o paskui jie 
tą geismą užgniaužė. Jie užsuko Erikai čiaupą. Jai te- 
buvo duota pauostyti tik truputis dujų. Erika pabandė 
pririšti juos prie savęs aistra ir geismu. Ji stipriai kumš- 
Čiais daužė ant jos siūbuojantį negyvą svorį, negalėjo 
sulaikyti malonumo šūksnių. Su nagais taikliai draskė 
tuometinio partnerio nugarą. Ji nieko nejuto. Vaidino 
nesuvaldomą geismaą, kad tik vyriškis galų gale liautųsi. 
Ponas ir liaujasi, bet viskas pasikartoja kitą kartą. Eri- 
ka nieko nejunta ir niekad nieko nejautė. Ji nejautri 
kaip tolio gabalas lietuje. 

Tie ponai netrukus pametė Eriką, ir dabar ji nebeno- 
Ii turėti ant savęs jokio pono. Tik silpnas žavesys 
sklinda nuo vyriškio, kuris nelabai kiek pastangų ir de- 
da. Vyrai nenori vargti dėl tokios ypatingos moters 
kaip Erika. O jie niekuomet nebepažins šitokios moters. 
Mat tokia moteris gyvena tik vienąkart. Nors visada 
dėl to graušis, jie elgiasi šitaip. Pasižiūri į Eriką, 
nusisuka ir nueina. Jie nė piršto nepakrutina, kad ati- 
džiau ištyrinėtų tikrai nepasikartojančius meninius šios 
moters sugebėjimus, jie verčiau įnikę į savuosius šan- 
sus ir vidutiniškas žinias. Šitoji moteris atrodo perne- 
lyg didelis kąsnis jų atšipusiems peilėkams. Jie susitai- 
ko su tuo, kad šitokia moteris netrukus sudžiūs ir nuvys. 
Dėl to jie miega kaip negyvi. Erika raukšlėjasi kaip mu- 
mija, o jie užsiėmę nuobodžiais savo darbais, tarsi tos 
retos gėlės nė nereikėtų palaistyti. 

Ponas Klemeris, nieko nenutuokdamas apie tokius 
nutikimus, kaip gyva gėlių puokštė siūbuoja šalia da- 

mos Kohut junior, dama Kohut senior seka jo kilvate- 
ryje. Jis toks jaunas. Nė nenutuokia, koks jaunas. Jis 
žvelgia iš šalies į savo mokytoją garbinančiu, suokalbi- 
ninkišku žvilgsniu. Dalinasi su ja meno suvokimo pas- 
laptim. Tikrai šitoji moteris šalia jo, kaip ir jis, svarsto, 
kuo šią akimirką būtų galima nukenksminti motiną. 
Kaip jam dar pakviesti Eriką taurės vyno, kad diena 
baigtųsi šventišku akordu. Apie ką nors daugiau Kle- 
meris negalvoja. Mokytoja jam šventa. Motiną parga- 
benti, Eriką išsivesti. Erika! Taip jis ištaria jos vardą. 
Pastaroji apsimeta nesuprantanti ir pagreitina žings- 
nį, kad paėjėtume pirmyn ir jaunajam vyriškiui nekiltų 
keistos minties. Eitų jis galų gale sau! Čia tiek daug 
kelių, kuriais jis galėtų dingti. O kai jis galų gale pa- 
rodys kulnis, juodvi su motina smulkiai išnarstys tai, 
kad šitas mokinys slapčiom ją garbina. Ar šiandien dar 
žiūrėsit filmą su Fredu Asteru? Aš tai žiūrėsiu! Tikrai 
nepraleisiu šitos progos. Dabar ponas Klemeris žino, kas 
jo laukia, būtent nieko. 

Tamsiam tramvajaus viaduke Klemeris ryžtasi be- 
protiškai narsiam bandymui, nes trumpai drūtai čiumpa 
ponios profesorės ranką. Duokit man ranką, Erika. Ši 
ranka taip nuostabiai skambina pianinu. Ranka šaltai iš- 
slysta iš tinklo ir iškart atsitraukia. Dvelktelėjo vėjelis, 
paskui vėl viskas nurimo. Ji dedasi nepastebėjusi ban- 
dymo suartėti. Pirmąkart prašauta pro šalį Ranka ryž- 
tingai atitraukta tik todėl, kad trumpą galiuką mama 
tipeno šalimais. Mama tampa motociklo lopšeliu, kad 
galėtų saugoti priešakinį jaunosios poros frontą. Šiuo 
laiku netrukdo joks automobilis, o šaligatvis šioje vie- 
toje siauras. Duktė pamato pavojų ir vėl užvaro savo 
nutrūktgalvę motiną ant šaligatvio. Taigi ant kelio lie- 
ka Klemerio ranka. | 

Toliau į kelionę energingai pasileidžia Klemerio bur- 
na. Ji žiojasi ir užsičiaupia, o aplink ją nesidaro jokių 
amžiaus raukšlelių. Jai jokių kliūčių. Klemeris nori pa- 
sidalinti su Erika mintimis apie vienos knygos turinį. 
Normano Mailerio, kuriuo Klemeris žavisi kaip vyru ir 
menininku. Knygoje jis matė tą ir aną, gal Erika matė 
apskritai ką nors kita? Erika jos neskaitė, ir keitimasis 

mintimis išsenka. Šitaip niekada nepabendrausi. Erika 
mielai susigrąžintų prarastą jaunystę, o Klemeris ieško 
nuotakos. Jaunas jaunojo vyriškio veidas švelniai švie- 
čia nuo žibintų ir apšviestų vitrinų, šalia susiraukusi 
pianistė, degantis geismų krosnyje popieriaus lapas. Ji 
nė nedrįsta pasižiūrėti į vyrą. Motina, aišku, visada drįs 
išskirti šią porą, jeigu tik prireiks. Erika atsakinėja vien- 
skiemeniais žodžiais ir be jokio susidomėjimo, juo la- 
biau, juo arčiau jų tramvajaus stotelė. Motina sukliudo 
jaunimo deryboms, prašnekdama apie persišaldymą ir 
tiesiog smulkiai nupasakodama simptomus. Duktė jai 
pritaria. Jau dabar reikia saugotis, kad neapsikrėstum, 
rytoj gal bus per vėlu. Ponas Klemeris paskutinįkart be- 
viltiškai išskleidžia sparnus ir ištrimituoja, kad žinąs ge- 
Ią vaistą: savalaikį užsigrūdinimą. Jis rekomenduoja 
nueiti į sauną. Rekomenduoja nuplaukti kelis netrumpus 
nuotolius baseine. Rekomenduoja sportą apskritai, o ypač 
tikriausiai pačią įdomiausią jo rūšį: baidares kalnų upė- 
se. Dabar žiemą šį sportą sutrukdo ledas, reikia tuo tar- 
pu laikinai sportuoti kur kitur. Tačiau netrukus, jau pa- 
vasarį, tai pats gražiausias dalykas, nes upės prisipildo 
polaidžio vandens ir viską nešasi, kas tik joms pakliūva. 
Galop Klemeris vėl rekomenduoja apsilankyti saunoje. 
Jis rekomenduoja ilgus nuotolius, vaikščioti po mišką, 
treniruotis visokiais būdais. Erika nesiklauso, bet jos 
akys užkliudo jį ir iškart sutrikusios nuslysta. Lyg ne- 
jučiom ji žvelgia iš senstančio savo kūno kalėjimo. Ji 
nenupjaus šitų grotų. Motina neleis prie jų nė prisilies- 
ti. Klemeris, kuris, kad ir ką sakytų Erikai, vis nepatai- 
ko, šitas entuziastingas karys, drąsiai bando vėl žengti 
pirmyn, kaip jaunas jautis, apeinantis tvorą, tik ar jis 
nori pas karvę, ar į naują pievą? Neaišku, Jis rekomen- 
duoja sportą dėl to, kad išmoktum patirti džiaugsmą ir 
apskritai iš esmės jausmą savo ir savam kūnui išvystyti. 
Jūs netikit, ponia profesore, kaip kartais džiugina nuo- 
savas kūnas! Paklauskit jį, ko pageidauja, ir jis jums 
pasakys. Iš pradžių gal jis atrodo neįspūdingai, šitas 
kūnas, bet paskui: oho! Jis juda, išsivysto raumenys. 
Jis rąžosi grynam ore. Bet jis žino ir savo ribas. O ir 
čia, kaip visuomet, svarbiausias vienas dalykas: ir jam 

specialiai skirta mėgstamiausia sporto rūšis, plaukioji- 
mas baidarėmis kalnų upokšniais. Erikai iškyla galvoje 
blankus prisiminimas, kad kažką panašaus mačiusi per 
televizorių: kalnų upių baidarininkus. Per užsitęsusią 
savaitgalio sporto apžvalgą, kol prasideda pagrindinis 
filmas. Ji prisimena tuos baidarininkus su oranžinėmis 
plaukimo liemenėmis ir storais šalmais ant galvų. Ma- 
žuose laiveliuose ar kažkur panašiai jie lindėjo kaip 
kriaušės likerio butely. Jie dažnai apsiversdavo plauk- 
dami. Erika šypsosi. Staiga prisimena vieną iš tų ponų, 
už kurį garsiai šaukė, ir iškart vėl pamiršta. Telieka 
silpnas noras, kurį irgi tuoj pat pamiršta. Taip. Netru- 
kus prieisim! 

Ponui Klemeriui žodis sustingsta lūpose. Jis kažką 
sunkiai išlemena apie slides, kurių sezonas dabar pra- 
sideda. Net nereikia važiuoti toli už miesto, priešais 
plyti kuo puikiausias šlaitas, beveik visokio pageidau- 
jamo statumo. Argi tai ne nuostabu? Paslidinėkim kokį 
kartą, ponia profesore, nes jaunystė apskritai linksta 
prie jaunystės. Ten sutiksim mano amžiaus draugus, ku- 
rie geriausiai jumis pasirūpins, ponia profesore. Mudvi 
nepernelyg sportiškos, pabaigia pokalbį motina, kuri 
dar niekad nėra žiūrėjusi į sportą iš arčiau kaip televizo- 
riaus ekrane. Žiemą mes mieliau anksti pasitraukiame į 
vienumą su įdomiu detektyvu. Mes apskritai mėgstam 
vienumą, žinot, nesvarbu, kokia draugija būtų. Kur mes 
jau žinom, o kur verčiau nė nenorim žinoti. Šitaip gali- 
ma ir sprandą nusisukti. 

Ponas Klemeris sako, kad jis beveik visada, jeigu iš 
anksto laiku paprašys, gali pasiskolinti tėvo automobilį. 
Jo ranka grabaliojasi patamsy ir tuštutėlė vėl išnyra į 
šviesą. 

Erikos nepasitenkinimas vis auga, kad tik jis kuo 
greičiau dingtų! Tegu ramiai pasiima savo ranką. Šalin! 
Jis — tai baisus gyvenimo iššūkis jai, Erikai o ji pa- 
prastai priima tik labai artimų kūriniui interpretacijų iš- 
šūkius. Galop matyti stotelė, pleksiglasinė trobelė ra- 
minamai apšviesta, joje suolelis. Plėšikų nematyti, o Kle- 
merį dviese jos jau sudoros. Žibinto šviesa. Net dar dvi 
apsitūlojusios keleivės, moterys, be palydovų, be ap- 

saugos. Tokią vėlyvą valandą tramvajai važiuoja reto- 
kai, ir, deja, Klemeris vis dar jų nepalieka. Žudiko ši- 
tuo laiku irgi dar nėra, gal jis dar atlėks ir Klemerio 
prireiks. Erikai baisu, tegu galų gale pasibaigia tas su- 
artėjimas, atsitraukia bėda. Štai atvažiuoja tramvajus! 
Netrukus ji viską iš pradžių apšnekės su motina, kai 
tik ponas Klemeris nueis. Pirmiausia jam reikia dingti, 
tada apie jį bus smulkiai svarstoma. Knietės ne daugiau, 
kaip plunksna kutenama oda. Atvažiuoja tramvajus ir 
iškart Žžvaliai nusiveža damas Kohut. Ponas Klemeris mo- 
juoja, bet damos visiškai užsiėmusios savo piniginėmis ir 
bilietų pirkimu. 


Siaubingai bejėgiškas tampa vaikas, apie kurio gabu- 
mus kalbama aplinkui, bet kuris gali judėti tik taip, 
tarsi iki kaklo lindėtų maiše, viršuje užtvaros, apačioje 
įtemptos virvės. Irdamasis rankomis ir kojomis. Kitų 
abejingumas išraizgė jam skersai kelio šitas vielas, už 
kurių jis kliūva, skundžiasi jis garsiai. JI pati niekuomet 
nebūna kalta. Mokytojai, kurie ją stebėjo, sveikina ir 
guodžia persidirbusią Muzikos srityje, kur ji viena vertus, 
paaukojo visą savo laisvalaikį muzikai, o antra vertus, 
kelia kitiems juoką. Tačiau kai mokytojai pareiškia; 
kad tik vienintelė JI po mokyklos baigimo turi galvoje 
ne vien niekus, girdėti silpnas pasibjaurėjimas, vos jun- 
tama panieka. Beprasmiški pažeminimai slegia JAI sie- 
lą, kai namuose skundžiasi dėl to motinai. O tada mo- 
tina, protekiniais nulėkusi į mokyklą, skundžiasi visa 
gerkle kitomis mokinėmis, kurios taip ir taiko galutinai 
išvesti iš kelio jos nuostabųjį diegelį. Tada kitų prislo- 
pintas įniršis prasiveržia kaip reikiant. Ratu sukasi 
skundai ir vis didėjančios progos skundams. Metaliniai 
dėklai, pilni tuščių pieno butelių mokykliniams pietums, 
mėgsta atsidurti JAI ant kelio; reikalaudami dėmesio, 
kurio taip ir nesulaukia. Visas jos dėmesys slapčiom 
nukrypęs į vyriškuosius bendramokslius, kuriuos ji vog- 
čiom stebi pačiu akies krašteliu, tuo tarpų aukštai iš- 
kelta galva iriasi visiškai kita kryptim, nė nepaisydama 
būsimojo vyro. Arba to, kas čia nori lavinti vyriškumą. 

Kliūtys tyko dvokiančiose mokyklos klasėse. Prieš- 
piet ten lieja prakaitą paprastas normalus mokinys, ku- 
Iis tai šiaip taip išveža, o tuo tarpu jo tėvai kaip burti- 
ninkai vargsta prie jo sielos prietaisų skydo, kad jis 
bent vidutiniškai išsimokslintų. Po pietų patalpą uži- 
ma ypač talentingi ir ypač ypatingiems dalykams: 
muzikos specialybės mokiniai, kurie lanko ten įsi- 
kūrusią muzikos mokyklą. Kaip skėrių triukšmingų 
instrumentų prisigrūda tylūs mąstymui skirti kambariai. 
Ir ištisas dienas mokyklą užplūsta išliekamosios verty- 
bės, žinojimas ir muzika. Muzikos mokosi bet kokio am- 
žŽiaus ir didumo mokiniai, net abiturientai ir studentai! 
Juos visus vienija pastangos pagroti ką nors po vieną 
ar keliese. 

JI vis stipriau įsikimba į nepasiekiamai aukštyn ky- 
lantį vidinio gyvenimo balioną, apie kurį kiti nieko ne- 
išmano. Sieloje ji graži nežemiška būtybė, ir šitoji siela 
susiformavo savaime jos galvoje. Kiti šito grožio nema- 
to. JI mano esanti graži ir nusipiešia pati sau veidą, ku- 
Iį paskui užsideda. Motina jai to neleistų. Šituos veidus 
ji gali kada tik sugalvojusi keisti, vieną sykį ji blondinė, 
kitą — rudaplaukė, tokias moteris daugiausia Myli vy- 
rai. O šito ji kaip tik ir siekia, nes juk ir ji trokšta būti 
mylima. Ji pati yra viskas, tiktai negraži. Ji talentinga, 
labai ačiū, labai prašom, bet negraži. Ji veikiau nepa- 
stebima, o ir šitaip jai visą laiką tvirtina motina, kad tik 
nelaikytų savęs gražia. Tik SAVO sugebėjimais ir 
SAVO žiniomis kada nors ji sugebės patraukti vyriškį, 
grasina jai motina niekingiausiu būdu. Ji grasina vaiką 
užmušti, jeigu tik pamatytų su vyriškiu. Motina sėdi 
prie langelio ir stebi, kontroliuoja, ieško, skaičiuoja, 
daro išvadas, baudžia. 

Savo kasdieninių pareigų virvėmis JI taip apnarplio- 
ta, kaip Egipto mumija, bet nelabai kam rūpi į ją žiūrė- 
ti. Trejus metus ji baisiai ištvermingai trokšta pirmųjų 
aukštakulnių batelių. Ji niekada nepamiršta. Tokiam no- 
rui reikia ištvermės. Tą ištvermę, kol gaus batus, ji 
kartu gali pasitelkti Bacho sonatoms solo išmokti, už tai 
klastingoji motina pažada jai tokius batus. Niekuomet ji 
negaus batų. Ji nusipirks juos pati, kai pradės užsidirbti 

pinigų. Batai jai bus nuolatos kaišiojami po nosim kaip 
skanėstas: Šitaip motina nuvilioja ją dar galiuką ir dar 
vieną galiuką tolyn nuo Hindemito, užtat motina myli 
vaiką, o batai to niekados nesugebėtų. 

Tuo laiku JI visiškai pranokusi kitus. Per šitą laiką 
motina ją iškėlė aukštai virš kitų. Juos ji palieka toli 
už savęs ir žemai po savim. 

Nekalti JOS norai ilgainiui virsta griaunamuoju troš- 
kimu viską Naikinti. To, ką turi kiti, žūtbūt nori ir jė. 
O ko negali turėti, nori sunaikinti. Ji pradeda vogti 
daiktus. Pastogės ateljė, kur vyksta piešimo pamokos, 
dingsta krūvos vandeninių dažų, pieštukų, teptukų, li- 
niuočių. Dingsta plastmasiniai akiniai nuo saulės, kurių 
stiklai — Naujausia mada — gali mirgėti įvairiom spal- 
vom! Prisiplėštą gerą, kuris niekuomet neatneš jai gero, 
iš baimės gatvėje ji išmeta į pirmą pasitaikiusią šiukšlių 
dėžę, kad niekas pas ją nerastų. Motina ieško ir visada 
randa, ar slapčiom pirktą šokoladą, ar slapčiom nuo pi- 
nigų už tramvajaus bilietą susitaupytų ledų. 

Vietoj akinių nuo saulės ji mieliau būtų paėmusi 
naują pilką flanelinį kitos mergaitės kostiumėlį. Bet 
kostiumėlį nelabai patogu nukniaukti, nes jame be pa- 
liovos įlindusi savininkė. Pakaitalui ji išsiaiškina, atti- 
kusi nedidelį, bet meistrišką detektyvo darbą, kad šitas 
kostiumėlis pelnytas savo kūnu. Ištisas dienas JI sekio- 
jo paskui pilką kaip vilko kailis kostiumo nešiotojos še- 
šėlį; konservatorija kaip ir „Bristolio“ baras, kartu su 
pusamžiais verslininkais, kurie šiandien jaučiasi tokie 
vieniši, mergužėle, tame pačiame rajone. Mokyklos drau- 
gė tik jaunutė šešiolikmetė, ir dėl tvarkos pranešama apie 
jos paklydimą. JI papasakoja motinai, kokio kostiumė- 
lio norėtų ir kur jį galima pačiai užsidirbti. Su apsimes- 
tine vaikiška nekaltybe žodžiai liejasi iš lūpų, kad mo- 
tina džiaugtųsi savo vaiko neišmanymu ir vaiką už tai 
pagirtų. Motina tuoj prisisega pentinus prie mMedžiokli- 
nių batų. Šniokšdama ir apsiputojusi, muistydama galvą 
mama nulekia į mokyklą ir suorganizuoja skandalingą 
išgrūdimą lauk. Pilkasis kostiumėlis su savo savininke 
išlekia iš įstaigos; šitaip kostiumėlis dingsta iš akių, bet 
ne iš širdies, kur jis dar ilgai vaidenasi, plėšdamas kru- 

vinas vagas ir palikdamas randus. Kostiumėlio savinin- 
kė už bausmę turi įsidarbinti miesto centro parfumerijos 
krautuvėje pardavėja ir visą savo likusį gyvenimą ken- 
tėti be bendrojo išsilavinimo laimės. Ji netapo tuo, kuo 
būtų galėjusi tapti. 

Kaip atlygis, kad greitai pranešė apie gresiantį pa- 
vojų, JAI leidžiama savo rankomis iš pigių odos skiau- 
čių susimeistrauti tiek ekstravagantišką, kiek ir ekstre- 
malų mokyklinį krepšį. Paisyta užsiėmimo prasmingumo 
laisvalaikiu, kurio ji neturi. Daug laiko užtrunka, kol 
krepšys baigiamas. Tačiau sukurta kažkas, ko niekas 
nevadina ir nenori vadinti savu. Tik JI viena turi tokį 
ypatingą krepšį ir net išdrįsta su juo išeiti į gatvę! 

Vyriškėjantys paaugliai ir jauni muzikantai, su ku- 
riais ji tuo laiku groja kamerinę muziką ir repetuoja 
orkestre, žadina jai ilgesingą maudulį, kuris, rodos, vi- 
sada tykojo jos viduje. Todėl JI dedasi esanti nepapras- 
tai išdidi, tačiau kam? Motina maldauja ir graso, kad ji 
tik brangintų savo garbę, nes paskui sau niekad to nedo- 
vanosianti. JI negali sau leisti nė menkiausios klaidos, o 
tai jau ištisus mėnesius ją graužia ir jai rūpi. Dažnai 
jai jaukia protą atkakli mintis, ką būtų turėjusi pa- 
daryti kitaip, tačiau dabar tai jau per vėlu! Mažam mė- 
gėjų orkestrui asmeniškai pati vadovauja smuiko mo- 
kytoja, jame pirmasis smuikininkas turi neribotą val- 
džią. Ji nori laikytis prie galingųjų, kad tie keltų ją 
aukštyn. Ji visą laiką prie valdžios, nuo tada, kai pir- 
mąkart išvydo savo motiną. Per pertraukas jaunuolis, 
pagal kurį kiti smuikai rikiuojasi kaip vėjas pagal vė- 
jarodę bokšte, skaito svarbias knygas greit būsiančiam 
savo brandos egzaminui. Jis sako, kad netrukus jam 
prasidės rimtas gyvenimas, būtent studijos. Jis kuria 
planus ir narsiai apie juos kalba. Kartais jis išsiblaškęs 
žiūri kiaurai pro JĄ, kartodamas gal matematikos, gal 
aukštuomenės gyvenimo formulę. Jis niekados negalėtų 
pagauti jos žvilgsnio, nes ji seniai, pilna didybės mani- 
jos, spokso į kambario lubas. Ji jo nemato kaip Žmo- 
gaus, tik kaip muzikantą; ji nemato jo, ir jis turi paste- 
bėti, kad yra kaip oras. O vidumi ji kone sudega. Jos 
dagtis plieskia šviesiau nei tūkstantis saulių į šitą susi- 

raukšlėjusią žiurkę žemai, kuri vadinasi jos lytis. Kad jis 
atkreiptų į ją. akis, vieną dieną ji savo medinės smuiko 
dėžės dangtį smagiai užsimeta ant kairiosios rankos, ku- 
rios jai juk taip reikia. Ji spigiai surinka iš skausmo, 
kad jis atkreiptų į ją dėmesį. Gal parodys jai galantiš- 
kumą. Bet ne, jis norėtų eiti į jungtines pajėgas, kad to 
atsikratytų. Be to, jis trokšta būti gamtos, istorijos, vo- 
kiečių kalbos ir muzikos mokytoju. Jau dabar jis gana 
neblogai nusimano apie muziką, vienintelį iš visų šitų 
dalykų. Kad jis pripažintų ją kaip moterį, kad įrašytų 
savo sielos užrašų knygutėje kaip moterį, per pertrau- 
kas ji visai viena groja solo pianinu, jam vienam. Skam- 
binti pianinu ji labai išsimiklinusi, tačiau jis smerkia ją 
už baisų negrabumą kasdieniam vartojamam gyveni- 
me. Ak, tas nevikrumas, dėl kurio ji negali įžengti jam 
į širdį. 

Ji nusprendžia: niekam neatiduos savęs iki paties 
kraštutiniausio savo „aš“ kraštelio, iki paskutinio trupi- 
nio! Viską pasiliks sau ir, jeigu įmanoma, už tai dar ką 
nors gaus. Jeigu ką Nors turi, tai jau ir yra. JI sukau- 
pia skardingus kalnus, jos žinios ir gabumai sudaro vir- 
šūnę, ant kurios guli suplūktas sniegas. Tik drąsiausias 
slidininkas sugebėtų įkopti į tą viršūnę. Bet kuriuo me- 
tu tas jaunuolis galėtų nusiristi nuo jos skardžių, pra- 
smegti bedugniam ledo plyšy. Ji patikėjo raktą, savo ne- 
įkainojamos širdies raktą, nusvidinto ledo kyšulio dva- 
siai, todėl bet kuriuo metu gali tą raktą iš jos atsiimti. 

Taigi JI nekantriai laukia, kad jos, kaip būsimosios 
muzikos pasaulio garsenybės, vertė gyvenimo rinkoje 
imtų kilti. Ji laukia tyliai, vis tyliau, kol kas nors pasi- 
rinks ją, ir tada ji laiminga iškart pasirinks jį. Tai bus 
gabus muzikai išskirtinis Žmogus, bet be pasipūtimo. Ta- 
čiau šitas žmogus jau seniai pasirinkęs: pagrindinė spe- 
Cialybė — anglų arba vokiečių kalba. Jo didžiavimasis pa- 
grįstas. Lauke kažkas moja ranka, ir ji sąmoningai ten 
nedalyvauja, kad galėtų pasigirti nedalyvavusi. Ji trokš- 
ta medalių, pagyrimo raštų už sėkmingai baigtą nedaly- 
vavimą, kad nereikėtų nei lygintis su kuo nors, nei būti 
svarstomai. Kaip prastai plaukiantis gyvūnas su perdur- 

ta oda tarp atšipusių nagų ji kapstosi pirmyn, baimingai 
iškėlusi galvą aukštyn, po šiltas motinos srutas, šuoliais 
pirmyn, kur dingo išsigelbėjimo krantas? Užkopti aukš- 
tyn į miglų apkleistą sausumą pernelyg sunku, perne- 
lyg dažnai ji jau slydo žemyn nuo stataus skardžio. 

Ji ilgisi vyriškio, kuris daug žino ir moka griežti 
smuiku. Tačiau kai jis pirmiau paglostys ją, užmuš jį. 
Šitas pasiruošęs pabėgti stirninas jau lipa riedulynu, 
tačiau jis neturi energijos surasti jos šiukšlėse užkas- 
tam moteriškumui. Jis atstovauja nuomonei, kad mo- 
teris yra moteris. Paskui jis truputį pasijuokia iš pagar- 
sėjusios moteriškos giminės neryžtingumo, sakydamas: 
ak, tos moterys! Kai duoda JAI ženklą groti, žiūri į ją 
dorai nė nematydamas. Jis apsisprendžia ne prieš JĄ, 
jis tik paprasčiausiai apsisprendžia be JOS. 

JI niekuomet neatsidurs tokioj padėty, kad galėtų 
parodyti silpnumą ar visiškai pralaimėtų. Todėl ir lieka, 
kur buvusi. Tik viena kitą keičia įprastinės mokymosi ir 
klusnumo stadijos, ji nesilanko naujose vietovėse. Spaus- 
tai myga taip, kad net žviegia, nuo tų spaustų jai iš po 
pirštų nagų sunkiasi kraujas. Jau mokymasis reikalauja 
ją būti protingą, nes kol ji stengiasi, tol gyvena, taip jai 
pasakyta. Klusnumo reikalauja motina. Ir: kas puola į 
pavojų, jame ir žūsta, šitokį patarimą irgi duoda moti- 
na. Jeigų namuose nėra jokio žmogaus, ji tyčia pjausto 
savo kūną. Ji visuomet ilgai laukia tos akimirkos, kai 
niekieno nestebima galės pjaustytis. Vos nutyla užda- 
rytų durų garsas, ji išsiima tėvo skustuvą, mažąjį savo 
talismaną. Išlupa skustuvą iš savo išeiginio paltuko pen- 
kių mergaitiškos plastmasės sluoksnių. Ji išsimiklino 
naudotis skustuvu, juk turi skusti tėvą, tą padribusį tėvo 
skruostą po visiškai giedra kakta, kurios nebeapniaukia 
jokia mintis ir nebeišvagoja joks noras. Šis skustuvas 
skirtas JOS kūnui. Plona, elegantiška melsvoko plieno 
plokštelė, lanksti ir elastinga. Prasižergusi JI atsisėda 
priešais didinamąją skutimosi veidrodžio pusę ir padaro 
pjūvį, kuris turi padidinti angą, kaip durys vedančią į 
jos kūną. Per tą laiką ji jau įgijusi patirties, taigi pjūvis 
skustuvu nebeskauda, nes jos rankos, plaštakos, kojos 

dažnai būdavo pasitelkiamos kaip bandymo objektai. Jos 
hobis — nuosavo kūno pjaustymas. 

Kaip ir burnos ertmės. Šio įėjimo ir išėjimo iš kūno 
tiesiog nepavadintum gražiu, tačiau jis būtinas. Ji ati- 
duota visiškai savo valiai, bet vis dėlto tai geriau, negu 
būti atiduotai kitų valiai. Ji tai laiko rankoje, o ranka 
juk irgi jaučia. Ji tiksliai žino, kaip dažnai pjaustyti ir 
kaip giliai. Anga įtempiama į veidrodį laikantį varž- 
tą, pasinaudojama proga pjovimui. Kuo greičiau, kol 
kas nors ateis. Nedaug nusimanant apie anatomiją ir dar 
mažiau turint laimės, šaltas plienas priartinamas ir įkiša- 
mas vidun ten, kur ji mano, kad turėtų pasidaryti skylė. 
Mėsos prasižioja, išsigandusios permainos, ištrykšta 
kraujas. Šito kraujo vaizdas nėra naujas, bet nuo įpro- 
čio jis nepagerėjo. Kaip ir paprastai, nieko neskauda. 
Tačiau JI prapjauna ne tą vietą ir išskiria tai, ką ponas 
Dievas ir motina Gamta sujungė neįprastoj vienovėj. 
Žmogui to nevalia daryti, ir už tai keršijama. Ji nieko 
nejaučia. Akimirką abidvi prapjautos mėsos pusės su- 
glumusios spokso viena į kitą, nes staiga atsirado nuo- 
tolis, kurio anksčiau čia nebuvo. Daugelį metų jos dali- 
nosi vargais ir džiaugsmais ir dabar atskiriamos! Veid- 
rodyje abi pusės atrodo dar ir pasikeitusios vietomis, 
taigi nė viena nežino, kuri ji dabar yra. Paskui ryžtin- 
gai pasilieja kraujas. Kraujo lašai sunkiasi, bėga, mai- 
šosi su savo draugais, susilieja į neišsenkamą upelį. Pas- 
kui, kai atskiri upeliai suteka daiktan, atsiranda raudo- 
na, tolygiai ir raminamai srūvanti srovė. Per kraują ji 
juk nemato nieko, ką prapjovė iš tikrųjų. Tai jos nuo- 
savas kūnas, bet jai siaubingai svetimas. Pirmiau ji ne- 
pagalvojo apie tai, kad nebegalės kontroliuoti pjūvio 
kaip kerpant drabužius, kai galima pervažiuoti atskiras 
pažymėtas taškais, brūkšniais ar brūkšniais ir taškais li- 
nijas ratuku, šitaip stebint bendrą vaizdą. Iš pradžių 
JI turi sulaikyti kraujavimą ir išsigąsta. Apatinė kūno 
dalis ir baimė — dvi jos draugės sąjungininkės, jos beveik 
visada pasirodo kartu. Jeigu kuri nors iš šių dviejų 
draugių nepasibeldusi užima jai galvą, ji neabejoja: 
netoliese ir kita. Motina gali patikrinti, ar JI naktį lai- 
ko rankas ant apkloto, ar ne, tačiau norėdama patikrin- 

ti ar kontroliuoti jos baimę, turėtų savo vaikui pirma 
pradaužti kaukolę ir pati išskusti baimę. 

Kraujui sulaikyti susirandamas mėgstamas lignino 
paketas, Kurį žino kiekviena moteris dėl jo privalumų 
ir vertina, ypač sportuojant ir apskritai judant. Paketas 
greit pakeičia auksinę kartoninę karūną panelei princesei, 
į vaikų pobūvį pasiųstai mažai mergaitei. Tačiau į vaikiškus 
karnavalus JI niekados nėjo, karūnos nepažino. Paskui 
karalienės papuošalas staiga nuslydo į kelnaites, ir mo- 
teris sužinojo savo vietą gyvenime. Kas iš pradžių kar- 
tu su vaiko pasididžiavimu puikavosi ant galvos, dabar 
nusileido ten, kur moteriškas medis tyliai turi laukti 
kirvio. Princesė dabar suaugo, ir čia jau irgi skiriasi 
sielos: vienas ponas pageidauja maloniai faneruoto, ne- 
pernelyg į akis krintančio baldo, kitas — tikro kaukaziško 
riešutmedžio garnitūro, o trečiasis, deja, tenori tik susi- 
krauti aukštas malkų krūsnis. Tačiau net ir tada ponas 
gali išsiskirti: savo krūsnį jis gali sukrauti užimdamas 
kuo mažiau erdvės ir praktiškiau. Daugiau vaikščiojama 
į tą anglių rūsį negu į kitą, kur malkos netvarkingai su- 
mestos viena ant kitos. Vienas namų židinys dega il- 
giau negu kitas, nes juk ten ir daugiau malkų. 


Iškart lauke prie jos namų durų Erikos K. laukia 
erdvus pasaulis, kuris būtinai užsimano ją palydėti. Juo 
labiau Erika jį nuo savęs stūmė, juo primygtiniau lindo 
artyn pasaulis. Ją žaibiškai pagavo smarkūs pavasario 
audros sūkuriai. Jie palindo jai po plačiu sijonu, kurį 
paskui iškart netekę drąsos paleido kristi. Stori išmeta- 
mųjų dujų sluoksniai šoka ant jos ir labai kliudo kvė- 
puoti. Kažkokie daiktai baladojasi ir trankiai daužosi 
į sieną. 

Parduotuvėlėse linksmų spalvų drabužiais apsirengu- 
sios šiuolaikinės motinos, kurios rimtai žiūri į savo uUž- 
duotį, pasilenkia prie prekės, -virpčiodamos nuo šilto oro 
srovės. Kol jaunos moterys išmėgina savo žinias iš pra- 
bangių virimo meno žurnalų praktikuodamosi su bakla- 
žanais ir kitais egzotiškais augalais, vaikams paliekama 
ilga virvė. Nuo nekokybiškų daiktų moterys atšoka 

atgal kaip nuo gyvatės, kuri iškiša savo šlykščią galvą 
iš žolių. Joks sveikas suaugęs žmogus šituo laiku ne- 
vaikščioja gatve, kur jam nėra ko ieškoti. Daržovių 
pardavėjai sukrovė dėžių su spalvotais vitaminingais 
augalais visų vytimo ir puvimo stadijų štabelius abipus 
durų. Ten rausiasi moteris, nutaisiusi išmaningą miną. 
Ji įsispyrusi laikosi prieš audrą. Ji viską šlykščiai tapš- 
noja, tikrindama šviežumą ir kietumą. Arba konservavi- 
mo ir kovos su parazitais medžiagas ant žievės, tai siau- 
bingai sutrikdo išsilavinusias jaunas moteris. Va ant 
šitos vynuogių kekės matyti grybelingos žalsvos apna- 
šos, kurios tikrai nuodingos, šias vynuoges dar tebeau- 
gančias kuo gausiausiai purškė. Vynuogė šlykštintis pa- 
kišama daržovininkei, kuri pasirišusi tamsiai mėlyną 
prijuostę, kaip įrodymas, kad chemija vėl įveikė gamtą 
ir jauna motina savo vaikui gal įdavė vėžio branduolį. 
Šiame krašte tas faktas, kad maisto produktų nuodin- 
gumas turi būti nuolatos tikrinamas, žinomesnis negu 
tulžingo seno kanclerio pavardė, be jokios abejonės 
liudija apklausos rezultatai. Dabar viduramžė klientė 
atkreipia dėmesį į kokybę dirvos, kurioje augo bulvės. 
Deja, klientei jau smagiai pakenkęs amžius. O dabar jos 
tykantis pavojus drastiškai padidėjo. Galų gale ji nusi- 
perka apelsinų, nes juos galima nulupti, šitaip aiškiai 
sumažinant kenksmingą aplinkos poveikį. Šiai namų šei- 
mininkei nepraverčia tai, kad ji bando sukelti susido- 
mėjimą parduotuvėje savo nusimanymu apie nuodus, 
nes Erika jau praėjo pro šalį, nepaisydama jos, o va- 
kare šitos Moters lygiai taip pat nepaiso vyras, o skaito 
rytdienos laikraštį, kurį galėjo nusipirkti važiuodamas 
namo, kad pralenktų savo laiką informuotumu. Net ir 
vaikai neįvertins meilingai išvirtų pietų, nes jie jau 
suaugę ir nebegyvena namuose. Jie juk jau seniai vedę 
patys ir savo ruožtu uoliai perkasi apnuodytus vaisius. 
Kada nors jie pastovės prie šitos moters kapo ir trupu- 
tėlį paverks, o paskui juos pačius jau prigriebs laikas. 
Dabar jie atsikratė rūpesčio savo motina, o jų vaikai 
užsikrovė rūpestį jais pačiais. 
Tai prisigalvoja Erika. 

Eidama keliu į mokyklą Erika beveik nenoromis vi- 
sur regi, kaip miršta žmonės ir Maisto prekės, labai 
retai mato, kad kažkas augtų ir noktų. Daugių daugiau- 
sia Rotušės parke arba Folksgartene, kur aukštyn ver- 
žiasi mėsingos rožės ir tulpės. Tačiau ir tos per anksti 
džiūgauja, nes jose jau kiūto laikas vysti. Tai prisigal- 
voja Erika. Viską ji patvirtina šitokiomis mintimis. Tik 
menas, jos nuomone, ilgiau tveria. Jį Erika puoselės, 
ramstys, riš, kaups it galiausiai nuims derlių. Tačiau kas 
žino, kiek to nepasiteisinusio meno jau dingę ir nuaidė- 
ję be pėdsakų? Kiekvieną dieną miršta muzikinė pjesė, 
novelė arba eilėraštis, nes šiais laikais jie nebepasitei- 
sina. Bet... Tai, apie ką Manoma, jog išliks visiems lai- 
kams, neišlieka, niekas to nebežino. Nors ir nusipelnę 
tęstinumo. Erikos pianino klasėje net vaikai jau užgulę 
Mocartą ir Haidną, pažengusieji Bramso ir Šumano šla- 
jomis slysta literatūros apie pianiną miško žeme, palik- 
dami sraigių gleivių pėdsaką. 

Erika K. ryžtingai puola į pavasario audrą ir tikisi, 
kad sveika išnirs kitoje jos pusėje; tereikia pereiti per 
atvirą aikštę priešais rotušę. Šuo šalia jos irgi jaučia 
pirmąjį pavasario dvelksmą. Gyvūnų kūnų Erika baimi- 
nasi, jie nuolat pinasi jos tiesiam kely. Ji gal ir ne tokia 
nuskriausta kaip koks luošys, bet jos judėjimo laisvė 
apribota. Dauguma meilingai juda prie „tu“, partnerio 
link. Jie tik šito ir trokšta. Jeigų kada kolegė konser- 
vatorijoje įsikabina jai už parankės, tai ji krūptelėjusi 
atsitraukia nuo šitokio reikalavimo. Niekam nevalia 
aisiremti į Eriką, ant Erikos gali nusileisti tik lengvas 
kaip pūkas menas, gresiant bet kokiam vėjo pūstelėji- 
mui pakilti ir įsitaisyti kur nors kitur. Erika taip stipriai 
prispaudžia ranką sau prie šono, kad kitos muzikantės 
ranka nepajėgia pralaužti sienos tarp Erikos ir Erikos 
rankos ir nusivylusi nusvyra žemyn. Apie tokį asmenį 
paprastai sakoma, kad jis neprieinamas. Ir niekas prie 
jo neina. Aplenkia iš anksto. Delsiama ar laukiama, kad 
tik nereikėtų liestis prie Erikos. Kai kurie atkreipia į 
save dėmesį garsiu balsu, tik ne Erika. Vienas kitas mo- 
juoja, tik ne Erika. Yra ir šiokių, ir anokių. Vieni šoki- 


80 


nėja, dainuoja tirolietiškai, šūkauja. Tik ne Erika. Nes 
jie žino, ko nori. Tik ne Erika. 

Dvi mokinės, arba moteriškos lyties mokiniai, artina- 
si garsiai kikendamos ir stipriai susiglaudusios, sukišu- 
sios galvas kaip du plastmasiniai karoliukai. Jos taip 
prisirišusios viena prie kitos, tos uogelės. Be jokios abe- 
jonės. tas jų susipynimas tuoj iširtų, jei tik prisiartintų 
vienos ar kitos draugužis. Iškart išsiplėštų iš malonaus 
ir šilto glėbio, norėdamos nukreipti į jį čiuptuvėlius ir 
pasirausti jam po oda kaip prieštankinės diskinės minos. 
O vėliau prasiverš nepasitenkinimas, ir moteris išsiskirs 
su vyru, ketindama puoselėti vėlai prabudusį, užmestą 
talentą. 

Po vieną žmonės beveik negali nei vaikščioti, nei 
stovėti, jie buriasi į gaujas, tarytum ir po vieną jau ne- 
būtų pernelyg sunki našta žemės paviršiui, svarsto vie- 
nišė Erika. Beformės plikos sraigės be pusiausvyros ir 
nugarkaulio, be jokio proto! Jų niekad nepalietė ir ne- 
pavergė burtai, muzikos burtai. Jie susiklijavę vieni su 
kitais kailiais, kurių nepajudina joks dvelktelėjimas. 

Erika valosi dulkes pliaukšėdama ranka. Ji padaužo 
sijoną ir švarką. Per tokią audrą tikrai prikibo dulkių. 
Praeivių Erika išvengia dar prieš pasirodant jiems aki- 
ratyje. 

Per vieną iš tų piktų žaižaruojančių pavasario dienų 
damos Kohut nugabeno jau visiškai praradusį orientaci- 
ją, nusilpusio proto tėvą į Žemutinės Austrijos sana- 
toriją, kol valstybiniai pamišėlių namai Šteinhofe — 
net užsieniečiams žinomi iš niūrių baladžių — jį pri- 
ėmė ir pakvietė pasilikti. Kiek tik norėjo! Visai taip, 
kaip buvo pageidaujama. 

Jų paveldėtas dešrininkas, garsus skerdikas, kuriam 
niekad nebūtų atėję į galvą pačiam pasiskersti, noriai 
sutiko nuvežti savo pilku folksvagenu autobusiuku, ku- 
riame paprastai kabalduojasi veršių skerdenų pusės. 
Tėtis keliauja pavasario kraštovaizdžiu ir alsuoja. Su 
juo keliauja jo daiktas po daikto tvarkingai monogra- 
muotas bagažas, ant kiekvienos puskojinės aiškiai išsiu- 
vinėta raidė K, skrupulingas rankų darbas, kuriuo jis 
jau seniai nebesugeba nei gėrėtis ar net nei įvertinti, 

nors šitoks rankų miklumas juk jam praverčia, sukliu- 
do, kad lygiai taip pat iškvėšę ponas Novotnis ar ponas 
Vytvaras be blogų ketinimų apsiautų jo puskojinėm. 
Jų pavardžių pirmosios raidės kitokios, bet kaip bus su 
nukaršusiu ponu Keleriu, kuris daro į lovą? Na, jis gy- 
vena kitam kambary, kaip iškart patenkinta įsitikina 
Erika kartu su motina. Jie važiuoja, ir netrukus jau bus 
vietoje. Netrukus atvažiuos! Jie važiuoja pro Rudolio 
aukštumą ir pro Feueršteiną, pro Vienos Miško ežerą 
ir pro Kaizerbruno, Jochgrabeno ir Kolraito kalnus, kur 
jie seniai praėjusiomis dienomis, kurios nebuvo geros, 
dar kopė kartu su tėvu, būtų važiavę ir pro Bukų kalną, 
jeigu nebūtų turėję anksčiau sukti. O anapus kalnų bent 
jau laukia Snieguolė! Apsupta švelnios prabangos ir 
nuoširdžiai juokdamasi iš džiaugsmo, kad vėl kažkas at- 
važiuoja į jos kraštą. Viename visiškai perstatytame na- 
me dviem šeimoms, kuris priklauso iš kaimo kilusiai 
šeimai, nemokančiai pajamų mokesčių, ir kuris įreng- 
tas geram pamišėlių išsaugojimui ištiriant šių pamišėlių 
finansines galimybes. Šitaip namas skirtas ne tik dviem 
šeimoms, o kaip priebėga daugeliui daugeliui pamišėlių, 
saugoti jiems nuo pačių savęs ir nuo kitų. Globotiniams 
leidžiama pasirinktinai meistrauti ar eiti pasivaikščioti. 
kaupiasi šiukšlės, o vaikštant tyko pavojus (pabėgimas, 
kokio nors žvėries įkandimas, susižeidimas), užtat ge- 
ras kaimo oras duodamas gratis. Kiekvienas gali kvė- 
puoti, kiek tik nori ir kiek jam reikia. Kiekvienam įna- 
miui jo tarnybinis globėjas skiria valdišką valstybės nu- 
statytą sumą, kad būtų priimtas ir liktų čia gyventi, o 
tai kainuoja nemažai arbatpinigių, pagal paciento svorį 
ir nešvarumą. Moterys gyvena trečiame aukšte ir man- 
sardoje, vyrai antrajame ir šoniniam iligelyje, kuriam 
buvo specialiai atimtas perstatyto garažo pavadinimas, 
nes jis tapo tikru nameliu su įvestu šaltu vandeniu ir 
tekančiu stogu. Puvimas ir pelėsiai nekenkia įstaigos 
sunkvežimiams, jie stovi lauke. Ir virtuvėje kas nors 
kartais ilsisi tarp ypatingų ir pigių pasiūlymų ir skaito, 
pasišviesdamas kišeniniu žibintuvėliu. Priestatas padary- 
tas maždaug opelkadetui, opelkapitonas ten įstrig- 

tų ir negalėtų važiuoti nei pirmyn, nei atgal. Viską ap- 
linkui, kad ir kur žiūrėtum, juosia stipri vielos tvora. 
Taigi šeima negali iškart pasiimti ką tik atvežto ligonio, 
kai vargingai jį atgabeno ir sumokėjo tokią didžiulę 
sumą pinigų. Už tuos pinigus, kuriuos toji šeima ima 
už savo mažuosius svečius, tikrai kažkur kitur, kur ne- 
matyti nė vieno idioto, nusipirko pilį. Ir toje pilyje šei- 
ma, žinoma, gyvens solo, kad pailsėtų nuo visų rū- 
pesčių šiais žmonėmis. 

Ankančiomis akimis, bet tvirtai vedamas, tėvas eina 
į būsimuosius savo namus, ką tik palikęs paveldėtuosius. 
Jam paskirtas puikus kambarys, jis jau laukia; pirmiau 
turėjo ilgai merdėti vienas, kad būtų priimtas kitas. Ir 
pastarasis kada nors užleis vietą. Pamišėliams reikia dau- 
giau erdvės negu vien normalaus išvedimo į lauką, nuo 
jų neišsisuksi kalbomis, jiems reikia bent tiek pasivaikš- 
čioti kiek vidutiniškam vilkšuniui. Namai pareiškia: mes 
visada pilni ir savo lovų skaičių galėtume net padidinti! 
Tačiau atskiras įnamis, kuris turi daugiausia gu- 
lėti, nes šitaip mažiau neša purvo ir yra taupiai patalpin- 
tas į erdvę, pakeičiamas. Deja, nevalia staiga padvigu- 
binti sumos už jo asmenį, o šiaip tai ir būtų padaryta. 
Kas čia guli, tas lesa ir tas moka — apsimoka tai šei- 
mai. Ir kas čia guli, tas čia ir pasilieka, nes taip liepia 
jo giminės. Daugių daugiausia jo sveikata gali pablogė- 
ti:  Šteinhofas! Pirmyn! Kambarys tvarkingai padalytas 
į atskiras lovas, kiekvienam priklauso nuosava lovelė, 
ir šitos lovelės mažos, todėl kambaryje juo daugiau tel- 
pa. Tarp gulyklų palikta maždaug trisdešimt centimetrų 
laisvos vietos, vos žmogaus pėda, kad gulintysis bėdos 
prispirtas atsistotų ir nusilengvintų, tai jam draudžiama 
daryti lovoje, nes tada jis pasidarys pavojingas asmuo. 
Tada jis kainuoja daugiau negu vertas jo įnašas už 10- 
vą ir pervežamas į baisesnes vietoves. Dažnai ne vienas 
turi pagrindą paklausti, kas gulėjo jo lovelėje, valgė iš 
jo lėkštutės ar rausėsi jo dėžutėje. Šie nykštukai! Nu- 
skamba išsiilgtasis gongas pietums, nykštukai netvarkin- 
gais būriais grumdamiesi eina į kambarį, kur Snieguolė 
laukia kiekvieno iš jų, švelniai skleisdama švelnumą. 
Ji kiekvieną myli ir kiekvieną glaudžia prie šir- 

dies, šitas seniai pamirštas moteriškumas balta kaip snie- 
gas oda ir juodais kaip juodmedis plaukais. Tačiau ten 
stovi tik didžiulis pietų stalas, jo viršus šitiems kiau- 
lėms aptrauktas nebijančia rūgščių, plaunama, nesibrai- 
žančia medžiaga, nes jie nemoka elgtis prie stalo; o in- 
dai plastmasiniai, kad nė vienas idiotas neužsigautų ar 
neužgautų kito, ir jokio peiliuko, jokių šakučių, tik maži 
šaukšteliai. Jeigu būtų patiekta mėsos, ko paprastai 
nebūna, ji būtų supjaustyta. Savo kūnais jie spaudžiasi 
vienas prie kito, jie grumdosi, stumdosi ir Žnaibosi, gin- 
dami vieni nuo kitų savo nykštukines vieteles. 

Tėvas nesuvokia, kodėl jis čia, nes čia dar nėra buvęs 
kaip namuose. Jam daug kas uždraudžiama, 0 į visa 
kita irgi žiūrima nepalankiai. Tai, ką jis daro, blogai, ži- 
noma, jis taip pripratintas, savo pačios. Jam nieko ne- 
beleidžiama imti į rankas ir judėti, jis turi atsikratyti 
nerimo ir tyliai gulėti, šitas atkaklus vaikščiotojas. Jis 
neturi nešti vidun purvo, o laukan — šeimos turto. Ne- 
valia maišyti išorės ir vidaus, kiekvienam savo vieta, 
o išorei reikia net pasikeisti drabužius ar apsirengti ką 
nors daugiau, ką lovos kaimynas anksčiau dar pavogė, 
kad tėvui buvimas lauke apkarstų. Ir vis dėlto tėvas iš- 
kart ima veržtis į lauką, vos jį įkiša į tą sandėlį, tačiau 
jis sulaikomas ir priverčiamas pasilikti. O kaip kitaip jo 
šeima atsikratytų ramybės drumstėju, o jo globėjai gau- 
tų turtus? Vienoms reikia, kad jo nebebūtų namuose, 
kitiems — kad jis čia pasiliktų. Vieni gyvena iš to, kad 
jis atsirado pas juos, o kitos iš to, kad jis išvažiavo ir 
nebesimaišo joms akyse. Iki pasimatymo, buvo taip pui- 
ku. Tačiau vieną kartą viskas baigiasi. Kai jos išva- 
žiuoja, abi jo damos, tėvas, palaikomas baltu chalatu ap- 
sirengusio padėjėjo per prievartą, turi padaryti ateate. 
Tačiau užuot pamojavęs tėtis neprotingai uždengia ran- 
ka akis ir maldauja nemušti. Visa tai meta prastą, per- 
nelyg ryškią šviesą ant išvažiuojančio šeimos kūno, nes 
juk tėvelis nėra niekuomet muštas, aišku, ne. Ir iš kur 
tėtis šito išmoko, klausia išvažiuojąs šeimos torsas tylų 
gerą orą. Oras neatsako. Mėsininkas važiuoja greičiau 
negu pirma, jam palengvėjo vienu pavojingų asmeniu, 
jis dar nori nueiti su vaikais į futbolo aikštę, nes sek- 

madienis. Jam poilsio diena. Jis jas guodžia kai kuriais 
pirmiau rūpestingai apgalvotais žodžiais. Jis gailisi da- 
mų K. parinktais sakiniais; prekybininkai geriausiai mo- 
ka ieškojimo ir parinkimo kalbą. Mėsos kapotojas kalba 
lyg apie pasirinkimą tarp filė ir romštekso. Kalba nor- 
mMalia savo profesijos kalba, nors šiandien sekmadienis, 
laisvalaikio kalbos diena. Parduotuvė uždaryta. Bet ge- 
ras mėsininkas visada darbe. Damos K. papila vidurių, 
dar garuojančių iš savęs, skirtų geriausiu atveju ka- 
tėms, nusprendžia specialistas. Jos gražbyliauja, kad ši- 
tas jų poelgis, gaila, kad ir pernelyg uždelstas, buvęs 
vis dėlto būtinas, jam jos labai sunkiai pasiryžo. Jos 
pranoksta viena kitą. Mėsininko tiekėjai veikiau vienas 
kitą nuvertina. Tačiau šitas mėsos kapotojas nusistatęs 
tvirtas kainas ir žino, už ką jų reikalauja. Jaučio uodega 
kainuoja tiek, pjausnys tiek, o kumpis vėl ką kita. Da- 
mos gali tuščiai nelaidyti liežuvio. Pirkdamos dešrą 
ir rūkytą mėsą jos turėtų būti dosnesnės, dabar skolingos 
mėsininkui, kuris juk ne veltui važinėjasi sekmadienį. 
Tačiau veltui tik mirtis, o ir toji kainuoja gyvenimą; ir 
viskas vienąsyk turi vieną galą, tik dešra du, sako pas- 
laugus mėsininkas ir paleidžia juoko papliūpas. Damos 
K. jam kiek liūdnai pritaria, nes neteko šeimos nario, 
bet jos žino, kaip dera elgtis ilgametėms nuolatinėms 
klientėms. Mėsininkas, kuris gali priskaičiuoti jas prie 
savo tvirto pastovių nuolatinių klientų branduolio, nuo 
to pradrąsėja: „Tu negali padovanot gyvenimo galvijui, 
bet greitą mirtį dovanoti jam gali“. Jis labai surimtėja, 
tas kruvino amato meistras. Damos K. ir čia jam prita- 
lia. Bet tegu jis labiau žiūri į kelią, nes posakis pasitei- 
sins baisiausiu būdu, jiems nė neapsižiūrėjus. Neįpras- 
tai judrus kaip savaitgalį eismas. Į tai mėsos kapotojas 
pareiškia, kad važiavimas automobiliu jam seniai įsi- 
gėręs į kraują. Moteriškės K. šiems žodžiams negali 
niekaip paprieštarauti, nebent tai, kad savo kraujo jos 
nenori pralieti. Galų gale jos ką tik, deja, turėjo už 
brangią kainą palikti joms labai brangų kūną prikimš- 
tam miegamajam. Tegu mėsininkas nemano, kad tai 
joms buvo taip jau lengva. Jų dalelė liko kartu ten, Noi- 

lengbacho namuose. Kuri būtent dalelė, klausia specia- 
listas. 

„Netrukus juodvi įžengia į savo truputį ištuštėjusį 
butą. Šita ola, kuri saugiai užsiveria už jų, dabar jos 
čia turi daugiau vietos savo Mėgstamiems užsiėmimams 
negu pirmiau; juk butas bet ko nepriima, tik tą, kas 
čionai priklauso! 

Pakilo naujas vėjo gūsis, nenatūraliai didelė ir 
minkšta milžino sauja, ir prispaudė Kohut junior prie 
okulisto vitrinos stiklo, kuriame žvilgėjo akiniai. Dides- 
ni negu normalaus dydžio akiniai su violetiniais stiklais 
kabojo toli atsikišę virš parduotuvės ir grasindami pra- 
eiviams virpėjo nuo feno gūsių. Paskui staiga viskas 
nurimo, lyg oras gaudytų kvapą kažko išsigandęs. Šią 
akimirką motina kaip tik jaukiai triūsia savo virtuvėje 
ir kažką kepa taukuose bendrai vakarienei, kas bus pa- 
tiekiama kaip šaltas užkandis, o tada jos jau laukia 
rankdarbis, balta mezginių staltiesėlė. 

Dangumi plaukia ryškių apybraižų debesys paraudu- 
siais pakraščiais. Debesys, rodos, nežino, kur jiems trauk- 
ti, tai blaškosi kaip be galvos vienąkart į vieną pusę, 
paskui į kitą. Erika visada kelios dienos iš anksto žino, 
kas jos laukia rytoj, poryt, per kitas dienas, būtent tar- 
nyba menui konservatorijoje. Arba tai, kas vis tiek su- 
siję su muzika, šita kraugere, kurią Erika naudoja įvai- 
riomis būsenomis, dozuotai arba keptą šviežiai, kokį 
kartą kaip košę, kokį kartą kaip šventinį patiekalą, pati 
arba įsakydama kitiems, 

Jau per kelis skersgatvius nuo konservatorijos Eri- 
ka žvalgosi, kaip yra įpratusi, ieškodama ir uostinėdama 
aplinkui, kaip patyręs medžioklinis šuva, suradęs pėd- 
sakus. Ar šiandien sučiups kokį mokinį ar mokinę, ku- 
rie, dar neturėdami muzikos namų darbų, turi pernelyg 
daug laiko ir užsiiminėja asmeniniu gyvenimu? Įsibrau- 
ti, įsiskverbti nori Erika į šias plačias dirvas, kurios ply- 
ti jos nekontroliuojamos, ir vis dėlto padalintos laukeliais. 
Kruvini kalnai, gyvenimo laukai, į kuriuos reikia kibti 
dantimis. Mokytojas turi tam visas teises, nes jis pa- 
vaduoja tėvus. Jai reikia žinoti, kas darosi kitų gyveni- 
me. Vos tik mokinys pasitraukia nuo jos, vos ištirpsta 

pastatomam plastmasiniam laisvalaiky ir mano, jog nie- 
kas jo nestebi, K. jau drebėdama pasiruošusi nekviesta 
vogčiom prie jo prisidėti. Ji staigiai išnyra iš už kampų, 
netikėtai pasirodo iš koridorių, materializuojasi lifto 
kabinose, šita energijos prisikaupusi dvasia kūne. Norė- 
dama išlavinti savo muzikinį skonį ir paskui jį įkalti 
mokiniui, kartais ji vaikšto į koncertus. Ji lygina vieną 
interpretatorių su kitu ir sunaikina mokinius savo pasie- 
kimų mastu, kur leidžiama savo menu prisidėti tik gar- 
senybėms. Ji seka, nepastebima mokinio, tačiau visada 
pačios savo akiratyje; ji stebi pati save vitrinų stikluo- 
se, sekdama kitus. Žmonės vadintų ją gera stebėtoja, ta- 
čiau Erika nepriklauso prie žmonių. Ji priklauso prie 
tų, kurie nukreipia žmones tam tikra linkme ir jiems 
vadovauja. Net įsiurbta į absoliutaus savo kūno vangu- 
mo vakuumą, ji išplėšia kamštį iš butelio su plokštelė- 
jimu iš anksto pasirinktos ir nelauktai išnirusios sveti- 
mos egzistencijos centre. Niekuomet neįrodytum, kad 
ji tyčia šnipinėja. Ir vis dėlto įvairiose vietose prieš ją jau 
ima kirbėti nepasitikėjimas. Staiga vieną akimirką ji 
atsiranda ten, kur nepageidaujama jokių liudininkų. Bet 
kokia nauja šukuosena mokinei namuose atima pusva- 
landį smarkaus pokalbio, įskaitant kaltinimus, kad ji lai- 
kysianti savo dukterį visą laiką tyčia namuose, kad šio- 
ji nesibastytų po gatves ir negalėtų patirti naujų įspū- 
džių. Galų gale ir jai, dukteriai, skubiai reikėtų naujos 
šukuosenos. Tačiau šitoji motina, kuri nebeišdrįsta užkur- 
ti dukteriai pirties, prikibusi prie jos, Erikos, kaip 
lakišius arba dėlė, kaip kokie užkratai; motina siurbia 
jai iš kaulų smegenis. Tai, ką Erika žino, slapčiom ste- 
bėdama, ji žino, o kas Erika yra iš tikrųjų — genijus, 
to niekas geriau nežino kaip jos mama, kuri pažįsta sa- 
vo vaiką iš vidaus ir iš išorės. Kas ieško, tas randa ne- 
padorių dalykų, kurių slapčiomis tikisi. 

Prie metro kino teatro Johano gatvelėje Erika jau 
tris smagias pavasario dienas, nuo to laiko, kai pasi- 
keitė programa, randa paslėptus lobius, nes į savo ir sa- 
vo galvoje knietinčias kiaulystes mokinys jau seniai 
buvo užkasęs nepasitikėjimą. Jo pojūčių dėmesio centras 
visa jėga nukreiptas į filmo nuotraukas. Tuo laiku rodo- 

mas itin pornografiškas kinas, nors artimesnių apylinkių 
vaikai linkę klausytis muzikos, traukti muzikos mokymo- 
si pusėn. Vienas prie nuotraukų stovįs mokinys išsamiai 
aptaria nuotraukas pagal tai, kas matoma, kitas mokinys 
labiau susidomėjęs iškabintu moterų gražumu. Trečias 
atkakliai trokšta to, ko nematyti, damų kūno vidaus. Du 
būsimi jaunuoliai kaip tik siaubingai susiginčiję dėl mot. 
krūtinės dydžio, tada feno atblokšta tarp jų kaip rankinė 
granata sprogsta ponia muzikos mokytoja. Ji nutaiso ra- 
miai smerkiantį ir truputį apgailestaujantį žvilgsnį, nepa- 
tikėtum, kad ji ir moterys nuotraukose priklauso tai pačiai 
lyčiai, būtent gražiajai, taip, net neišmanėlis ją pri- 
skaičiuotų prie skirtingų Žmogaus rūšies kategorijų. Jei- 
gu būtų atsižvelgiama į išorinį vaizdą. Tačiau joks pa- 
veikslas neparodo vidinio gyvenimo, taigi palyginimai 
nepalankiai nušviestų pan. Kohut, kurios vidinis gyveni- 
mas kaip tik ir yra tai, kas žydi ir klesti. Nieko nepasa- 
kiusi Kohut vėl nueina toliau. Nuomonėm nepasikeista, 
bet mokinys ir taip žino, kad jis vėl bus pernelyg maža 
mokęsis atmintinai, nes jo interesai, deja, nukreipti kaž- 
kur kitur, o ne į pianiną. 

Stiklinėse paveikslų dėžėse vyrai ir moterys susikibę 
amžinajam geisme, tarytum šoka tą vargingą baletą. Jie 
prakaituoja nuo šito darbo. Vyras triūsia tai su viena, 
tai su kita moters kūno vieta ir gali viešai pademonstruoti 
šito triūso rezultatus. Jeigu jie išsiveržia jam iš kūno ir nu- 
krinta ant moters. Kaip vyras gyvenime turi daugiausia 
maitinti moterį ir yra vertinamas pagal savo sugebėjimą 
tą daryti, taip jis ir čia tiekia moteriai šiltą maistą, išvirtą 
jo paties viduje taupant liepsną. Moteris skardžiai sude- 
juoja, vaizdingai kalbant; tačiau jos riksmas Matyti ior- 
maliai; ji džiaugiasi ta dovana, džiaugiasi aprūpinimu, ir 
riksmų daugėja. Nuotraukos, aišku, be jokio garso, ta- 
čiau garsas laukia kine, kur moteris atsidėkodama vyriš- 
kiui už pastangas šaukia, jeigu žiūrovas tik pirma nusi- 
pirko bilietą. 

Nučiuptasis mokinys žengia paskui Kohut deramu at- 
stumu. Jis pyksta pats ant savęs, kad įžeidė moterišką jos 
orumą, nes apžiūrinėjo nuogas moteris. Gal Kohut irgi 
laiko save moterimi ir dabar baisiai įžeista. Kitąsyk jo 


88 


vidinis laikrodis turi garsiai tiksėti, jeigu mokytoja sė- 
lins. 

Vėliau, klasėje, į šitą mokinį, geidulių raupsais ser- 
gantį ligonį, tyčia nežiūrima. Jau skambinant gamas ir 
pratimus pirštams, netikrumas paima viršų. Šitas sudė- 
tingas mišrus audinys pakelia tik tvirtą, savim pasitikin- 
čio grojiko ranką, kuris stipriai laiko vadžias. Pagrin- 
dinė tema atlikta nešvariai, šalutinės pernelyg išryškin- 
tos, o iš visumos nieko nepamatysi. Tepalais išterliotas 
automobilio stiklas. Erika tyčiojasi iš mokinio skambi- 
nimo upelio, kuris užsikirsdamas, pilnas akmenėlių ir že- 
mės luitų veržiasi užgriozdinta vaga. Erika smulkiau 
paaiškina Bacho kūrinį: tai kiklopo statinys, jeigu kalbi 
apie pasijas, ir lapės ola, jeigu kalbi apie gerai tempe- 
ruotus ir kitus kontrapunktinius dalykus klavišiniam 
instrumentui. Aiškiai ketindama pažeminti mokinį Erika 
iškelia Bacho kūrinį ligi žvaigždžių; ji tvirtina, kad Ba- 
chas perstatąs muzikiniu atžvilgiu gotikos katedras, ten 
kur kada nors nuskambąs. Erika pajunta tarp kojų dilg- 
čiojimą, kurį gali pajusti tik meno ir menui išrinktoji, 
kalbėdama apie meną, ir ji meluoja, kad Fausto Dievo 
pasiillgimą sukėlė Strasburgo katedra kaip ir ,„Pasijos 
apie Matą“ pradžios choras. Tai, ką jis dabar grojęs, 
anaiptol ne katedra. Erika neištveria nepasakiusi, kad 
galų gale Dievas sutvėręs ir moterį. Ji truputį pajuokau- 
ja, kaip vyrai, kad padaręs tai, kai jam daugiau nieko 
geresnio neatėję į galvą. Ji vėl atsiima tą juokelį, labai 
rimtai paklausdama mokinį, ar jis žinąs, kaip žiūrėti į 
moters nuotrauką? Būtent su pagarba, nes juk ir mamy- 
tė, kuri jį išnešiojo ir paleido į pasaulį, buvo moteris, ne 
daugiau ir ne mažiau. Mokinys pažada įvykdyti kai ku- 
riuos Kohut reikalavimus. Užtat kaip padėką sužino, jog 
sugebėjimas skambinti Bachą esąs rankų miklumo viršūu- 
nė įvairiapusiškiausių kontrapunkto formų ir sugebėji- 
mų. Apie rankų miklumą Erika nusimano, jeigu būtų 
buvę kalbama tik apie pratimus, ji būtų surinkusi. dau- 
giausia taškų, net nokautavusi kitus! Bet Bachas yra kur 
kas daugiau, pergalingai skelbia ji, tikėjimas į Dievą, o 
Čia naudojamas muzikos istorijos vadovėlis, pirma dalis, 
išleista Austrijoje Bundesverlag, dar pranoksta Eriką, 

meilikaudamas, kad Bacho kūryba esąs ypatingas šiau- 
riečių tikėjimas, maldaujant Dievo malonės. 

Mokinys nusprendžia jokiu būdu nebepakliūti prie 
nuogos moters nuotraukos. 

Erikos pirštai trūkčioja kaip puikiai išmokyto me- 
džiojančio žvėries nagai. Per pamokas ji palaužia vieną 
laisvą valią po kitos. Tačiau viduje jaučia stiprų troški- 
mą paklusti. Tam ji turi namuose motiną. Tačiau toji 
sena moteris vis labiau sensta. O kas atsitiks tada, kai 
ji visiškai sugrius ir taps apgailėtina globotine, kuri 
tada turės klausyti jos, Erikos? Erika graužiasi, kad jai 
prieš akis iškils sunkūs uždaviniai, kuriuos ji paskui blo- 
gai atliks. Užtat ji bus nubausta. Šitas jaunas, kraujais 
apsipylęs vyrukas ne priešininkas, jis juk jau nugalėtas 
stebuklingo Bacho kūrinio. O kaip jis bus nugalėtas, 
jeigu grojimui jam bus duotas gyvas žmogus! Jis net 
neišdrįs stipriai jo sugriebti; klaidingai paskambinti 
garsai jam jau dabar gėdinga dabartis. Vienintele pas- 
taba, niekinamu žvilgsniu ji gali jį iškart parklupdyti, 
taigi jis susigėsta ir prižada įvairiausių dalykų, kurių pas- 
kui tikrai nesugeba padaryti. Kas pajėgtų priversti, kad 
ji paklustų įsakymui — tas įsakinėtojas tai ne jos moti- 
na ir žėrintys jos valios rėžiai Erikos valioje, — tas galė- 
tų VISKĄ iš jos gauti. Kad atsiremtų į kietą sieną, kuri 
neįlinksta! Kažkas traukia ją, čiumpa jai už alkūnės, 
tempia žemyn sijono apačią, švininis rutuliukas, nedide- 
lis apvalus svoris. Ji nežino, ką tai galėtų padaryti, jei- 
gu sykį būtų paleistas nuo grandinės, šitas sarginis šuo, 
kuris šiepia nasrus ir braižosi palei grotas, pašiaušęs 
sprandą, tačiau visą laiką per centimetrą toldamas nuo 
savo aukos; iš gerklės sklinda duslus urzgimas, akys 
švyti raudona liepsna. 

Ji laukia šito vieno įsakymo. Geltonos, garuojančios 
skylės snieguose, pilno šlapimo maišelio; jis, šitas šla- 
pimas, dar šiltas, ir netrukus skylė, einanti į sniego kal- 
no vidų, sušals kaip vienas iš tų geltonų plonų vamz- 
džių, slidininko, rogutininko, keliautojo pėdsakas, skel- 
biąs, kad čia trumpai pavojų kėlė žmogaus buvimas, bet 
tas pavojus nutolo. 

Ji nusimano apie sonatos formą ir fugos kompoziciją. 
Ji šios specialybės mokytoja. Ir vis dėlto: jos letenos 
ilgesingai virpa, siekdamos paskutinįkart galutinai pa- 
klusti. Paskutinės sniego kalvos, pakilumos, pažymintieji 
akmenys dykynėje palengva pasklinda po lygumą, išsi- 
lygina tolyje, virsta spindinčiomis kaip veidrodis ledo 
plokštėmis, be žingsnių, be pėdsako. Kiti laimi slidžių 
distancijoj, pirmoji vieta tarp ponų, pirmoji vieta tarp 
damų ir apskritai pirmoji vieta visam dariny! 

Nuo Erikos nepakyla nė plaukas, nesuplevena ran- 
kovė, ant jos nenusėda nė dulkelė. Papučia ledinis vė- 
jas, ir ji išbėga į aikštę, čiuožėja ant dirbtinio ledo su 
trumpa suknyte ir baltomis pačiūžomis. Lygiausia iš vi- 
sų aikštė siekia nuo vieno horizonto iki kito, ir dar, to- 
liau! Ledas džeržgia! Renginio organizatoriai teisingai už- 
dėjo juostą, taigi šįkart nenuskamba muzikinis popuri, 
ir niekieno nepalydimas plieninių pavažų zvimbimas vis 
labiau panašėja į metalinį mirties skobimą, trumpą blyks- 
telėjimą, vienu visiems nesuprantamu morzės ženklu 
laiko pakrašty. Ji, toji čiuožėja, stipriai atsispiria, ir mil- 
žiniškas kumštis suspaudžia ją į save pačią, sukaupta 
kinetinė energija, kuri per vienintelį galimą sekundės 
dešimtadalį išsiveržia pati iš savęs milimetrinio tikslu- 
mo dviejų apsisukimų šuoliu; puikiai atliktas šuolis, ir 
nusižeminta lygiai vienam taške. Šuolio jėga vėl suspau- 
džia čiuožėją, ją slegia maždaug dvigubas jos pačios 
svoris, mMygąs gilyn į ledo aikštę, kuri net nejįlinksta. 
Ledo čiuožėjos judesiai graužiasi į kietą kaip deimantas 
veidrodinį paviršių, į trapią jos svertų sistemą, iki pat 
kaulų apkrovimo ribos. O dabar piruetas atsitūpus. Iš 
tokio pat įsibėgėjimo! Dailiojo čiuožimo specialistė tam- 
pa cilindriniu vamzdžiu, naitos grąžto galvute; oras švil- 
pia, šalin žviegdami lekia ledo trupiniai, verčiasi kvė- 
pavimo debesys, girdėti spigus pjovimas, bet ledas ne- 
įveikiamas, nė pėdsako žalos! Sukinys dabar lėtėja, jau 
vėl galima įžiūrėti grakščią figūrą, neryški šviesmėlynė 
sijono plokštė ima siūbuoti, dailiai kristi. Dar pasku- 
tinis tūptelėjimas balkonui kairėje, tūptelėjimas balko- 
nui dešinėje, ir ji mosuodama ir mojūodama gėlėmis iš- 
čiuožia šalin. Tačiau balkonų taip ir nematyti; gal ledo 

mergaitė juos tik įsivaizduoja, nes aiškiai girdėjo plo- 
jant. Plačiai atsispirdama mergaitė iščiuožia, jau visiš- 
Kai sumažėja tolumoje, niekur nėra didesnės ramybės 
kaip ten, kur šviesmėlynio čiuožimo kostiumėlio apačia 
prigludusi prie ryškiai rožinėmis pėdkelnėmis aptemp- 
tų šlaunų ir plaka jas, šokčioja, plevena, siūbuoja, bet 
kokios ramybės centras — šita trumpa suknutė, šie akso- 
miniai varpeliai ir klostės, šitas labai aptemptas kūnas 
siuvinėta iškirpte. 

Suįžūlėjusi nuo kavos motina sėdi virtuvėje ir taško 
savo įsakymus aplinkui. Paskui, kai duktė išeina iš na- 
mų, ji įsijungia televizorių ir žiūri priešpietinę progra- 
mą, nes žino, kur išėjo duktė. Ką dabar pasižiūrėsim? 
Apie Alfredą Diūrerį ar „,„Damų išvykimą“? Užtat po 
sunkios dienos duktė šaukia ant motinos, kad ji pagaliau 
privalo leisti jai savo gyvenimą. Jau vien dėl amžiaus 
jai tai turėtų būti leista, šaukia duktė. Motina kasdien 
atsako, kad motina tai geriau žino negu vaikas, nes ji 
niekados nesiliaus būti motina. 

Tačiau šitas dukters išsiilgtasis nuosavas gyvenimas 
turi įsilieti į visokių kokie tik įmanomi klusnumų aukš- 
čiausią tašką, kol atsiveria labai siaura gatvelė, kur išsi- 
tenka kaip tik vienas asmuo, ir ta gatvele ji spraudžiasi. 
Policininkas jai duoda kelią. Lygios, rūpestingai poliruo- 
tos sienos dešinėje ir kairėje, kylančios aukštai į viršų, 
jokių atsišakojimų ar landų, jokių nišų ar įdubų, tik šitas 
siauras kelias, pro kurį ji turi pasiekti kitą galą. Kur, 
ji dar nežino, laukia žiemos kraštovaizdis, nutįsęs į tolį, 
kraštovaizdis, kuriame nestūkso jokia pilis išsigelbėji- 
mui, prie kurios neveda joks takas. Arba telaukia tik 
kambarys be durų, mebliuotas kabinetas su senamadiš- 
ka prausykle, ąsočiu ir rankšluosčiu, ir vis artėja buto 
savininko žingsniai, bet jis niekada neateina, nes juk 
nėra durų. Šitoj begalinėj platumoj arba šitoj labai ap- 
ribotoj ankštumoj be durų paskui atsistos Žvėris, gra- 
žiai pagautas baimės prieš dar didesnį žvėrį arba tik 
prieš šitą prausyklėlę ant ratų, kuri tik stovi naudojimui, 
o šiaip daugiau niekam. 

Erika kankina save tiek ilgai, kol ima nebejausti jo- 
kio poreikio sieloje. Ji ramiai guli, nes niekas panteros 

šuoliu nešoka artyn, kad priglaustų prie savęs šitą kū- 
ną. Ji laukia ir netenka žado. Ji teikia kūnui sudėtingų 
užduočių ir kada užsimaniusi gali tas užduotis dar pa- 
sunkinti, spęsdama kūnui slaptus spąstus. Ji tvirtina 
pati sau, kad bet kas gali pasiduoti potraukiui, net pats 
primityviausias padaras, kuriam nebaisu patenkinti jį 
net gatvėje. 

Erika K. pagerina skambinimą, užlopo jo skyles. Jos 
mokinys spokso į savo sunertus pirštus žemyn. Mokyto- 
ja žvelgia kiaurai pro jį, tačiau už jo mato tik sieną, 
ant kurios kabo Šumano mirties kaukė. Vienu trumpu 
momentu jai norisi čiupti Mokinio galvą už plaukų ir 
sugrūsti į pianiną, kol kruvini stygų žarnigaliai džergž- 
dami išlįs iš po dangčio. Tada Biozendorferis nebeišleis 
nė garso. Šis noras lengvai šmėsteli per mokytoją ir be 
jokių pasekmių išsisklaido. 

Mokinys žada pasitaisyti, kad ir kiek jam tai kainuo- 
tų laiko. Erika to irgi tikisi ir pareikalauja paskambinti 
ką nors Bethoveno. Mokinys begėdiškai siekia pagyrimo, 
nors ir nėra toks garbėtroška kaip ponas Klemeris, kurio 
šarnyTrai daugiausia girgžda iš uolumo. 

Metro kino teatro vitrinose tuo laiku nekliudomi kiū- 
to įvairių formų, pozų ir kainų kategorijų rožiniai kūnai. 
Jie stambėja ir išsilieja iš krantų, nes Erika K. negali tuo 
laiku eiti prie kino teatro sargybos. Vietų kainos skir- 
tingos, priekyje pigiau nei gale, nors priekyje arčiau ir 
gal net geriau matyti kūno vidus. Į vieną moterį įsikerta 
itin ilgi lakuoti raudonai kaip kraujas nagai, užtat į kitą 
smailus daiktas, tai raitelio bizūnas. Jis įduobia mėsą ir 
žiūrovui parodo, kas čia ponas, o kas ne; ir net žiūrovas 
jaučiasi kaip ponas. Erika tiesiog pajunta, kaip rimbas 
sminga. Tai primygtinai nurodo jai jos vietą Žiūrovų pu- 
sėje. Vienos moters veidas išsikreipęs iš džiaugsmo, nes 
juk tik iš jo išraiškos vyriškis gali sužinoti, kiek aistros 
jai suteikia ir kiek aistros nuėję perniek. Kitos moters 
veidas ekrane iškreiptas skausmo, nes ji irgi ką tik pri- 
mušta, tegu ir nedaug. Moteris negali pademonstruoti 
savo geismo kaip kažkokio materialaus daiko, todėl vy- 
ras visiškai priklauso nuo jos asmeninių duomenų. Jis 
įžiūri aistrą jos veide. Moteris krūpčioja, kad nesisiūly- 

tų kaip geras tikslas. Ji užsimerkusi ir stipriai atmetusi 
galvą atgal. Jeigu akys neužmerktos, tai tam tikromis 
aplinkybėmis jos galėtų būti ir išverstos. Jos tik retai 
žvelgia į vyrą; todėl juo būtinesnės jo pastangos, nes jis 
negali rezultatų pagerinti, atsižvelgdamas į veido išraiš- 
ką, ir rinkti taškų. Moteris nemato vyro vien iš geidulio. 
Ji nemato miško dėl medžių. Ji žvelgia sau į vidų. Vy- 
ras, mokytas mechanikas, triūsia prie sugedusio auto- 
mobilio, moters dirbtuvės. Pornografiniuose filmuose 
apskritai dirbama daugiau negu filme apie darbo pasaulį. 

Erika išsimiklinusi žiūrėti į žmones, kurie triūsia iš 
peties, nes trokšta rezultatų. Šiuo atžvilgiu šiaip didelis 
skirtumas tarp muzikos ir geidulio veikiau menkas. 
Gamtą stebėti Erika mėgsta kur kas mažiau, ji niekada 
nevažiuoja į miško kvartalą, kur kiti menininkai atstati- 
nėja valstiečių sodybas. Ji niekad nekopia į kalną. Nie- 
kad nepasineria į ežerą. Niekad neguli paplūdimy. Nie- 
kad greit neslysta sniegu. Vyras godžiai kaupia orgazmus, 
kol galop apsipylęs prakaitu lieka gulėti ten, iš kur atė- 
jo į pasaulį. Užtat jis irgi šiandien gerokai padidino sa- 
vo sąskaitą. Erika jau seniai mačiusi šį filmą priemiesčio 
kino teatre, kur ji visiškai nepažįstama (tik kasininkė ją 
dabar jau pažįsta.ir sveikinasi, vadindama ,„maloningąja 
ponia“), matė net dukart. Dažniau ji neina, nes mėgsta 
stipresnius įspūdžius, kalbant apie pornografiją. Šitie 
dailūs žmonių rūšies egzemplioriai čia, miesto centro 
kino teatre, darbuojasi be jokio skausmo ir be jokios 
galimybės patirti skausmą. Kaip visiškai guminiai. O skaus- 
mas yra tik troškimo patenkinti aistrą, sunaikinti, pra- 
žudyti pasekmė, aukščiausia savo forma, savotiškas 
geidulys. Erika mielai peržengtų ribas, kad pati nusižu- 
dytų. Nemikliam priemiesčio poravimesi glūdi kur kas 
daugiau vilties, kad bus parodytas skausmas, apipavida- 
lintas skausmas. Šie vargani apdriskę aktoriai saviveik- 
lininkai dirba gerokai rimčiau, jie ir daug dėkingesni, 
kad nufilmuoti tikram filme. Jie su ydomis, oda dėmėta, 
spuoguota, su randais, raukšlėmis, niežais, pavytimu, tau- 
kų rievėmis. Prastai dažytais plaukais. Prakaituoti. Su 
purvinom kojom. Iurinčiuose estetinių pretenzijų fil- 
muose aristokratiškuose kino teatruose su minkštais bal- 

dais beveik visada matyti tik viršutinė vyro ir moters 
kūno dalis. Šių abiejų rūšių padarai ankštai aptempti 
nesipurvinančiomis nailoninėmis odomis, jos atlaiko ir 
rūgštis, ir mechaninį poveikį, ir karštį. Be to, pigiuose 
pornotilmuose atviresnis geismas, kai vyras susilieja su 
moterim. Moteris nekalba. o jeigu ką ir sako, tai tik: 
daugiau! Daugiau! Tuo dialogas ir baigtas, o vyras dar 
ilgą laiką Nnepasitenkina, nes jis godžiai trokšta kaupti 
savo aukščiausio pasiekimo taškus ir prisidėti, jeigu 
tik įmanoma, naujų. 

Čia, ištaigingam porno, viskas nukreipta išorėn. To 
nepakanka išrankiajai Erikai, šitai moteriškei smaližei, 
nes ji tiesiog dantimis įsikibus į tuos susipynusius Žžmo- 
nes, trokšta ištirti, kas už to slypi, kas turbūt šitaip nu- 
alina jausmus, kad kiekvienas tai daro, ar bent jau nori 
pasižiūrėti. Įsibrovimas į kūno vidų tą paaiškina nevisiš- 
kai, lieka ir abejonių. Juk negalima žmonių prapjauti, 
kad viską iki paskutinio lašo iš jų sužinotum. Pigiuose 
filmuose žvelgiama giliau, jeigu kalbama apie moterį. 
Į vyrą taip įsiskverbti negalima. Tačiau iki galo niekas 
nemato; net jeigu moterį prapjautum, pamatytum tik 
žarnas ir vidaus organus. Aktyvus gyvenime vyras vei- 
kiau ir kūniškai išauga į išorę. Gale jis pateikia laukia- 
mą rezultatą arba ne, bet jeigu jau sulaukia jo, tai tą 
galima viešai apžiūrėti iš visų pusių, o gamintojas džiau- 
giasi vertingu savo darbo produktu. 

Matyt, vyras dažnai jaučia, galvoja Erika, kad mote- 
ris netvarkingais savo organais slepia nuo jo kažką le- 
miama. Kaip tik šitos paskučiausios slaptybės ir skati- 
na Eriką ieškoti vis naujo, vis gilesnio, vis labiau uždraus- 
to ir tai apžiūrėti. Ji visą laiką ieško nematyto vaizdo. 
Jos kūnas dar niekuomet, net Erikos prasižergusia stan- 
dartine poza priešais skutimosi veidrodį, nėra atskleidęs 
jai savo nebylių paslapčių, net pačiai savo savininkei! 
Taigi ir kūnai ekrane viską laiko savyje: tiek vyrui, ku- 
ris norėtų pasižiūrėti, kas ten laisvai parduodama mo- 
terų, ko jis dar nežino, tiek Erikai, santūriajai stebė- 
tojai. 

Erikos mokinys šiandien nužemintas ir šitaip nubaus- 
tas. Erika laisvai užsimeta koja ant kojos ir pilna panie- 

kos kažką sviedžia apie jo pusžalę Bethoveno interpre- 
taciją. Daugiau nereikia, netrukus jis apsiverks. 

Ji šiandien net nelinkusi pagroti jam atitinkamos vic- 
tos, apie kurią kalbą. Iš savo pianino mokytojos šiandien 
jis nieko daugiau neišpeš. Jeigu jis pats nepastebi savo 
klaidų, tada ji negali jam padėti. 


Ar žvėris kadaise mėgo savo neįžengiamus miškus, 
o dabar ar maniežo žvėris mėgsta savo tramdytoją? Ga- 
li būti ir taip, bet nebūtinai. Vienam baisiai reikėjo kito. 
Vienam reikia kito, kad pasitelkus pastarojo triukus ir 
muziką išsipūstų kaip varlė, o kitam reikia to, kad turė- 
tų tašką bendroj sumaišty, kuri akina. Žvėris turi žinoti, 
kur viršus, o kur apačia, antraip jis staiga atsistos ant 
galvos. Be tramdytojo, žvėris būtų priverstas bejėgiš- 
kai ristis stačia galva žemyn ar trypčioti erdvėje ir nie- 
ko nematydamas viską kandžioti, draskyti ir suėsti, kas 
tik pasitaikys jam ant kelio. O šiaip visad yra vienas, 
kuris jam pasako, ar tai galima ėsti. Kartais žvėriui mais- 
tas net sukramtomas ar susmulkinamas gabalais. Dažnai 
išsekinąs maisto ieškojimas atkrinta visiškai. O kartu ir 
nuotykiai džiunglėse. Nes ten leopardas dar žino, kas 
jam gerai, ir pasiima sau antilopę ar baltaodį medžio- 
toją, kuris buvo neatsargus. Žvėris dabar ištisas dienas 
gyvena ramų gyvenimą ir prisimena triukus, kuriuos va- 
kare turi atlikti. Tada jis šoka per liepsnojančius žiedus, 
lipa ant taburetės, kaukšėdamas dantimis apžioja kak- 
lus, jų nesuplėšydamas, šoka pagal taktą su kitais žvėri- 
mis arba vienas, su žvėrimis, kuriuos jis laisvam džiung- 
lių kely su vienpusiu eismu griebtų už gerklės arba nuo 
kurių neštų kudašių, jeigu tik pajėgtų. Žvėries galva ir 
nugara apkarstyti drabužiais kaip kokios beždžionės. Ne 
vieną jau matė jojant arkliais su odiniais apdangalais! 
O jo ponas, tramdytojas, šmaukši rimbu! Jis giria arba 
peikia, žiūrint kaip. Žiūrint kaip gyvulys nusipelnęs. Bet 
net ir mMikliausias tramdytojas dar nesugalvojo pasiųsti 
pasivaikščioti leopardo ar liūtės su smuiku. Liūtas su 
dviračiu, ir tai jau kraštutiniausias dalykas, kuri Žmogus 
dar sugebėjo įsivaizduoti. 

] ] Paskutinė dienos dalis sutrupa kaip pyragaičio ga- 
balėlis nemikliuose pirštuose, ateina vakaras, ir mokinių 
eilė sulėtėja. Įsiterpia vis daugiau pertraukų, tada 
mokytoja išvietėje vogčiomis atsikanda duonos, kurią 
vis rūpestingai susivynioja į popierių. Vakarais pas ją 
ateina suaugusieji, kurie sunkiai dirba ištisą dieną, tik 
dėl to, kad dabar dar pasimokytų muzikos. Tie, kurie 
nori tapti muzikantais profesionalais, daugiausia moky- 
tojais tos specialybės, kurios jie dabar tik mokosi, eina 
ištisą dieną, nes pagrindinis jų užsiėmimas muzika. Jie 
trokšta išmokti muzikos kuo greičiau ir be jokių spragų, 
kad išlaikytų brandos egzaminą. Dažniausiai jie klauso- 
si savo kolegų ir sudarę tvirtą sąjungą su ponia prof. 
Kohut uoliai juos kritikuoja. Jie nesidrovėdami taiso ki- 
tiems klaidas, kurias daro patys. Nors jie ir daug klauso- 
si, negali patys nei jausti, nei pamėgdžioti. Po paskuti- 
nio mokinio ištisą naktį eilė juda atgal, o ankstų rytą 
nuo devintos valandos, pripildyta naujų kandidatų, vėl 
prasideda nuo pradžios. Dantračiai klapsi, kolbos kliuksi, 
pirštai uždedami ir vėl nuimami. Skamba šiokie tokie 
garsai. 

Ponas Klemeris sėdi savo krėsle nuo tada, kai pasi- 
keitė jau trys mokiniai iš Pietų Korėjos, ir labai po tru- 
putį artėja prie savo mokytojos. Ji neturi to pastebėti, 
bet staiga jis atsidurs tiesiai jos viduje. O kaip nese- 
niai jis dar buvo gerokai už jos. Korėjiečiai supranta vo- 
kiškai tik būtiniausius dalykus ir todėl apie juos spren- 
džiama, jiems užduodamos užduotys ir jie peikiami anglų 
kalba. Ponas Klemeris į panelės Kohut širdį byloja tarp- 
tautine kalba. Svečiai iš Tolimųjų Rytų jiems akompa- 
nuoja, savo ilgamečių abejingų būdu nejausdami, kas 

tvyro tarp puikiai besitvardančios mokytojos ir mokinio, 
kuris trokšta visko. 

Svetima kalba Erika dėsto apie nusidėjimą Šuberto 
dvasiai — korėjiečiai turi jausti, o ne aklai imituoti Alf- 
redo Brendelio plokštelę. Mat tokiu atveju Brendelis 
visuomet gerokai juos pralenksiąs! Neprašytas nekvies- 
tas Klemeris pareiškia savo nuomonę apie muzikinio 
kūrinio sielą, kurią labai sunku iš to kūrinio išginti. Ta- 
čiau yra ir tokių, kurie vis dėlto sugeba tai padaryti! 
Jeigu jie nieko nejaučia, tegu tupi namuose. Kambario 
kampe korėjietis sielos neras, tyčiojasi Klemeris, privile- 
gijuotas mokinys. Jis tik palengva nusiramina ir, kaip ir 
Nyčė, su kuriuo jis bendramintis, sako, kad net ir visa ro- 
mantinė muzika (įskaičiuojant net ir Bethoveną) nepadarė 
jo nei laimingo, nei sveiko. Klemeris įtikinėja mokytoją, 
kad ji pajusianti jo nelaimę ir ligą iš nuostabaus jo gro- 
jimo. Jeigu ko ir reikėtų, tai tik muzikos, kurios klausantis 
pamiršti kančias. Tas gyvuliškas gyvenimas sudievin- 
tas! Norisi šokti, džiūgauti. Lengvų, besikaitaliojan- 
čių ritmų, auksinės švelnios harmonijos reikalauja filo- 
sofas, ne mažiau ir ne daugiau, apimtas dėl smulkme- 
nų įsiplieskiančio pykčio, ir Valteris Klemeris palai- 
ko šį reikalavimą. Kada jūs, po teisybei, gyvenat, 
Erika, klausia mokinys ir pamini, kad vakarais liktų pa- 
kankamai laiko gyvenimui, jeigu tik sugebėtum juo pa- 
sinaudoti. Viena to laiko pusė priklauso Valteriui Kle- 
meriui, kita palikta jos nuožiūrai. Tačiau jai reikia visa- 
dos tupėti su savo motina. Abidvi moterys barasi. Klemeris 
kalba apie gyvenimą taip, kaip apie auksillę muskatinės 
vynuogės kekę, kurią namų šeimininkė taip padeda į 
vazą, kad svečias gali ją ryti ir akimis. Svečias nedrąsiai 
pasiima vieną uogą, o paskui dar vieną, kol lieka nuska- 
bytas stiebelis ir krūvelė bet kaip išmėtytų kauliukų. 

Šiai moteriai, kurios siela ir menas vertinami, gresia 
atsitiktiniai prisilietimai. Jie gal gresia plaukams viršu- 
calvyje, gal pečiams, nerūpestingai apgaubtiems megztu 
švarkeliu. Mokytojos krėslas truputį truktelimas į prie- 
kį, atsuktuvas paneria gilyn ir ištraukia paskutinį li- 
kutį turinio iš Vienos dainų kunigaikščio, apie kurį šian- 
dien sušnekta tik kaip apie pianistą. Korėjietis spokso 

į savo natų sąsiuvinį, pirktą dar tėvynėje. Daugybė šių 
juodų taškų jam reiškia visiškai svetimą kultūros sritį, 
su kuria ketina pasipuikuoti tėvynėje. Klemeris iškė- 
lė jausmingumo vėliavą, net muzika jam jausminga! 
Mokytoja, ši moteriškos sielos žudikė, pataria jam mo- 
kytis solidžios technikos. Kairiosios rankos jis dar nega- 
li pakeisti dešiniąja. Yra specialūs pratimai pirštams, jie 
priartina kairę ranką prie dešinės, tačiau moko kiekvie- 
ną ranką savarankiškumo. O jo rankos nuolat kovoja 
viena su kita, kaip išmintingasis Klemeris nuolat irgi 
ginčijasi su kitais žmonėmis. Mokslas korėjiečiui šian- 
dien baigtas. 

Erika Kohut pajunta žmogaus kūną sau už nugaros, 
ir ją nukrečia šiurpas. Kad tik neprieitų tiek, jog galėtų 
ją užkliudyti. Jis žengteli jai už nugaros, o paskui atsi- 
traukia. Jis įrodo, kad neturi jokio tikslo. Kai jis paga- 
liau atsitraukdamas pasirodo šone, jai matomas akies 
kampučiu, piktai ir kaip balandis trūkčiodamas galvą, 
slėpdamas labai jauną veidą lempos šviesos skritulyje, 
kur šviesos daugiausia, Erikos viduje viskas išdžiūsta 
ir susitraukia. Besvoris apvalkalas mataškuojasi apie jos 
sumenkėjusį žemės branduolį. Jos kūnas liaunasi buvęs 
iš mėsos, ir kažkas įsiskverbia į ją, iškart tarsi sudaiktė- 
damas. Cilindro pavidalo metalinis vamzdis. Labai pa- 
prastai sukonstruotas aparatas, pridėtas, norint įgrūsti į 
vidų. O šio aparato atspindys Klemeris sušvinta išduob- 
tam Erikos kūne, atvirkščias nusidriekia ant vidinės jos 
sienos. Viduje tas vaizdas aiškiai žemyn galva; o tą aki- 
mirką, kai jai tampa kūnu, kurį galima pačiupinėti ranka, 
kartu yra ir visiškai abstraktus, netekęs mėsos. Jau tą 
akimirką, kai. abu pasidarė kūnais vienas kitam, nutrūko 
bet kokie jų žmogiški ryšiai. Nebėra jokių parlamentarų, 
kuriuos dar būtų galima pasiųsti, su žiniomis, laiškais, 
ženklais. Vienas kūnas nebepagauna kito, o tampa kitam 
priemone, nuosavybe kitos būties, į kurią skausmingai 
trokštama įsibrauti, ir juo giliau skverbiamasi, juo labiau 
genda mėsos audinys, lengva kaip plunksnelė toji mėsa 
nuskrenda nuo šitų svetimų ir priešiškų kontinentų, ku- 
rie griausmingai trenkiasi vienas į kitą, o paskui kartu 
sugriūva, tik barškantys pastoliai, apkarstyti ekrano drais- 

kalais, kurie nuo mažiausio prisilytėjimo plyšta ir virsta 
dulkėmis. 

Klemerio veidas lygus kaip veidrodis, nepaliestas. 
Erikos veide jau matyti vėlesnio vytimo požymių. Jos 
veido oda raukšlėjasi, akių vokai vos pučiasi kaip popie- 
riaus lapas nuo karščio, švelnus paakių audinys melsvo- 
kas ir nelygus. Viršunosyje du aštrūs brėžiai nebeišlygi- 
nami. Veido oda pernelyg suglebusi, ir šis procesas truks 
dar ilgai, kol mėsa paskui po oda susiraukšlės, išnyks 
ir oda glaudžiai apguls numirėlio kaukolę, kuri jos dau- 
giau nebešildys. Plaukuose viena kita balta gija; mMaiti- 
namos užsistovėjusių syvų ir nuolatos gausėdamos, jos 
augs iš bjaurių žilų lizdų, kur niekas nebeišsiperės, nie- 
kas nebeišsiris, tie lizdai nebeglobos nieko meilingai, o 
ir Erika niekados nieko neapsiaus šiluma, net ir savo 
kūno. Bet ji pati mielai leistųsį apglobiama. Jis turėtų 
jos geisti, ją persekioti, gulėti jai prie kojų, be paliovos 
apie ją galvoti, jis niekaip negalėtų nuo jos išsisukti. 
Erika retai pasirodo viešumoje. Visą savo gyvenimą taip 
elgėsi ir jos motina, retai kur eidavo. Jos tūno tarp ke- 
turių savo sienų ir nemėgsta, kad jas trukdytų svečiai. 
Šitaip gyvendamas mažiau susidėvi. Tačiau per tuos re- 
tus pasirodymus viešai niekas jau taip itin daug nieko 
nesiūlė damoms Kohut. 

Vytimas pasaliais pirštais beldžiasi Erikai į duris. Ją 
apninka, kol kas nelabai smarkiai, ligos, kojų venų išsi- 
plėtimas, reumato priepuoliai, sanarių uždegimai. (Vai- 
kai retai serga tokiomis ligomis. Ir Erika kol kas jų 
nepažino.) Klemeris, sveikatą reklamuojančio irklavimo 
sporto prospektas, taip žiūri į savo mokytoją, lyg norėtų 
ją iškart supakuoti ir pasiimti ar gal sušveisti net sto- 
vėdamas, dar krautuvėje. Tikriausiai tai paskutinis vyriš- 
kis, kuriam manęs reikia, su įniršiu galvoja Erika, o ne- 
trukus aš mirsiu, dar kokie trisdešimt penkeri metai, 
piktai galvoja Erika. Kuo greičiau šokti į traukinį, nes 
jeigu jau numirsiu, tai juk nieko nebegirdėsiu, nebc- 
užuosiu ir nebeparagausiu! 

Jos nagai braižosi apie klavišus. Jos kojos beprasmiš- 
kai ir padrikai čiūkši grindimis, ji nedrąsiai glosto ir 
čiuopia save, vyras nervina moterį ir atima iš jos atra- 

mą, muziką. Namuose jau laukia motina Ji žvelgia i 
virtuvės laikrodį, tą nepermaldaujamą švytuoklę, kuri 
maždaug po pusvalandžio partiksins dukterį namo. Ta- 
čiau motina, kuri šiaip nebeturi kitokių rūpesčių, laukia 
jau dabar, iš anksto. Gal vieną dieną Erika netikėtai par- 
grįš anksčiau, nes neateis vienas mokinys, o tada motina 
nelauks. 

Erika tarytum prikalta prie savo kėdutės, bet kartu 
ją taip pat traukte traukia ir prie durų. Galingai veržia- 
si naminė, tik televizoriaus garsų trikdoma tyla, šitas 
visiško neveiklumo ir ramybės, taškas jau dabar kelia 
jai fizinį skausmą. Tegu tas Klemeris po galais nešdina- 
si! Ir ką jis čia vis kalba ir kalba, o namuose verda van- 
duo, kol virtuvės lubos apsidengia pelėsiais. 

Klemeris bato galu nervingai brūžina parketą ir kaip 
tabako dūmus pučia menkas, itin svarbias skambinimo 
pianinu pradinės kultūros tiesas: tuo tarpu Inoteris 
visa savo siela veržiasi į gimtinę. Jis klausia, kas pir- 
miausia sudaro skambesį ir atsako pats sau: skambinimo 
kultūra. Jo lūpos žodingai gražbyliauja apie tą nesuvo- 
kiamą skambesio, neryškių spalvų, šviesos darinį. Ne, 
tai, apie ką jūs čia kalbat, tokios muzikos aš nežinau, 
čiepsi Erika, nameliai, kaip pagaliau patekti į savo šil- 
tus namus. Ne, tokia ir kaip tik tokia, liejasi iš jaunojo 
vyriškio lūpų. Man meno kriterijus tai, kas nepasveria- 
ma, neišmatuojama, kalba Klemeris, šitaip prieštarauda- 
mas mokytojai. Erika uždaro pianino dangtį, kraulioja 
daiktus. O vyriškis savo sielos kamputyje atsitiktinai 
suranda Šuberto dvasią ir iškart tuo pasinaudoja. Juo la- 
biau Šuberto dvasia pasineria į dūmus, į kvapus, spalvas, 
užvaldo mintis, juo labiau jos vertė tampa nebenupasa- 
kojama. Toji vertė pakyla į begalines aukštumas, ir nie- 
kas šitų aukštumų nebesuvokia. Atspindys, be jokios 
abejonės, pralenkia būtį, dėsto Klemeris. Taip, realybė 
tikriausiai viena iš didžiausių klaidų apskritai. Taigi me- 
las pralenkia tiesą, padaro išvadą vyriškis iš savo Žo- 
džių. Vaizduotė pralenkė realybę. O menas nuo to tik 
įgyja daugiau kokybės. 

Džiaugsminga vakarienė namuose, kuri šiandien ne- 
norom nusikelia vėliau, juoduoja žvaigždutei Erikai kaip 

kokia skylė. Ji žino, motinos glėbys prarys ją taip, kad 
neliks nieko, ir galutinai suvirškins, ir vis dėlto jis ją ma- 
giškai vilioja. Jos žandus išmušęs karmino raudonis pa- 
sklinda veide. Tegu tas Klemeris nuo jos atsikabina ir 
dingsta. Erika nepageidauja, kad jį primintų net kokia 
nors dulkelė nuo jo batų. Ji trokšta ilgai trunkančio, 
nuoširdaus apsikabinimo, o paskui, kai viskas baigsis, 
kaip kokia karalienė jį atstumti, šitoji nuostabi moteris. 
Klemeris dar niekad nebuvo taip toli nuo minties ją pa- 
likti, jis juk turi informuoti ją, jog apskritai galįs Žavė- 
tis Bethoveno sonatomis tik nuo op. 101. Nes tik tada, 
svaičioja jis, jos tikrai sušvelnėjusios, susiliejusios tar- 
pusavyje, atskiros frazės tada pasidaro dvimatės, nu- 
blanksta pradžioj ir pabaigoj, viena nuo kitos griežtai 
nesiskiria, išradinėja Klemeris. Šitokių minčių ir jausmų 
paskutinį likutį jis išspaudžia iš savęs ir tvirtai suima ga- 
lą, kad dešra daugiau nebesispraustų laukan. 

O dabar, kad nukreipčiau pokalbį nauja vaga, ponia 
proiesore, turiu dar jums pasakyti, ir iškart tą paaiškin- 
siu smulkiau, kad žmogus tik tada pasiekia aukščiausios 
vertybės, kai atsikrato realumo ir leidžiasi į jausmų 
viešpatiją, tai turėtų liesti ir jus. Kaip Bethovenas ir Šu- 
bertas mėgstamiausi mano genijai, su kuriais aš asme- 
niškai jaučiuosi esąs vienas kūnas, tiksliai nežinau kaip, 
tačiau jaučiu, kad tai liečia ir mane, jog mes visi nieki- 
nam tikrovę ir tiek meną, tiek jausmus laikom vienintele 
tikrove mums. Bethovenui ir Šubertui tai jau praeitis, 
tačiau aš, Klemeris, dar tik ateinu. Jis kaltina Eriką Ko- 
hut, kad kaip tik to jai ir trūksta. Ji įsikibusi paviršuti- 
niškų dalykų, tačiau vyras mąsto abstrakčiai ir esminius 
dalykus atskiria nuo nereikalingų. Pasako tai kaip koks 
įžūlus mokinys. Išdrįso šitaip padaryti. 

Erikos galvoje švyti vienintelis spindulys, kuris vis- 
ką nutvieskia dienos šviesa, o labiausiai lentelę, kur pa- 
rašyta: išėjimas. Patogi kėdė priešais televizorių plačiai 
išskečia rankas, ekrane tyliai nuaidi laiko signalai, žinių 
pranešėjas rimtai pasitaiso kaklaraištį. Ant staliuko rink- 
tiniai indai su gardumynais, pavyzdinės gausos ir spalvų, 
kurių damos po vieną ar kartu vis pasisiekia. Ištuštėję 
indai tuoj pat vėl prikraunami, kaip kokioj Pažadėtojoj 

žemėj, kur irgi niekas nepasibaigia ir niekas neprasi- 
deda. 

Iš vieno klasės galo Erika nešioja daiktus į kitą O 
netrukus vėl atgal; ji demonstratyviai dirsčioja į laikro- 
dį ir nuo aukšto stiebo duoda neregimą signalą, kokia 
ji nusikamavusi po sunkios darbo dienos, kai diletantai 
tyčiojosi iš meno, norėdami patenkinti savo tėvų pasipū- 
timą. 

Klemeris stovi ir žiūri į ją. 

Erika nenori, kad tvyrotų tyla, ir pasako kažkokią 
banalybę. Menas Erikai kasdienybė, nes ji iš jo minta. 
Kur kas lengviau menininkui, sako moteris, svaidytis 
jausmais arba aistra. Tas polinkis į dramatiškumą, kurį 
jūs taip vertinat, tereiškia tik tiek, kad menininkas, pa- 
niekinęs tikras priemones, griebiasi tariamų. Ji kal- 
ba, kad neįsiviešpatautų tyla. Aš, kaip mokytoja, 
esu už nedramatišką meną, pavyzdžiui, už Šumaną, dra- 
ma visuomet lengviau! Jausmai ir aistros visuomet tik 
pakaitalas, dvasingumo  surogatas. Mokytoja trokšta 
žemės drebėjimo, kad juos užgriūtų staugiantis griaudė- 
jimas, įniršusi audra. Patrakėlis Klemeris iš pykčio be- 
veik pragręžia savo galva sieną, į klarneto klasę greta, 
kurią jis neseniai pradėjo lankyti dukart per savaitę, kad 
išmoktų groti dar ir antru instrumentu, ten, žinoma, nu- 
stebtų, jeigu staiga įpykusio Klemerio galva išlįstų iš 
sienos šalia pomirtinės Bethoveno kaukės. Šitoji Erika, 
šitoji Erika net nenujaučia, kad jis, po teisybei, kalba 
tik apie ją, na, ir, žinoma, pats apie save! Jis susieja save 
ir Eriką jausminiu požiūriu ir šitaip išguja protą, tą 
jausmų priešą, tą amžiną kūno priešą. Ji mano, jog jis 
turi galvoje Šubertą, tuo tarpu jis turi galvoje tik pats 
save, kaip ir visuomet, kai tik apie ką nors kalba. 

Staiga jis kreipiasi į Eriką „tu“, ji pataria jam, būkite 
oficialus. Be jos noro ir pastangų Erikos lūpos susiraukš- 
lėja kaip pumpuras, ji nebepajėgia jų suvaldyti. Tai, 
ką šitos lūpos sako, ji dar pajėgia suvaldyti, tačiau jų 
judesiai nebe jos valioje. Jos oda pašiurpsta kaip žąsies, 
visur. 

Klemeris išsigąsta pats savęs, jis palaimingai kriuksė- 
damas taškosi šiltoje savo minčių ir žodžių vonioje. Jis 

puola prie pianino, nes jis patinka sau šitoks. Gerokai 
greitesniu tempu paskambina ilgėlesnę ištrauką, ku- 
rią netyčiom išmoko atmintinai. Šita ištrauka jis nori kai 
ką parodyti, tik klausimas ką. Erika Kohut džiaugiasi ty- 
lių atokvėpiu, ji užkerta mokiniui kelią, ketindama su- 
laikyti greitąjį traukinį, kol jis pradės važiuoti visu grei- 
Čiu. Skambinat tą dalyką pernelyg greitai, taip pat ir 
per garsiai, ponas Klemeri, ir šitaip tik įrodot, kokias spra- 
gas interpretuojant palieka bet koks proto trūkumas. 

Vyriškis katapultuojamas atgal į krėslą. Visas garuo- 
damas jis stovi kaip lenktyninis arklys, laimėjęs jau 
daug pergalių. Kad jam būtų atlyginta už tas pergales 
ir išvengta pralaimėjimų, jis reikalauja daugybės iš- 
laidų ir rūpestingiausios priežiūros, bent jau tokios kaip 
sidabrinis servizas dvylikai asmenų. 

Erika nori namo. Erika nori namo. Erika nori namo. 
Ji duoda gerą patarimą: paprasčiausiai pavaikščiokit po 
Vieną, giliai kvėpdamas orą. O paskui paskambinkit Šu- 
bertą, bet šįkart teisingai! 

Aš irgi einu, Valteris Klemeris smarkiai susiglobia 
kompaktišką natų ryšulėlį ir nueina nuo scenos kaip Jo- 
zefas Kaincas, tik į jį Žiūri ne šitiek daug Žmonių. Bet 
jis ir pats vaidina publiką. Žvaigždę ir publiką vienam 
asmeny. Ir dar griaudėjančius aplodismentus. 

Išėjęs, su besiplaikstančiais užpakalyje geltonais 
plaukais, Klemeris įvirsta į vyrų tualetą, kur susipila į 
gerklę visą puslitrį vandens tiesiai iš čiaupo, bet tai ne- 
sugeba pernelyg pakenkti jo vandeny užsigrūdinusiam 
kūnui. Paskui apsišlaksto veidą banga šaltinio vandens, 
kuris švariai atitekėjo šičia iš Aukštutinės Švabijos. 
Vanduo miršta Klemeriui ant veido. Aš visuomet supurvi- 
nu visa tai, kas gražu, galvoja jis. Švaistomas garsusis, 
kartais kiek nuodingas Vienos vanduo. Klemeris šveičia 
save su energija, kurios negalėjo kitaip panaudoti. Jis 
vis ima žalio pušų spyglių šampūno iš automato, ima ir 
ima. Jis purškia ir gurguliuoja. Repetuoja kaip įmanyda- 
mas prausimąsi. Mostaguoja ore rankomis, susišlapina 
net ir plaukus. Niūniuoja meno garsus, nereiškiančius 
nieko konkretaus, tik meną. Nes jį kamuoja meilė. Dėl 
šitos priežasties spragsi pirštais ir mankština sąnarius. 

Jis spardo sieną po nepermatomu langu į kiemą, bet iš 
jo neišsiveržia nieko, kas uždaryta viduje. Beje, keli 
lašai ištrykšta iš jo aukštyn, tačiau kiti lieka savo rezer- 
vuaIe ir po truputį pasmirsta, nes negali patekti į savąjį 
- uostą, skirtą moteriai. Taip, nėra jokios abejonės, Valte- 
ris  Klemeris tikrai įsimylėjęs. Nors ne pirmąkart, 
aiškiai ne paskutinį. Tačiau jis nemylimas. Jo jausmas 
be atsako. Nuo to jam koktu, ir jis įrodo tai, triukšmin- 
gai atsikrenkšdamas ir spjaudamas skreplius į kriauklę. 
Klemerio meilės placentą. Jis taip stipriai užsuka čiau- 
pą, kad tas, kas ateis po jo, nebegalės atsukti, nebent ir- 
gi būtų pianistas ir todėl turėtų plieninius riešus ir pirš- 
tus. Kadangi jis nenuskalavo, tai skreplių likučiai pakim- 
ba kriauklės angoje — kas atidžiai pasižiūrės, aiškiai pa- 
mMatys. 

Kolega pianistas išblyškęs kaip mirtis šią akimirką 
atūžia tiesiai iš egzamino, puola į vieną iš kabinų ir ima 
vemti į klozetą, tarytum koks gamtos gaivalas. Jo kūne, 
rodos, dreba žemė; daug kas jau sugriuvę, įskaičiuojant 
ir viltį netrukus laikyti baigiamąjį egzaminą. Šitas egza- 
minuojamasis turėjo tiek ilgai tramdyti savo jaudulį, nes 
pagaliau juk egzamine sėdėjo ponas direktorius. Dabar 
jaudulys energingai pareikalavo pasirodymo, kad dingtų 
klozete. Egzaminuojamajam nepavyko etiudas viršuti- 
niams klavišams, jis jau pradėjo jį dvigubu tempu, o to 
neištvertų joks žmogus, Šopenas irgi ne. Klemeris nieki- 
na uždarytas duris, už kurių jo bendramuzikis grumiasi 
su priepuoliu. Toks pianistas, šitaip valdomas kūno, nie- 
ko svarbaus nesugebės pasiekti. Aišku, kad jis žiūri į mu- 
ziką tik kaip į amatą ir be jokio reikalo taip ima į širdį, 
jeigu sykį jam nepaklūsta vienas iš dešimties jo įrankių. 
Šią pakopą Klemeris jau peržengęs, jis labai domisi vi- 
dine kūrinio tiesa. Pavyzdžiui, jam nebėra ko diskutuoti 
apie Bethoveno sonatų sforzando?, nes reikia jas pajaus- 
ti, taip daugiau paveiksi klausytoją, negu jas grodamas. 
Klemeris galėtų ištisas valandas šnekėti apie dvasinę 
pridedamąją muzikos kūrinio vertę, kuri, beje, dažnai 
būna taip arti, kad ją galima net paliesti, tačiau ją pa- 


9 Pabrėžiant (it.). 

liečia tik patys drąsiausi. Tai priklauso nuo kalbos ir 
jausmo, o ne vien nuo kompozicijos. Jis aukštai pakelia 
savo krepšį su natomis ir tarytum patvirtindamas šitą 
tezę keliskart atsivėdėjęs trenkia ja į porcelianinę kriauk- 
lę, šitaip išliedamas iš savęs energijos likučius, jeigu dar 
ten jos kiek buvo. Tačiau Klemeris pastebi, kad jis visas 
kaip išsunktas. Jis visiškai išsieikvojo dėl šitos moters, 
pasako Klemeris žodžius iš garsaus romano. Jis atidavė 
šiai moteriai viską, ką galėjo. O dabar man reikia sau- 
gotis, sako Klemeris. Jis pasiūlė jai geriausią savo da- 
lį — visą save bė jokių išlygų. Jis net keliskart save in- 
terpretavo! O dabar jis trokšta tik vieno dalyko: gerai 
pairkluoti savaitgalį ir paskui susiorientuoti iš naujo. 
Gal Erika Kohut jau pernelyg susenusi, kad jį suprastų. 
Ji suvokia jį tik iš dalies, o ne kaip didelę visumą. 
Suklupęs ant etiudo viršutiniams klavišams mokinys 
išlenda iš kabinos ir priešais veidrodį, truputį nuramin- 
tas savo švytinčios išorės, suteikia plaukams meniš- 
ką polėkį, paskutinę smulkmeną, kad atitaisytų tai, ko ne- 
sugebėjo padaryti rankos. Valteris Klemeris ramindamasis 
galvoja apie tai, kad ir jo mokytojos karjera sužlugusi, 
paskui garsiai spjauna ant gindų paskutines putas, susi- 
dariusias nuo audros jo viduje. Bendramokslis priekaiš- 
tingai žiūri į spjūvį, nes namuose jis pripratintas prie 
tvarkos. Menas ir tvarka, giminaičiai priešai. Klemeris 
energingai nuplėšia tuziną popierinių servetėlių, suspau- 
džia iš jų didelį gniutulą ir sviedžia jį, ko nepataikyda- 
mas į šiukšlių kibirą, bet nukrypsta šalin, ir tą gniutulą 
pernelyg lengvai pastebi sužlugęs kolega. Tas dabar 
išsigąsta antrąkart, šįkart tokio švaistymosi gėrybėmis, 
kurios priklauso Vienos miestui. Jis kilęs iš mulkių pre- 
kininkų šeimos ir vėl turės į ją grįžti, jeigu kitu įsibėgė- 
jimu-neįveiks egzamino. Tada tėvai nebemokės už jo iš- 
laikymą. Tada turės pakeisti savo profesiją iš „men.“ į 
„prek.“, bet tai tikrai sumenkins jo paduotą į laikraštį 
skelbimą apie sutuoktuves. Žmona ir vaikai turės su tuo, 
kad ir kaip nenoromis, susitaikyti. Taigi ką pasėsi, tą 
ir pjausi. Nuo šalčio paraudę kaip dešrelės pirštai, kurie 
dažnai turi talkinti parduotuvėje, susigniaužia kaip plėš- 
rūno Nagai, kai jų savininkas vien apie tai pagalvoja. 

Valteris Klemeris protingai įsideda savo širdį į galva 
ir ima rimtai mąstyti apie tas moteris, kurias jau yra 
turėjęs ir kurias paskui pametė kaip nuvertėjusias pre- 
kes. Už tai jis viską joms smulkiai išaiškino. Šitaip nieko 
nesutaupysi; tegu ir skaudama širdžia, moterys turėjo 
išmokti tą suprasti. O jeigu vyrui nuotaika nekokia, 
jis gali išeiti sau ir nepasakęs nė žodžio. Moters antenos 
nervingai šmMaižioja po orą, tarytum čiuptuvai, juk mo- 
teris jautri būtybė. Jai ima viršų ne protas, tai aišku net 
ir skambinant pianinu. Moterys daugiausia pasitenkina 
sugebėjimų užuomazgom. O Klemeris, atvirkščiai, yra 
toks žmogus, kuris visuomet norėtų išnagrinėti dalyką 
iš esmės. 

Valteris Klemeris nepajėgia apsimesti, kad norėtų 
įtraukti į gamybą savo mokytoją. Jis užsispyręs ją pa- 
vergti. Kaip dramblys Klemeris sutrypia dvi baltas kok- 
lines grindų plytas vien pagalvojęs, kad jo meilė turės 
nueiti perniek. Netrukus jis išdundės iš prausyklos kaip 
Arlbergo ekspresas iš tunelio tuo pačiu pavadinimu ir 
panirs į ledinį žiemos kraštovaizdį, kur viešpatauja pro- 
tas. Šitas kraštovaizdis šaltas ir dėl to, kad Erika Kohut 
ten neįžiebė jokios ugnelės. Klemeris pataria šiai mote- 
riai rimtai pagalvoti apie jos menkas galimybes. Jaunas 
vyriškis dėl jos tiesiog draskosi. Kol kas jų minčių pag- 
rindas juk tas pats, bet staiga jis bus išmuštas jiems iš 
po kojų, ir tada Klemeris pasijus sėdįs vienas savo ka- 
nojoje. 

Jo žingsniai aidi per konservatorijos koridorių, ku- 
ris tiesiasi jau visų apleistas. Spyruokliuodamas jis lei- 
džiasi žemyn pakopa po pakopos, kaip guminis kamuo- 
lys, nuo šakos ant šakos, ir po truputį jam vėl sugrįžta 
gera nuotaika, kuri kantriai jo laukė. Už Kohut pianino 
klasės durų nė garselio. Kartais pasibaigus pamokoms 
ji dar truputį pagroja, nes namuose jos pianinas kur kas 
prastesnis. Šitiek jis iššniukštinėjo. Jis čiupteli durų ran- 
keną, norėdamas paimti tai, ką ir jo mokytoja liečia die- 
na po dienos, tačiau durys lieka šaltos ir nebylios. Jos 
nepasistumia nė per milimetrą, nes užrakintos. Pamokos 
pasibaigusios. Dabar ji jau pusiaukelėj pas savo sukal- 
kėjusią motiną, su kuria abi kaip kokioj gūžtoj, kur 

abidvi damos be paliovos stumdosi ir kumščiuojasi. Ir 
vis dėlto jos niekaip negali išsiskirti, net per atostogas, 
kur barasi viena su kita, gaubiamos Štirijos vasaros gai- 
vumos. Ir viskas trunka dešimtmečius! Kokia ligūsta pa- 
dėtis jautriai moteriai, kuri, jeigu paskaičiuosime ir pa- 
svarstysime iš visų pusių, iš tikrųjų dar nėra tokia sena; 
šitaip palankiai galvoja Klemeris apie savo mylimąją, 
užimdamas laukimo padėtį, nes dabar savo ruožtu irgi 
ketina traukti pas tėvus, pas kuriuos gyvena. Ten jis už- 
siprašė vakarienės kaip reikiant, viena vertus, kad vėi 
prisipildytų Kohut iššvaistytus degalų bakus, antra ver- 
tus, kad rytoj ketina iškeliaut į sportinį žygį, labai labai 
anksti. Nesvarbu, koks tai bus sportas, bet galbūt vėl 
irklavimo klube. Jį patį tiesiog traukte traukia nusiva- 
ryti taip, kad vos paeitų, bet kvėpuojant niekieno ne- 
vartotu oru, ne tokiu, kurį jau tūkstančiai pirma jo 
įkvėpė ir vėl iškvėpė. Tokiu oru, kai Klemeris, nori jis 
to ar ne, turi įkvėpti variklių išmetamas dujas ir pigų 
vidutiniškai gyvenančių žmonių maistą. Jis norėtų trauk- 
ti į save tai, ką vos pagamino Alpių medžiai, pasitelkę 
chlorofilą. Jis nuvažiuos į Štiriją, kur ji labiausiai ne- 
gyvenama ir tamsiausia. Ten, prie senos užtvankos, jis 
nuleis savo baidarę į vandenį. Ten jis ners tarp dviejų 
miškų, ryški oranžinė dėmė, iš tolo matoma, plaukimo 
liemenė, apdangalas nuo purslų ir šalmas, tai vienur, tai 
kitur, tačiau visuomet viena kryptim: pirmyn, sekant 
kalnų upelio vaga. Kaip įmanydamas turi išsisukti nuo 
akmenų ir uolų nuolaužų. Kad neapsiverstum! Ir plauk- 
ti kuo didesniu greičiu! O dėl plaukimo baidare, tai tuoj 
paskui jį seks draugas, bet šitoj sporto rungty jis tikrai 
jo nei pralenks, nei atplauks pirmas. Sportinė draugystė 
baigiasi ten, kur kitas grėsmingai nugali greičiu. Drau- 
gas bus tik tam, kad galėtum pamatuoti savo jėgas su 
silpnesniojo ir dar labiau nuo jo atsiplėštum. Todėl 
Valteris Klemeris rūpestingai iš anksto pasirenka nepa- 
tyrusį baidarininką. Nei žaisdamas, nei sportuodamas jis 
nemėgsta pralaimėti. Dėl to jį Kohut šitaip ir siutina. Jei- 
gu jis prakiša žodinę diskusiją, tai pašnekovui piktai 
sviedžia į veidą ne rankšluostį, o galop plėšriojo paukščio 
nesuvirškintų kaulų, plaukų, akmenų ir žolės stiebelių 

gniutulą, žiūri nieko nematydamas į vieną tašką, per- 
mesdamas mintyse viską, ką būtų galėjęs žerti į akis 
ir kas, deja, taip ir liko nepasakyta, ir įtūžęs palieka 
areną. 

Kadangi jis jau gatvėje, tai dabar iš užpakalinės kel- 
nių kišenės išsiima meilę panelei Kohut. Kadangi atsitik- 
tinai yra vienas ir neturi partnerio, kurį turi nugalėti 
kaip sportininkas, tai jis kopia šita meile iki pat viršū- 
nės, kuri tiek kūniška, tiek dvasinė. Tarytum nematomo- 
mis virvinėmis kopėčiomis. Spyruokliuojančiais šuoliais 
lekia jis Johano gatvele aukštyn iki Korintijos žiedo gat- 
vės, paskui Korintijos žiedo gatve iki pat Žiedo. Tarsi 
prieštvaniniai gyvūnai pro Operos teatrą slenkantys 
tramvajai užtveria Klemeriui kelią kaip natūralus bar- 
jeras, kurį sunku perlipti, todėl jis, kad ir koks nutrūkt- 
galvis, priverstas nusileisti eskalatorium į Operos sank- 
ryžos vidurius. 

Jau prieš valandėlę iš už namo durų pasirodė Erikos 
Kohut figūra. Ji pamato pro šalį skuodžiantį jaunąjį 
vyriškį ir kaip liūtė pasileidžia jo pėdsakais. Nematomas 
ir negirdimas šitas jos grobio žygis, ir todėl nieko neat- 
sitinka. Ji negalėjo žinoti, kad jis šitiek užtruks tualete, 
bet laukė. Laukė. Šiandien jis praeis pro ją. Tik jeigu 
pasuktų kita kryptim, kur citi jam visiškai nepriklauso, 
tada neis pro ją. Erika visada kur nors, kur kantriai lau- 
kia. Ji stebi ten, kur niekam nė į galvą nešautų ją esant. 
Ji tvarkingai nusikarpo apibrizgusius pakraščius daiktų, 
kurie visai prie pat jos sprogsta, tykšta ar ramiai sau 
guli, ir parsineša juos namo,, kur viena ar draugėj su 
motina varto ir varto, ar neras siūlėje kokių trupinių, 
purvo likučių ar nuplėštų kūno dalių tyrimams. Kitų 
žmonių gyvenimo ar mirties atliekų, geriausia dar prieš 
atiduodant šitą gyvenimą į valyklą. Kiek daug čia galima 
ištirti ir surasti. Erikai kaip tik šitoks šniukštinėjimas ir 
yra iš tikrųjų svarbiausias dalykas. Damos K. po vieną ar 
dviese uoliai palinksta prie savo naminės operacinės lem- 
pos ir laiko žvakės liepsną, bando medžiagos liekanas, 
ar jos augalinės, gyvulinės kilmės, mišrios ar grynai 
dirbtinės. Iš padegtos medžiagos kvapo ir patvarumo tai 


109 


neabejotinai atpažįstama ir su nuostaba nustatoma, kam 
panaudojamas atsipjautasis daiktas. 

Motina ir vaikas taip sukiša galvas, tarsi būtų vienas 
žmogus, o svetimas daiktas saugiai, paleistas nuo pir- 
mykščio savo inkaro, guli priešais jas, jų neliečia, neke- 
lia joms jokio pavojaus, tačiau jis kupinas kitų žmonių 
piktadarybių, taigi būtina apžiūrėti jį pro lupą. Jis ne- 
gali ištrūkti, o ir mokiniai daugiausia negali ištrūkti iš 
tarnybinės jų pianino mokytojos jėgos galios, kuri pa- 
siveja juos visur, jeigu jie nelieka verdančiam pratybų 
vandeny. į 

Einąs priešais Eriką Klemeris greitai mėto kojas. Jis 
visas pasidavęs viena kryptim, be jokių aplinkinių kelių. 
Erika pasitraukia nuo visų ir nuo kiekvieno, tačiau: jei- 
gu kas nors vikriai traukiasi nuo jos, tada ji iškart ima 
sekti jam Iš paskos kaip paskui Dievą, pėdsakais, lyg 
traukiama milžiniško magneto. 

Erika Kohut skuba paskui Valteri Klemerį gatvėmis. 
Klemeris, kuris dega įniršiu dėl neišsipildžiusių vilčių ir 
pykčiu dėl nepageidaujamų dalykų, nenutuokia, kad 
meilė, nė kiek ne mažesnė, seka jam iš paskos ir net 
skuodžia tokiu pat greičiu kaip jis. Erika įtaria jaunas 
merginas, kurių kūno matus ir drabužius niekina ir tai- 
kosi išjuokti. Kaip jiedvi su motina išsityčios iš. šitų 
padarų, kai tik ji pareis pas ją! Jos nekaltai eina Kle- 
meriui skersai nekalto jo kelio ir juk galėtų įsismelkti 
] jį kaip sirenų daina, kol jis apakęs nusektų joms iš 
paskos. Ji atkreipia dėmesį, kai Klemerio žvilgsnis apsi- 
stoja ilgėliau prie kokios nors moters, ir paskui švariai 
tą žvilgsnį nutrina. Jaunas vyriškis, kuris skambina 
pianinu, gali pareikšti didelį reikalavimą, kuriam nė 
viena netiks. Jis neturi išsirinkti nė vienos, nors dauge- 
lis jį pasirinktų. 

Šitokiais aplinkiniais keliais ir klystkeliais lekia toji 
pora per Jozefštatą. Vienas, kad pagaliau atvėstų, kita, 
kad nuo pavydo įkaistų. 

Erika tvirtai susisupa į savo kūną, tą nepermatomą 
apsiaustą, nepakęsdama jokio prisilietimo. Ji lieka užsi- 
dariusi savyje. Tačiau ją tiesiog traukte traukia paskui 
mokinį. Kaip kometos uodegą paskui pagrindinį kūną. 


110 


Apie drabužių sandėlio papildymą šiandien ji negalvo- 
ja. Tačiau galvoja apie tai, kad apsirengs kitoms pamo- 
koms kai kuo iš savo atsargų, ji nori prašmatniai pasi- 
puošti, dabar, pavasarėjant. 

Namuose motina nebeketina laukti ilgiau, laukimo 
nemėgsta ir jos verdamos dešrelės. Kepsnys dabar jau 
būtų nebeskanus ir kietas. Kai pagaliau Erika pareis, 
motina, įžeistas išdidumas, taip padarys, pasinaudojusi 
šeimininkių triuku, kad Frankfurto dešrelės susprogs ir 
bjauriai prisigers vandens, jog nebeturėtų apskritai jo- 
kio skonio. Tokio įspėjimo pakaks. Apie tai Erika nė tru- 
pučio nenutuokia. Ė 

"Ji lekia paskui Klemerį, o Klemeris lekia priešais ją 
tolyn. Šitaip vienas susijęs su kitu. Vis tam tikroj vietoj. 
Erika deda koją ten, kur pirmiau žengė Klemerio koja. 
Žinoma, Erika, nors ir lekia pro šalį, ne visai gali bausti 
vitrinas abejingumu. Ji patyrinėja parduotuvių preky- 
langius akies kampučiu. Tai rajonas, kurio ji, kalbant 
apie drabužius, dar neištyrė. Nors ji visuomet ieško nau- 
jų prašmatnių apdarų. Jai Tabai praverstų nauja koncer- 
tinė suknėlė, bet tokios ji nemato. Tokią geriausia nusi- 
pirkti centre. Linksmos Užgavėnių gyvatės raitosi konfeti 
apibarstytais pirmaisiais pavasario modeliais ir pasku- 
tinėmis žiemos prekėmis. Blizga kažkoks drabužis, kurį, 
geriausiu atveju visiškai aklinoj tamsoj, galėtum laikyti 
elegantišku ir vakariniu. Dvi rafinuotai serviruotos, kaž- 
kokio skysčio pripiltos šampano taurės, ant kurių ap- 
galvotai nerūpestingai užmestas plunksnų boa. Keleri 
itališki aukštakulniai batukai, dar apiberti kažkokiais bliz- 
gučiais. Priešais viduramžė dama, labai susimąsčiusi, ku- 
ITios kojoms netiktų net 41 dydžio veltinės šlepetės — 
tokios jos pabrinkusios nuo ištisą gyvenimą stovint atlie- 
kamų neįdomių darbų. Erika žvilgčioja į pragariškai 
raudoną šifono suknelę su raukiniais prie iškirptės ir ran- 
kovių. Informacija svarbiau negu studijos. Čia jai patinka, 
va ten mažiau, nes ji juk dar nėra tokia sena. 

Erika Kohut seka paskui Valterį Klemerį, kuris, nė 
sykio neatsigręžęs, žengia pro aukštesnės kategorijos buI- 
žua namų dalis, kur namiškiai laukia jo bute antrajame 
aukšte. Erika Kohut į vidų neina. Ji pati gyvena visiškai 

netoli, net tame pačiame rajone. Iš mokinių dokumentų 
ji žino, kad Klemeris gyvena netoli nuo jos, vidinės 
bendrybės simbolis. Gal vis dėlto vienas jų sukurtas ki- 
tam, tik tas kitas turi tai suprasti po kovos ir barnių. 

Dešrelės nebeturės ilgiau laukti, Erika jau pakeliui 
pas jas. Dabar ji žino, kad Valteris Klemeris niekur ne- 
gaišo, o nedelsdamas patraukė namo, todėl gali šiandien 
nebesaugoti. Tačiau jai pačiai kažkas nutiko, ir šio nu- 
tikimo pasekmes ji nešasi namo, kur pirmiausia užrakins 
jas dėžutėje, kad motina nerastų. 


Vienos Dešrelių Prateryje linksminasi mažieji žmo- 
nės, o Praterio pievose — ištvirkėliai, kiekvieni savaip. 
Dešrelių Prateryje kiaulienos kepsnių, knedlių, alaus 
arba vyno, taip, kad nebetelpa, prisikimšę tėvai sodina 
savo lygiai taip pat prikamšytą perą į puodus arba ant 
spalvingai nulakuotų (plastmasinių) arkliukų, dramblių, 
piktų slibinų ar į automobiliukus, ir sukamas vaikas vėl 
išvemia tai, kas taip vargingai pirma buvo sutalpinta 
jam į vidų. Užtat jis gauna ausų, nes valgis užeigoje 
kainavo, ir juk negali šito sau kasdien leisti. Tėvai pa- 
silieka maistą savo skrandžiuose, nes jie stiprūs, o ran- 
kos greitos kaip žaibas, kai smūgiuoja augančiąją kartą. 
Taip pagreitinamas augimas. Tik kai tėvai persigeria, 
gali atsitikti ir taip, kad nepakelia pašėliškos kelionės 
„amerikoniškais kalneliais“. Kad išbandytų drąsą ir pa- 
tenkintų lošimo aistrą, naujausioji karta teikia pirme- 
nybę ir elektroniniu būdu valdomiems priešpaskutinės 
žetoninės kartos pasismaginimo aparatams.. Šie aparatai, 
pavadinti kosminių laivų vardais, švilpdami pako- 
pomis kyla į orą ir ten kaip nori, bet labai tiksliai vai- 
ruojami, suka elipsinius ratus, kur gali susimaišyti apačia 
ir viršus. Tik drąsuoliai gali į juos sėsti, jie iš tikrųjų 
skirti paaugliams, kurie jau kiek užsigrūdinę pasaulyje, 
bet dar nejaučia jokios atsakomybės, net ir už savo kū- 
nus. Kosminis keltas — tai liftas, sudarytas iš dviejų mil- 
žiniškų metalinių tūtų, kur sėdi žmonės. Ant žemės 
tuo tarpu sužadėtinėms šaudomos plastmasinės lėlės, ku- 
rias joms leidžiama neštis namo. Ir. daugeliui metų pra- 

ejus nusivylusi moteris mato, kaip ją anksčiau vertino 
draugas. Žaliuose daiktais visiškai sulaukėjusio Praterio 
kraštovaizdžio toliuose įvairiau. Vienoje dalyje viešpa- 
tauja augalija: gražūs, dideli ar piktadariškai greiti 
automobiliai išsodina tinkamais drabužiais apsirengusius 
raitelius, kurie kaip dera įsitaiso ant arklių nugarų. 
Kartais jie pagaili pinigų būtiniausiam dalykui, arkliui, 
ir nusiperka tik drabužius, su kuriais taip ir vaikštinėja. 
Čia nusistekena sekretorės, nes jos juk ir kasdienai turi 
įsigyti elegantiškus drabužius šefo pageidavimu. Buhal- 
teriai deda visas pastangas, kad šeštadienį po pietų kada 
nors valandėlę galėtų pajodinėti arkliu. Užtat mielai 
dirba viršvalandžius. Kadrų viršininkai ir įmonių vado- 
vai žiūri į tai abejingiau, nes jie, nors ir gali sau leisti, 
neprivalo. Ir taip visi mato, kas jie tokie, ir jiems jau 
galima turėti omeny kokią golfo partiją. 

Tikrai yra gražesnių apylinkių jodinėjimui, bet nie- 
kur nepamatysi tiek daug nekaltų šeimų su šunimis ant 
pavadėlio ir nekaltais vaikais, kurie sako: „„Alkliuko no- 
liu“, ant kurio jie irgi mielai pajodinėtų, už tai jie gauna 
į ausį, nes pernelyg garsiai kaulija. Tai ne mūsų kišenei. 
Pakaitalui tada berniukas ar mergytė patupdomi ant siū- 
buojančio plastmasinio karuselės arklio, kur jie ir toliau 
žviegia. Iš to vaikas galėtų kai ko išmokti, būtent kad 
daugeliui daiktų padarytos pigios kopijos, kurios skir- 
tos jam. Deja, vaikas galvoja tik apie tai, ko negavo, ir 
nekenčia savo tėvų. 

Egzistuoja taip pat ir Kriau ir Freudenau, kur arkliai 
kankinami profesionaliai, jojantys risčia neturi pernelyg 
skubėti, o šuoliuotojai nelėtinti greičio. Žemė visur nu- 
sėta tuščiomis skardinėmis nuo gėrimų, bilietais ir šiaip 
šiukšlėmis, kurių gamta nepajėgia suvirškinti. Geriausiai 
ji sudoroja ploną popierių, naudojamą nosinėmis; popierius 
kadaise buvo gamtos produktas, tačiau ilgiau užtrunka, kol 
jis vėl pasidaro toks. Kartoninės lėkštės lyg sugedusios 
sėklos nuklojusios sutryptą žemę. Išmoningai šeriami, 
keturkojai eidininkai su geriausiais raumenimis siūbuo- 
ja po gūniomis ir patikimai vedami tolyn. Jiems nereikia 
rūpintis niekuo daugiau, tik su kokia taktika laimėti per 

trečiąsias lenktynes, net ir tai jiems pasako žokėjus arba 
lenktynininkas laiku, kad nepralaimėtų. 

Tik kai užgęsta dienos šviesa ir įsikuria naktis su 
lempa ir rankdarbiu arba su kastetu ir pistoletu, į sceną 
išeina žmonės, kurie gyvenime gerokai menkiau vedami, 
daugiausia moterys. O labai retai — itin jauni vyrai, nes 
kai šie pasensta, klientams pasidaro kur kas mažiau ver- 
tingi negu pagyvenusios moterys. Jos jokioj stadijoj, 
žinoma, nė trupučio nevertinamos homoseksualistų. Ta- 
da savo vartus atveria Praterio linksmybės. 

Tai žino visur, visa Viena, ir net mažamečiai vaikai, 
kurie įspėjami sutemus pernelyg nesiartinti prie šitų 
apylinkių: kairė berniukų, dešinė mergaičių. Čia daug 
vyresnio amžiaus moterų, profesijos ir gyvenimo pakraš- 
ty. Dažnai terandami tik jų sušaudyti, iš važiuojančių 
automobilių išmesti lavonai. Tada daugiausia be jokios 
prasmės policija praneša, kad žudikas išlindo iš tvarkin- 
gos ramumos ir vėl paskui sugrįžo atgalios. Jeigu tai ne 
suteneris, kuris turi alibi. Čia buvo išrastas ir pirmąkart 
panaudotas pripučiamas čiužinys. Kas šitam neturi buto, 
kambario, viešbučio, viešnamio, automobilio, tam reikia 
turėti bent jau kilnojamą paklotą, kuris šildo ir ant ku- 
rio palyginti minkštai įsitaisoma, kai geidulys žmogų griau- 
na ant žemės. Čia vieniečiai pademonstruoja neribotą 
savo piktumą, kai koks vikrus jugoslavas ar skubąs šalt- 
kalvis iš penkiaaukščio namo, kuris nori sutaupyti 
pinigų, lekia pro šalį, sekamas nepadoriai įsiutusios pro- 
fesionalios kekšės, kuriai buvo nusuktas atlyginimas. Ta- 
čiau šaltkalvis iš penkiaaukščio nieko taip netrokšta kaip 
naujo buto sau ir savo sužadėtinei, kur galėtų paslėpti 
asmeninio gyvenimo kiauliškumą. Galima paslėpti nuo 
žiūrovo akių knygas, stereo aparatūrą su plokštelėmis ir 
stalčiukais, televizorių, radiją, drugelių rinkinį, akva- 
riumą, mėgstamus prietaisus ir taip toliau, ir taip toliau, 
ir taip toliau, gerai ir garantuotai išsaugoti. Svečias iš- 
vysta tik tamsiai nubeicuotą raudonmedžio užtvarą, o 
sumaišties už jos nemato. Tikriausiai jis mato — turi 
tai matyti — nedidelį namų barą su įvairiaspalviais like- 
riais ir prie jų priderintas, piktai blizgančias šveičiamas 
ir šveičiamas taures. Bent jau pirmaisiais santuokiniais 

metais jos dar rūpestingai šveičiamos. Vėliau jas sudau- 
žo vaikai arba tyčia pamirštama jas blizginti, nes vyras 
visuomet taip vėlai grįžta ir prisimaukia ne namuose. 
Tada veidrodinį barą palengva apneša dulkės. Jugosla- 
vas, taip pat ir turkas niekina moterį nuo pat gimimo, 
šaltkalvis niekina ją tik tada, jeigu ji nešvari ar ima pi- 
nigus pudrai. Šiuos pinigus galima geriau išleisti kur 
nors kitur, kur naudos turi gerokai ilgiau. Jam nereikia 
už tai, kas trunka taip trumpai kaip purkštelėjimas, dar 
mokėti ir pinigus, nes juk moteris su juo patyrė malo- 
numą, kurio nebūtų patyrusi su kitais. Jis gamino savo 
spermą vargingai ir nuobodžiai, eikvodamas gyvenimą. 
Kai jis mirs, šiaip ar taip, nebeturės nei sulčių, nei jėgų 
gaminti daugiau, moterų apgailestavimui. Dažnai šaltkal- 
vis negali šitaip pasielgti, nes tada aplinkiniai ims jį 
pažinti ir nekantriai persekioti. Tačiau šią akimirką pri- 
spirtas finansinės bėdos, nes turi sumokėti tam tikrą 
sumą, jis rizikuoja būti primuštas ar dar patirti blogesnį 
dalyką. Troškimas pakeisti moterišką vaginą ne visada 
susiderina su jo finansiniais norais ir galimybėmis. 

Dabar jis ieškosi moters, kuri atrodo ne taip, kad 
kam nors dar ateitų į galvą mintis ją saugoti. Ji tikrai 
dar bus itin dėkinga, nes šaltkalvis yra muskulingas 
žmogaus luitas. Jis pasirinko tipišką vienišę jausmų vieš- 
patijoje, jau senoką motušę. Jugoslavas ar turkas ne- 
dažnai gali šitaip rizikuoti, nes moterys ne taip jau daž- 
nai juos prisileidžia. Šiaip ar taip, ne arčiau kaip per 
akmens metimą. Tos, kurios pasirenka jį klientu, dau- 
giausia nelabai ko ir gali reikalauti, nes jų darbas vargu 
ar ko daugiau vertas. Pavyzdžiui, turkas, kuris savo 
darbdaviui vargu ar vertas daugiau, ką jis perskaito 
algalapy, šlykštisi savo partnere. Jis atsisako apsimauti 
prezervatyvą, nes kiaulė juk moteris, ne jis. Ir vis dėlto 
jį, kaip ir šaltkalvį, traukia tas nemalonus, tačiau nenu- 
neigiamas faktas, kuris vadinamas moterimi. Jis nemėgs- 
ta moters, niekad laisva valia neitų į jų draugiją. Bet 
jeigu jau moteris yra čia, tai kas su ja veikti peršasi 
jau iš pirmo žvilgsnio. 

Šaltkalvis iš penkiaaukščio namo dabar pagerbs savo 
sužadėtinę geresniu elgesiu bent vieną savaitę. Jis va- 

dina ją švaria ir darbščia. Draugams jis sako, jog su ja 
jam negėda, o tai jau labai daug! Jis gali pasirodyti su 
ja bet kokioje diskotekoje, o įpratusi nieko nereikalau- 
ti, nelabai ko iš jo ir reikalauja. Gauna dar mažiau ir 
beveik to nepastebi. Ji gerokai jaunesnė už jį. Kilusi iš 
netvarkingos šeimos, todėl juo labiau vertina tvarkingą. 
Jis turi ką jai pasiūlyti. Apie turką asmeniškai negalima 
kalbėti, nes iš tikrųjų jo čia nėra. Jis dirba. O po darbo 
Jis turi kur nors pasidėti, kur būtų bent kiek apsaugotas 
nuo blogo oro, bet niekas nežino kur. Greičiausiai va- 
žiuoja tramvajum, nepirkdamas bilieto. Neturkiškai ap- 
linkai jis yra kaip kartoninė figūra, į kurią taikoma tire. 
Kada nors, pagausėjus darbo, jis iškeliamas elektriniu 
motoru, kažkas į jį šauna, jam kliūva arba ne, o kitam 
tiro gale jį vėl pajudina iš vietos, jis nematomas pabė- 
ga — Niekas nežino, kas jam nutinka, bet galbūt 
nieko nenutinka — už kalnų iš papjėmašė vėl į savo 
pradinę padėtį ir vėl įžengia į dirbtinio kalnagūbrio, 
dirbtinio edelveiso ir dirbtinio gencijono kraštovaizdį, 
kur jo jau laukia apsiginklavęs jautrus vienietis, ra- 
ginamas šventadieniškai išsipusčiusios žmonos, ,,„Kronen- 
zeitungo“ ir paauglio sūnaus, kuris trokštų šaudydamas 
sutriuškinti tėtį ir tik tyko, kol tam nepavyks. Taikliam 
šauliui atlyginama plastmasine lėlyte. Yra ir gėlių iš 
plunksnų, ir rožių iš aukso, tačiau kad ir kas tai būtų, 
skirta damoms, laukiančioms taiklaus šaulio, savo ruož- 
tu jos jau pačios didžiausias atlyginimas. Ir dama žino, 
kad jis tik dėl jos stengiasi ir pyksta nepataikęs. Abiem 
atvejais kalta ji. Gali kilti net baisingas ginčas, jeigu 
vyras neištvers prašovęs. Moteris tik viską pablogina, 
jeigu guodžia jį, patekusį į tokią nemalonią padėtį. Ji 
nubaudžiama, nes jis ypač šiurkščiai ją užgula, šiandien 
pirmiau nė kiek nepasimeilinęs. Jis pasigeria, o jeigu ji 
ir tada atsisako nusileisti, tai gauna į dantis. Ir su sirena 
atvažiuoja policininkai, iššoka iš savo automobilio ir klau- 
sia moterį, kodėl ji taip rėkia. Jeigu pati negali miegoti, 
tai bent leistų miegoti kaimynams. Paskui ji gauna mo- 
terų namų adresą. 

Kaip medžiotojas siūbuoja Erikos laivelis laisvais plo- 
tais, kurie nusitęsia per visą žaliąją Praterio dalį. Nese- 


116 


niai ir tai pasidarė jos apylinkės. Ji išplėtė savo veiklos 
sritį, ji jau seniai pažįsta laukinius žvėris artimiausiose 
apylinkėse. Tam reikia drąsos. Ji apsiavusi tvirtais ba- 
tais, su kuriais prireikus gali eiti net į krūmus, į šunų 
paliktas krūveles, ant tuščių, falo formos plastmasinių bu- 
teliukų su nuodingos spalvos vaikiško limonado likučiais 
(kiekvienam skoniui, per televizorių juos reklamuoja dai- 
nuodami įvairūs gyvūnai), ant paslaptingiems tikslams 
naudojamų, suteptų popieriaus šūsnių, kartoninių lėkščių 
su garstyčių liekanom, sudaužytų butelių ar galo pavidalą 
išlaikiusių, pilnų guminių mautukų, jeigu pastebės. Pasi- 
lenkusi ji nervingai uosto. Traukia orą ir vėl jį išpučia. 

Tačiau čia, prie Praterio žvaigždės, kur ji išlipa, kol 
kas dar nepavojinga. Nors ir čia jau rujojantys vyrai įsi- 
maišo tarp nepavojingų keleivių ir vaikščiotojų, bet net 
ir elegantiška dama gali paprasčiausiai aplankyti Praterio 
žvaigždę, nors rajonas garsėja prasta šlove. Čia, pavyz- 
džiui, slapčiom po vieną aplinkui stovį užsieniečiai, jeigu 
nepardavinėja laikraščių, diskretiškai stūgaudami siūlo iš 
didžiulių plastmasinių maišų sportinius vyriškus mMarški- 
nius su kišenėlėmis pagražinimui, tiesiai iš fabriko, ma- 
dingas moteriškas suknutes rėksmingų spalvų, tiesiai iš 
fabriko, vaikų žaislus, tiesiai iš fabriko, tegu ir kiek ap- 
gadintus, elektros ir elektroninių prekių detales, tiesiai 
iš fabriko ar pavogtas, nešiojamus radijo imtuvus ar gro- 
tuvus, tiesiai iš fabriko ar vogtus, kaip ir cigarečių blo- 
kus, nesvarbu iš kur. Nors ir labai paprastai apsirengusi, 
Erika atrodo taip, tarsi jos itin didelis krepšys su diržu 
per petį būtų pagamintas kaip tik tam ar bent jau atsineš- 
tas, jog jame nematant žiūrovams dingtų ką tik paga- 
mintas portatyvinis kasetinis grotuvas — nežinia kokios 
šalies gamybos ir paskirties, tačiau supakuotas į nau- 
įutėlę plastmasinę foliją. Tačiau krepšyje, šalia daugelio 
būtinų dalykų, tik geri naktinio matymo žiūronai. Erika 
atrodo esanti moki, nes jos batai iš natūralios odos ir 
protingai pakalti, paltas ne rėksmingos spalvos, tačiau 
irgi nėra niekam nežinomas, o santūriai, brangiai kai- 
nuojąs, gaubia savo šeimininkę, išdidžiai pažymėtas pa- 
saulinio garso anglų firmos ženklu, tegu iš išorės ir ne- 
matomu. Tokį drabužį galima dėvėti visą gyvenimą, jei- 

gu jau prieš apsivelkant jis nesugadino žmogui nervų. 
Motina primygtinai įsiūlė jį Erikai, nes ji trokšta kuo 
mažiau permainų gyvenime. Paltas lieka ant Erikos, o 
Erika lieka su mama. 

Dabar Erika išsisuka nuo įžūliai paskui ją slenkančio 
jugoslavo, kuris jai siūlo sugedusią kavamalę ir tikisi 
toliau ją lydėti. Jam reikia tik susipakuoti. Tyčiom nu- 
sigręždama, Erika perlipa per kažkokią nematomą už- 
tvarą ir patraukia į Praterio lankas, kur vienas žmogus 
greitai išnyksta. Tačiau ji nenori išnykti, veikiau: lai- 
mėti. O — jeigu ji išnyktų — jos motina, kurios turtą ji 
daugina nuo pat savo gimimo, iškart pareikalautų ją suU- 
rasti. Tada jos ieškoti imtų visa šalis, spauda, radijas ir 
televizija. Kažkas siurbte siurbia Eriką į šį kraštovaizdį, 
ir šiandien ne pirmąkart. Ji jau ne sykį čia buvusi. Ji 
viską čia pažįsta. Žmonių minia išskysta. Jos pakraščiai 
išsilieja, atskiri individai išsiskiria tarytum skruzdėlės, 
iš kurių kiekviena savo valstybėje užsikrovusi tam tikrą 
užduotį. Po valandos žvėris išdidžiai pasiūlo vaisių aI 
maitą. 

Ką tik stotelėse dar buvo susikimšusios žmonių ke- 
kės, būriai ir salos, ketinant kur nors kartu užgriūti, da- 
bar, nes netrukus sutems, kaip gerai apskaičiavo Erika, 
užgęsta ir žmonių buvimo šviesos. O atvirkščiai, apie 
dirbtines lempų šviesas kaupiasi vis daugiau žmonių. 
Čia, nuošalumoj, pasikeisdami būna daugiau tik tie, ku- 
rie čia dirba. Arba atsiduoda savo hobiui, barškinimuisi 
ar pasitaikius progai išbarškintosios moters apiplėšimui 
ar nužudymui. Bet kai kas tik ramiai stebi. Nedidelis 
likutis apsinuogina tyčia prie siauruko stotelės. 

Dar skuba paskutinis pavėlavęs vaikas, irgi pavėluo- 
tai apsikrovęs sportiniais Žiemos įrankiais, klupinėda- 
mas paskutinės šviesos laukiamajam namely link, gena- 
mas viduj girdimų tėvų balsų, kurie įspėja jį nebūti 
vienam naktį Prateryje. Ir pasitaiko, kad — geriausiu 
atveju — naujos slidės, kurios pasirodė parduotuvėse 
baigiantis Žiemos sezonui ir gali būt išmėgintos tik kitą 
sezoną, prievarta pakeičia savininką. Vaikas pernelyg 
ilgai grūmėsi dėl slidžių, kad dabar jas paaukotų. Jis var- 
gingai ir sunkiai prapliumpsi pro pat p. Kohut. Jam su- 

žadina nuostabą toji vieniša dama, kuri labai skiriasi nuo 
viso to, ką tvirtina tėvai. 

Traukiama tamsos, Erika drožia gilyn į pievas, ku- 
Iios plyti čia ramiai, pribarstytos krūmokšnių ir miškų, 
išraižytos upelių. Jos paprasčiausiai čia driekiasi, tos pie- 
vos, jos visos su vardais. Erikos tikslas — Jėzuitų pieva. 
Iki jos dar gražus galas kelio, Erika Kohut mina jį savo 
kelioniniais batais. Štai Dešrelių Prateris, šviesos blyk- 
čioja tolumoj ir greitai lekia. Pokši šūviai, pergalin- 
gai griaudi balsai. Paaugliai spiegia kartu su savo kovos 
aparatais žaidimų salėse ar tylėdami juos trūkčioja, o 
tie savo ruožtu dar garsiau barška, skamba, džeržgia ir 
svaido žaibus. Visa tai Erika ryžtingai palieka užpakaly, 
apskritai net neprisileidusi artyn. Šviesos trumpai griebia 
Eriką pirštais, neranda ko įsikibti, karštligiškai per- 
braukia jai per plaukus, apgaubtus šilkine skaryte, nu- 
slysta, perlieja apgailestaujančiu šlapiu spalvingu brėžiu 
jos paltą ir paskui nukrinta už jos ant žemės, kur žūsta 
purve. Pokšėdamos ją apninka mažos bombos, tačiau ir 
jos turi praleisti Eriką, nesugebėdamos išplėšti jai beni 
skylės. Jos nepajėgia privilioti Erikos, veikiau atstumia. 
Milžinų ratas yra didžiulis ratas iš retų pavienių šviesų. 
Jis kyšo virš visko. Tačiau su juo konkuruoja taip pat, 
nors kur kas ryškiau, apšviestas kalnų ir slėnių geležin- 
kelis, kuriuo švilpia spigiai staugiantys miniatiūriniai 
vagonėliai, prisėdę technikos jėgos įsibaiminusių spi- 
giai staugiančių narsuolių, kurie kimba vieni į kitus. 
Tokiu niekų vertu pretekstu ir į palydovę. Erikai tai ne- 
patinka. Ji nori visai ko kita, nei kad į ją kibtųsi. Tarsi 
prikimštas vatos apšviestas vaiduoklis sveikinasi iš siau- 
bo traukinio, jis nieko nebegali prisivilioti, nebent ke- 
turiolikmetes su pirmaisiais jų draugais, kurios su pasau- 
lio baimėmis dar žaidžia kaip katė su pele, kol pačios 
pasidaro baimės dalis. 

Namai vienai ir kelioms šeimoms, paskutinis dienos 
ariergardas, kur gyvena žmonės, ištisą dieną turi 
klausytis tolimo triukšmo, net naktį. Sunkvežimių vai- 
ruotojai iš Rytų bloko šalių, kurie paskutiniu gurkšniu 
nori prisipildyti didelį pasaulį. Žmonai namuose pora 
batukų, kilusių iš anų plastmasinių maišelių, jie dabar 

dar sykį apžiūrimi, ar atitinka Vakarų standartus. Šuns 
lojimas, meilės mirgesys nuo televizoriaus ekrano. Prie- 
šais pornografinį kino teatrą garsiai šaukia vyriškis, kad 
dar niekad nematyta tai, kas čia matoma, tik eikit į vidų. 
Vos užslinko tamsa, pasaulis, pasirodė, susidedąs dau- 
giausia iš vyriškių. Jiems priklausanti moteriškumo da- 
lis kantriai laukia anapus paskutinio šviesos rato, kad 
irgi užsidirbtų kai ką nuo to, ką dar paliko vyriškiui 
pornografinis filmas. Į filmą vyriškis eina vienas, po ki- 
no jam prisireikia moters, kuri kur buvus, kur nebu- 
vus, jau čia, amžinai vilioja. Juk ne viską jis gali pada- 
ryti vienas. Deja, jis moka dvigubai, už bilietą į kiną, 
o paskui dar moteriai. 

Erika žygiuoja tolyn. Tuščios pievos čiulpdamos at- 
veria savo žiotis. Reikia eiti labai toli į kraštovaizdį, ir 
dar toliau už jo, į svetimas šalis. Iki Dunojaus, Lobau 
naitos uosto; Froidenau uosto. Albernerio javų uostas. 
Miškų sąžalynas prie Albernerio uosto. Paskui Žydrasis 
vanduo ir Bevardžių kapinės. Prekybos prieplauka. Hoi- 
stadlio ir Praterio prieplauka. Kur laivai nuleidžia inkarą 
ir vėl plaukia toliau. O anapus Dunojaus didžiulės už- 
liejamos pievos, dėl kurių grumiasi jauni gamtosauginin- 
kai, smėlėti krantai, ganyklos, alksniai, krūmokšniai. 
Krantus laižančios skalaujančios bangos. Tačiau Erikai 
nereikia eiti šitaip ilgai, o ir kelias būtų per tolimas. 
Pėsčiomis jį gali įveikti tik patyrę keliauninkai, kurie 
ilsisi ir geria kavą. Dabar Erika pajunta kojomis minkš- 
tą pievą ir žengia toliau. Ji eina ir eina. Užšalusios sa- 
lelės, mezginiuoti sniego apklotai, žolė sušalusi dar iš 
žiemos. Geltona ir ruda. Erika lygiai kaip koks metro- 
nomas deda koją po kojos. Jeigu viena koja pataiko į 
šuns mėšlo krūvelę, kita iškart tai sužino ir išvengia tos 
taip dvokiančios vietos. Tada pirmoji koja nusivaloma 
į žolę. Po truputį žiburiai lieka užpakaly. Tamsa atveria 
vartus: eikšekit! Iš patirties p. Kohut žino, kad šiose 
apylinkėse nesunkiai galima pasižiūrėti, kaip prostitutės 
sudarinėja ir nutraukinėja savo darbo santykius. Erikos 
krepšyje net yra bandelė su dešrele. Tai mėgstamiausias 
jos valgis, nors motina ir priekaištauja, kad nesveikas. 
Mažas žibintuvėlis nelaimės atvejui, dujinis pistoletas 

ypatingam nelaimės atvejui (mažas kaip piršto sąnarys!) 
šokoladinio pieno tetrapakas atsigerti po dešrelės, ketu- 
Iios popierinės nosinaitės nelaimės atvejams, truputis 
pinigų, bet, šiaip ar taip, pakankamai susimokėti už tak- 
si, jokių dokumentų, net ir nelaimės atvejui. Ir žiūronai. 
Paveldėti iš tėvo, kuris kol nebuvo pamišęs, su jais ir 
naktį stebėdavo paukščius ir kalnus. Šituo laiku motina 
tiki, kad vaikas išėjęs į privatų kamerinės muzikos kon- 
Certą, ir garsiai giriasi Erikai, jog leidžianti ten eiti duk- 
terį vieną, kad šitaip ji gyventų asmeninį gyvenimą ir 
nuolatos nepriekaištautų motinai, jog laiko viską apgniau- 
žusi. Vėliausiai po valandos motina pirmąkart paskam- 
bins kolegei, irgi koncertuojančiai privačiai, ir šitoji 
išdėstys painų paaiškinimą. Kolegė mano, jog tai meilės 
romanas, ir laiko save patikėtine. 

Žemė juoda. Vos šviesesnis dangus pakilęs virš jos, 
kaip tik tokio šviesumo, kad žinai, kur žemė ir kur dan- 
sus. Horizonte neryškūs medžių siluetai. Erika — vienas 
atsargumas. Ji tyli ir lengva kaip pūkas. Ji minkšta ir 
besvorė. Ji beveik nematoma. Kone ištirpusi ore. Ji pa- 
virtusi akimis ir ausimis. Akys prailgintos žiūronų. Ji 
vengia takelių, kuriais vaikšto kiti keliauninkai. Ieško 
tų vietų, kur kiti keliauninkai smaginasi — vis po du. 
Juk ji nieko nepadarė, kad turėtų bijoti Žmonių. Pasitel- 
kusi žiūronus ji ieško porelių, nuo kurių kiti Žmonės iš- 
sigandę atšoktų atgal. Žemės po batais ji negali ištirti, 
dabar sliūkina aklinai. Visiškai pasikliauna klausa, kaip 
yra pratusi, turėdama tokią specialybę. Kartais ji klup- 
teli, kartais vos nepargriūva, tačiau vis tiek siekia pras- 
mingo tikslo priekyje. Ji eina ir eina, ir eina. Šiukšlės 
susminga į profiliuotus jos sportinių batelių padus ir su- 
siploja. Bet ji vis eina pirmyn per pievą. 

Ir ji pasiekia tikslą. Kaip didžiulis laužas pievoje 
tvoksteli besimylinčios porelės riksmas iki Erikos Ko- 
hut. Pagaliau stebėtoja kaip namie. Porelė taip arti, kad 
jai nė nereikia žiūronų. Specialaus naktinio matymo 
prietaiso. Kaip gimtieji namai porelė išneria iš gražiau- 
sios pievos ir įsminga Erikai į akių vyzdžius. Džiūgauda- 
"mas svetima kalba vyras varpo moterį kaip grąžtu. Mo- 
teris nešūkauja, o beveik niūriai pusbalsiu jam nurodi- 

nėja ir komanduoja, bet vyras, galimas daiktas, nesu- 
pranta nieko, nes ir toliau klykauja turkiškai ar kokia 
nors kita reta kalba ir neklauso moters riksmų. Moteris 
iš galugerklio, kaip pulti pasiruošęs šuo, urzgia, kad 
klientas užsičiauptų. Tačiau turkas rypuoja kaip arfa ir 
ūkčioja kaip pavasario vėjas, tik garsiau. Jis išspaudžia 
tęsiamus, ilgai trunkančius garsus, kurie padeda Erikai 
gerai orientuotis, kad prislinktų dar arčiau, nors ir taip 
ji jau labai arti. Tie patys krūmai, kurie laikinai pri- 
glaudė besimylinčią porelę, neblogai paslepia ir Eriką. 
Turkas ar panašus į turką užsienietis, rodos, džiaugiasi 
savo darbu. Moteris, girdėti, irgi džiaugiasi. Tik jai 
viskas eina lėčiau. Moteris nurodo vyrui, kaip jam elg- 
tis. Neįmanoma nustatyti, ar jis klauso, jis trokšta vyk- 
dyti vidinius savo įsakymus, o tada neišvengiamai jie 
kartkartėmis susikerta su partnerės norais. Erika liudi- 
ninkė, kaip tai atsitinka. Moteris sako „,„noo“, vyras „stop“. 
Moteris, regis, ima pamažiukais pykti, kad vyras nepra- 
leidžia jos pirmos, kaip ir derėtų. Ji sako: lėčiau, o jis 
daro: greit ir atgal. Gal ji neprofesionalė, o tik pasigė- 
IuUsi paprasta moteris, nusitempta į krūmus. Šitaip susi- 
klosčius aplinkybėms, ji galų gale nieko negauna už 
savo pastangas. Erika atsitupia. Ji patogiai įsitaiso. Net 
jeigu čia būtų atkaukšėjusi su kulniukais, abudu nebūtų 
pajėgę jos išgirsti. Taip garsiai surinka vienas, paskui 
kitas, arba abudu kartu. Ne visada Erikai šitaip pasise- 
ka ieškant reginių. Moteris dabar prašo vyrą truputytį 
palaukti. Erika negali nustatyti, ar vyras jai pritaria. 
Dabar jis pasako palyginti ramiai skambantį sakinį savo 
kalba. Moteris plūstasi, kad joks žmogus to nesuprastų. 
Tu laukti, supranti? Laukti! Nieko nelaukti, taip supran- 
ta Erika nuotykį. Jis įsibrauna į moterį, lyg turėtų per 
rekordiškai trumpą laiką pakalti batų porą ar suvirinti 
automobilio kėbulą. Vyro judesiai kaskart supurto mo- 
terį iki pat pagrindų. Dabar ji putoja pykčiu, spigiau ne- 
gu dera progai: Lėčiau!!! Ne šitaip smarkiai, maldauju. 
Ji jau nusiteikusi net prašyti. Rezultatas lygiai toks pat 
nulinis. Turkas neįtikėtinai energingas ir beprotiškai sku- 
ba. Jis dabar net pasirenka didesnį greitį vidinėj savo 
pavarų dėžėj, kad per tą patį laiko tarpą ir ta pačia pro- 

ga ir už tuos pačius pinigus padarytų kuo daugiau ju- 
desių. Moteris praranda viltį, jog ir ji kada nors laimin- 
gai priartės prie pabaigos, ir garsiai plūsta, kada jis pa- 
galiau baigs, o gal jam reikia laukti net porytdienos. 
Vyras uždusęs groja turkų kalba fanfarom, besiveržian- 
čiom iš jo sielos gelmių. Jis duodasi į abi puses. Rodos, 
jame susiliejo kalba ir jausmai. Jis švogždžia vokiškai: 
Moteris! Moteris! Moteris dar pabando paskutinį kartą: 
lėčiau! Savo slėptuvėje Erika prideda du prie dviejų ir 
išsprendžia, tai ne Praterio kekšė, nes pastaroji vyrą vei- 
kiau ragintų, o ne stabdytų. Juk toji per kuo trumpesnį 
laiką turėtų surinkti kuo daugiau klienių, priešingai 
negų vyras, kuris jaučia atvirkščiai, jis juk nori kuo 
ilgiau pratęsti malonumą. Gal kada nors jis apskritai 
nieko nebegalės, tada jam teliks tik atsiminimas. 

Abidvi lytys visuomet trokšta patirti ką nors visiškai 
priešinga. 

Erika tik dvelktelėjimas, ji beveik nekvėpuoja, tačiau 
akys plačiai išplėstos. Šitos akys uodžia, kaip uodžia lau- 
kiniai žvėrys nosimi, jos itin jautrūs organai, jos sukio- 
jasi visom kryptim kaip vėjarodės. Šitaip Erika elgiasi, 
kad nebūtų atstumta. Sykį ji čia, svečiuojasi, o kitąkart 
jau ten. Ji pati sprendžia, kur norėtų būti, o kur ne. Ji 
nenori dalyvauti, bet ir be jos visa tai negali vykti. Tik 
muziką ji kai kada atlieka pati, o šiaip irgi žiūrovė iI 
klausytoja. Taip bėga jos laikas. Erika įšoka į tą laiką ir 
vėl iššoka kaip iš senamadiško tramvajaus vagono, kur 
dar nėra pneumatinių durų. Šiuolaikiniuose vagonuose 
turi pasilikti, jeigu jau įlipsi. Iki kitos stotelės. 

Vyras kala ir kala. Jis visas apsipylęs prakaitu ir lai- 
ko moterį geležiniam glėby, kad toji nepabėgtų. Jis ap- 
seiliojo ją visą, lyg norėtų praryti kaip grobį. Moteris 
nebekalba, o dabar irgi dejuoja, ją užkrėtė partnerio 
uolumas. Falcetu ji inkščia beprasmiškus žodelyčius. Ji 
švilpčioja kaip švilpikas kalnų pievoje užuodęs priešą. 
Rankomis ji tvirtai sukabina savo partnerio nugarą, kad 
šitoji nepaspruktų. Kad jos nebūtų taip lengva nusikra- 
tyti, taip pat ir vėliau, kai atliks savo pareigą, kad pri- 
simintų ją su simpatija ar kokiu juokeliu. Vyras darbuo- 
jasi kaip padienis. Jis naudojasi limitu. Po ilgo laiko tai 

jam pirma proga pagulėti su vietine, ir jis susičiupo tą 
progą velniškai aktyviai. Porele baisisi medžių vir- 
šūnės. Naktinis dangus, regis, dar gyvas nuo vėjo. Tur- 
kas, matyt, nebegali tiek tvardytis, kiek iš jo tikėtasi. 
Jis kažką išleidžia iš savęs, tai, rodos, netgi nebe turkiš- 
kos kilmės. Moteris ragina jį lėkti tiesiąja šūksniais 
„Oplia“. 

Žiūrovės viduje kažkas suyra. Galūnės ima jai virpė- 
ti, trokšdamos aktyvios veiklos, tačiau jeigu jai bus už- 
drausta, ji vėl pasitrauks tolyn. Ji laukia, kad jai būtų 
ryžtingai uždrausta. Jos veiksmams reikia tvirtų rėmų, 
tarp kurių būtų galima juos ištempti. Porelei to nepaste- 
bint, iš jų dviejų ji padarė tris. Kažkokie organai jos vi- 
duje staiga ima veikti, ir ji net nepajėgia kontroliuoti, 
tempas padvigubėja ar pasidaro dar net greitesnis. Ima 
stipriai spausti pūslę, nemalonumas, kuris visada 
apninka ją susijaudinus. Visada pačią netinkamiausią 
akimirką, nors čia ištisi kilometrai kraštovaizdžio tik ir 
laukia, kad patenkintų šį natūralų jos poreikį ir be pėd- 
sakų panaikintų rezultatus. Dama ir turkas demonstruoja 
jai veiklą. Erika nejučiom atsiliepia į tai sušlamindama 
šakelę. Ar ji to norėjo, ar ne? Ją vis labiau spaudžia 
iš vidaus. Žiūrovė turi kiek patogiau atsitūpti ir šitaip 
palengvinti savo padėtį, kad erzinąs, tempiąs spau- 
dimas sumažėtų. Ją spirte spiria. Kas žino, kiek bus įma- 
noma susilaikyti. O kaip tik dabar to daryti negalima. 
Šlama ir traška jau garsiai; Erika pati nebežino, ar ji 
tyčia truputį padėjo nulūžti šakelei, tai būtų, viską tu- 
rint galvoje, neprotinga. Ji stumtelėjo šaką, ir šaka at- 
siliepė piktai sutraškėdama., 

Turkas, gamtos vaikas, čia susijęs su žole, gėlėmis 
ir medžiais kur kas artimiau, negu su mašina, prie ku- 
rios paprastai stovi, staiga nutraukia viską, ką darė. 
Pirmiausia duoda ramybę moteriai. Moteris taip greitai 
nepastebi ir dar spygčioja vieną, dvi sekundes, nors sve- 
Čias turkas jau išjungė pavarų svirtelę. Turkas dabar 
kiūto nejudėdamas, tai irgi gražu. Koks sutapimas, jis 
kaip tik pabaigė ir todėl dabar ilsisi. Jis pavargęs. Jis 
klausosi vėjo. Dabar suklūsta ir moteris, bet tik tada, 
kai bosforietis jai sušnypštė neberėkti. Turkas išloja 

trumpą klausimą, o gal tai įsakymas? Moteris jį ramina 
gana švelniai, gal ji dar kai ko nori iš savo partnerio. 
Turkas jos nesupranta. Gal turi jai suduoti, nes ji dis- 
kantu prašo, pasilik su manim. Ar ko nors panašaus, 
Erika nelabai tai suprato. Jos dėmesys nukrypo, nes tuo 
momentu ji bėgo dešimt metrų atgal, kai persmelktas 
baimės turkas liko moters valioje. Laimė, moteris šito 
nepastebėjo, ir turkas vėl atgavo savitvardą. Ir jis tik- 
ras vyras. Moteris švogždama prašo pinigų ar. meilės. 
Iš moters lūpų garsiai sklinda riksmai ir verksmai. Auk- 
sinio Rago gyventojas garsiai ją aprėkia ir išsijungia 
iš jos, ir nutraukia su ja bevielį radijo ryšį. Traukdamasi 
Erika sukėlė tokį triukšmą kaip buivolų banda, artinantis 
liūtei. Gal ji tai padarė tyčia, o gal nesąmoningai, bet 
poveikis vis tiek tas pats. 

Turkas pašoka ant kojų ir pasileidžia bėgti, bet iš- 
kart pargriūva, jo kelnės ir baltai švytinčios apatinės 
tamsoj apglėtia jam kelius. Prapliupęs keiksmais jis 
tąso drabužius ir rimtai grasindamas mostaguoja ranko- 
mis. Į kairę ir į dešinę. Ne per toliausiai esantiems krū- 
mams, kur panelė Kohut dabar sulaikė kvapą, visa susi- 
gūžė ir įsikando į vieną iš savo dešimties pianino plak- 
tukėlių. 

Turkas šokinėja kaip maiše tarp abiejų kelnių klešnių. 
Nepataiko nei į vieną, nei į kitą. Jam nėra laiko būti- 
niausiam dalykui. Kai kurie žmonės iš anksto neapgal- 
voja, o tik daro, visai nesvarbu ką, dingteli žiūrovei 
mintis, kai turi stebėti tuos veiksmus. Turkas priklauso 
šitai grupei. Palikta gulėti apatinė meilės porelės dalis 
šaižiai sužviegia, kad tai tikrai buvo šuo ar žiurkė, ku- 
rie čia norėjo pasivaišinti prezervatyvais. Čia daug gerų 
atliekų maistui. Tegu jis grįžta, brangutis. Tegu nepa- 
lieka jos vienos, prašau. Daili garbanota užsieniečio gal- 
va jos neklauso, o išauga kartu su savininku visu ūgiu — 
rodos, tai palyginti aukštas turkas. Pagaliau jis apsimau- 
na kelnes ir puola į ktūmus. Laimė, jis nutrepsi — gal 
irgi tyčia — visiškai priešinga kryptim, ta, kur krūmų 
vis tankyn. Erika nedaug svarsčiusi pasirinko veikiau 
retoką vietą, kur jis negalėtų manyti ją tūnant. Moteris 
dainingai maldauja iš tolumos. Dabar ir ji tvarkosi. Ji 

kažką įsigrūda tarp kojų ir smarkiai valosi. Išmeta kele- 
tą suglamžytų popierinių nosinaičių. Ji plūstasi ką tik 
surasta siaubinga intonacija, kuri, atrodo. atitinka jos 
natūralią nuotaiką. Ji rėkia ir rėkia. Eriką krečia šiurpas. 
Vyras išbliauna trumpus atsakymus ir ieško, ir ieško. Iš 
tos pačios vietos jis plumpsi į kitą, kuri vėl pasirodo 
esanti ta pati. Paskui vėl stereotipiškai grįžta į pirmąją 
vietą. Gal jis bijo ir visai nenori surasti stebėtojo. Nes 
jis vėl keliauja tik nuo beržo prie krūmų ir nuo krūmų 
prie beržo. Jis taip ir neina prie kitų krūmų, kurių juk 
čia irgi dar yra. Moteris su pertraukom leidžia kulko- 
svaidžio papliūpas, kad ten nieko nėra. Sugrįžk, reikalau- 
ja ji. Vyras ir šito nenori, nes vokiškai paliepia jai užsi- 
čiaupti. Moteris įsigrūda dėl visa ko, jeigu ten viduje 
dar ko nors liko, antrąją šūsnį popierinių nosinaičių tarp 
kojų ir savo ruožtu irgi apsimauna kelnaites. Paskui iš- 
lygina sijoną. Atkreipia dėmesį į dar prasegtą palaidi- 
nukę ir pasiima paltą, kurį buvo pasiklojusi ant žemės. 
Kaip tikra moteris, buvo susisukusi lizdelį. Ji nenorėjo 
susipurvinti sijono, užtat paltas dabar purvinas ir su- 
glamžytas. Turkas surinka kažką nauja, būtent: eikš. 
Turko mylimoji atsisako prieiti ir skuba kuo greičiau 
dingti. Dabar Erika pamato ir ją visą. Moteris jau gero- 
kai pagyvenusi, tačiau turkui ji vis dar jauna lėlytė. 
Atsargos dėlei ji laikosi fone, jai reikia, jeigu tai bus 
būtina, laimėti kelio, su visomis tomis nosinėmis kelnai- 
tėse. Kaip lengva jas pamesti! Jau meilė moters nepaten- 
kino, o dabar ji nenori dar būti ir nužudyta. Kitą kartą 
ji jau pati pasižiūrės, kad galėtų ramiai pasimėgauti 
meile iki pat galo. Tiesiog akyse moteris virsta austre, 
o turkas turku, koks ir visada buvo. Moteris žadina pa- 
garbą, turkas automatiškai stebi priešus ir varžovus. 

Erika neleidžia nė lapui sučežėti prie savo kūno. 
Ji tyli ir negyva kaip supuvusi šaka, kuri nulūžo ir be 
naudos trūnija žolėje. 

Moteris pagrasina gastarbeiteriui, kad iškart nueis. 
Gastarbeiteris ketina atsikirsti paniekinamais žodžiais, bet 
laiku apsigalvoja ir tyliai ieško toliau. Dabar jam reikia 
pademonstruoti drąsą, kad šitaip staiga vėl šios šalies 
gyventoja virtusi moteris jį gerbtų. Įsidrąsinęs, kad nje- 

kur nė krust, jis žingsniuoja didesniu ratu, ir šitaip pa- 
didėja pavojus, kad Kohut bus aptikta. Moteris įspėja 
turką paskutinįkart ir paima nuo žemės savo rankinuką. 
Susitvarko viską savy ir ant savęs. Ji sagstosi ir kaišio- 
jasi, kažką išpurtina. Po truputi ji pradeda eiti atgalios, 
viešbučių link, dar sykį nužvelgdama savo bičiulį turką, 
bet eidama jau vis greičiau. Atsisveikindama stūgteli 
niekinamus nesuprantamus žodžius. 


Turkas sutrinka, nežino, ko jam griebtis“ Jeigu 
paleis šitą moterį, tai gal ištisas savaites neras kuo jos 
pakeisti. Moteris šaukia: šitokį jau seniai būtų radusi. 
"Turkas stovi ir trūkteli galvą kartą moters pusėn, kartą 
krūmų žmogaus pusėn. Turkas nesiryžta, jis blaškosi 
tarp vieno ir kito instinkto, abudu instinktai jau dažnai 
atnešė jam nelaimę. Jis sustaugia kaip šuo, nežinąs, pas- 
kui kurį žvėrį sekti. 

Erika Kohut nebesusituri. Porcikis ją nugali. Ji atsar- 
giai nusimauna kelnaites ir šlapinasi ant žemės. Šilta 
srovė nutykšta jai tarp šlaunų ant pievos. Ji nuteka 
minkštu matracu iš lapų, šakų, šiukšlių, purvo, humuso. 
Ji vis dar nežino, ar nori dabar būti pastebėta, ar ne. 
Ji tik leidžia iš savęs skystį, spoksodama į vieną tašką, 
suraukusi kaktą. Jos vidus vis labiau ištuštėja, o žemė 
prisigeria. Ji nieko nesvarsto, nei priežasties, nei pasek- 
mės. Ji atpalaiduoja raumenis, ir pradinis tekšėjimas 
virsta ramia, tolygia srove. Sustingusio išsitiesusio už- 
sieniečio paveikslą ji patalpino į savo vyzdžius ir ten 
įtvirtino, vis dar smagiai tebesišlapindama ant žemės. 
Ji tiek tikisi vienokio sprendimo, kiek ir kitokio, abu 
galu jai vienodi. Ji perleidžia likimui atsitiktinumo pa- 
vidalu, ar tas turkas geraširdis, ar ne. Ji atsargiai suima 
savo škotišką sijoną tarp sulenktų kelių, kad neapšla- 
pintų. Kuo čia dėtas sijonas. Niežulys pagaliau atlėgsta, 
netrukus ji vėl užsuka čiaupą. 

Turkas vis dar stovi įbestas kaip statula į pievą. Ta- 
čiau turko draugužė šaižiai skardendama šūksniais pie- 
vos tolius šuoliuoja pirmyn. Kada ne kada atsigręžia ir 
padaro kokį įprastinį tarptautinį mostą. Ji įveikia kalbos 
barjerą. 

Vyriškį kažkas tarsi traukia į vieną, paskui į kitą 
pusę. Prijaukintas žvėris tarp dviejų šeimininkų. Jis 
nesupranta, ką reiškia tylus tekėjimas ir teškėjimas, pir- 
ma jis nepastebėjo jokio vandens telkinio. Vieną dalyką 
tuo tarpu jis tikrai suvokia: nuo jo pasprunka jo jausmų 
palydovė. 

Tą akimirką, kai Erika Kohut jau nebeabejoja, kad 
jis įveiks du juos skiriančius milžino žingsnius, tą pačią 
akimirką, kai Erika Kohut išspaudžia iš savęs paskuti- 
nius lašus, lūkuriuodama žmogaus smūgio kūju, kuris 
smogs jai iš dangaus (toji iš storos ąžuolinės lentos išmo- 
ningo staliaus padirbdinta žmogaus kopija, kuri sutraiš- 
kys Eriką kaip vabzdį), vyras nusisuka ir iš pradžių dels- 
damas, nuolatos gręžiodamasis, paskui vis greičiau ir 
ryžtingiau pasileidžia paskui savo medžioklinį grobį, ku- 
Iį nusičiupo prasidėjus šitam smagiam vakarui. Ką turi, 
pasilaikyk. O ką gausi, niekas nežino, ar tai koky- 
biškai atitiks reikalavimus. Turkas bėga nuo nežino. 
mybės, kuri šioje šalyje jam pernelyg dažnai atnešdavo 
skausmo, savo partnerės pėdsakais. Jam reikia labai pa- 
skubėti, nes moteris išnyko tolumoje jau kaip koks taš- 
kas. Netrukus ir jis tik kaip musės kakutis juoduoja 
horizonte. 

Jos nebėra, jo irgi nebėra, ir dangus su žeme tamso- 
je vėl tvirtai susiima rankomis, kurias trumpą akimirką 
buvo paleidę. 


Viena ranka Erika Kohut ką tik skambino išminties 
pianinu, kita ranka — aistrų pianinu. Iš pradžių šėlo aist- 
TOS, O dabar atėjo metas išminčiai, kuri gena ją tamsiomis 
alėjomis namo. Tačiau ir aistra vietoj jos mėgavosi kiti. 
Mokytoja juos tik stebėjo ir parašė jiems pažymį pagal sa- 
vo skalę. Jeigu ją būtų sučiupę, į vieną iš tų aistrų ji būtų 
buvusi įtraukta. 

Erika lekia pro medžių eiles, kur jau šienauja medžių 
mirtis, pasitelkusi įvairius parazitus. Daugelis šakų tu- 
rėjo atsisveikinti su nuolatine jų vieta ir baigė gyveni- 
mą žolėje. Erika šuoliais palieka stebėjimo punktą, ke- 
tindama vėl nutūpti į savo lizdą. Iš paviršiaus nematyti 

jokio sutrikimo. Tačiau jos viduje siaučia viesulas, kai 
mato Praterio pakrašty slankiojančius jaunus vyrukus su 
tokiais jaunais kūnais, nes pagal amžių ji beveik galėtų 
būti jų motina! Viskas, kas atsitiko prieš šitą amžių, 
negrąžinamai praėjo ir niekuomet nebepasikartos. Tačiau 
kas žino, ką žada ateitis. Esant tokiam aukštam medicinos 
lygiui šiandien, moteris gali atlikti savo moteriškas funk- 
Cijas iki pat senatvės. Erika timpteli aukštyn užtrauktu- 
ką. Šitaip ji atsitveria nuo prisilietimo. Net ir nuo atsi- 
tiktinio prisilietimo. Tačiau sužeistame jos viduje audra 
pjauna šieną jos dar sultingos žolės priaugusiose lan- 
kose. 

Ji tiksliai žino, kur stovi taksi, ir įsėda į patį pirmąjį 
eilėje. Neliko nė pėdsako tolimų prastuomenės Praterio 
kilimų, tik truputis drėgmės batuose ir tarpukojy. Iš po 
sijono vos dvelkia rūgštokas kvapas, kurio taksistas tik- 
rai neužuodžia, nes viską užgožia jo dezodoras. Vairuo- 
tojas nenori, kad keleiviai uostų jo vairavimo prakaitą, 
todėl neturi kreipti dėmesio į rūgštoką savo klientų 
dvoką. Automobilyje šilta ir labai sausa, tyliai veikia 
šildymas, grumdamasis su vėsia naktim. Už lango pro 
šalį lekia šviesos. Tamsūs, be galo nusitęsią antrojo 
rajono senų pastatų luitai, be šviesų, nugrimzdę į slogų 
miegą, tiltas per Dunojaus kanalą. Nedidelės, nejaukios, 
skurdo prisigėrusios užeigos, iš kurių išvirtę girtuok- 
liai greitai pašoka ir ima kumščiuotis. Senos, skarelėmis 
apsirišusios moteriškės, kurios šiandien paskutinį kartą 
išveda savo šunis, vildamosi, kad gal bent šisyk sutiks 
vienišą senį, kuris irgi laiko šunis, o be to, dar yra naš- 
lys. Pro visa tai Erika žaibiškai pratraukiama, guminė 
pelė ant virvutės, paskui kurią žaismingai šokčioja mil- 
žiniška katė, 

Mopedininkų gauja. Mergaitės labai aptemptais džin- 
sais, mėgdžiojančios tikrų pankų šukuosenas. Tačiau jų 
plaukai niekaip nestyro pasišiaušę, jie vis drimba že- 
myn. Vien taukų plaukuose tokiai šukuosenai negana. 
Nusiminusios jos vis bloškia ir bloškia tuos plaukus be- 
viltiškai atgal. Tr mergaitės užšoka ant mopedų sėdynių 
už jų vairuotojų ir greitai nurūksta tolyn. 

Iš paskaitos „Uranijoje“ išgarma krūva žinių trokš- 
tančių klausytojų, kurie kaip banda stumdydamiesi ap- 
spinta lektorių. Jie nori sužinoti dar daugiau apie Paukš- 
čių Taką, nors ką tik išgirdo viską, ką galima išgirsti. 
Erika prisimena, kad ji čia jau kartą viešai skaitė pas- 
kaitą besidomintiems apie Ferencą Listą ir jo klaidingai 
suprantamą kūrybą, laisvai mezgė akis ore. Ir du ar tris 
kartus tolygiu raštu dvi gerosios dvi išvirkščiosios mez- 
gė apie ankstyvąsias Bethoveno sonatas. Tada ji pareiš- 
kė, kad Bethoveno sonatos, ar jos parašytos vėliau, ar, 
kaip šiuo atveju, anksti, tokios įvairialypės, jog iš pra- 
džių reikėtų rimtai pagalvoti, ką apskritai reiškia tas 
visų šitaip peiktas žodis „sonata“. Gal tai jau visai ne 
sonatos griežtąja prasme tie kūriniai, kuriuos Bethove- 
nas apibūdino šitaip. Reikia numanyti esant naujus įsta- 
tymus ten, šitoj tokio aukšto dramatiškumo muzikinėj 
iormoj, kur dažnai jausmas pralenkia formą. Bethovenui 
tai nebūdinga, nes abu šie dalykai žengia petys į petį; 
jausmas atkreipia formos dėmesį į įdubą žemėje ir at- 
virkščiai. 

Dabar prašviesėja, nes jau artėja miesto centras, kur 
gerokai labiau negailima šviesos, kad turistai lengvai 
parsirastų namo. Spektaklis Operos teatre pasibaigęs. Prak- 
tiškai tai reiškia tą, kad jau taip vėlu, jog ponia Kohut 
seno naminio poveikio rate, iš kurio ji nemėgsta išeiti 
guldama anksčiau, nei duktė saugiai ir visiškai pa- 
sieks namus, siaubingai siautės. Ji klyks. Ji iškels 
siaubingą pavydo sceną. Ilgai truks, kol motiną bus ga- 
lima nuraminti. Ji, Erika, už tai turės padaryti tuziną 
labai specifinių meilės paslaugų. Nuo šios dienos vaka- 
rop galutinai nustatyta: motina aukojasi, o vaikas ne- 
paaukoja net vienos vienintelės savo laisvalaikio se- 
kundės!'O ir kaip motina galėtų užmigti, jei bijo, kad 
iškart pabus, dukteriai lipant į savąją santuokinės lovos 
pusę. Padidintu greičiu, kaip durklu žvilgsniais smaigs- 
tydama laikrodį, motina tarytum vilkė laksto po butą. 
Ji apsistojo dukters kambary, kur nėra nei savo lovos, 
nei savo rakto. Ji atidaro spintą ir prastai nusiteikusi 
ima svaidyti į orą beprasmiškai. nusipirktus drabužius, 
toks elgesys susikerta su švelniomis medžiagomis ir at- 

mintinėmis apie jų priežiūrą. Rytoj anksti duktė pir- 
miausia turės viską sutvarkyti, kol eis į konservatoriją. 
Šitie drabužiai motinai rodosi egoizmo ir pasipūtimo įkal- 
čiai. Tačiau dukters egoizmas matyti dar ir iš to, kad 
dabar jau po vienuolikos, o motina vis dar palikta pati 
sau. To iš jos nevalia reikalauti. Pasibaigus filmui per 
televizorių jai nebėra su kuo pasikalbėti. Dabar dar 
rodomas naktinis pokalbis, bet ji nenorėtų jo žiūrėti, 
nes užmigs, o ji negali sau to leisti, kol vaikas nebus 
sumankytas į beformį šlapią gniužulą. Ji, motina, ketina 
likti budri. Motina dantimis sukanda seną koncertinę 
suknelę, kurios klostėse dar glūdi viltis kada nors pri- 
klausyti europinio lygio pianistei. Tada suknelė buvo 
nupirkta klaikiai taupant, plėšiant paskutinį kąsnį, sau 
ir pamišėliui tėvui nuo burnos. Dabar šitoji burna piktai 
įsikanda suknelę. Tada toji pasipūtusi rupūžiokė Erika 
būtų verčiau mirusi, nei koncertavusi su taftiniu sijonu 
ir balta palaidinuke kaip kitos. Tais laikais buvo lai- 
koma investicija tai, kad pianistė dar ir simpatingos iš- 
vaizdos. Viskas baigta ir veltui. Motina trypia suknelę 
šlepetėmis, kurios tokios pat švarios, kaip ir grindys 
apačioje, ir niekaip nepakenkia suknelei, juo labiau kad 
padai dar ir minkšti. Galutinis efektas toks, kad suknelė 
tik kiek susiglamžo. Todėl apsiginklavusi virtuvinėmis 
žirklėmis motina patraukia į nešlovės lauką, kad šiam 
pusaklės priemiesčio siuvėjos, kuri siūdama suknelę jau 
buvo bent dešimt metų mažiausiai nebevarčiusi madų 
žurnalų, kūriniui suteiktų paskutinį blizgesį. Bet ir nuo 
to suknelė nelabai pagerėja. Ji gal atskleidė kiek dau- 
giau figūros negu ligi šiol, jeigu Erika būtų išdrįsusi 
nešioti šį naujovišką juostinį modelį su oru tarp atskirų 
siaurų medžiagos kaspinų. Kartu su suknele motina kar- 
po savo svajones. Ir kaip ji, šitoji Erika, gali išpildyti 
motinos svajones, jeigu dorai neišpildo net savųjų sva- 
jonių? Erika net nedrįsta užbaigti savo svajonių svajoti, 
ji tik kvailai spokso į jas. Motina dabar ryžtingai nu- 
džyrina iškirptės apvadus ir grakščias pūstas rankoves, 
su kuriomis tada Erika iš paskutiniųjų kovojo. Paskui ji 
nukerpa susivijusius sijono likučius nuo viršutinės da- 
lies. Ji kankinasi. Pirma ji turėjo nertis iš kailio, kad 

apskritai įstengtų nupirkti suknelę. Sutaupė ją iš pinigų 
namų išlaidoms, o dabar kankinasi ją naikindama. Kai 
kurios atskiros juostos guli priešais ją, Jų vieta da- 
bar atliekų perdirbimo mašinoje, bet ji neturi tokios 
mašinos. Vaiko vis dar nėra. Netrukus įniršio būseną 
pakeis baimės stadija. Juk jai rūpi duktė. Kaip lengvai 
moteriai nutinka baisių dalykų naktiniam kely, kur jai 
ne vieta. Motina paskambina policijai, kuri nieko ne- 
žino ir negirdėjo jokių gandų. Policija pareiškia moti- 
nai, kad ji tikrai sužinosianti pirmoji, jei būtų kas nors 
atsitikę. Kadangi niekas negirdėjo nieko apie tai, kas 
amžium ir ūgiu tinka Erikai, nėra ko ir skelbti. Lavono 
taip pat nerasta. Ir vis dėlto motina dar paskambina į 
vieną, kitą ligoninę, kur irgi nieko nežinoma. Ligoninė- 
se jai paaiškinama, maloningoji ponia, beprasmiška ši- 
taip skambinėti. Ir vis dėlto gal kaip tik kruvini ryšu- 
liai su dukters gabalais dedami į toli viena nuo kitos 
esančias šiukšliadėžes. Taigi motina lieka viena, o jai 
prieš akis senelių prieglauda, kur ji paskui niekuomet 
nebegalės būti viena! Antra vertus, ten niekas nebemie 
gos su ja santuokinėje lovoje, kaip ji pripratusi. 

Ir vėl praėjo dešimt minučių, niekas nerakina durų, 
niekas maloniai nepaskambina telefonu ir nepasako; ma- 
lonėkit tuoj pat važiuoti į Vilhelminos ligoninę. Ir duk- 
tė nepasako: mamyte, po ketvirčio valandos pareisiu, aš 
netikėtai užtrukau. Šeimininkė tų namų, kur tariamai 
vyko kamerinės muzikos koncertas, nekelia ragelio, nors 
skambintum ir trisdešimt kartų. 

Motina puma sėlina iš miegamojo, kur jau viskas 
paklota miegui, į svetainę, kur vėl įjungtas televizorius 
dabar plėšia federacijos himną. Raudona balta raudona 
vėliava plaikstosi vėlyje. Tai ženklas, kad programa 
baigta. Tam jai nereikėjo ir jungti televizoriaus, nes ji, 
motina, moka federacijos himną atmintinai. Ji sukeičia 
dvi nipes vietomis. Perdeda iš vienos vietos į kitą didelę 
krištolinę vazą, nublizgintą baltu minkštu skuduru. Va- 
zoje dirbtiniai vaisiai. Duktė turi meninį skonį ir vadina 
tuos vaisius pasibaisėtinais. Motina nepaiso tokio griež- 
to nuosprendžio, tai dar jos butas ir jos duktė. Kai ji 
kada nors numirs, viskas pasikeis savaime. Miegamaja- 

me vėl kuo smulkiausiai apžiūrimi pakloti patalai. Ap- 
kloto kampas, sudarąs lygiakraštį trikampį, rūpestingai 
atverčiamas. Paklodės ištemptos kaip ant pakaušio suim- 
ti moters plaukai. Ant pagalvės saldumynas — į staniolį 
suvyniota šokoladinė pasaga, likusi nuo Naujųjų metų 
vakaro. Šitoji staigmena dabar nuimama, nes bausti rei- 
kia. Ant naktinės spintelės, šalia naktinės lemputės, kny- 
ga, kurią duktė kaip tik skaito. Joje žymeklis iš vaikys- 
tės, pieštas pačios. Šalia sklidina vandens stiklinė nu- 
malšinti naktų troškuliui, nes šitiek bausti negalima. 
Geraširdė motina kaip tik pripila kelintą kartą stiklinę 
šviežio vandentiekio vandens, kad vanduo būtų kuo 
šaltesnis ir šviežesnis, jame nesusidarytų burbuliukų, ro- 
dančių, kad jis sušilęs ir užsistovėjęs. Savojoje santuo- 
kinės lovos pusėje šiuos darbelius motina atlieka kiek 
aplaidžiau. Tačiau iš pagarbos savo protezus motina iš- 
siima ir valo kasdien tik labai anksti iš ryto. O paskui 
iškart vėl juos į burną! Jeigu Erika naktį dar ko nors 
užsimano, tas jos noras patenkinamas, jeigu tik galima 
tą padaryti išoriškai. Vidinius norus tegu laiko viduje, 
argi Erikai namuose ne šilta ir gera? Ilgokai pasvarsčiusi, 
šalia naktinės knygos motina dar padeda didelį žalią obuo- 
lį, kad pasirinkimas būtų tikrai didelis. Sukarpytąją suk- 
nelę motina nešiojasi čia vienur, čia kitur, panašiai 
kaip katė, kuri nemano, jog jos Mažyliams bus duota 
ramybė, ir tąso juos visur nuolatos. O paskui imoti- 
na padeda ją į trečią vietą, kur aiškiai matyti suknios 
likučius blizgant. Tegu duktė pastebi suniokotą suknelę 
iškart, juk pagaliau ji pati dėl to kalta. Tačiau ir ten ne 
itin krinta į akis. Pagaliau ponia Kohut išskleidžia sukne- 
lės liekanas ant dukters televizorinio krėslo, taip rūpes- 
tingai, tarsi Erika turėtų ja apsivilkti iškart eidama į 
kokį nois vakarą skambinti pianinu. Turi būti atidi, kad 
sutaptų suknelės kūnas ir siela. Motina nevienodai su- 
dėsto rankovių draiskanas. Ji pademonstruoja legalų nai- 
kinamąjį savo darbą lyg ant kokio padėklo. 

Motinai trumpam kyla įtarimas, kad ponas Klemeris 
iš seniai praėjusio namų muzikos vakaro bando įsispraus- 
ti tarp Motinos ir dukters. Šitas jaunas vyriškis tikrai 
malonus, tačiau jis nepakeis motinos, kurios turi tik vie- 

nintelį egzempliorių, originalą. Jeigu duktė ir Klemeris 
kaip tik turėjo susijungti, iai šitas bus buvę paskutinįkart. 
Netrukus summokėia bus visa suma už naująjį bu- 
tą. Motina kasdien kurpia naują planą ir vėl jį atmeta, 
kodėl duktė net ir tada, naujajame bute, privalės miegoti 
su ja vienoje lovoje. Jau dabar jai reikėtų kalti geležį 
Eriką, kol toji dar karšta. Ir šitokiu būdu dar neįkaitęs 
Klemeris. Motinos priežastys: gaisras, vagys, įsilaužimas, 
trūkę vandentiekio vamzdžiai, motinai gresiąs priepuolis 
(kraujo spaudimas!), bendro ir ypatingo pobūdžio nakti- 
nės baimės. Motina kiekvieną dieną vis rengia Eri- 
kos kambarį naujajame bute, ir vis rafinuočiau negu pra- 
ėjusį kartą. Patogus fotelis bus kraštutiniausias dalykas 
susitarimams. 

Motina atsigula ir iškart vėl keliasi. Ji jau su nakti- 
niais marškiniais ir Chalatu. Kaip tigrė, išstumdama dar 
daugiau niekučių iš įprastinės jų vietos ir pati ten įsitai- 
sydama, ji duodasi nuo vienos sienos prie kitos. Žiūri į 
visus laikrodžius, kiek tik jų yra, ir lygina juos. Už tai 
vaikas dar turės sumokėti. 

Pala, jau metas, ji tuoj pat parodys vaikui, nes aiškiai 
brakšteli durų spyna, pasisuka raktas, ir paskui atsiveria 
vartai į pilką ir baisingą motinos meilės šalį. Erika įeina. 
Kaip naktinė peteliškė, per daug išgėrusi, markstosi nuo 
šviesaus prieškambario. Visur įjungtos lempos, kaip šven- 
tinei iliuminacijai. Tačiau šv. vakarienės laikas jau ke- 
lios valandos neišnaudotas praėjo. 

Tyliai, bet paraudusi kaip burokas motina pašoka iš 
vietos, kur paskutinįkart buvo sustojusi, kažką apverčia 
kaip beprotė ir kone pargriauna dukterį ant grindų, im- 
tynių fazė kovos, kuri seks vėliau. Ji be žodžių muša savo 
vaiką, ir vaikas, po trumpo laiko, reikalingo sureaguoti. 
atsako tuo pačiu. Nuo Erikos batų tvoskia gyvulio kva- 
pu, kuris primena bent jau puvinį. Abidvi dėl kaimynų, 
kurie turi keltis rytoj anksti, eina imtynių be jokio gar- 
so. Nežinia, kaip jos baigsis. Paskutinę akimirką vaikas 
gal iš pagarbos leidžiasi motinos įveikiamas. Motina gal 
iš rūpesčio dešimčia vaiko darbinių plaktukėlių leidžia- 
si vaiko įveikiama. Iš tikrųjų tai duktė stipresnė, nes 
jaunėsnė; be to, motina jau išeikvojusi jėgas, besigaly- 

nėdama su savo vyru. Tačiau vaikas neišmoko galutinai 
išnaudoti savo stiprumą motinos atžvilgiu. Motina sma- 
giai skaldo antausiais išdrikusią vėlyvo savo kūno vai- 
siaus šukuoseną. Šilkinė skarelė su arklių galvomis pa- 
kyla aukštyn ir kaip pagal užsakymą vėl nusileidžia ant 
prieškambario šviestuvo, šviesa, kaip ir dera į sielą by- 
lojantiems spektakliams, sušvelnėja ir aptemsta Be to, 
dukters padėtis prastesnė, nes jos batai, nuslidinti mėšlo, 
puvėsių ir žolės, išsprūsta iš po jos ant prieškambario 
kilimo. Kyla didokas triukšmas. Motina, prisimindama 
kaimynus, sušnypščia Erikai: Ramiau! Atsimokėdama 
motinai, prisimindama kaimynus, Erika irgi prašo: Ra- 
miau! Abi drasko viena kitai veidą. Duktė suklykia kaip 
medžioklinis sakalas virš grobio ir dabar sako, kad jai 
tai kas, kaimynai gali rytoj kiek nori skųstis, košę turės 
kabinti motina. Motina paleidžia stūgsmą, kurį iškart vėl 
užgniaužia. Paskui vėl seka čia bebalsis, čia su balsu 
švogždimas ir inkštimas, dejavimas ir zyzimas. Motina 
pradeda apeliuoti į užuojautą, ir kadangi kovos baigtis 
kol kas neaiški, griebiasi neleistinų jos amžiuje priemo- 
nių, minėdama artimą mirtį. Ji pateikia šiuos argumen- 
tus pusbalsiu, iškukčiotoje netikrų išsisukinėjimų gran- 
dinėje, kodėl šiandien nepajėgianti laimėti. Eriką pri- 
trenkia motinos skundas, ji nenori, kad motina taip ga- 
luotųsi šitoje kovoje. Ji sako, motina pirma pradėjusi. 
Motina sako, Erika pirma pradėjusi. Tai sutrumpino mo- 
tinai gyvenimą mažiausiai mėnesiu. Ji, šitoji Erika, da- 
bar draskosi ir kanda tik su puse jėgos. Motina iškart tuo 
pasinaudoja ir išrauna Erikai iš galvos priekyje kuokštą 
plaukų, kuriais Erika didžiuojasi, nes jie susigarbanoję 
ir sudaro puikią bangą. Erika iškart suspiegia falcetu ir 
taip išgąsdina motiną, kad toji iškart liaunasi rovusi. 
Rytoj Erika turės užsiklijuoti pleistrą ant nupeštosios gal- 
vos odos. Arba paliks apsirišusi galvą skarele guasi una 
fantasia, kai ves pamokas. Abidvi damos sėdi viena prie- 
šais kitą, garsiai įkvėpdamos ir iškvėpdamos orą, ant 
suniurkyto kilimėlio prieškambaryje, po prislopinta 1em- 
pos šviesa. Nepasinaudojusi keliais atsikvėpimais duktė 
klausia, ar to reikėję. Dešinę savo ranką tarytum įsimy- 
lėjusi moteris, kuri ką tik gavo iš užsienio siaubingą ži- 

nią, ji mėšlungiškai prispaudė prie kaklo, kur pulsuoja 
ir virpa gysla. Motina, Niobė pensininkė, šalia prieškam- 
bario spintelės, ant kurios padėtas garnitūras, neaiškios 
tunkcijos ir nežinia kam pritaikomas dėklas, atsako, ne- 
rasdama žodžių. Ji atsako, kad to nebūtų reikėję, jeigu 
duktė būtų grįžusi namo laiku. Paskui abi tyli. Tačiau 
jų jausmai išgaląsti, besisukančio galąstuvo nušlifuoti 
kaip skustuvai taip, kad neįmanoma nusakyti jų plonu- 
mo. Kovojant motinai atsismaukė naktiniai marškiniai, 
tai įrodymas, kad motina nieko nepaisant vis dar pir- 
miausia moteris. Ir duktė droviai pataria jai užsikloti. 
Motina sumišusi paklauso. Erika atsistoja ir pasako, kad 
esanti ištroškusi. Motina skuba pildyti šio kuklaus pa- 
geidavimo. Ji bijo, kad Erika rytoj, jai ant pykčio, nu- 
sipirks naują suknelę. Iš šaldytuvo motina išima obuolių 
sulčių, geriamų ypatingomis progomis ir sekmadieniais, 
nes sunkius butelius iš supermarketo motina partempia 
tik retai. Dažniausiai ji perka aviečių koncentratą, ku- 
rio pakanka ilgam, o jėgų sunaudojama tiek pat. Kon- 
centratas su vandeniu geriamas daug savaičių. Motina 
sako, kad dabar ji greitai tikrai numirs, atsiradęs noras, 
o širdis jau silpna. Duktė pataria motinai šitaip neperdė- 
ti! Jai įkyrėjo nuolatinės aimanos apie mirtį. Motina ke- 
tifa pravirkti, kad laimėtų pergalę nokautu trečiajame 
raunde, ar blogiausiu atveju kova būtų nutraukta. Erika 
nebepaiso motinos ašarų, nes valanda tokia vėlyva. Eri- 
ka tenori tik išgerti sulčių, ir paskui nieko daugiau, Lik 
į lovą. Tegu motina irgi tą patį padarp. tačiau savo l0- 
vos pusėje. Ir tegu nebekalbina Erikos! Taip greitai Eri- 
ka nedovanos motinai, kad užpuolė šitaip nekaltai grįž- 
tančią namo kamerinę muzikantę Eriką. Erika nebenori 
net nusimaudyti po dušu. Ji sako, dabar ji nesimaudys, 
nes visame name bus girdėti, kaip kriokia vamzdžiai. 
Tokia ir atsigula šalia motinos. Viena, dvi apsaugos prie- 
monės šiandien jai neišdegė, bet Erika vis dėlto sugrįžo 
namo. Kadangi tos priemonės skirtos retai naudojamiems 
aparatams apsaugoti, tai Erika nieko net nepastebėjo. 
Ji atsigula ir iškart užminga, nors jai ir neatsakoma į 
„labanakt“. Motina dar ilgai guli ir paslapčiom svarsto, 
kaip duktė užmigo iškart ir be jokio atgailos ženklo. 

Juk duktė turėjo pastebėti, kad jos „labanakt“ motina ty- 
čiom neišgirdo. Normalią dieną abidvi maždaug dešimt 
minučių gulėtų nejudėdamos savo sultyse ir nuosavose 
skardinėse, paskui neišvengiamai susitaikytų tylomis ir 
itin ilgai išsikalbėjusios, patvirtinusios susitaikymą bu- 
činiu nakčiai. Tačiau šiandien Erika tiesiog paniro į mie- 
gą, ją nusinešė tolyn sapnai, kurių motina nežino, nes 
kitądien jai nebus nieko papasakota. Motina pati save 
paakina būti ypač atidžiai per kitas dienas ir savaites, 
netgi mėnesius. Dėl to ji prabudės dar ne vieną valandą, 
kol ims pilkuoti rytas. 


Meno žinovai ir t. t. paprastai tvirtina, kad šešis 
Brandenburgo koncertus Bachas sukūręs danguje ėmus 
šokti žvaigždėms. Kai šie žmonės kalba apie Bachą, vi- 
suomet į žaidimą įtraukiamas Dievas ir jo butas. Erika 
Kohut pakeitė prie pianino mokinę, kuriai iš nosies ėmė 
bėgti kraujas ir kuri turėjo atsigulti su raktų ryšuliu ant 
sprando. Ji guli ant sportinio čiužinio. Fleitos ir smuikai 
sudaro ansamblį ir Brandenburgo koncertams suteikia 
reto vertingumo, nors ir grojama visuomet kaitaliojantis, 
jeigu kalbėsime apie muzikantų grupes. Ir vis grojama 
sų skirtingais instrumentais, sykį net su dviem ilgom 
tleitom. 

Erikos palydovas Valteris Klemeris pradėjo naują, 
gerai sumanytą puolimą. Jis užėmė sporto salės kampą 
ir ten įsitaisė. Tai jo nuosava žiūrovų salė, ir jis klausosi 
kamerinio orkestro repeticijos. Dėdamasis, kad labai gi- 
linasi į atsineštą partitūrą, iš tikrųjų jis stebi Eriką. Pro 
jo akis nepraslysta joks judesys, kurį padaro prie pia- 
nino Erika, bet ne pačiam ko nors mokantis, o vyriška 
maniera trikdant pianistę. Nieko nesiimdamas, bet pro- 
vokuojamai jis spokso į mokytoją. Kaip vyras, jis trokš- 
ta būti vienintelis gyvas iššūkis, kurį sugeba suvokti tik 
tikriausia moteris ir menininkė. Erika jį paklausia, ar 
pats nenorėtų atlikti partijos pianinu? Jis atsako ne, ne- 
norėtų, bet tarp šių dviejų žodžių padaro reikšmingą 
pauzę, kurios turinys — kažkas žodžiais neišsakoma. Reikš- 
minga tyla jis sutinka Erikos teiginį, kad tik praktika 

daranti muzikantą. Klemeris pasisveikina su pažįstama 
mergaite, pabučiuodamas jai ranką, ir viską atlieka iš- 
dykėliškai, o su kita mergaite juokiasi iš kažkokių be- 
prasmiškų dalykų. 

Erika junta dvasios tuštumą, kuri sklinda nuo tokių 
mergaičių, kaipmat nusibostančių vyrams. Pernelyg jau 
greitai nusidėvi vien dailus veidas. 

Tragiškasis herojus Klemeris, kuris šiam vaidmeniui, 
po teisybei, per jaunas, tuo tarpu, po teisybei, Erika per 
sena būti nekalta auka, apie kurią rėžiamas sparnas, ko- 
rektiškai vedžioja pirštais po nebylios partitūros natas. 
Bet kas iš pirmo karto supranta, kad turi reikalo su mu- 
zikos auka, o ne su muzikos parazitu. Jis pats puikus pia- 
nistas, tik priešiškai susiklosčius aplinkybėms jam nelei- 
džiama koncertuoti. Trečiąją mergaitę Klemeris trumpai 
apsikabina, toji mergaitė dėvi dabar vėl madingus mini 
drabužius. Rodos, ji apskritai nieko negalvoja. Erika gal- 
voja: jeigu Klemeris trokšta taip žemai smukti, tegu jis 
ir smunka, prašom, bet aš juo neseksiu. Iš pavydo jos 
oda raukšlėjas kaip krepas. Jai skauda akys, nes viską 
juk gali stebėti tik pačiais kampučiais, juk jai nevalia 
atsisukti į Klemerį. Jam žūtbūt nevalia pastebėti jos dė- 
mesio. Dabar jis pokštauja su trečiąja mergaite; mergaitė 
kratosi nuo smogiančių lyg rimbas juoko papliūpų, rodo 
savo kojas iki tos vietos, kur praktiškai jos baigiasi, nes 
pereina į kūną. Mergaitę užlieja saulės spinduliai. Nuo 
nuolatinio irklavimo Klemerio skruostai sveikos spalvos, 
jo galva susiglaudžia su mergaitės, šviesūs plaukai su- 
švinta kartu su ilgais mergaitės plaukais. Sportuojant 
Klemeriui galvą saugo šalmas. Jis pasakoja mokinei 
anekdotą, ir jos akys sužaibuoja mėlynai tarsi užpaka- 
liniai automobilio žibintai. Jis visą laiką jaučia Erikos 
buvimą. Jo akys nesignalizuoja stabdymo. Taip, Kleme- 
riui, be abejo, pats naujo puolimo įkarštis. Vėjas, van- 
duo, uolos ir bangos kuo nuoširdžiausiai įkalbėjo nusi- 
vylėlį, kuris jau ketino pasiduoti, buvo nuo to tik per 
plauką, išrauti jaunesnę darželio gėlę Eriką, dar 
truputį išlaikyti jėgas, nes slaptam įsimylėjėliui duoda- 
ma požymių, kad tikrai jau svyruojama, o jos širdis 
minkštėjanti. Jeigu tik jam bent kartelį pavyktų ją įso- 

dinti į valtį, nebūtinai į sunkiai valdomą, prastai pagar- 
sėjusią baidarę! Tai gali būti ir stabili žvejų valtis. Ten, 
ežere, upėje, Klemeris atsidurtų tarp pirmovinės stichi- 
jos. Galėtų be jokios atodairos ją valdyti, nes vandeny 
jis kaip namuose. Jis galėtų diriguoti ir koordinuoti ke- 
rinčius Erikos judesius. Čia, prie klaviatūros, sekdama 
natas, ji vėl savo stichijoje, o jai diriguoja dirigentas, 
atsikėlėlis vengras, kuris kaip pamišęs šaukia ant mo- 
kinių su labai stipriu akcentu. 

Kadangi nustato, kad jį ir Eriką jungia simpatija, 
Klemeris ne pasiduoda, o vėl tvirtai įkimba, vikriai 
zonduoja priekinėmis kojomis, skubiai dėliodamas užpa- 
kalines. Ji būtų kone pasprukusi, ar jis pats paleidęs, 
abejodamas sėkme. Būtų buvusi didžiulė klaida. Dabar 
iizine prasme ji rodosi jam labiau subrendusi, prieina- 
mesnė negu prieš Metus, kai va taip baksi klavišus ir 
nedrąsiai žvairuoja į mokinį, kuris neišeina, tačiau ne- 
prieina prie jos ir nepasako, koks laužas dega jo viduje. 
O dėl muzikinės grojamo kūrinio analizės, tai jis vėlgi, 
rodos, nelabai ką girdįs. Bet jis čia. Ar dėl jos? Muzi- 
kantų būry ir daugiau dailių jaunų mergaičių visokio 
formato, visokios spalvos, dydžio. Erika nerodo, kad 
apskritai pastebi Klemerį, ir todėl darosi įtartina. Ji be- 
veik nežiūri į jį ir šitaip kartu atskleiJžia Klemeriui, kad 
iš pat pradžių tik jį vienintelį ir pastebėjo. Be Klemerio, 
šitai muzikos tramdytojai Erikai egzistuoja dar ir mu- 
zika. Būdamas žinovas, Klemeris netiki tuo, ką tariasi 
sirakinti aptvarą kalnų pievoje, kur parašyta: „Už įėjimą 
baudžiama“. Erika barsto muzikos karoliukus iš balto 
palaidinukės rankogalio, visa pilna nervingos skubos. 
Gal tą skubą atnešė dabar atėjęs pavasaris, seniai 
visur pasiskelbęs pagausėjusiais paukščiais ir neatsargiais 
automobilių vairuotojais, kurie žiemą buvo pastatę tran- 
sporto priemones sveikatos ir apskritai technikos sume- 
timais ir dabar vėl pasirodė, susidėję su pirmomis 
snieguolėmis ir atpratę važinėti, ėmė daryti siaubingas 
avarijas. Erika mechaniškai skambina nesudėtingą pia- 
nino partiją. Mintimis ji nuklydusi toli, į mokomąją ke- 

lionę su mokiniu Klemeriu. Tiktai ji, jis, nedidelis vieš- 
bučio kambarėlis ir meilė. 

Paskui visos mintys sukraunamos į sunkvežimį ir vėl 
iškraunamos mažame bute dviem. Prieš pat sutemstant, 
mintys vėl turi būti pintinėlėje, kurią motina meilingai 
ismušė minkštais ir naujais apmušalais, ir jaunystė pri- 
siglaudžia prie senatvės. 

Ponas Nemetas vėl beldžia lazdele. Smuikai jam 
skambėjo ne itin švelniai. Dar sykį nuo b prašom. Da- 
bar ateina atsigavusi mokinė, kuriai iš nosies bėgo krau- 
jas, ir pareikalauja tiek savo vietos prie pianino, tiek 
savo teisės skambinti solo, kurią sunkiai išplėšė nuga- 
lėdama konkurentus. Ji mylimiausia ponios prof. Kohut 
mokinė, nes ir ji turi motiną, kuri užsikrovė savigarbą 
vietoj vaiko, 

Mergaitė sėdasi į Erikos vietą. Valteris Klemeris pa- 
drąsindamas pamerkia tai mergaitei, žiūrėdamas, kaip 
sureaguos Erika. Dar nė nepaėmus ponui Nemetui laz- 
delės, Erika išlekia iš salės. Klemeris, labai prie jos pri- 
skretęs ir mieste garsus trumpų distancijų bėgikas tokia- 
me mene, kaip meilė, irgi pašoka, ketindamas bėgti karš- 
tais pėdsakais. Tačiau dirigentas vien žvilgsniu prikala 
žiūrovą Klemerį prie jo kėdės. Mokiniui reikia apsi- 
spręsti, ar jis nori vidun, ar laukan, bet tada jis privalo 
pasilikti ten, kur bus apsisprendęs. 

Strykai, dešine ranka užmesti ant stygų, galingai su- 
džeržgia. Pianinas išdidžiai nurisnoja maniežu, pakraipo 
strėnas, gracingai pašoka, atlieka kruopščiai apgalvotą 
pratimą iš Aukštosios mokyklos, kurio visiškai nėra na- 
tose, o kuris buvo sumintytas per ilgas naktis, ir nuplieks- 
tas rožinės šviesos gracingai nulinguoja pusračiu. Dabar 
ponas Klemeris turi luktelėti, kol dirigentas kitąkart nu- 
trauks grojimą. Šįkart maestro trūks plyš ketina pagroti 
visą kūrinį, jeigu tik niekas neiškris iš ratų. O šito nėra 
ko baimintis, nes groja suaugusieji. Vaikų orkestras ir 
dainininkai, margas mišinys iš visų egzistuojančių daina- 
vimo mokyklų, repetavo jau ketvirtą valandą. Fleitų kla- 
sės vadovo kompozicija, su solistais dainininkais iIr 
solistėmis dainininkėmis iš surinktų dainavimo mokyklų 
mokinių iš visų šakinių muzikos mokyklų, centrinės kon- 

servatorijos dukterinių firmų. Drąsus kūrinys, kur kaita- 
liojami tiesioginiai ir netiesioginiai taktai ir dėl kurio 
ne vienas mažylis prisiusena į lovą. 

Čia ir dabar tarpsta būsimieji profesionalūs muzikan- 
tai. Prieaugis Žemutinės Austrijos muzikantų orkestrui, 
provincijų operos teatrams, Austrijos radijo ir televizi- 
jos simfoniniam orkestrui. Net filharmonijoms, jeigu ten 
jau groja vyriškos lyties mokinio giminaitis. 

Klemeris sėdi ir mąsto apie Bachą. Bet kaip perekšlė, 
kuriai šituo laiku nelabai rūpi jos kiaušinis. Ar Erika 
greitai sugrįš? Ar ji tik nusiplaus rankas? Jis čia nela- 
bai pažįsta patalpas. Tačiau negali atsisakyti ir su. dailio- 
mis kolegėmis sveikindamasis pamerkti akį. Nenori pa- 
kenkti savo, kaip moterų širdžių ėdiko, šlovei. Šiandien 
reikėjo perkelti repeticiją į šitas patalpas. Visų didžiųjų 
konservatorijos klasių prireikė skubiai generalinei ope- 
ros klasės repeticijai, labai atsakingam uždaviniui (Mo- 
cCarto „Figaro vedybos"). Sporto salę Bacho koncertų re- 
peticijai išnuomojo su konservatorija labai draugaujan- 
ti pradžios mokykla. Sportiniai įrankiai pasitraukė prie 
sienų, kūno kultūra vienai dienai užleido vietą aukštai 
kultūrai. Šioje pradinėje mokykloje, kuri stovi buvusiam 
Šuberto veiklos rajone, viršutiniuose aukštuose įsikūru- 
si rajono muzikos mokykla, tačiau vėlgi jos patalpos 
repeticijai per mažos. 

"Šios šakinės įstaigos muzikos mokiniams šiandien leis- 
ta pasiklausyti, kaip repetuoja garsusis konservatorijos 
orkestras. Nelabai kas tuo pasinaudoja. Tai jiems turėtų 
padėti renkantis profesiją. Jie mato, kad rankos sugeba 
ne tik šiurkščiai griebti, bet ir švelniai džyrinti stryku. 
Numatytosios profesijos stalius ar universiteto profeso- 
rius nutolsta toli toli. Mokiniai pagarbiai sėdi ant kėdžių 
ir čiužinių, išpūtę ausis. Nė vieno iš jų tėvai nenorėtų, 
kad vaikas mokytųsi stalium. 

Tačiau vaikas irgi neturi prieiti prie išvados, kad mu- 
zikantams į burną skrenda kepti karveliai. Muzikavimui 
vaikas privalo paaukoti savo laisvalaikį. 

Valterį Klemerį prislegia mokyklos aplinka, nuo ku- 
rios jau seniai atpratęs, jis vėl pasijunta vaikas, palygin- 
ti su Erika. Jų mokinio-mokytojos santykis sutvirtėja, 

mylimojo-mMylimosios santykis nutolsta labiau nei kada 
nors. Klemeris net nedrįsta paleisti į darbą alkūnių, kad 
greičiau prasibrautų prie durų. Erika nubėgo pirma ir 
uždarė duris, jo net nepalaukusi. Ansamblis smuikuoja, 
altuoja, brązgina ir daužo klavišus. Dalyviai ypač sten- 
giasi, nes apskritai visuomet labiau stengiamasi prieš ne- 
išmanėlius — jie dar vertina pagarbą ir susikaupimą 
veiduose. Taigi orkestras žiūri į savo veiklą rimčiau ne- 
gu įpratęs. Skambesio sienos apsupa Klemerį, jau vien 
dėl muzikinės karjeros priežasčių jis nebeišdrįsta jų pra- 
mušti. Antraip ponas Nemetas galėtų atsisakyti jo, kaip 
solisto, paslaugų kitam dideliam baigiamajam koncertui, 
kuriam Klemeris paskirtas. Mocarto koncertui. 


Kol Valteris Klemeris sporto salėje stumia laiką ma- 
tuodamas moteris ir jas lygindamas, o tai nelabai sunku 
specialistui, jo pianino mokytoja neryžtingai siaučia po 
drabužinę. Drabužinė šiandien pilna instrumentų dėžių, 
futliarų, paltų, kepurių, šalikų ir pirštinių. Pūtikai šildo 
galvas, pianistai ir smMuikininkai rankas, žiurint, kokia 
kūno dalis verčia skambėti instrumentą. Pridėta daugybė 
porų batų, nes į sporto salę leidžiama įeiti tik su sporti- 
niais bateliais. Kai kurie pamiršo atsinešti batelius ir 
dabar sėdi vien su kojinėmis ar puskojinėmis ir šąla. 

Iš toli pianistės Erikos ausis pasiekia duslus Bacho 
krioklio griaudėjimas. Ji stovi čia ant žemės, paruoštos 
ugdyti vidutiniškiems sporto pasiekimams, ir dorai ne- 
bežino, ką ji čia veikia ir kodėl pirma kaip kulka išlėkė 
iš repeticijos kambario. Ar tai Klemeris ją išvarė? Nepa- 
kenčiama, kaip jis sumetė šitas jaunas mergaites ant de- 
likatesų skyriaus stalo rinkdamasis. Paklaustas jis imtų 
issisukinėti, kad, kaip žinovas, sugeba vertinti moters 
grožį bet kokiam amžiuj ir bet kokios kategorijos. Tai 
įžeidimas mokytojai, kuri, vaduodamasi nuo savo jaus- 
mo, atbėgo čia. 

Muzika dažnai paguosdavo Eriką, ištiktą bėdos, ta- 
čiau šiandien ji tampyte tampo jautrius nervų galus, 
kuriuos jai atidengė vyras Klemeris. Ji čia pateko į pri- 
dulkėjusią nešildomą užcigą. Ji vėl nori grįžti pas kitus, 
tačiau raumeningo padavėjo povyza užtveria duris ir 

pataria maloningajai poniai pagaliau išsirinkti, antraip 
virtuvė baigs darbą. Kukulienė ar kepenų knedlių sriuba? 

Jausmai visada juokingi, ypač tada, kai jie patenka 
į nagus neturinčiam jokių teisių. Erika matuoja žingsniais 
pridvisusią patalpą, reta kielė slaptesnių norų zoologijos 
sode. Ji prisiverčia judėti kiek įmanydama lėčiau, tikėda- 
masi, kad kas nors ateis ir ją sulaikys. Arba puoselėdama 
viltį, kad jai bus sutrukdyta įpusėjus piktadarybę, kurią 
planuoja, ir ji bus priversta patirti siaubingas pasekmes: 
ji bus priversta aklinoj tamsoj kuo greičiau perbėgti tu- 
neliu, prismaigstytu smailių baisių įrenginių. Kitame tu- 
nelio gale jokio atšvaito. O kur įtaisytas nišų šviesos 
jungtukas, nišų, kuriose ištikus bėdai pasislepia tunelio 
personalas? 

Ji žino tik tiek: kitame gale slidžia šviesa spindi arena, 
kur jos laukia dar daugiau dresūros pratimų ir reikės 
įrodyti, ką sugeba dar daugiau. Akmeninių, kaip amfi- 
teatre kylančių suolų eilės, nuo kurių žemyn ant jos 
lyja žemės riešutų lukštais, kukurūzų lazdelių pakeliais, 
limonado buteliais su sulaužytais šiaudeliais, tualetinio 
popieriaus rulonais. Šitokia taigi būtų tikroji publika. 
Iš sporto salės ponas Nemetas neaiškiai atžviegia, kad 
reikia groti garsiau. Forte! Daugiau garso! 

Praustuvė porcelianinė, visa suskilinėjusi. Virš jos 
kabo veidrodis. Po veidrodžiu — stiklinė lentynėlė ant 
metalinių rėmų. Ant lentynėlės stovi stiklinė. Stiklinė 
padėta ne rūpestingai apgalvojus, o nekreipiant jokio 
dėmesio į negyvą daiktą. Stiklinė stovi, kur pastatyta. 
Ant jos dugno dar kabo ir ilsisi vandens lašas, kol išga- 
ruos. Žinoma, anksčiau iš stiklinės atsigėrė mokinys. Eri- 
ka rausiasi po paltų ir švarkų kišenes, ieškodama nosi- 
nės, kurią netrukus randa. Gripo ir slogos laikų produk- 
tas. Erika paima stiklinę nosine ir suvynioja ją. Nosinė 
visiškai uždengia stiklinę su daugybe nevikrių vaikiškų 
pirštų atspaudų. Šitaip apsuktą stiklinę Erika padeda ant 
grindų ir stipriai primina ją bato kulnu. Duslus trakšte- 
lėjimas. Paskui jau sudužusi stiklinė sutrypiama dar ke- 
liskart, kol virsta nors ir sudužusia, šukėta,. bet ne 
beforme koše. Šukės neturi būti pernelyg smulkios! Jos 
dar turi kaip reikiant durti. Nosinę su visu jos aštria- 

briauniu turiniu Erika pakelia nuo žemės ir atsargiai su- 
beria šukes į vieno palto kišenę. Dūžtant pigiai, plona- 
sienei stiklinei liko ypač klastingos ir aštrios šukės. 
Džeržgiančią stiklinės skausmo aimaną nuslopino nosinė. 

Erika aiškiai atpažino palta, tiek iš ryškios madingos 
spalvos, tiek iš vėl aktualaus mini ilgio. Šitoji mergaitė 
prasidedant repeticijai bandė įkyriai gretintis prie Val- 
terio Klemerio, kuris gerokai, kaip koks bokštas, ją pra- 
nokęs. Erika norėtų pasižiūrėti, kuo šitoji mergaitė 
didžiuosis, kai jos ranka bus supjaustyta. Jos veidą iš- 
vieps bjauri grimasa, kur niekas nebeatpažins buvusios 
jaunystės ir grožio. Erikos dvasia nugalės kūno priva- 
lumus, 

Mini sijonų fazę numeris vienas Erika turėjo praleis- 
ti motinos pageidavimu. Įsakymą nešioti ilgus sijonus 
motina suvyniojo į teiginį, kad šita trumpų drabužių ma- 
da Erikai netinkanti. Visos kitos mergaitės tada nusikirpo 
savo sijonus, sukneles, paltus ir pasilenkė iš naujo. Ar 
išsyk nusipirko gatavus drabužius trumpus. Laiko ratas 
atriedėjo, prikaišiotas nuogų mergaičių kojų žvakių, ta- 
čiau motinos įsakymu Erika jį „peršoko“, ji pralenkė 
laiką. Visiems, kurie norėjo ar nenorėjo apie tai girdėti, 
ji turėjo aiškinti: ši mada man asmeniškai netinka ir man 
asmeniškai nepatinka. Ir tada ji nuskriejo per erdvę ir 
laiką į aukštį. Katapultuota motinos. Žvelgdama iš aukš- 
tai žemyn. pagal griežtus, ištisas naktis mąstytus kri- 
terijus ji mėgo pasmerkti šlaunis, apnuogintas taip, kad 
daugiau nebeįmanoma, ir dar aukščiau! Atskirai rašyda- 
vo pažymius kojoms visų mezginiuotų pėdkelnių pako- 
pose ar plikoms vasarą — O tai buvo dar blogiau. 
Paskui Erika sakydavo pažįstamiems, jeigu būčiau ta ir 
ta, niekuomet šito nedrįsčiau! Erika vaizdingai nupasa- 
kodavo, kodėl tik viena kita figūra gali sau tai leisti. 
Paskui ji nukeliaudavo anapus laiko ir jo madų, į netu- 
rintį amžiaus ilgį iki kelių, kaip skamba specialus ter- 
minas. Ir juk šitą ilgį greičiau negu kitą pasigrobė 
negailestingas laiko rato peilių vainikas. Ji mano, kad 
ieikia ne vergiškai laikytis mados, o kad mada turi ver- 
giškai laikytis to, kas tinka žmogui asmeniškai, o kas ne, 

Šitoji fleitistė, išsidažiusi kaip lėlė, įkaitino Valterį 
Klemerį savo aukštai rodomomis šlaunimis. Erika žino, 
kad mergaitei daugelis pavydi kaip madingai mokinei. 
Dėdama jai į palto kišenę tyčia sudaužytą stiklinę Erika 
Kohut galvoja, kad jokia mada nenorėtų vėl pergyventi 
savo jaunystės. Ji džiaugiasi, kad yra jau tokia sena, 
jaunystę laiku galėjo pakeisti patirtimi, 

Visą laiką niekas taip ir neįėjo į drabužinę, nors 
rizika buvo didelė. Salėje visus pagavusi muzika. Links- 
mybė, arba tai, kaip ji atrodė Bachui, užpildo visus kami- 
pus ir kertes ir kyla kopėčiomis aukštyn. Finalas nebe 
už kalnų. Per patį nepavargstančio srovenimo vidurį 
Erika kukliai atidaro duris ir sugrįžta į salę. Ji trinasi 
rankas, lyg ką tik būtų jas nusimazgojusi, ir be žodžių 
įsispraudžia į kamputį. Ji, mokytoja, savaime supran- 
tama, gali atidaryti duris, nors upelis dar čiurlena. Išvy- 
dus šitą grįžimą, pono Klemerio akys, jau ir taip bliz- 
gančios iš prigimties, dar labiau sublizgo. Erika dedasi 
jo nepastebinti. Jis pabando pasveikinti savo mokytoja 
kaip vaikas Velykų zuikį. Ieškoti dažytų kiaušinių iš tik- 
rųjų didesnis malonumas, nei iš tikrųjų juos rasti, ir ši- 
taip Valteriui Klemeriui reikalai klostosi su šita moterimi. 
Medžioti vyrui didesnis malonumas, nei neišvengiamas 
susijungimas. Svarbu tik kada. Klemeris dar baidosi to 
prakeikto amžiaus skirtumo. Tačiau tai, kad jis yra vyras, 
lengvai sulygina tuos dešimtį metų, kuriais Erika jį pra- 
lenkusi. Be to, moters vertė augant metų skaičiui ir inte- 
ligentiškumui smarkiai sumažėja. Technikas Klemerio vi- 
duje visa tai paskaičiuoja, ir pagal jo kalkuliacijos sumą 
po brūkšniu išeina, kad Erikai kaip tik likusi akimirka 
laiko, kol nukeliaus į duobę. Valterio Klemerio drąsa di- 
dėja, kai pastebi Erikos veide ir ant kūno raukšlės. Jo 
drąsa mažėja, kai ji ima jam šį tą aiškinti prie pianino. 
Tačiau į galutinį rezultaią galiausiai įeina tik raukšlės, 
rievės, žili plaukai, ašarų maišeliai, pašiurkštėjusi, iško- 
rėjusi oda, dantų protezai, akiniai, pakitusi figūra. 

Laimė, Erika neišėjo namo anksti, kaip paprastai. Ji 
maloniai prisistato prancūzų kalba. Iš anksto ji niekada 
neįspėja pasisveikindama, net nemosteli. Staiga jos ne- 
bėra, nuskambėjusi, išnykusi. Tokiomis dienomis, kai 

ji tyčia nuo jo pabėga, Klemeris ilgai klausosi plokštelės 
„Žiemos kelionė“ ir tyliai pritaria jai niūniuodamas. Kitą 
dieną jis raportuoja savo mokytojai, kad tik liūdniau- 
sių Šuberto dainų ciklas apmaldė jo nuotaiką, kuri vėl 
mane pagavo vakar vien tik dėl jūsų, Erika. Kažkas vir- 
pėjo mano sieloje kaip ir Šubertui, kuriam anuomet, kai 
rašė ,„„Vienatvę“, matyt, atsitiktinai irgi viduje viskas 
virpėjo kaip man vakar. Taip sakant, mudu, aš toks men- 
kas, ir Šubertas, kentėjome tuo pačiu ritmu. Aš jums juk 
mažas ir menkas, palyginti su Šubertu. Tačiau tokį va- 
karą kaip vakar aš, lyginamas su Šubertu, išlošiu. Šiaip, 
deja, aš nelabai trokštu jūsų matyti, sąžiningai prisipa- 
žistu, Erika. 

Erika liepia, kad Klemeris šitaip į ją nežiūrėtų. Tačiau 
ir toliau Klemeris neslepia savo norų. Jie tarytum suvynio- 
ti kartu kokone kaip vabzdžiai dvynukai. Jų švelnūs ir 
ploni kaip voratinkliai apdangalai iš pasipūtimo, pasi- 
pūtimo, pasipūtimo ir pasipūtimo be jokio svorio, susi- 
raukšlėję gobia jų fizinių troškimų ir svajų ske- 
letus. Tik šitie norai galų gale daro juos vieną kitam 
realius. Tik per norą įsismelkti į kitą ir būti kito per- 
smelktam jie yra ponas Klemeris ir ponia Kohut. Du mė- 
sos gabalai gerai šaldomoje priemiesčio mėsinės vitrino- 
je, atsukti publikai rožiniu pjūviu; ir šeimininkė, ilgai 
svarsčiusi, paprašo puskilio va to, o paskui dar puskilio 
ano gabalo. Abudu mėsos gabalai suvyniojami į riebalų 
nepraleidžiantį pergamentinį popierių. Pirkėja susigrūda 
mėsą į nešvarų, niekad nevalyta sintetika išmuštą pirki- 
nių krepšį. Ir abudu mėsos luitai, filė ir šnicelis, tamsiai 
raudona ir šviesiai rožinis, labai susiglaudžia vienas su 
kitu. 

Tai mane jūs laikote riba, prie kurios vis dėlto su- 
gniūžta jūsų valia, nes manęs jūs niekada neperžengsit, 
ponas Klemeri! O užkalbintasis gyvai priešinasi, savo 
ruožtu nustatinėdamas ribas ir mastus. 

Tuo tarpu drabužinėje įsiviešpatavo trypiančių kojų 
ir griebiančių rankų chaosas. Girdėti aimanos, kad ne- 
randa to ir to, ką padėjo ten ir ten. Kiti spygčioja, kad 
tas ar tas jiems skolingas. Užminta koja jauno vyriškio, 
kuris jos nepirko, braškėdama sulūžta smuiko dėžė, ant- 

Ialp tas vyriškis butų elgęsis atsargiau, kaip ir liepė tė- 
vai. Diskantais dvi amerikietės suokia apie bendrą mu- 
zikinį įspūdį, kuriam kažkas kenkė, bet kas, jos nežino, 
gal akustika. Tačiau kažkas joms kliuvo. 

Paskui riksmas perskrodžia orą, ir visiškai supjausty- 
ta, kruvina ranka ištraukiama iš palto kišenės. Kraujas 
laša ant naujo palto! Į jį graužiasi sodrios dėmės. Mer- 
gaitė, kuriai priklauso toji ranka, šaukia iš baimės ir 
verkia iš skausmo, kurį pajuto dabar, tik po išgąsčio aki- 
mirkos, per kurią pirmiausia pajuto tik pjūvio skausmą, 
o paskui apskritai nieko nebejautė. Iš supjaustyto flei- 
tistės darbo įrankio, kurį reikės susiūti, iš šitos rankos, 
su kuria paspaudžiami ir paleidžiami klavišai, kai kur 
kyšo šukės ir nuolaužos. Sutrikusi paauglė spokso į savo 
krauju srūvančią ranką, ir puikiai suderintas blakstienų 
tušas ir vokų šešėliai jau pasilieja jai per skruostus. Pub- 
lika sustingsta, o paskui padvigubėjusia jėga, kaip van- 
dens krioklys, iš visų pusių siūbteli į drabužinės vidurį. 
Kaip geležies drožlės, įjungus magnetinį lauką. Žiūro- 
vams jokios naudos, kad šitaip aplimpa auką. Šitaip jie 
nepasidaro nusikaltėliais, neužmezga su auka jokio pa- 
slaptingo ryšio. Jie gėdingai nuvejami šalin, ir ponas 
Nemetas autoritetingai perima lazdelę, kuria ima belsti 
gydytojo. Trys pirmūnai nulekia skambinti telefonu. Ki- 
ti lieka žiūrovais, kurie nenutuokia, kad šią nelaimę pa- 
galiau sukėlė godulys, pasireiškęs viena iš nemaloniau- 
sių formų. Jie niekaip negali suvokti, kas pajėgus iškrės- 
ti tokią šunybę. Jie niekuomet nepadarytų tokio nusi- 
kaltimo. 

Gelbėtojų būrys susispaudžia į kietą nesuvirškintų 
plaukų, kaulų ir sausgyslių kamuolį, kuris netrukus iš- 
spjaus pats save. Nė vienas nepasitraukia, visi trokšta 
kuo tiksliau viską pamatyti savo akimis. 

Mergaitei pasidaro bloga, ir ji turi prisėsti. Gal dabar 
pagaliau galas įkyrėjusiam pūtimui fleita. 

Erika apsimeta, kad jai blogsta širdis ir nuotaika nuo 
tokio artimo kraujo tvaiko. 

Atsitinka tai, ką paprastai daro žmonės, jeigu kas 
nors sužeidžiamas. Keli dabar skambina tik dėl to, kad 
ir kiti skambina. Daugelis paleistom gerklėm prašo ra- 

mybės, bet nurimsta tik keli. Kiti stumdosi, kad geriau 
matytų. Visai nekaltai kaltina vieni kitus. Elgiasi prie- 
šingai, nei reikalauja tvarka. Jie, pasirodo, nė nenuvokia 
pakartotinų prašymų duoti daugiau vietos, nutilti ir elg- 
tis santūriai, nutikus tokiai baisiai nelaimei. Du trys mo- 
kiniai jau sudaro opoziciją primityviausioms padorumo 
taisyklėms. Iš įvairių kampų, kur kukliai nulindo geriau 
išauklėtieji ir abejingieji, domimasi kaltuoju. Vienas net 
įtaria, kad mergaitė pati save sužeidė, norėdama sukelti 
susidomėjimą savo asmeniu. Kitas energingai jam pasi- 
priešina ir paleidžia gandą, kad tai padaręs pavyduolis 
draugas. Trečia sako, kad iš principo palaikąs pavydo 
versiją, tik tai buvusi pavydi mergaitė. * 

Neteisingai apkaltintasis pašėlsta. Neteisingai apkal- 
tintoji ima striūbauti. Mokinių būrys kratosi priemonių, 
kurias jiems perša sveikas protas. Kažkas ryžtingai at- 
meta priekaištą, kaip yra matęs per televizorių darant 
politikus. Ponas Nemetas prašo tylos, kurią netrukus su- 
trikdo greitosios pagalbos automobilio sirenos. 

Erika Kohut į viską sočiai atsižiūri ir tada išeina. 
Valteris Klemeris stebi Eriką Kohut kaip ką tik gimusį 
žvėrį, kuris išvydo maistą, ir kone lipdamas jai ant kul- 
nų nuseka iš paskos. 


Vestibiulio laiptai, išduobti piktų vaikiškų žingsnių, 
spyruokliuoja po lengvais Erikos puspadžiais. Jie išnyks- 
ta po ja. Erika neria į aukštį. Tuo tarpu sporto salėje 
susidarė besitariančiųjų grupelės, kurios imasi priemo- 
nių. Ir rekomenduoja, kokių žingsnių griebtis. Jie stebi 
nusikaltimo vietą ir apsupa ją, ketindami triukšmingai 
iššukuoti. Šitas žmonių kamuolys ne taip greitai išsi- 
skirstys. Tik gerokai vėliau nuo jo ims atitrūkti gabalas 
po gabalo, nes jauniesiems muzikantams reikia eiti į 
namus. Dabar jie dar glaudžiai susibūrę apie nelaimę, 
kuri, laimė, aplenkė juos pačius. Bet kai kas galvoja, kad 
dabar jo eilė. Erika lekia laiptais aukštyn. Kiekvienas, 
kas mato ją šitaip bėgančią, galvoja, jog jai pasidarė 
bloga. Universali muzikinė jos asmenybė nepažįsta su- 
zeidimų. Tuo tarpu ją tepagavo tik seniai įprastas no- 

ras nusišlapinti pačiu netinkamiausiu momentu. Iš jos 
tarpkojo jau beveik teka, todėl ji ir bėga aukštyn. Ji 
ieško tualeto pačiame viršutiniame aukšte, nes ten nie- 
kas neužtiks mokytojos, atliekančios banalų kūno poreikį. 

Ant nuomonės ji atplėšia vienerias duris, čia ji vi- 
siškai nesiorientuoja. Tačiau apie tualetų duris ji nusi- 
mano, nes dažnai priversta ieškoti jų pačiose neįmano- 
miausiose vietose. Nežinomuose pastatuose ar įstaigose. 
Ypatingu nušiurimu šios durys parodo, kad yra vieno iš 
šios mokyklos tualetų durys. Prie to prisideda ir sklindąs 
vaikiško šlapimo dvokas. 

Mokytojų tualetai atrakinami tik su specialiais rak- 
tais ir aprūpinti parinktais papildomais higienos prietai- 
sais su specialia įranga, naujausia iš naujų. Erika turi 
visiškai nemuzikinį pojūtį, kad netrukus sprogs. Nebe- 
nori nieko daugiau, tik paleisti iš savęs ilgą karštą čiurkš- 
lę. Šitoks noras ją dažnai pagauna netinkamiausiu momentu 
per koncertą, kai pianistas skambina pianissimo ir šitaip 
dar viską uždelsia. 

Erika negirdimai keiksnoja daugelį nedorų pianistų, 
kurie mano ir tą savo nuomonę dar reiškia viešai, jog 
uždelsti galima tik grojant labai tyliai. Tuo tarpu asme- 
ninė Bethoveno patirtis nedviprasmiškai pasisako prieš. 
Apie tai šnekučiuojasi ir Erikos protas su jos supratimu 
apie meną, kurie abudu palaiko Bethoveną. Erika slapčiom 
apgailestauja, kad negalėjo iki galo pasigardžiuoti savo 
nusikaltimu prieš nieko nenutuokiančią mokinę. 

Ji atsiduria tualeto prieškambaryje ir gali tik stebėtis 
turtinga mokyklos architekto ar interjerininko vaizduote. 
Dešinėje praviros durelės veda į berniukų pisuarą. Kva- 
pas kaip iš Mirusiųjų maru kapo duobės. Palei grin- 
dis prie aliejiniais dažais nudažytos sienos įtaisytas Vi- 
siems lengvai prieinamas emaliuotas latakas. Jame keletas 
dailių nutekamųjų vamzdžių, kai kurie užkimšti. Tai čia ma- 
žieji vyrukai leidžia savo geltonas čiurkšles sustoję šali- 
mais ar Margina jomis sieną. Pasižiūrėjus į sieną, tai matyti. 

Latake prikibę ir daiktų, kuriems čia ne vieta, popie- 
riaus skiaučių, bananų ir apelsinų žievių, net sąsiuvinis. 
Erika atplėšia lanką ir po savim, šiek tiek iš šalies, pastebi 
menišką frizą. Žiūrint iš Erikos perspektyvos kaip iš paukš- 


149 


čio skrydžio, pastato gražmenos vaizduoja kažką pana- 
šaus į sėdintį nuogą vyriškį ir sėdinčią nuogą moterį. 
Moteris apglėbusi ranka apsirengusią mergytę, kuri kaip 
tik siuvinėja. Vyriškis aiškiai palankiu žvilgsniu žiūri 
aukštyn į savo apsirengusį sūnų, kuris stropiai laiko ran- 
koje praskėstą skriestuvą, tarytum spręsdamas moksli- 
nius uždavinius. Erika supranta, kad frizas simbolizuoja 
akmeninį socialdemokratų auklėjimo politiką šlovinantį 
paminklą, ir pernelyg neišsisveria pro langą, kad neiš- 
tiktų nelaimė. Verčiau uždaro langą, nors atidarydama 
tarytum dar labiau paumino dvoką. Erika negali gaišti 
apžiūrinėdama meno kūrinius, jai reikia toliau. 

Mokinukės paprastai nusilengvina už statinio, pana- 
šaus į scenos užkulisius. Užkulisiai nelabai įtikinamai 
vaizduoja kabinų eilę. Kaip baseine. Daugybė įvairiau- 
sio dydžio ir formos skylių prigręžiota pertvarose, Erika 
tik stebisi, kuo. Sienos maždaug sulig mokytojos Erikos 
pečiais negailestingai nupjautos. Viršuje kyšo jos galva. 
Pradinės mokyklos mokinukė kaip tik dar gali su vargu 
pasislėpti už šitos širmos, suaugusi mokytoja ne. Bendra- 
moksliai ir bendramokslės turi žiūrėti pro skyles, jeigu 
nori iš šalies pamatyti tualetų kriaukles ir tuos, kas jo- 
mis naudojasi. Jeigu Erika atsistoja už sienos, jos galva 
kyšo kaip žirafos, kuri išlenda iš už sienos, ketindama 
pasiekti aukštai kybančią šaką. Šitokios pertvaros stato- 
mos gal ir dėl to, kad suaugę bet kokiu metu galėtų 
žvilgtelėti, ką tiek ilgai vaikas daro už durų, o gal jis 
užsidarė ir nebeišeina. 

Atvožusi jai priklausantį dangtį, Erika skubiai sėda- 
si ant purvinos kriauklės. Tokia mintis atėjo į galvą ir 
ankstesnėms naudotojoms, taigi ir šaltą porcelianą apkibę 
mikrobai; Kriauklėje kažkas plaukioja, bet Erika ati- 
džiai nebežiūri į tą daiktą, taip skuba. Tokioj būsenoj ji 
tūptų ir ant gyvačių olos. Kad tik būtų užrakinamos du- 
rys! Neužsisklendusi ji nieko nepaliktų po savim. Užrak- 
tas veikia, ir Erikai atsidaro šliuzas. Su palengvėjimu 
atsidususi Erika taip pasuka svertelį, kad lauke anapus 
raudona skritulio nuopjova rodo: užimta. 

Kažkas vėl atidaro duris ir įeina į vidų. Jo negąsdi- 
na aplinka. Be jokios abejonės, tai artėja vyriški Žings- 

niai, paaiškėja, kad jie priklauso Valteriui Klemeriui, 
kuris išbėgo paskui Eriką. Klemeris irgi patenka iš vie- 
nos bjaurasties į kitą, nes negali to išvengti, jeigu keti- 
na susekti šitą pamiltąją moterį. Ji ištisus mėnesius ginė 
jį šalin, nors turėjo pažinoti Klemerį kaip žmogų, kuris 
veikia daug nesvarstydamas. Jis trokšta, kad ji pagaliau 
atpalaiduotų savo varžtus. Ji turi atsisakyti savo asme- 
nybės kaip mokytoja ir pasidaryti daiktu, kurį paskui 
pasiūlytų jam. Jis pasirūpins viskuo. Klemeris dabar yra 
biurokratizmo ir geidulio konkordatas. Geidulio, kuris 
nežino ribų, o jeigu ir sužino jas, tai nesilaiko. Tiek apie 
Klemerio sau užsibrėžtą uždavinį, susijusį su mokytojos 
kūnu. Valteris Klemeris nusimeta vieną apdangalą, vaI- 
dų varžymasis, vieną, vardu baimė, ir dar vieną apdan- 
galą, vardu santūrumas. Toliau bėgti Erika, žinoma, ne- 
gali, jai už nugaros tik dar masyvesnė mūro siena. Jis 
padarys taip, kad Erika pamirš girdėjimą ir matymą, jai 
leidžiama girdėti ir matyti tik jį vieną. Jis išmeės nuro- 
dymus, kaip naudotis, kad, be jo, niekas kitas šitokiu bu- 
du negalėtų įvertinti Erikos. Šitai moteriai dabar tik vie- 
nas kelias: galas bet kokiam netikrumui ir vangumui. 
Daugiau nebevešės apie ją brūzgynai kaip apie Erškėt- 
rožę. Kaip laisvas Žmogus ji pasitiks Klemerį, kuris jau 
žino viską, ko ji slapčiomis trokšta. 

Todėl Klemeris dabar klausia: „Erika, jūs čia?“ Jokio 
atsakymo, tik iš vienos kabinos atsklinda tilstąs plekše- 
nimas, triukšmas, kuris vis labiau slopsta. Negarsus kos- 
telėjimas. Pagal jį galima atsekti kryptį. Klemeriui ne- 
siteikiama duoti jokio atsakymo, kurį šis galėtų suvokti 
kaip panieką. Kostelėjimą jis galėjo identifikuoti iš bal- 
so nesuklysdamas. Nuo šito laiko neatsakykite vyrui 
šitaip antrąkart, kalba Klemeris į kabinų mišką. Erika 
mokytoja, o drauge ir vaikas. Nors Klemeris mokinys, 
drauge labiau suaugęs iš juodviejų. Jis susiprotėjo, kad 
šitoj padėty jis viršesnis, o ne jo mokytoja. Siekdamas 
savo tikslo, Klemeris pasitelkia šią naujai įgytą kvalifi- 
kaciją ir ieško daikto, ant kurio galėtų pasilypėti. Kaip 
beprotis Klemeris randa purviną skardinį kibirą, ant ku- 
rio padžiautas ištemptas valytojos skuduras. Skudurą Kle- 
meris numeta šalin, kibirą nusineša prie reikalingos ka- 

binos, apverčia aukštyn dugnu, atsistoja ant jo ir persi- 
sveria per pertvarą, už kurios nuvarvėjo paskutiniai la- 
šai. Iš ten veržiasi tik kapų tyla. Moteris už širmos 
nusismaukia žemyn sijoną, kad Kiemeris nepastebėių 
kokio nors jos negražumo. Viršutinė Valterio Klemerio 
dalis išnyra ant durų ir reikliai palinksta į priekį. Erikos 
veidas plyksteli kaip ugnis, ji nieko nesako. Iš viršaus 
viskam pasiryžusi ilgakotė gėlė Klemeris atsklendžia du- 
ris. Klemeris išsiveda mokytoją, nes ją myli, tam ji tik- 
rai labai pritars. Ji iškart su tuo sutiks. Abu šie pagrin- 
diniai veikėjai ketina tiktai suvaidinti meilės sceną, tik- 
tai abudu, be statistų, tik viena pagrindinė veikėja, su 
sunkiom nuodėmėm, po kitu pagrindiniu veikėju. 

Pasinaudojusi proga Erika iškart pasiduoda kaip as- 
menybė. Dovana, suvyniota į vos apdulkėjusį šilkinį po- 
pierių ant baltos staltiesės. Kol svečias mato, jo dovana 
meilingai vyniojama ir vartoma, tačiau vos dovanotojas 
atitolsta, paketas abejingai ir sutrikus atidedamas šalin, 
ir visi skuba valgyti. Dovana pati savaime negali išeiti, 
tačiau bent akimirką ją guodžia tai, kad nelieka viena. 
Čionai skimbčioja lėkštės ir puodukai, įrankiai braižo 
porcelianą. Bet paskui paketas pastebi, kad šie triukš- 
mai sklinda iš ant stalo stovinčio kasetinio grotuvo. 
Aplodismentai ir daužomos taurės, visa tai įrašyta juos- 
toje! Ateina kažkas ir imasi paketo: Erika nurimsta, 
apimta naujo įsitikinimo, kad ja bus pasirūpinta. Ji lau- 
kia nurodymo arba įsakymo. Šiai dienai, ne savo koncer- 
tui, ji taip ilgai šito mokėsi. 

Klemeris taip pat gali pasirinkti ir pastatyti ją ant 
žemės nepasinaudojęs, kad nubaustų. Spręsti lieka jam. 
Gali drąsiai ją švaistyti. Bet gali nublizginti ir pastatyti 
į vitriną. Be to, galėtų atsitikti ir taip, kad niekuomet jos 
neplaudamas vis piltų į ją kokius nors skysčius, o jos 
kraštai būtų išmurzinti ir aplipę nuo visokiausių lūpų 
prisispaudimo. Dugne nusėdęs dienos senumo cukraus 
sluoksnis. 

Valteris Klemeris išsitraukia Eriką iš tualeto kabi- 
nos. Gniaužo ją. Įsisiurbia ilgu bučiniu, praverdamas lū- 
pas, į burną, kuri jau seniai prisirpusi. Čiulpia jos lūpas 
ir liežuviu Naršo burnos ertmę. Ilgai naudojęsis liežuviu 

kaip tvirkinimo įrankiu, vėl jį ištraukia ir šita proga 
keletąkart ištaria Erikos vardą. Jis pakiša ranką jai po 
sijonu, žinodamas, kad pagaliau šitaip žengė didelį žings- 
nį pirmyn. Drįsta nueiti dar toliau, nes jaučia, kad aist- 
rai tai leidžiama. Aistrai leidžiama viskas. Rausiasi po 
Erikos vidurius, lyg norėtų juos išimti, kad paruoštų iš 
naujo, atsitrenkia į sieną ir supranta, kad ranka nebe- 
daug ką išgalės. Jis šniokštuoja, lyg būtų toli bėgęs, no- 
rėdamas pasiekti šitą tikslą. Šitai moteriai jis gali bent 
jau parodyt savo pastangas. Juk neįmanoma visą ranką 
sukišti jai į vidų, tačiau gal jis bent gali vienu ar dviem 
pirštais tai pabandyti. Pasakyta — padaryta. Kadangi 
jo smilius įsminga giliau negu giliai, iš džiaugsmo pranoks- 
ta pats save ir ima kandžioti Eriką nežiūurėdamas kur. 
Visą ją apseilioja. Kita ranka tvirtai ją laiko, nors šito 
visiškai nereikia, nes moteris ir be šito stovi. Jis pasi- 
ryžta antrąja ranka pašeimininkauti jai po megztiniu, ta- 
čiau trikampė iškirptė nepakankamai gili. O po juo dar 
toji kvaila balta palaidinukė. Taigi iš pykčio dvigubai 
stipriau žnaibo ir maigo apatinę Erikos kūno dalį. Baudžia 
ją, kad taip ilgai jį kaitino, kol jis, ko nepakenkdamas jai 
pačiai, būtų beveik jau nuleidęs rankas. Išgirsta skausmin- 
gą Erikos dejonę. Jis iškart truputį sumažina puolimą, paga- 
liau nenori beatodairiškai jai pakenkti, kol pasieks tikrą 
pergalę. Klemeriui šauna į galvą puiki mintis: gal įmanoma 
patekti po megztiniu ir palaidinuke iš po diržo, taigi iš 
priešingos krypties. Pirmiausia jam reikia megztinį plius 
palaidinukę ištraukti iš sijono. Jis seilėjasi dar labiau, 
nes deda šitiek pastangų. Loja Erikai jos vardą, kurį ji 
ir taip žino, be perstojo tiesiai į burną. Tai, ką jis šau- 
kia šitai uolų sienai, neataidi jam dvigubai ar keliagu- 
bai atgal. Erika stovi ir ilsisi, atsidavusi Klemeriui. Jai 
gėda šitos padėties, kurioje per jį atsidūrė. Ši gėda ma- 
loni. Dėl jos Klemeris įkaito ir į ją trinasi inkšdamas. Jis 
suklumpa ant kelių, nepaleisdamas jos iš glėbio. Kaip 
beprotis, jis kariasi aukštyn Erika tik dėl to, kad vėl 
liftu nušvilptų ja žemyn, sustodamas gražiausiose vieto- 
se. Bučiniais jis prisiklijuoja prie Erikos. Erika Kohut 
stovi ant grindų kaip labai nudėvėtas instrumentas, ku- 
ris turi paneigti pats save, nes kitaip neatlaikytų dau- 

gelio diletantų lūpų, visą laiką norinčių paimti ją į bur- 
ną. Ji norėtų, kad mokinys jaustųsi absoliučiai laisvas 
ir galėtų pasprukti, kada tik užsimanys. Iš pasipūtimo ji 
lieka stovėti ten, kur jis ją pastatė. Jis rastų ją toje 
pačioje vietoje milimetro tikslumu, jeigu užsimanytų 
paleisti į gamybą. Ji pradeda kažką semti sau iš Vi- 
daus, iš šito bedugnio jos „aš“ indo, kuris mokiniui nebebus 
tuščias. Tikriausiai jis suvokia tuos neregimus signalus. 
Klemeris pasitelkia visą savo lyties kietumą, kad par- 
verstų ją ant grindų aukštielninką. Jis griūtų minkštai, 
O ji kietai. Jis reikalauja iš Erikos paties paskutinio. Pas- 
kutinio todėl, kad abu žino, jog bet kuriuo momentu 
kas nors gali įeiti. Valteris Klemeris šaukia jai į ausį 
kažką visai nauja apie savo meilę. 

Švytinčiam nejudriam kadre Erikai pasirodo dvi ran- 
kos. Iš dviejų skirtingų krypčių jos braunasi prie jos. 
Jos stebisi tuo, kas netikėtai pateko joms į glėbį. Tų 
rankų savininkas stipresnis už mokytoją, todėl ji prata- 
ria tą labai jau nuvalkiotą žodį: „Palauk!“ Jis nenori 
laukti. Aiškina jai, kodėl nenori. Jis kūkčioja iš geidulio. 
Tačiau verkia ir dėl to, kad jį tiesiog užgriuvo tai, kaip 
lengvai viskas jam ėjosi. Erika šauniai pasidarbavo kartu. 

Erika laiko Valterį Klemerį nuo savęs per ištiestą ran- 
ką. Ji išima jo galą, ką jis jau ir pats buvo ketinęs pada- 
ryti. Trūksta tik paskutinio įgudušio grybšnio, nes galas 
jau paruoštas. Palengvėjusia širdžia, kad Erika žengė 
už jį šitą sunkų žingsnį, Klemeris bando pargriauti savo 
mokytoją, kad toji atsitrenktų pakaušiu į grindis. Dabar 
Erikai reikia atsispirti visu savo asmens svoriu, kad liktų 
stovėti tiesiai. Ji laiko Klemerį už jo galo ištiesta ranka, 
o jis tuo tarpu dar netvarkingai naršo jai po tarpukojį. 
Ji įsako jam liautis, antraip paliksianti. Turi pakar- 
toti tai tyliai kelis kartus, nes staiga pranašesne pasida- 
riusi jos valia ne taip lengvai prasiskverbia iki jo pro 
pakvaišėlišką įniršį. Jo galva tarytum aptemusi nuo pik- 
tų užmačių. Jis dvejoja. Svarsto, ar ką nors ne taip su- 
prato. Muzikos istorijoje ir šiaip niekur nėra skaitęs, kad 
pergalės siekiantis vyras staiga sulaikomas per patį įkarš- 
tį. Šitoji moteris — nė kibirkštėlės atsidavimo. Erika pra- 
deda mankyti raudonąją ataugą tarp savo pirštų. Tačiau 

griežtai uždraudžia vyrui daryti tai, kas skirta jai. Jam 
nebevalia jos liesti. Blaivus Klemerio protas kužda, jog 
negalima leisti kad jinai jį numestų, jis raitelis, galų 
gale arklys jil Ji iškart liausis maigiusi jam galą, jeigu 
jis graibysis jai apie apatinę kūno dalį. Jis suvokia, kad 
kur kas maloniau jausti pačiam negu jaudinti kitą, taigi 
paklūsta. Po keleto nepavykusių bandymų jo ranka ga- 
lutinai nusvyra nuo Erikos. Netikėdamas savo akimis jis 
spokso į savo tarytum nuo jo atsiskyrusį organą, kuris 
išsipučia Erikos rankose. Erika liepia, jis turįs žiūrėti į 
ją, o ne į dydį, kurį pasiekė jo galas. Jis neturi matuoti 
ar lyginti su kitų, šito dydžio, kuris yra tik jo. Didelis aI 
mažas, jai to pakanka. Tai jam nemalonu. Jis nieko ne- 
veikia, o ji darbuojasi su juo. Atvirkščiai elgtis būtų 
prasmingiau, taip ir būna per pamokas. Erika laiko jį 
nuo savęs toli. Žiojėjanti praraja iš maždaug septynio- 
likos centimetrų ilgumo galo, dar Erikos rankos ir de- 
šimties metų amžiaus skirtumo atsiveria tarp jų kūnų... 
Iškrypimas daugiausia būna nepasisekusi meilė. O Erika 
visuomet taikė į pasisekimą, tačiau niekuomet jo taip ir 
nepasiekė. 

Klemeris nori prasimušti prie jos antruoju auklėjimo 
keliu, būtent vidiniu būdu, ir keliskart kartoja jos var- 
dą. Jis ima mostaguoti rankomis ore ir vėl drįsta brautis 
į uždraustąją sritį, o gal ji vis dėlto leis jam atverti savo 
juodą šventinę kalvą. Jis tikina ją, kad ji, o beje, jie 
abu, galėtų viską pajausti kur kas puikiau, ir jis pareiš- 
kia esąs tam jau pasiruošęs. Jo galas virpčioja melsvo- 
kas ir išsipūtęs. Jis svyruoja ore. Klemeris priverstas 
dabar labiau domėtis savo kirmėline atauga negu apskri- 
tai pačia Erika. Erika įsako Klemeriui užsičiaupti ir jo- 
kiu būdu nesijudinti. Antraip ji eis sau. Mokinys trupu- 
tį prasikėtęs stovi priešais mokytoją ir nemato nei galo, 
nei pabaigos. Sutrikęs jis atsiduoda svetimai valiai, lyg 
būtų aiškinama, kaip groti Šumano „Karnavalą“ ar Pro- 
kofjevo sonatą, kuriuos jis kaip tik mokinasi. Jis bejė- 
giškai nusvarinęs rankas palei kelnių siūles, nes nežino, 
kur kitur dėti. Jo kontūrai iškreipti šauniai į priekį 
atstatyto galo. šitos ataugos, kuri čia veša ir jau beišlei- 
džianti ūglius. Lauke sutemsta. Laimė, Erika stovi šalia 

jungtuko, kurį ji spūsteli. Erika tyrinėja Klemerio galo 
galvą ir sandarą. Ji pakiša pirštų nagus jam po apyvar- 
pe ir uždraudžia Klemeriui bet kokį riktelėjimą, ar jis 
būtų iš skausmo, ar iš džiaugsmo. Mokinys sustingsta šiek 
tiek susirietęs, kad tai truktų kuo ilgiau. Jis suspaudžia 
šlaunis ir kietai kaip plienas įtempia sėdmenis. 

"Tegu kaip tik dabar nesibaigia, maldauju! Klemeris 
po truputį ima mėgautis tiek šita padėtim, tiek pojūčiu 
savo kūne. Kaip pakaitalą neveiklumui, jis taria mei- 
lės žodžius, kol ji paliepia jam nutiMki. Mokytoja pas- 
kutinįkart uždraudžia mokiniui bet kokius žodžius, ne- 
svarbu, į temą jie, ar ne. Argi jis nesupratęs jos? Kleme- 
Iis dejuoja, nes ji nemeiliai elgiasi su gražiuoju jo mei- 
lės organu visame ilgyje. Tyčia kelia jam skausmą. Vir- 
šuje atsiveria anga, kuri veda į Klemerio vidų ir maiti- 
nama įvairiais kanalais. Anga įtraukia oro, jai knieti 
sprogti. Rodos, laikas jau atėjo, nes Klemeris sušunka 
įprastinį įspėjimą, kad jis nebepajėgia susilaikyti. Jis 
tvirtina, kad stengiasi iš paskutiniųjų, bet niekas nebe- 
padeda. Erika įkanda jam į galo viršūnę, nuo kurios dar 
ilgai niekas nenulaša, tačiau savininkas klaikiai surinka. 
Jis paraginamas tylėti. Todėl jis šnibžda kaip teatre, kad 
jis dabar! tuoj! nuleis. Erika išsiima prietaisą iš burnos 
ir moko jo šeimininką, kad ateityje ji viską užrašys, kas 
jam bus leidžiama su ja daryti. Užrašysiu savo pageida- 
vimus ir galėsit pasidomėti jais bet kokiu laiku. Toks 
prieštaringas padaras žmogus. Kaip atskleista knyga. 
Tegu jis dabar jau iš anksto -džiaugiasi! 

Klemeris ne visai supranta, ką ji turi galvoje, bet jis 
inkščia, kad tegu ji dabar nesiliauna nieku gyvu, nes 
jis tuoj pat prasiverš it vulkanas. Jis reikliai atkiša jai savo 
sako, kad dabar nebenorinti jo liesti, jokia mada. Kleme- 
ris persilenkia per juosmenį, ir viršutinė jo kūno dalis 
beveik siekia kelius. Šitaip susirietęs svyrinėja po tua- 
leto prieškambarį. Jį negailestingai apšviečia balto stik- 
linio rutulio šviesa. Jis prašo Eriką padėti, kuri nesu- 
tinka. Čiumpa pats, kad pabaigtų Erikos pradėtą darbą. 
Aiškina savo mokytojai, kodėl nežinia kokios pasekmės 
gali būti, jeigu šitaip nepagarbiai pasielgiama su vyru 

šitokioj padėty. Erika atsako: šalin nagus, nes daugiau 
manęs nebepamatysit nei šitokioj, nei panašioj padėty, 
Ponas Klemeri. Pastarasis pasakoja jai, kaip jam skau- 
dės po šitokio uždelsimo. Jis net nebegalės pėsčiomis pa- 
siekti namų. Tada pasigausit taksi, ramiai pataria Erika 
ir nerūpestingai plaunasi po čiaupu rankas. Ji išgeria 
kelis gurkšnius vandens. Klemeris vogčiom bando groti 
pats su savim, nors to nėra jokiam natų sąsiuviny. Tą 
daryti jam uždraudžia šaižus šūksnis. Jis turi paprasčiau- 
siai stovėti priešais mokytoją, kol ji palieps jam ką 
nors priešinga. Ji norėtų pastudijuoti, kaip pasikeis jo 
kūnas. Dabar ji daugiau nebepalies jo nė pirštu, tuo gali 
būti visiškai tikras. Drebėdamas ir inkšdamas ponas Kle- 
meris prašo ją padėti. Jam skauda šitaip staigiai nu- 
traukus santykius, nors jie ir nebuvo abipusiai. Jis vaiZ- 
džiai nupasakoja savo naujieną Erikai. Perdėtai nusako 
kiekvieną kančios frazę. kuri persmelkia jo kūną tarp 
galvos ir kojų. Pasakojant jo galas raukšlėjasi tokiu 
greičiu, kaip filmuojant. Klemeris iš prigimties ne toks 
žmogus, kuris klusnumą įsigijo nuo pat lopšio. Jis pa- 
prastai visuomet ieško priežasties ir todėl galų gale ima 
plūsti mokytoją bjauriais žodžiais. Jis visiškai nesusival- 
do, nes šitaip jame buvo paniekintas vyras. O vyrą rei- 
kia po žaidimo ir sportinių pratimų švariai nuvalyti ir 
vėl įdėti atgal į futliarą. Erika atsikerta ir paliepia jam: 
užsičiaupkit! Paliepia tokiu balsu, kad jis iš tikrųjų už- 
sičiaupia. 

Kol jo galas subliūkšta, jis stovi nuo Erikos truputį 
tolėliau. Po to, kai leidome sau truputį atsikvėpti, Kle- 
meris ketina išvardinti, ko neleidžiama daryti su vyru. 
Nuo šiandienykščio Erikos elgesio nutįsusi ilga draudi- 
mų grandinė. Jis nori iškloti jai priežastis. Ji įsako jam 
nutilti. Tai paskutinis jos reikalavimas. Klemeris ne nu- 
tyla, o pažada atsikeršyti. Erika K. žengia prie durų ir 
be žodžių atsisveikina. Jis nepaklausė jos, nors ji keletą- 
syk sudarė jam tokią galimybę. Dabar jis niekuomet ne- 
besužinos, kas jam būtų buvę leista daryti su ja, kokį 
nuosprendį įvykdyti, jeigu būtų jam leidusi. Ji jau spus- 
teli durų rankeną, tada Klemeris ima maldauti, kad 
pasiliktų. 

Nuo šiol jis garbingai tyli. Erika truputį praveria 
tualeto duris. Klemeris stovi tarp atvirų durų, kaip rė- 
muose, kaip nelabai vertingas paveikslas. Bet kas, jeigu 
tik dabar ateitų, pamatytų pliką jo galą, nė trupučio tam 
nepasiruošęs. Erika praveria duris, norėdama pakankinti 
Klemerį. Nors ir jai pačiai čia nederėtų rodytis. Bet ji 
drąsiai rizikuoja. Laiptai kaip tik baigiasi tiesiai prie 
išviečių durų. 

Erika paskutinį kartą brūkšteli Klemeriui per galą, 
kuriam vėl iš naujo sužimba viltis. Jis tuoj pat vėl pa- 
lLiekamas gulėti, nukrypęs į kairę. Klemeris virpa kaip 
lapas vėjyje. Jis liovėsi priešintis ir duodasi apžiūrimas, 
nė kiek nebesigindamas. Erikai tai absoliutus stebėjimo 
sportas. Pareigą ir trumpą programėlę ji jau seniai įvyk- 
dė be jokių klaidų. 

Mokytoja rami, tarytum įjaugusi į grindis. Ji tvirtai 
pasiryžusi Nnebeliesti jo meilės organo. Meilės viesulas 
vos siaučia. Klemeris nė nebeprasižioja apie juodviejų 
jausmus. Jis skausmingai susitraukia. Erikai jis atrodo 
kone juokingai mažas. Jis ir su tuo susitaiko. Nuo šito 
laiko ji atidžiai tikrins, ką jis veikia per pamokas ir lais- 
valaikiu. Už žioplą klaidą, jeigu taip susiklostys aplin- 
kybės, jam gali būti atimtas net irklavimo sportas. Ji 
vartys Klemerį kaip neįdomią knygą. O gal netrukus pa- 
dės ją į šalį. Klemeris tik tada galės įsikišti savo galą į 
priedangą, kai ji leis. Erika iškart užkerta kelią slaptam 
judesiui įgrūsti jį į maišą ir užtraukti užtrauktuką. Kle- 
meris suįžūlėja, nes pajunta, kad viskas netrukus baig- 
sis. Jis tvirtina, kad tikrai negalės vaikščioti kokias tris 
dienas. Jis pavaizduoja visas su tuo susijusias baimes, 
nes sportininkui Klemeriui vaikščiojimas, taip sakant, 
yra pradinis išsilavinimas be jokio ginklo. Erika sako, 
kad jis gaus nurodymus. Raštu ar žodžiu. Arba telefonu. 
O dabar tegu susitvarko savo šparagą. Instinktyviai Kle- 
meris nusisuka nuo Erikos. Tačiau galiausiai jam reikia 
viską tvarkytis jos akyse. Kol ji žiūri. O jam smagu bent 
dėl to, kad vėl leista pasijudinti. Valandžiukę jis paspor- 
tuoja, pakumščiuoja ore ir pašokinėja. Taigi jam nieko 
rimta neatsitiko. Jis perbėga per tualetą iš vieno galo 
į kitą. O juo žvalesnis ir lankstesnis jis rodosi, juo la- 

biau sustingusi ir sumurusi atrodo mokytoja. Deja, ji vėl 
visiškai sulindo į savo sraigės namelį. Klemeris turi pa- 
kelti jai nuotaiką žaismingai plekšnodamas per pakaušį 
ir žandus delnu. Jis net siūlo jai truputį pasijuokti. Ne- 
būkit tokia rimta, gražuole! Gyvenimas rimtas, o menas 
linksmas. O dabar laukan į gryną orą, o šito jam per 
praėjusias ilgas minutes, jeigu jis kalbėtų atvirai, labiau- 
siai trūko. Klemerio amžiuje smūgis greičiau pamiršta- 
mas, negu tada, kai esi Erikos metų. 

Klemeris išlekia į koridorių ir ten baigia trisdešimties 
1etrų bėgimo treniruotę. Garsiai kvėpuodamas jis lekia 
pro Eriką, vieną kartą į vieną pusę, kitą kartą — į kitą. 
Iš sumišimo garsiai kvatojasi. Griausmingai šniurkš- 
čiasi nosį. Prisiekinėja, kad kitą sykį mums abiem eisis 
kur kas geriau! Lavindamasi moteris pasidaro specialistė. 
Klemeris taip juokiasi, kad net skamba. Dideliais šuoliais 
Klemeris nubilda laiptais žemyn, tik per plauką pataiko 
į posūkį. Kone siaubas ima žiūrint. Erika girdi, kaip apa- 
čioje trinkteli sunkios mokyklos durys. 

Regis, Klemeris išbėgo iš pastato. 

Erika Kohut lėtai nulipa laiptais žemyn į pirmąjį 
aukštą. 


Mokant Valterį Klemerį, Eriką Kohut, kuri pati sa- 
vęs nebepažįsta, nes viską jai pradeda užgožti meilė, 
apima beprasmiškas įniršis. Vos tik ji prisilietė prie jo, 
mokinys aiškiai apsileido. Dabar Klemeris pasinėręs į 
kalimą atmintinai, jis stabčioja grodamas, kai nemeilužė 
kvėpuoja jam į pakaušį. Jis net nebežino tonacijos! Tik 
beprasmiškai moduliuojama ore. Vos labiau nutolstama 
nuo A-dur, kur turi laikytis. Erika jaučia, kad link jos 
grėsmingai atgriūva lavina, pilna smailių šiukšlių. O Kle- 
meriui šitos šiukšlės — džiuginąs, mylimas jį slegiančios 
moters svoris. Jo muzikiniai troškimai, nebespėją eiti 
koja kojon su sugebėjimais, nukrypsta į šalį. Beveik ne- 
bepraverdama burnos Erika bara jį, kad nusidedąs Šu- 
bertui. Norėdamas pastarajam padėti ir sužavėti moterį, 
Klemeris mąsto apie Austrijos kalnus ir slėnius, apie 
visus tuos mielus daiktus, kurių, matyt, šitiek daug ši- 

tam krašte. Namisėda Šubertas nutuokė apie tai, jeigu ir 
neištyrinėjo pats. Tada Klemeris pradeda vėl ir didelę 
A-dur sonatą iš savo laikus pralenkusios bydermėjerio 
epochos skambina maždaug su to paties kompozitoriaus 
vokiečių šokio nedvasingumu. Netrukus jis liaunasi skam- 
binęs, nes mokytoja tyčiojasi iš jo, kad jis tikriausiai 
niekuomet nėra regėjęs nei itin stačios uolos, ypač gilios 
prarajos, ypač veržlaus kalnų upokšnio, kuris šniokščia 
pro akmenyną, ar Noizydlerio ežero visu didingumu. To- 
kius aiškius prieštaringumus vaizduoja Šubertas, ypač 
šitoj nepakartojamoj sonatoj, o ne Vachau slėnį, ap- 
gaubtą švelnios popiečio šviesos, kai geriama arbata 
penktą valandą, kurį veikiau vaizdavo Smetana, nors 
ten galvoje buvo turima Moldavija. Ne ji, Erika Kohut, 
muzikinių kliūčių nugalėtoja, ir ne sekmadienio popiečių 
koncertų per Austrijos radiją publika. 

Klemeris padūksta, jeigu jau kas apskritai gali pa- 
žinti kalnų upes, tai tiktai jis. Tuo tarpu mokytoja vis 
tupi tamsiuose kambarėliuose, o šalia jos sukriošusi mo- 
tina, kuri neveikia nieko daugiau, tik spokso į tolius, pa- 
sitelkusi į pagalbą techniką. Šitokiai motinai jau visiš- 
kai nebesvarbu, kas dedasi žemės paviršiuje ar po žeme. 
Erika Kohut primena apie Šuberto atžymą. kaip groti, ir 
susijaudina. Jos vanduo ūžia ir verda. Šio ženklo užten- 
ka nuo riksmo iki šnabždesio, o ne nuo balsiai iki tyliai! 
Koks jau čia iš jūsų anarchistas, Klemeri. Mat irkla- 
vimas pernelyg sukaustytas visokių sąlygų. 

Valteris Klemeris užsimano, kad jam būtų leista pa- 
bučiuoti jai į kaklą. Jis dar niekuomet nėra to mėginęs, 
bet dažnai apie tai girdėjęs. Erika trokšta, kad mokinys 
pabučiuotų jai į kaklą, bet niekaip jo nepaskatina. Ji 
junta savo sieloje bręstant atsidavimą, o jos galvoje tas 
atsidavimas užkliūva už tiek senos, tiek naujos neapy- 
kantos gniužulo, pirmiausia už neapykantos toms mote- 
rims, kurios gyveno trumpiau negu ji ir todėl yra jaunes- 
nės. Erikos atsidavimas nė trupučiuko nepanašus į tą, 
kurį jaučia motina. O jos neapykanta visai panaši į įpras- 
tinę normalią neapykantą. 

Norėdama užmaskuoti tokius jausmus, moteris ener- 
gingai neigia bet kokį požiūrį į muziką, kuriam kol 

kas viešai atstovavo. Ji sako: „Muzikinio kūrinio inter- 
pretacijoje yra tam tikra vieta, kur baigiasi. tikslumas ir 
prasideda tikrojo kūrybingumo netikslumas“. Interpre- 
tatorius nuo tada nebe tarnauja, jis reikalauja! Jis reika- 
lauja, kad kompozitorius atiduotų paskutines jėgas. Gal 
T“rikai dar ne per vėlu pradėti naują gyvenimą. Dabar 
jau jai nebepakenks, jeigu gins naujus teiginius. Su sub- 
tilia ironija Erika sako, kad Klemeris savo sugebėji- 
mais atsidūręs dabar ant tokios pakopos, kad turįs teisę 
gretinti sugebėjimą su nuotaika ir jausmu. Moteris iš- 
kart sviedžia mokiniui į veidą, kad ji neturinti teisės ty- 
lomis laikyti jį gabiu. Ji suklydusi, nors, kaip mokytoja, 
turėjusi geriau žinoti. Tegu Klemeris eina irkluoti, ta- 
čiau tegu kuo rūpestingiau duoda kelią Šuberto sielai, 
jeigu gal sutiks ją miškuose. Tas bjaurybė Šubertas. 
Gabusis mokinys išvadinamas gražuolėliu ir jaunu, ir Eri- 
ka jam iš kairės ir dešinės prie savo nuo neapykantos 
pasunkėjusių hantelių dar prisuka po vieną skritulį. Tik 
vargingai ji išstumia savo neapykantą iki krūtinės. Su- 
kaustytas savo pasipūtėliško, gerai atrodančio vidutiniš- 
kumo, jūs net nematot prarajos, net ir tada, kai į ją įkrin- 
tat, sako Erika Klemeriui. Jūs niekada nerizikuojat! Per 
balas lipat todėl, kad nesušlaptų batai. Jeigu plaukdamas 
kalnų upe, kiek aš apie tai suprantu, pasineriat stačia 
galva į vandenį, nes apvirtot, tai iškart vėl atsitiesiat. 
Net vandens gelmės, šito savotiško paklusnaus skysčio, 
į kurį prasmego jūsų galva, jūs gąsčiojatės! Jūs verčiau 
kapstotės po seklumas, tai matyti vien į jus pasižiūrėjus. 
Uolų nuolaužas maloningai aplenkiat — maloningai jums 
pačiam! — dar jų nė nepastebėjęs. 

Erika švogždama gaudo orą, Klemeris grąžo rankas, 
norėdamas užkirsti šitą kelią mylimajai, kuri jam dar nė- 
Ia mylimoji. Neatsitverkit nuo manęs visiems laikams, 
geruoju pataria jis moteriai. Ir, rodos, keistai sustiprėjęs 
jis palieka sportinę dvikovą, kaip ir lyčių dvikovą. Sens- 
telėjusi dama krūpčiodama raitosi ant žemės, prie smak- 
ro prikibusios įniršio putos. Šitoji moteris gali žvelgti 
į muziką kaip į žiūronus, laikomus atvirkščiai prie akių, 
taigi muzika jai rodos esanti labai toli ir labai menka, 

Jos nenutildysi, kai ji tikra, jog turi išdėstyti tai, ką jai 
davė šitoji muzika. Tada ji kalba be perstojo. 

Erika jaučia, kad ją tiesiog smaugia neteisybė, nes 
niekas nemylėjo to riebaus mažo alkoholiko Francelio 
Šuberto. Kai ji žiūri į mokinį Klemerį, ypač stipriai jau- 
čia tą nesuderinamumą: Šubertas ir moterys. Niūrus sky- 
rius pornografiniam meno aplanke. Šubertas neatitiko 
genijaus paveikslo, nei kaip kūrėjas, nei kaip atlikėjas, 
kurį susidariusi minia. Klemeris pritaria didžiajai miniai. 
Šitoji minia susikuria sau paveikslus ir patenkinta yra 
tik tada, kai sutinka juos neaptvertuose medžioklės plo- 
tuose. Šubertas net neturėjo pianino, kaip gerai jums 
viskas susiklostė, palyginti su juo, ponas Klemeri! Kokia 
neteisybė, kad Klemeris gyvena ir pernelyg mažai skam- 
bina, o Šubertas miręs. Erika Kohut įžeidinėja vyriškį, 
kurio meilės trokšta. Neprotingai jį pjauna, pikti 
žodžiai aidi jos gomury, ant liežuvio. Naktimis jai patins- 
ta veidas, tuo tarpu nieko nenutuokianti motina knarkia 
šalimais. Paskui rytais Erika beveik neįstengia pro gau- 
sybę raukšlių įžiūrėti veidrodyje savo akių. Ji ilgai ka- 
muojasi su savo atvaizdu, tačiau atvaizdas nuo to nege- 
rėja. Vyras ir moteris vėl kaip sušalę stovi vienas prieš 
kitą ir ginčijasi. 

Erikos portfelyje tarp gaidų sąsiuvinių šiugžda laiškas 
mokiniui, kurį perduos jam, kai pakankamai iš jo pasi- 
tyčios. Jos įniršio bjaurastis vienodai pasikartojančiais 
mėšlungiais dar tebekyla aukštyn jos kūno kolona. Šu- 
bertas, nors ir buvęs labai talentingas, neturėjęs mokyto- 
jo, kuris būtų prilygęs bent jau Leopoldui Mocartui, ta- 
čiau Šubertas tikrai nebuvęs virtuozas, išmyga Klemeris 
pro dantis ką tik prikimštą minties dešrą. Jis patiekia 
šią dešrą mokytojai ant kartoninės lėkštės, drėbtelėjęs 
garstyčių: nė vienas, kas šitaip trumpai gyvena, negali 
būti virtuozas! Man jau irgi daugiau negu dvidešimt, 
o aš dar šitiek nedaug moku, kasdien tai pastebiu, sako 
Klemeris. Taigi kiek nedaug sugebėjo Francas Šubertas, 
būdamas trisdešimties! Šitas mįslingas, žavus, mažas mo- 
kytojo vaikas iš Vienos! Moterys nužudė jį, pasitelkusios 
sifilį. 

Moterys dar nuvarys mus į kapus, smagiai juokauja 
jaunasis vyriškis ir truputį pašneka apie moteriškos ly- 
ties nepastovumą. Moterys vieną kartą suka viena kryp- 
tim, o paskui jau kita, čia neįžiūrėsi jokios tvarkos. Eri- 
ka sako Klemeriui, kad jis net nenutuokiąs, kas tai yra 
tragiškumas. Jis esąs dailus jaunas vyriškis. Klemeris 
sutraiško sveikais dantimis kietą dubens kaulą, kurį jam 
metė mokytoja. Ji kalbėjo apie tai, kad jis dar nenusi- 
manąs apie Šuberto kūrinių pagrindinius akcentus. Eri- 
kos Kohut nuomonė — saugokimės manieringumo. Mo- 
kinys smagiai pasileidžia pasroviui. 

Skambinant Šuberto kūrinį pianinui, ne visuomet 
dera pernelyg švaistytis instrumentų signalais, kad ir 
skardiniais pučiamaisiais. Tačiau kol jūs, Klemeri, išmok- 
sit jį skambinti atmintinai, pirmiausia venkit klaidų ir itin 
nespūsčiokit pedalo. Bet negerai ir itin mažai juo nau- 
dotis! Ne kiekvienas garsas skamba tiek ilgai, kiek jis 
parašytas, ir ne kiekvienas nurodytas natose toks ilgas, 
kiek jis turi skambėti. 

Erika dar parodo specialų pratimą kairiajai rankai, 
kurio būtinai reikia. Šitaip ji nori nusiraminti pati. Ji 
išgiežia ant savo kairės rankos tai, ką ją priverčia išken- 
tėti vyriškis. Klemeris nepageidauja, kad jo aistras nu- 
malšintų pianisto technika, jis ieško kūnų ir kančių ko- 
vos, kurios neįstengtų sulaikyti ir Kohut. Jis tikras, kad 
galiausiai ir jo menas pelnys iš to, jeigu jis tvirtai ir per- 
galingai ištvers šitą įtemptą kovą. Atsisveikinant, po pas- 
kutinio gongo, įvyks dalybos: jis gaus daugiau, Erika 
mažiau. Ir tuo jis jau šiandien džiaugiasi. Erika metais 
pasens, o jis vieneriais metais pralenks kitus savo išsi- 
vystymu. Klemeris nagais įsikimba į Šuberto temą. Jis 
šnypščia, kad staiga mokytoja stulbinamai apsisukusi 
180 laipsnių ir dėstanti lyg savo pačios nuomonę tai, ką 
iš tikrųjų jis, Klemeris, visuomet tvirtinęs. Kad būtent 
nepasveriami, nepavadinami, nenusakomi, nepagrojami, 
nesuvokiami, neapčiuopiami dalykai esą svarbesni negu 
realybė: technika, technika, technika ir technika. Ar aš 
pagavau jus, ponia profesore, kalbant netiesą? 

Eriką išpila karštis kaip nuo verdančio vandens, kad 
jis kalbėjo apie neapčiuopiamus dalykus, o jis juk tega- 

li turėti galvoje tik savo meilę jai. Jos sieloje pasidaro 
šviesu, skaidru, šilta. Aistringos meilės saulė, kurios ji, 
deja, jau senokai nejautė, dabar vėl šviečia. Jis jaučia 
Jai vis dar tą patį, kaip vakar ir užvakar] Turbūt Kleme- 
ris ją neapsakomai myli ir garbina, kaip jis švelniai sakė. 
Erika valandėlę nuleidžia akis ir reikšmingai sušnibžda, 
kad ji tik turėjusi galvoje, jog Šubertas orkestrinius efek- 
tus išreiškiąs vien pianinu. Reikią šiuos efektus ir instru- 
mentus, kurie juos įprasmina, sugebėti pažinti ir kūrinius 
paskambinti. Bet ne manieringai. Erika, kaip tikra motc- 
ris, Maloniai paguodžia: „Viskas bus gerai!" 

Mokytoja ir mokinys stovi vienas priešais kitą nuo 
vyro iki moters. Tarp jų kažkas karšta, neperlipama sie- 
na. Siena sutrukdo, kad vienas iš jų perliptų ir iščiulptų 
kitam kraują iki paskutinio lašo. Mokytoja ir mokinys 
kunkuliuoja iš meilės ir iš suprantamo troškimo dar dau- 
giau meilės. Jiems po kojų tuo tarpu verda kultūros košė, 
kuri niekuomet neišverda, kurią jie dedasi į save kąs- 
neliais gardžiuodamiesi, kasdienis jų mitalas, be kurio 
jie apskritai negalėtų egzistuoti, sprogsta žiburiuojan- 
tys dujų burbulai. 

Eriką Kohut gaubia niūkus, suragėjęs jos metų sluoks- 
nis. Niekas negali ir nenori nuimti nuo jos šito sluoks- 
nio. Šitas sluoksnis nenunešiojamas. Jau tiek daug pra- 
rasta, o ypač negailestingai prarasta Erikos jaunystė, pa- 
vyzdžiui, aštuonioliktieji metai, kuriuos žmonės vadina 
saldžiaisiais. Jie trunka tik vienerius metus, o paskui vis- 
kas. Dabar jau seniai kiti vietoj Erikos mėgaujasi šitais 
įžymiaisiais aštuonioliktaisiais metais. Šiandien Erika du- 
kart senesnė už mergaitę, kuriai aštuoniolika! Ji be pa- 
liovos skaičiuoja, bet atstumas tarp Erikos ir tos aštuo- 
niolikmetės niekuomet nesumažėja, nors taip pat ir ne- 
padidėja. Tas priešiškumas, kurį Erika jaučia bet ko- 
kiai šitokio amžiaus mergaitei, dar be reikalo padidina 
atstumą. Prakaituodama Erika sukasi naktimis ant pyk- 
čio smaigo virš liepsnojančio motiniškos meilės laužo. 
Ant jos vis pilamos kvapnios muzikos meno kepsnio 
sultys. Niekas nepakeičia šito nepajudinamo skirtumo: 
senas — jaunas. Ir net jau parašytos mirusių kompozito- 
rių Notacijos nebeįmanoma pakeisti. Kaip jau yra, taip 

yra. Nuo pat ankstyvos vaikystės Erika įkinkyta į šitą 
notacijos sistemą. Nuo pat to laiko, kai ėmė mąstyti, ją 
valdo penklinė. Jai neleidžiama galvot nieko daugiau, tik 
apie šitas penkias juodas linijas. Ši rastrų sistema api- 
painiojo ją, drauge su jos motina, nesudraskomu įsaky- 
mų, potvarkių, tikslinių draudimų tinklu, kaip rožinį 
kumpį ant kablio mėsinėje. Tai suteikia saugumo, o sau- 
gumas sukelia nežinomybės baimę. Erika bijo to, kad vis- 
kas taip liks, kaip yra, ir bijo, kad vienąsyk viskas nepa- 
sikeistų. Tarytum ištikta astmos priepuolio, ji smarkiai 
gaudo orą, o paskui nebežino, ką su visu tuo oru darytų. 
Ji kriokia ir nepajėgia išspausti iš gerklės nė garso. Kle- 
meris išsigąsta iki pat savo nesugriaunamos sveikatos 
pamatų ir klausia, kas atsitiko mylimajai? Gal atnešti 
stiklinę vandens, klausia jis rūpestingai, pilnas sutriku- 
sios meilės, šitas atstovas iš firmos „Riteris ir Co“. Mo- 
kytoja mėšlungiškai kosti. Kosėdama ji išsivaduoja iš 
kur kas baisesnių dalykų nei peršėjimas gerklėje. Žo- 
džiu ji negali atskleisti savo jausmų, tik pianinu. 
Erika išsiima iš savo portfelio dėl visa ko hermetiškai 
užklijuotą laišką ir duoda jį Klemeriui, kaip namuose 
daugybę kartų vaizdavosi mintyse. Laiške aprašyta, ko- 
kia turi būti tam tikros meilės eiga. Erika užrašė viską, 
apie ką ji nenori kalbėti. Klemeris mano, kad čia slypi 
neapsakomai nuostabūs dalykai, kuriuos galima tik už- 
rašyti, ir šviste nušvinta kaip mėnulis aukštai virš kalnų. 
Kaip jam trūko šito! Jis, Klemeris, visą laiką kamuoda- 
masis su savo jausmais ir jų išraiškos jėga, pagaliau šian- 
dien gauna laimingą progą bet kada garsiai prašnekti 
apie viską, ką tik įmanoma sugalvoti! Taip, jam paaiš- 
kėjo, kad visiems gerą įspūdį daro ir nauja atrodo tai, 
kad jis visur skuba, norėdamas išlieti širdį, pralenkda- 
mas kitus. Nėra ko drovėtis, nes tai nieko neduos. O jis, 
jeigu jau bus apie jį kalbama, galės, iškilus reikalui, vi- 
sa gerkle paskelbti apie savo meilę. Laimė, šito neprirei- 
kia, nes niekas neturi to išgirsti. Klemeris atsilošia kėdė- 
je kino teatre, pilna burna šlamščia ledus ir labai 
palankiai žiūri pats į save ekrane, kur gvildenama opi 
tema didesnių nei normalaus dydžio jauno vyro ir sens- 
telėjusios moters. Antraeiliam vaidmeny juokinga sena 

motina, kuri aistringai trokšta, kad visą Europą, Angliją 
ir Ameriką pavergtų saldus skambesys, kurį jos vaikas 
jau daugelį dešimtmečių sugeba išgauti. Motina itin trokš- 
ta, kad jos vaikas verčiau kamuotųsi motinos pančiuo- 
se, nei lydytųsi jausmingų meilės aistrų greitviriam puo“ 
de. Veikiami garų slėgio jausmai greičiau išverda, ir vi- 
taminai geriau išsilaiko, sviedžia Klemeris motinai pui- 
kų patarimą. Vėliausiai po pusmečio jis godžiai sušveis 
Eriką ir galės dairytis kito malonumo. 

Klemeris apipila godžiais bučiniais Erikos ranką, ku- 
Ii perdavė laišką. Jis sako: Ačiū, Erika. Jis jau ketina 
visą šį savaitgalį padovanoti moteriai. Moteris pasibaisi, 
kad Klemeris ketina įsibrauti į jos švenčiausiąjį uždarą 
savaitgalį, ir elgiasi šaltai. Ji greitosiomis ima išsisuki- 
nėti, kodėl kaip tik šįkart, o gal dar ir kitą kartą, ir dar 
vėliau, tas neįmanoma. Mes bet kada galime susiskambin- 
ti telefonu, įžūliai meluoja moteris. Upė teka pro juos 
dviem kyptimis. Klemeris reikšmingai šiugždina paslap- 
tingąjį laišką ir ištaria teiginį, kad Erika negalinti kal- 
bėti taip piktai, kaip jai tai išsprūdo nepagalvojus. Ne- 
dera leisti, kad vyriškis garuotų be jokio atlygio, toks 
šios valandos įsakymas. 

Tegu Erika nepamiršta, kad kiekvieneri metai, kurie 
Klemeriui skaičiuojami dar paprastai, jos amžiuje bent 
sutrigubinami. Tegu Erika kuo skubiau čiumpa šią progą 
už skverno, geraširdiškai pataria jai Klemeris, kuris glam- 
žo laišką šlapia nuo prakaito ranka, o kita čiupinėja mo- 
kytoją kaip vištą, kurią tikrai norėtų pirkti, tačiau dar 
turi pasižiūrėti kainos, ar pastaroji dera vištos amžiui. 
Klemeris nežino, kaip pažinti, sena ar jauna višta, jeigu 
verdi iš jos sriubą ar kepi. Tačiau jis labai puikiai mato, 
juk turi akis, kad jo mokytoja nebėra pakankamai jauna, 
bet dar palyginti gerai išsilaikiusi. Būtų galima ją vadinti 
kone traškia, jeigu ne tas kiek apgliaumijęs jos akių 
žvilgsnis. Ir dar tas niekad nebeišblėstantis žavesys, kad ji, 
šiaip ar taip, jo mokytoja! Tiesiog knieti padaryti ją mo- 
kine, bent jau kartą per savaitę. Erika pasitraukia nuo 
mokinio. Ji vėl paima iš jo savo kūną ir sumišusi ilgai 
šnypščiasi nosį. Klemeris ima pasakoti jai apie gamtą. 
Jis pasakoja jai apie tokią gamtą, kokią kitados pats 

pažino ir pamilo. Netrukus jis su Erika vaikščios po 
gamtą ir džiaugsis. Jie abu įsikurs ant minkštų samanų 
ten, kur miškas tankiausias, ir valgys tai, ką bus atsinešę. 
Ten niekas nematys, kaip jaunas sportininkas ir meninin- 
kas, kuris jau dalyvauja konkursuose, vartysis su nuo 
amžiaus apsilpusia moterim, kuri turi bijoti bet kokios 
jaunesnių moterų konkurencijos. Ši būsima draugystė 
labiausiai jaudins tuo, kad ją reikės slėpti, numano iš 
anksto Klemeris. 

Erika neteko žado, jai nepadeda nei akys, nei širdis. 
Klemeris jaučia, kad dabar stojo akimirka, kai jis atkak- 
liai gali iš esmės patvarkyti viską, ką jam pirmiau apie 
Francą Šubertą tvirtino mokytoja. Jis griebsis šios disku- 
sijos kaip asmenybė. Jis meilingai stumteli Erikos Šuberto 
paveikslą ir pats save ten, kur geriausiai krinta šviesa. 
Ginčų, kuriuos jis laimės, postringauja jis mylimajai, da- 
bar daugės. Ne vien dėl jos turtingos patirties, kalbant 
apie muzikos kūrinių repertuarą, jis myli šitą moterį, ta- 
čiau ilgainiui negalima ir toliau klysti, nes jis apie viską 
kur kas geriau žino. Tai jam didžiausias Malonumas. No- 
rėdamas pabrėžti savo nuomonę, jis iškelia pirštą, kai Eri- 
ka pabando prieštarauti. Jis drąsus laimėtojas, o moteris 
pasislėpė nuo bučinių už pianino. Vieną sykį žodžiai 
išsenka, ištvermė ir jėga padeda nugalėti jausmui. 

Erika giriasi, kad ji nežino jokių jausmų. O jeigu ji 
pripažins, jog jausmas yra, tai jokiu būdu neleis, kad jis 
įveiktų jos inteligentiškumą. Tarp savęs ir Klemerio ji 
patalpina dar vieną pianiną. Klemeris pavadina mieląją 
viršininkę baile. Tas, kas myli taip kaip Klemeris, su 
savo meile turi pasirodyti pasauliui ir garsiai apie tai 
pareikšti. Klemeris nenori, kad apie tai būtų kalbama 
konservatorijoje, nes paprastai jis šienauja pievose, kur 
žolė jaunesnė. O meilė džiugina tik tada, kai galima su- 
kelti kitų pavydą dėl jo mylimos būtybės. Šiuo atveju: 
vedybų vėliau nebus. Laimė, Erika turi motiną, kuri ne- 
leis jai tuoktis. 

Klemerį nuneša tolyn prie pat jo kambario lubų jo 
paties vandens paviršius. Vandenyje jis tikras meistras. 
Jis sugniuždo paskutinę nuomonę, kurią Erika turi apie 
Šuberto sonatas. Erika kosti, ir iš sutrikimo jai braška 

sąnariai taip, kaip Klemeris, lankstuolis, niekuomet ne- 
buvo girdėjęs braškant. Jai kraiposi neįtikimiausios 
kūno vietos, ir Klemeriui, tiek suglumintam, kiek ir glu- 
minamajai, ima kilti aukštyn lengvas šleikštulys, kurį ta- 
čiau galima iškart įpinti į jo pojūčių vainiką. Jeigu nori, 
bus gerai, kaip yra. Tik nevalia šitaip išsipleikti. Erika 
braškina pirštų sąnarius, tai neduoda naudos nei jos gro- 
jimui, nei sveikatai. Ji atkakliai spokso į pačius tolimiau- 
sius kampus, nors Klemeris reikalauja, kad žiūrėtų į jį, 
laisvai ir atvirai, o ne drovėdamasi ir vogčiom. Pagaliau 
juk čia nėra nieko, kas tai stebi. 

Ar man galima, klausia Valteris Klemeris, padrąsintas 
išsigandusios mokytojos, pareikalauti iš tavęs negirdėto 
dalyko, kokio tu dar niekuomet nesi padariusi? Ir jis iš- 
kart pareikalauja to, šito meilės bandymo. Pirmąsyk 
įžengdama į naują meilės gyvenimą ji turi padaryti kaž- 
ką nesuvokiama, būtent tuoj pat išeiti su juo ir šįvakaI 
nebevesti pamokos paskutinei mokinei. Tačiau tegu Eri- 
ka rūpestingiausiai prisidengia bloga savijauta ar galvos 
skausmu, kad mokinei nekiltų jokio įtarimo ir ji nepradėtų 
skleisti paskalų. Erika išsigandusi atšoka nuo šito lengvo 
uždavinio — laukinis mustangas, kuris pagaliau kanopos 
smūgiu išspyrė tvarto duris, bet paskui lieka tvarte, nes 
apsigalvojo. Klemeris dėsto mylimai moteriai, kaip kiti 
nusikratydavo susitarimų ir įprastinių teisių. Kaip vieną 
iš gausių pavyzdžių pamini Vagnerio „Žiedą“. Jis patei- 
kia Erikai meną kaip pavyzdį viskam ir kaip pavyzdį 
niekam. Jeigu tik kuo atidžiausiai patyrinėtum meną, šitą 
duobę, kuri pribetonuota dalgių ir pjautuvų ašmenų, 
rastum pakankamai anarchistinio elgesio pavyzdžių. Mo- 
Cartas, šitas VISA KO pavyzdys, pavyzdžiui, nusikraty- 
davo kunigaikščio ir vyskupo jungo. Jeigu jau visų mMy- 
limas Mocartas, kurį mes abudu nelabai vertinam, galėjo 
šitaip padaryti, tai tikriausiai ir jūs, Erika, galėsit. Kaip 
dažnai sutapdavo mūsų nuomonė, kad nei tas, kas akty- 
viai, nei tas, kas pasyviai užsiiminėja menu, ne itin mėgs- 
ta reglamentavimą. Menininkas paprastai duoda kelią 
kietam tikrovės šlaunų spustelėjimui. Ir aš stebiuosi, tik 
tu nepyk ant manęs, kaip tu galėjai visus tuos Metus pa- 
kęsti šokinėjančią apie tave motiną. Arba tu ne meniį- 

ninkė, arba tu tada nejauti jungo kaip tokio, kai tu po 
juo dūsti, tujina Klemeris savo mokytoją, smagus, kad 
yra motina Kohut, kuri, laimė, įsiterpia tarp jo ir Moters 
kaip atpirkimo ožys. Šitoji motina pasirūpins, kad jis 
neuždustų po šita senstelėjusia moterimi! Šitoji motina 
teikia neišsenkamos medžiagos pokalbiui kaip tankumy- 
nas, kaip daugelio lūkesčių išsipildymo kliūtis, tačiau 
antra vertus, ji visą laiką prirakinusi savo dukterį 
vienoje vietoje, taigi duktė negalės visur sekioti Klemeriui 
iš paskos. Kur mudu galime nuolatos ir kiek norime susiti- 
kinėti, kad niekas apie tai nesužinotų, Erika? Klemeris įšy- 
la nuo pasiūlymo slaptai turėti bendrą kambarį, kur nors, 
kur jis galėtų nunešti savo seną grotuvą ir plokšteles, nes 
jų ir šiaip turi po dvi. Galų gale jis juk žino Muzikinį Eri- 
kos skonį, kuris irgi sudvigubėja, nes Klemerio skonis 1y- 
giai toks pat! Jis turi kelias ilgai grojančias Šopeno plokš- 
teles po dvi ir vieną plokštelę su nepakartojamais kūriniais 
Paderevskio, kurį užgožė Šopenas, neteisingai, mano jis ir 
Erika, padovanojusi jam šią plokštelę, kurią jis ir pats jau 
buvo nusipirkęs. Klemeriui knietėte knieti pagaliau per- 
skaityti laišką. Ko negalima pasakyti, tą reikia parašyti. 
Ko negalima ištverti, to nereikėtų daryti. Aš jau džiau- 
giuosi, kad perskaitysiu ir suvoksiu tavo balandžio 24 
dienos laišką, mieloji Erika. O jeigu šitą laišką tyčia ne 
taip suprasiu, bet tuo aš irgi džiaugiuosi, tai pasiginčiję 
mudu vėl susitaikysim. Dabar Klemeris iškart įsileidžia 
kalbėti apie save, apie save ir apie save. Ji parašė jam 
šitokį ilgą laišką, taigi jis irgi turi teisę, truputį atskleis- 
ti jai savo sielą. Tą laiką, kurį jis bus priverstas gaišti 
skaitymui, jau dabar jis gali išnaudoti kalbėjimui, kad 
Erika nebūtų pranašesnė jų santykiuose. Klemeris aiški- 
na Erikai, kad jame grumiasi dvi ypatingos ypatybės, 
taigi sportas (per varžybas) ir menas (visą laiką). 

Erika uždraudžia mokiniui, kurio rankos jau tiesiasi 
prie laiško, jį net paliesti. Kibkit verčiau į Šuberto stu- 
dijas, tyčiojasi Erika iš brangios Klemerio“ pavardės ir 
iš brangios Šuberto pavardės. 


6 Klemme — spaustukas (vok.). 

Klemeris pasipučia. Akimirką jis mėgaujasi mintimi 
išbliauti į veidą pasauliui tą paslaptį, kurią jis turi su 
mokytoja. Tai atsitiko tualete! Tuo tarpu jis nutyli, kad 
tai jam pačiam nebuvo koks šlovės žygis. Vėliau pali- 
kuonims jis galės melagingai iškreipti, kad kovą laimėjo 
jis. Klemeris nėra tikras, kad atsidūręs prie pasirinkimo 
tarp moters, meno ir sporto, neturėjo pasirinkti meno ir 
sporto. Tokias kvailas svajas jis dar slepia nuo moters. 
Jis gauna pajusti, kaip yra, kai svetimo „aš“ netikrumo 
veiksnys įpainiojamas į paties subtiliai suregztą lošimą. 
Tačiau ir sportuodamas rizikuoji, pavyzdžiui, tą pačią die- 
ną forma gali labai svyruoti. Šitoji moteris tokia sena ir vis 
dar nežino, ko nori. Aš esu toks jaunas, tačiau visuomet 
žinau, ko norėčiau. 

Klemerio marškinių kišenėje prie krūtinės čeža laiš- 
kas. Klemeriui virpčioja pirštai, jis beveik nebeištveria, 
ir jis, šitas abejojantis smaližius, nusprendžia perskaityti 
laišką ramioje vietoje gamtoje ir iškart kai ką pasižy- 
mėti. Atsakymui, kurio nebus ilgiau, nei laiško. Gal Pi- 
lies sode? „Palmių kavinėje“ jis užsisakys baltos kavos 
ir obuolių pyrago. Abudu skirtingi elementai, menas ir 
Kohut, suteiks laiškui neaprėpiamo žavesio. Tuo tarpu 
teisėjas Klemeris gongu paskelbs, kas laimėjo šitą 
raundą, gamta lauke ar Erika jo viduje. Klemeriui pasi- 
daro čia karšta, paskui vėl šalta. 

Vos Klemeris išnyko iš pianino klasės, vos po jo atė- 
jusi mokinė šokčiojančiais judesiais pradėjo skambinti 
savo gamas, mokytoja apsimeta, kad šiandien, deja, mes 
turime baigti pamoką, nes man pašėlusiai skauda galvą. 
Mokinė kaip vyturėlis purpteli į orą, tiek ją ir tematei. 

Erika susigūžia nuo neišsprendžiamų baimių ir bau- 
gulių. Dabar ji priklauso nuo Klemerio malonės lašelinių 
injekcijų. Ar jis iš tikrųjų gali perlipti per aukštas tvo- 
ras, perbristi veržlias upes! Ar jam patiks rizikuoti My-. 
lint? Erika nežino, ar gali pasikliauti nuolatiniais Kleme- 
rio tikinimais, kad jis dar niekuomet nevengęs rizikos, 
juo didesnė, juo mieliau. Tai pirmas kartas per visus me- 
tus, kai Erika išleido mokinę nemokiusi. Motina įspėja 
saugotis stačių bėgių. Jeigu motina nemojuoja pasiseki- 
mo kopėčiomis, vedančiomis į kalną, tai vaizdingai pa- 

sakoja apie kelionės per slėnį siaubingus vaiduoklius, 
pasitelkdama dorovinį paklydimą. Verčiau meno viršūnė 
negu lytinės žemumos. Priešingai pasklidusiai nuomonei 
apie jo palaidumą, menininkas pamiršo turįs lytį, mano 
motina; o jeigu jis to negali, tai yra paprasčiausiai žmo- 
gus, tačiau jam nevalia tokiam būti. Tada jis ne dieviškas! 
Deja, menininkų biografijose, kurios apskritai kalbant 
apie menininkus yra svarbiausias dalykas, pernelyg daž- 
nai knibždėte knibžda jų protagonistų lytinių geidulių 
ir klastų. Jie žadina klaidingą požiūrį, tarsi tik iš lytinių 
organų komposto krūvos išauganti gryno puikaus skam- 
besio agurkų lysvė. 

Vaikas jau sykį suklupo kaip menininkė, susigrūmus 
jai visuomet prikiša motina. Tačiau sykį suklupti nieko 
nereiškia, Erika tai pamatys. 

Erika skuba iš konservatorijos namo pėsčia. 

Jai tarp kojų puvėsis, nejautri minkšta masė. Pelėsiai, 
pūvančios organinės medžiagos gabalai. Jokių jausmų 
nesukelia pavasario oras. Nebyli smulkių norų ir vidu- 
tinybės troškimų sankaupa,  besibaidanti išsipildymo. 
Kaip replės ją apims abu jos pasirinkti gyvenimo partne- 
riai, šitos vėžio žnyplės: motina ir mokinys Klemeris. 
Abiejų kartu ji negali turėti, taip pat ir nė vieno atskirai, 
nes kita dalis tuoj pat siaubingai išnyks. Ji gali paliepti 
motinai, kad neįleistų Klemerio pro duris, kai tas pa- 
skambins. Motina su džiaugsmu pakluųs tokiam įsakymui. 
Negi dėl šito baisingo nerimo Erika visą laiką taip ra- 
miai gyveno? Šįvakar jis tikriausiai neateis, tegu ateina 
rytoj, tik ne šiandien, nes Erika norėtų pasižiūrėti seną 
Liubičiaus filmą. Motina ir vaikas šituo iš anksto džiau- 
giasi jau nuo praėjusio penktadienio, nes tada pasirodo 
programa kitai savaitei. Tos programos Kohut šeima lau- 
kia gerokai labiau negu didelės meilės, į kurią juk net 
neįmanoma pasižiūrėti. 

Erika žengė žingsnį, parašydama laišką. Kaltės už 
šitą žingsnį motinai nesuversi, motinai nevalia net su- 
žinoti apie šitokį žingsnį pirmyn, prie uždrausto pašaro 
lovio. Viska, kas uždrausta, Erika visuomet iškart pris'- 
pažindavo motinai, kuri paskui tvirtindavo ir taip jau 
viską žinojusi, toji įstatymo akis. 

Eidama Erika nekenčia šito išakijusio raukšlėto vai- 
siaus, kuris žymi apatinės jos kūno dalies pabaigą. Tik 
menas sužadina begalinį saldumą. Erika skuba. Netru- 
kus šis puvėsis pasklis tolyn ir apims daugiau jos kūno. 
Tada mirsi kančiose. Įsibauginusiai Erikai su siaubu iš- 
kyla prieš akis, kaip ji, tarytum šimto septyniasdešimt 
penkių centimetrų dydžio skylė, nejautri guli karste ir 
nyksta žemėje; skylė, kurią jie niekino, kurios nepaisė, 
dabar apėmė ją visą. Ji Niekas. Ir jai daugiau nieko ne- 
bėra. 

Erika nepastebi, kad paskui ją skuba Valteris Kleme- 
ris. Jis pasiryžo ją sekti, įveikęs pirmąjį stiprų potraukį. 
Pirma jis nusprendė jau dabar atplėšti laišką, nes su 
gyva šilta Erika jis trokšta pasiaiškinti anksčiau, negu 
perskaitys negyvą jos laišką. Šitoji gyva ponia Erika 
Klemeriui mielesnė negu negyva skiautė popieriaus, dėl 
kurios turėjo mirti medžiai. Šį laišką galiu perskaityti ir 
vėliau, namie, labai ramiai, galvoja Klemeris, kuris no- 
ri likti prie kamuolio. Kamuolys rieda, šokčioja, ritasi 
priešais jį, sustoja prie šviesoforų, atsispindi parduotu- 
vių vitrinose. Šitoji moteris nenurodinės jam, kada jis 
turi skaityti laiškus ir kada susiimti su ja asmeniškai. 
Moteris nepripratusi prie persekiojamosios vaidmens ir 
nesidairo. O vis dėlto jai metas išmokti tai, kad ji — gro- 
bis, o vyriškis — medžiotojas. Tą geriau pradėti šiandien, 
o ne rytoj. Galimybė, kad pranašesnė Erikos valia vieną 
sykį ne viską lemia, jai net neateina į galvą, nors jos 
poelgius visą laiką nulemia pranašesnė jos motinos 
valia. Tačiau jai tas taip pat įaugę į kraują ir mėsą, jog nė 
nepastebi. Pasitikėjimas gerai, o kontrolė dar geriau. 

Gimtieji namai džiugiai moja durimis ir vartais. Šilti 
spinduliai jau apglėbia mokytoją ir rodo jai kelią. Erika 
jau išnyra motinos radarų sistemoje kaip vikrus šviesos 
taškas ir plevena, kaip peteliškė, kaip vabzdys, pasmeigtas 
stipresnės būtybės. Erika nenorės sužinoti, kaip pasižiU- 
rėjo Klemeris į laišką, nes ji nekels telefono ragelio. Tuoj 
pat įpareigos motiną pasakyti tam vyniškiui, kad jos nėra 
namuose. Manydama, kad ji gali motinai kai ką įsakyti, 
ko pastaroji jai jau iš anksto neįsakiusi. Motina linki 
Erikai laimės žengiant žingsnį, kuris atskiria ją nuo išori- 

nio pasaulio ir perduoda tiktai motinai. Motina meluoja 
kaip apsėsta, degdama vidine ugnimi, pasityčiojamai nu- 
plieskiančia jos amžių, deja, mano dukters nėra namuo- 
se. Aš nežinau, kada ji grįš. Suteikite mums garbės kitą- 
kart. Labai ačiū. Tokiais momentais duktė jai priklauso 
labiau negu paprastai. Tik jai vienai ir daugiau niekam. 
O) visiems kitiems vaiko nėra. 

Erikos minčių nuolaužomis visiškai apibertas vyrukas 
seka moterį, kuriai skirti jo jausmai, Jozeištatu. Anks- 
čiau čia stovėjo didžiausias ir moderniausias Vienos 
kino teatras, dabar tas pastatas priglaudęs banką. 
Erika su mama kai kada eidavo į jį švęsti festivalių. Ta- 
čiau taupydamos pinigus damos daugiausia lankydavosi 
mažam pigiam „Alberto“ kino teatre. Dar labiau taupant 
pinigus, tėvas likdavo namie. Jis nenorėjo švaistyti pas- 
kutinių proto likučių kaip tik kine. Erika nė kartelio ne- 
atsisuka. Jos jausmai nieko nejaučia; net netoli esančio 
mylimojo. O tuo tarpu jos mintys visos nukrypusios į vie- 
ną tašką, į mylimąjį, kuris išauga iki milžiniško didumo: 
į Valterį Klemerį. 

Šitaip šauniai juodu skuodžia vienas paskui kitą. Mu- 
zikos mokytoją Eriką Kohut tarytum kažkas iš užpakalio 
gena į priekį, ir tai vyriškis, kuris pažadina joje velnią ar 
angelą. Moteris galutinai pasiryžusi švelniai pasidomėti 
vyriškiu. Jausmų jėgos ir to, ką ji gali reikšti, skatinama, 
Erika pradeda atskleisti uždangos kraštelį, tačiau šitaip 
visus jos jausmus užvaldžiusio mokinio Klemerio ji ne- 
pastebi. Šitaip skubėdama namo ji nenusipirko nei nau- 
jo užsienietiško madų žurnalo. nei pagal jį nukopijuoto 
kokio nors drabužio. Nė akim nežvilgtelėjo į naujutėlaitį 
pavasarinį modelį vitrinose. Vienintelis žvilgsnis, kuris 
jai dar liko nuo užsiliepsnojusio vyriškio karščio, abe- 
jingai nuslydo kitos dienos tituliniu laikraščio puslapiu — 
sugadinta dar šios dienos naujo bankų plėšiko nuotrau- 
ka, ir būtent ką tik pradėjusio savo karjerą nusikaltėlio 
vestuvinė nuotrauka. Matyt, jis paskutinį kartą davėsi 
fotografuojamas šita brangia sutuoktuvių proga. Dabar 
jį žino kiekvienas tik dėl to, kad jis vedęs. Erikai prieš 
akis iškyla Klemeris kaip jaunikis, ji pati — kaip nuotaka, 
o jos motina — kaip uošvė, kuri gyvens su sutuoktiniais, 

ir ji nemato mokinio, apie kurį be paliovos mąsto ir ku- 
ris seka jai iš paskos. 

Motina žino, kad jos vaikas gali parsirasti anksčiau- 
siai po pusvalandžio, jeigu aplinkybės palankiai susiklos- 
tys, ir vis dėlto jau laukia su didžiausia nekantrybe. 
Motina nieko nežino apie tai, kad duktė atsisakė pamo- 
kos, ir vis dėlto ilgesingai laukia punktualiosios dukters, 
kuri nuolatos ateina pas ją laiku. Erikos valia bus ėrytis, 
kuris prisiglaus prie liūtės — motinos valios. Tik šitas 
nusižeminimo judesys sukliudys motinos valiai sudras- 
kyti švelnią nepatyrusią dukters valią ir lakstyti aplin- 
kui įsikandus kraujuojančias mėsas. Namų durys staigiai 
atplėšiamos, paplūsta tamsa. Laiptinė, dabar šitos dan- 
gaus kopėčios ekrane ir kitose laidose iškyla prieš akis; 
iš antrojo aukšto, kai Erika spustelėjo šviesos jungtuką, 
jau srūva blanki, švelni šviesa. Buto durys neatsidaro, 
šiandien jos žingsnių niekas neatpažįsta, nes dukters lau- 
kiama anksčiausiai po pusvalandžio. Motina dar visa 
atsidėjusi paskutiniams ruošos darbams, kurių pabaigą 
turės apvainikuoti kepsnys su svogūnais. 

Ištisą pusvalandį Valteris Klemeris mato savo moky- 
toją tik iš užpakalio. Jis atskirtų ją iš tūkstančio net 
šita puse, kuri nėra mylimiausioji Erikos pusė! Apie 
moteris jis nusimano, ir kaip tik iš visų pusių. Jis regi 
minkštus, nelabai kietai prikimštus jos užpakalio pūkų 
patalus, kurie pritaisyti prie kresnų kaip kolonos kojų. 
Galvoja apie tai, kaip naudosis šituo kūnu, specialistas, 
kurio nesuklaidinsi lengvais funkciniais sutrikimais. Kle- 
merį užplūsta išankstinis su šiurpuliu sumišęs džiugesys. 
Erika dar ramiai žingsniuoja, bet netrukus ji spygaus iš 
geidulio! Tą geidulį sukels jis, Klemeris, visai vienas. 
Šitas kūnas dar abejingai užsiėmęs įvairiausiais dalykais, 
tačiau netrukus Klemeris įjungs mašiną su nuoroda 
„Virimas'“. Ne taip jau rimtai geidžia Klemeris šitos mo- 
ters, po teisybei, tai jinai jo net netraukia, ir jis nežino, 
ar nori jos dėl amžiaus, ar dėl praėjusios jos jaunystės. 
Bet Klemeris nusibrėžęs tikslą atskleisti vien jos kūną. 
Kol kas jis pažįsta tik vieną jos funkciją: kaip Mokyto- 

tada tebūnie ne. Šituos taip rūpestingai nešiojamus ma- 
dingų, o kartais ir seno raugo įsitikinimų sluoksnius ir 
šituos silpnokos formalios valios sudurstytus kiautus ir 
žieves, šituos margus, dangstančius skudurus ir odas, prie 
jos prikibusias, jis trokšta ryžtingai nuplėšti! Ji neturi 
jokio supratimo, tačiau netrukus jį turės, kaip moteris 
is tikrųjų puošiasi: dailiai, bet svarbiausia — praktiškai, 
kad pati sau netrukdytų judėti. Jis, Klemeris, ne taip 
jau labai nori turėti Eriką, kiek galų gale išpakuoti šitą 
apdairiai spalvų ir medžiagos deriniais iščiustytą kaulų 
ir odos paketą! Popierių jis suglamžys ir išmes. Šitą tiek 
ilgai neprieinamą moterį su mMargaspalviais sijonais ir 
šalikais Klemeris nori pasidaryti prieinamą, kol ji ims 
gesti. Ir kodėl ji perkaliojasi tokį šlamštą? Juk yra dra- 
bužių, kurie dailūs, praktiški ir net nebrangūs, papriekaiš- 
taus jis jai, kai ji jam aiškins, kaip reikia groti Bacho 
kūrinio įžangą. Klemeris nori, kad jam pasirodytų kūnas, 
tegu ir padės daug pastangų. Paprasčiausiai jis nori to, 
kas yra APAČIOJE: pagaliau turėti. Jeigu jis nulups nuo 
šitos moters visus luobus, tai juk turėtų pasirodyti mo- 
teris Erika, su visomis ydomis, kuri mane jau senokai 
domina, galvoja Klemeris. Vienas iš šitų tekstilės sluoks- 
nių daugiau suragėjęs ir suskalbtas negu kitas. O iš 
šitos Erikos Klemeris norėtų tik paties geriausio, 
mažo vidinio branduolio, kuris gal yra gardus. Kle- 
meris pagaliau nori pasinaudoti kūnu. Pasinaudoti pats. 
Jeigu prireiks, net prievarta. Sieną jis dabar pažįs- 
ta pakankamai. Taip, kilus abejonei, Klemeris visuo- 
met klauso tik savo kūno, kuris niekuomet neap- 
sirinka ir kūniška kalba šneka su juo ir su kitais. 
Narkomanų ar ligonių kūnas, beje, dažnai kalba ne- 
tiesą dėl silpnumo ar piktnaudžiavimo juo, bet Klemerio 
kūnas labai jau dėkingai sveikas. Laimė laimužė. Spor- 
tuojant kūnas nuolatos įspėja Klemerį, kada jam iš tik- 
rųjų gana ir kada dar likęs truputis degalų atsargoj. Kol 
visiškai išsikvepia. Paskui Klemeris jaučiasi tiesiog pui- 
kiai, kad nė neapsakysi, džiugiai susijaudinęs nusako 
Valteris Klemeris savo savijautą. Stebimas nusižeminu- 
sių mokytojos žvilgsnių, Klemeris pagaliau nori pasinau- 
doti kūnu. Pernelyg ilgai jis laukė. Praėjo ne vienas mė- 

nuo, ir pasitelkęs ištvermę jis įgijo teisę. Visi požymiai 
teisingai išsiaiškinti, kad pastaruoju metu Erika puošėsi 
dėl Klemerio taip, kad tai krito į akis: grandinėlės, ran- 
skarelės, kvapai, nuimamos kailinės apykaklės, nauja 
pianinu skambinti trukdanti plastmasinė apyrankė. Šitoji 
moteris dabinosi vyrui. Tačiau šitą vyrą traukte traukia 
sutriuškinti visas tas nesveikai silpnas gražmenas, nes 
jis trokšta dar iš pakelio išpurtyti paskutinį likutį pirmo- 
vinės būsenos, kuri išliko moteriai. Jis nori visko! Tačiau 
iš tikrųjų nė trupučiuko jos negeisdamas. Šitoks puošei- 
viškumas griebiančiam jauti už ragų Klemeriui kelia 
neprotingą pyktį. Gamta juk irgi pernelyg neišsipusto, 
kai kviečia poruotis. Tik kai kurių, daugiausia patinėlių, 
paukščių plunksnos viliojančių spalvų, tažiau jie visuo- 
met šitaip atrodo. 

Kai skuodžia paskui savo būsimą mylimąją, Klemeris 
dar mano, jog nuogas jo įniršis nukreiptas tik prieš jos 
rūpestingą, tegu ir negrabiai aplikuotą puoselėjimąsi. Ši- 
tuos pagražinimus, šitas kvailystes, kurios Klemeriui atro- 
do labai bjaurinančios mokytoją, reikia kuo greičiausiai 
mesti šalin! Dėl jo! Jis duos Erikai suprasti, kad jeigu aps- 
kritai, tai vienintelė puošmena yra nepaprasta švara, ku- 
riai jis gali pritarti maloniam, kaip tik jam nelabai nepa- 
tinkančiam veide. Erika darosi juokinga, o kam jai to 
reikią. Dukart per dieną dušas, tokią kūno priežiūrą su- 
pranta Klemeris. ir to gana. Klemeris reikalauja švarių 
plaukų, nes neplauta galva varo Klemeriui siaubą. Pas- 
taruoju laiku Erika iš tikrųjų kamanojasi kaip cirko 
arklys. Neseniai moteris ėmė siaubti savo tiek ilgai nenau- 
dotas drabužių atsargas, kad dar labiau patiktų mokiniui. 
Tatai turi išversti jį iš koto, o šitai irgi! Visur stebimasi ir 
krinta į akis, kad ji pernelyg gašinasi ir pernelyg ryškiai 
dažosi. Ji išgyvena metamortozę. Ji traukia ne tik dra- 
bužius iš savo gausių atsargų, taip pat dar prie jų per- 
kasi tinkančius priedus, kilogramais, diržus, rankinukus, 
batus, pirštines, madingus papuošalus. Kaip išmanydama 
ji ketina apkvaitinti tą vyrą ir šitaip sužadina blogiausius 
jo polinkius. Verčiau būtų davusi ramybę šitam miegan- 
čiam tigrui, kad jos neprarytų, pataria Klemeris, turėda- 

mas galvoje brangų savo asmenį. Erika atitapsi kaip iš- 
gėrusi manekenė, batuota ir pentinuota. pasislėpusi ir 
šarvuota, pasipuošusi ir sužavėta. Ir kodėl ji jau anksčiau 
neišlaužė savo spintų, norėdama paspartinti šių sudėtin- 
gų Meilės ryšių vystymąsi? Iš jų veržiasi vis nauji pui- 
kūs apdarai! Ji išdrįso įsilaužti į savo įvairiaspalvių šil- 
kinių atsargų sandėlį ir mėgaujasi atvirai viliojančiais 
žvilgsniais, kurių taip ir nesusilaukia, ir nemato atviros 
pašaipos žmonių, kurie Eriką jau seniai pažįsta ir rimtai 
pagalvoja apie jos pasikeitusią išvaizdą. Erika juokinga, 
tačiau ji gerai ir kietai supakuota. Kiekvienas pardavė- 
jas žino: viskas priklauso nuo įpakavimo! Dešimt sluoks- 
nių vienas ant kito, kurie apsaugo ir patraukia. Ir visi 
jie tikriausiai derinasi tarpusavyje! Tai jau nemenkas 
pasiekimas. Motina plūsta Eriką, kuri prie kostiumėlio 
dar nusipirko ir naują kaubojišką skrybėlaitę su kaspinu 
ir gobtuvu iš tokios pat medžiagos kaip skrybėlaitė, su 
kuriuo ji pritvirtina skrybėlaitę pasmakrėje, kad ne- 
nulėktų nuo galvos papūtus vėjui. Motina garsiai dejuo- 
ja, kad šitaip švaistomi pinigai, ir įtarinėja vaiką dėl ši- 
tokio puošeiviškumo, kuris tikrai nukreiptas prieš ką 
nors, būtent prieš ją, motiną, ir tikrai kam nors skiriamas, 
būtent vyriškiui, be jokios abejonės. Jeigu tai koks nors 
vyriškis, tai jis dar susipažins su motina! Kaip tik su pa- 
Čia nemaloniausia jos puse. Motina tyčiojasi iš skoningo 
derinio. Ji apnuodija apvalkalus, luobas, apdangalus, 
dangčius, kuriuos atsargiai dedasi ant savęs duktė, savo 
neapykantos blyškiomis sultimis. Ji tyčiojasi taip, kad 
dukteriai netrukus paaiškėja, jog motina taip šaiposi iš 
pavydo. 

Paskui šitą prašmatniai apsikarsčiusį gyvūną, į kokį 
gamtoje nerastum panašių, lekia Valteris Klemeris, na- 
tūralus gyvūno priešas. Jo tikslas — kuo greičiausiai 
atpratinti mokytoją nuo šitokio nenatūralumo. Džinsai 
it marškinėliai patenkintų Klemerio reiklumą, nors jis 
ir didelis, visiškai. Pro namo duris Matyti niūrus 
vidus, kuriame tačiau ilgai niekieno nepastebėtas išaugo 
retas augalas. Visos spalvos, kurios lauke ką tik dar švy- 
tėjo, čia nublanksta. Laiptų į antrąjį aukštą viduryje 
Erika ir Klemeris susiduria, jokios galimybės to išvengti. 

Nei garažo, nei pašiūrės, nei automobilių stovėjimo aikš- 
telės. 

Vyras ir moteris susitinka, bet ne atsitiktinai. O ne- 
matomas trečiasis, motiniško rūpesčio pavidalu, laukia 
viršuje savo slaptažodžio. Erika rimtai pataria mokiniui 
iškart geruoju dingti iš akių. Ji pilna didybės. Mokinys 
kuo rimčiausiai pasipriešina, nors ir nelabai nori su- 
tikti motinos. Jis pareikalauja, kad mes dviese eikime 
kur nors, kur pagaliau galėtume vieni pasikalbėti. Jis 
nori pasišnekėti! Apimta panikos, Erika trypčioja; vyriš- 
kis nori įžengti į jos uždarą erdvę. Ką pasakys motina, 
kuri vilioja intymiai vakarienei dviese. Motinai ir vaikui 
valgymas iš anksto nulemtas. 

Klemeris griebia Eriką, kuri jį egzaminuoja, ar jau 
perskaitęs laišką. Ar jau skaitėt mano laišką, ponas Kle- 
meri? Kam mums reikia tų laiškų, bando Klemeris savo 
mylimą moterį, kuri lengviau atsikvepia, kad jis dar ne- 
skaitęs laiško. Antra vertus, ji bijo, kad jis nesutiks elg- 
tis taip, kaip iš Klemerio reikalaujama laiške. Iš pat pra- 
džių abu šitie meilės ryšiais tvirtai susiję žmonės klai- 
dingai supranta tai, ko nori vienas iš kito, ir tai, ką jie 
gaus vienas iš kito. Jie tik neklysta dėl motinos, kuri 
rimtai imsis tvarkos ir papildomą dalį (Klemerį) iškart 
vys šalin. Tą dalį, kuri yra visas jos turtas, visas jos 
džiaugsmas (Erika), ji pasiliks sau. Erika puola čia viena, 
Čia kita kryptim. Šitaip ji demonstruoja didžiausią neryž- 
tingumą. Tokį jos elgesį supranta Klemeris, kuris di- 
džiuojasi, kad yra neryžtingumo priežastis. Dabar jis tru- 
pučiuką padės jai, kad Erika sugebėtų pasiryžti. Jis 
atsargiai nuima savo grobiui nuo galvos kaubojišką skry- 
bėlaitę. Koks nedėkingumas skrybėlaitei, kuri nuolat 
išnirdavo žmonių knibždėlyne kaip maloni kelio rodyklė, 
kaip rytinė žvaigždė šventiems Trims Karaliams, skry- 
bėlaitei, pro kurią niekas negali praeiti, nepagerbdamas 
patyčiom. Pastebi tokią skrybėlaitę, ir sugenda nuotaika, 
tegu ir ne visada kaltė suverčiama skrybėlei, jeigu su- 
genda nuotaika. 

Čia, ant laiptų, esam tik mudu abudu ir dabar žai- 
džiam su-ugnimi, myga Klemeris moterį. Klemeris įspėja 
Erika, kad jai nevalia nuolatos kaitinti jo geismo, o pa- 


178 


čiai paskui dėtis neprieinama. Erika žiūri į vyriškį, kuris 
turi eiti, nes turi pasilikti. Moteris, supakuota kaip dc- 
vana, tamsiai pražysta. Šitam žiedui netinka šiurkštus 
geismo klimatas, jis pražydo ne tam, kad ilgai stovėtų 
laiptinėje, nes augalui reikia šviesos, saulės. Geriausiai 
jam šalia motinos prie televizoriaus. Erika nepadoriai 
išauga po savo dabar jau nuimta naująja skrybėlaite, 
veidas nesveikai paraudęs, kaip būtybės, kuris rado savo 
kūrėją. 

Klemeris nemato jokių galimybių geisti šitos moters, 
tačiau jau kiek laiko jis trokšta į ją įsismelkti. Tebūnie, 
kas bus, tikrai meilės žodžiai. Erika myli jaunąjį vyriškį 
ir tikisi jo išvaduojama. Ji nerodo jam jokio meilės ženk- 
lo, kad nebūtų jo pavergta. Erika norėtų atskleisti savo 
silpnumą, tačiau pati pasirinkti pralaimėjimo formą. Ji 
viską parašė. Ji nori, kad tas vyras ją paprasčiausiai su- 
čiulptų, kol iš jos nieko nebeliks. Neliečiamumas, kaip 
ir aistringas prisilietimas, turi būti dengiami kaubojiš- 
kos jos skrybėlaitės. Moteris trokšta, kad suminkštėtų 
daug metų trukęs jos akmenėjimas, o jeigu šitas vyras 
ją prarys, jai bus pats tas. Ji nori visiškai ištirpti šitam 
vyre, bet kad jis to nepastebėtų. Ar tu nepastebi, kad 
mudu vieni pasaulyje, be balso klausia ji vyrą. Viršuje 
jau laukia motina. Netrukus ji pravers duris. Durys dar 
nepravertos, nes motina dar nelaukia dukters. 

Motina nejaučia, kaip jos vaikas traukia pančius, nes 
tik po pusvalandžio ji pamatys ir pajus, kaip vaikas trau- 
kia pančius. Taigi Erika ir Klemeris šitaip priversti išma- 
tuoti, kuris kurį labiau myli ir todėl yra silpnesnioji poros 
dalis. Pasikliaudama savo amžiumi, Erika klysta, jog ji 
mažiau myli, nes jau pernelyg dažnai buvo įsimylėjusi. 
Todėl Klemeris tas, kuris labiau myli. Vėlgi Erika turi 
būti labiau mylima. Klemeris įspeitė Eriką į kampą, jai 
teliko tik viena landa, kuri kaip tik veda į vapsvų lizdą 
antrajame aukšte; duris jau galima aiškiai matyti. Senoji 
vapsva triūsia už jų su puodais ir keptuvėmis, ji girdima 
ir matoma kaip šešėlio kontūrai pro apšviestą virtuvės 
langą, kuris veda į koridorių. Klemeris įsako Erikai. Ji 
paklūsta įsakymui. Ji, rodos, tiesiog skuba pasitikti savo 
žlugimo, tai jos paskutinis; maloniausias tikslas. Erika 

atiduoda savo valią. Ji duoda šitą valią, kurią iki šiol 
visuomet turėjo motina, dabar kaip estafetės lazdelę to- 
liau Valteriui Klemeriui. Ji atsiremia ir laukia, kaip bus 
nuspręsta su ja pasielgti. Nors ji ir atiduoda savo laisvę, 
iškelia sąlygą: Erika Kohut naudoja savo meilę, kad šitas 
jaunuolis taptų jos viešpačiu. Juo daugiau valdžios jai 
jis gaus, juo klusnesniu padaru jis bus Erikai. Kai juodu, 
pavyzdžiui, važiuos į Ramsau pasivaikščioti po kalnus, 
Klemeris jau bus visiškai jos vergas. O save laikys jos, 
Erikos, ponu. Tam Erika panaudos savo meilę. Tai vie- 
nintelis kelias, kad meilė pirma laiko neišsektų. Jis turi 
būti tikras: šitoji moteris man galutinai atsidavė, o kaip 
tik jis pareis Erikos nuosavybėn. Taip ji viską įsivaizduo- 
ja. Viskas tik tada gali nepasisekti, jeigu Klemeris per- 
skaitys laišką ir pasmerks jį. Iš pasišlykštėjimo, gėdos 
ar baimės, žiūrint koks jausmas jame nugalės. Juk visi 
mes tiktai žmonės ir todėl nesam tobuli, guodžia Erika 
vyriškio veidą priešais, kuri ji kaip tik nori pabučiuoti, 
šitą veidą, kuris sušvelnėja, beveik susilieja. Nuo jos 
mokytojiško žvilgsnio. Kartais mes iš tikrųjų patiriam 
nesėkmę, ir aš beveik manau, jog šita principinė nesėk- 
mė yra paskutinis mūsų tikslas, pabaigia kalbą Erika, ne- 
pabučiuoja to veido, o paskambina prie durų, už kurių 
beveik tą pačią akimirką pražysta motinos veidas, pilnas 
sumišai laukimo ir pykčio, kas čia dabar dar drįsta truk- 
dyti, pražysta ir iškart nuvysta, kai pamato kortelę prie 
dukters spaudžiamos rankenos. Kortelė iškart nurodo savo 
paskirties aerouostą; čia, Kohut butas, sen. ir jun. Mes kaip 
tik atskridom. Motina sustingsta. Ji labai nešvelniai iš- 
traukta iš po svajonių apkloto ir dabar su naktiniais marš- 
kiniais stovi priešais didžiulę žmonių minią, kuri raliuoja 
tirolietiškai. Seniai išmoktu žvilgsnių ryšiu motina klau- 
sia dukterį, ko čia nori šitas svetimas jaunas vyriškis. 
Tuo pačiu žvilgsniu motina reikalauja šitą jauną vyriškį 
ginti šalin, jis juk nei vandens, nei elektros skaitiklių 
tikrintojas, kurį galima užsisakyti pagal sąskaitą. Duktė 
atsako, kad jai reikia šį tą aptarti su mokiniu, geriausia 
-eisianti su juo i savo kambarį. Į tuos žodžius motina at- 
sikerta, kad duktė neturi kambario, nes tai, ką ji pasipū- 
tėliškai vadina savo kambariu, iš tikrųjų priklauso ir 

motinai. Šiame bute, kol jis dar mano, mudvi viską spren- 
džiam kartu, ir motina žodžiais nusako, kas turi būti nu- 
tariama. Erika Kohut siūlo motinai verčiau nesekti jai 
ir jos mokiniui iš paskos į kambarį, antraip šis tas bus! 
Damos nemeilios viena kitai ir spigiai barasi. Klemeris 
kviečia eiti toliau, motina neleidžia toliau. Motina nusu- 
ka kalbą ir kone be balso pareiškia, kad valgio per 
mažai, užteks tik dviem silpnoms valgytojoms, o ne dviem 
silpnoms ir vienam stipriam valgytojui. Klemeris svariai 
padėkoja: ne, ačiū. Aš jau pietavau. Motina netenka sa- 
vitvardos, ji tik stovi prie nemielų faktų ir spokso. Da- 
bar bet kas galėtų nunešti motiną šalin. Bet koks vėjo 
šuoras šitą šaunią damą, kuri paprastai bet kokiam aud- 
priešina su protu apsirengdama, galėtų tiesiog parversti. 
Motina stovi, o jos viltys blėsta. 

Dukters ir svetimo vyriškio, kurį motina pažįsta tik 
paviršutiniškai, bet įsiminė ilgam, procesija pražygiuoja 
pro motiną į dukters kambarį. Erika kažką lepteli atsi- 
sveikindama, tai nieko nesujaudina, nors tai atsisveikini- 
mas su motina. Ne su mokiniu, kuris neteisėtai įsibrovė 
į jų namus. Aišku, tai pasikėsinimas susilpninti šven- 
tam motinos vardui. Todėl motina kalba maldą Jėzui, 
kurios negirdi niekas, net ir tas, kam ji adresuota. Durys 
negailestingai užsidaro. Motina nenutuokia, kas vyks 
Erikos kambary tarp tų Žmonių, tačiau ji lengvai gali 
tai išsiaiškinti, nes kambarys juk nerakinamas, protinga 
motina tai numačiusi iš anksto. Motina negirdimai pirštų 
galais prisėlina prie vaiko kambario, kad sušniukštinėtų, 
kokiu instrumentu ten bus grojama. Tik jau ne pianinu, 
nes pianinas puikuojasi svetainėje. Motina manė, kad 
vaikas esąs įsikūnijusi nekaltybė, ir staiga kažkas sumo- 
ka nuomą, kad laikas nuo laiko jam būtų leista užkrauti 
vaikui pareigą. Kad ir kas būtų, tokios nuomos motina 
pasipiktinusi atsisakys. Šitokių pajamų jai nereikia. Ši- 
tas vaikis tikrai norės sumokėti nuomą trumpalaikiu 
meilės kvaituliu, kuris ilgai netruks. 

Kai motina siekia durų rankenos, ji aiškiai išgirsta, 
kaip anapus iš vietos judinamas sunkus daiktas, tikriau- 
siai močiutės indauja, kuri pilna prikimšta ką tik pirktų 

pakaitalų ir naujų priedų ką tik pirktiems, tegu ir nerei- 
kalingiems dukters drabužiams. Jėga! indauja atplėšia- 
ma nuo savo ilgus metus laikytos vietos ir nutempiama 
šalin. Prie dukters kambario durų, kurios tyčia jai prieš 
akis užremiamos, stovi nusivylusi motina. Kažkur savyje 
ji dar randa truputį sveikatos, su kuria beprasmiškai 
atakuoja duris. Tam ji naudoja ir dešinės kojos šliurės 
galą, koja įmauta į kupranugario vilnos šliurę, kuri per 
minkšta spardymui. Motinai suskausta pirštus, bet skaus- 
mo ji dar nejaučia, nes yra pernelyg susijaudinusi. Vir- 
tuvėje ima dvokti valgis. Jokia gailestinga ranka jo ne- 
pamaišo. Motina palaikyta neverta net formalaus paaiš- 
kinimo. Ji net nepašnekinta, nors šitie namai ir motinos, ir 
motina puošia juos dukteriai. Šitie namai motinai priklau- 
so dar daugiau negu dukteriai, nes vargu ar motina kada iš 
jų išeina. Butas pagaliau ne vien vaiko, motina dar gyva 
ir ketina toliau gyventi. Dar šįvakar, kai nemalonusis 
svečias bus išėjęs, motina tyčia pareikš dukteriai, kad 
ji išsikrausto. Į senelių prieglaudą. Ji kalbės nerimtai, 
jeigu tik duktė truputį pasvarstys apie šį ketinimą, nes: 
kur jai eiti? Nemalonią motinos sielą užplūsta nemalo- 
nus suvokimas, kad iš jos atimta valdžia ir budėjimas. 
Virtuvėje ji išmėto aplinkui save beveik išvirusį valgį. 
Daugiau iš pasiutimo negu iš nevilties. Vieną sykį am- 
žius turi toliau perduoti lazdelę. Motina mato savo duk- 
tery nuodingą branduolį kartų konilikto. kurio tačiau 
nebus, jeigu tik duktė susiprotės, kokią didelę sumą ji 
įsiskolinusi motinai. Jos Erika tuo tarpu pati sulaukė 
tokio amžiaus, motina nebesitikėjo, kad jai šitaip vėlai 
bus atsakytas sostas. Ji manė, kad kol bus gyva, įveiks 
vieną raundą po kito. Kol nuskambės didysis gongas. 
Tikriausiai ji negalės gyventi ilgiau už savo vaiką, bet 
kol gyva, bus už ją pranašesnė. Duktė jau peržengė tą 
amžių, kada koks nors vyriškis dar gali suteikti nemalo- 
nių staigmenų. Tačiau jis yra čia, tas vyriškis, apie kurį 
manyta, kad duktė jau seniai išmetė jį iš galvos. Juk jis 
buvo sėkmingai išpeiktas vaikui, o dabar išdygo svei- 
kas, tarytum iš naujo gimęs, ir dar savame lizde! 
Motina be kvapo susmunka ant virtuvinės kėdės, 
apsupta išdrabstyto maisto. Ir tik ji pati turi viską vėl 

surinkti. Tuo tarpu tai truputį nukreipia jos dėmesį. Žiū- 
1ėdama televizorių šįvakar ji nepratars Erikai nė žodžio. 
CO jeigu jau ką ir sakys, tai tik paaiškins Erikai, kad vis- 
kas. ką daro motina, motyvuojama meile. Motina išpa- 
žins Erikai savo meilę, ir tik dėl šitos meilės galima pa- 
daryti klaidų. Šia proga pacituos Dievą ir kitus viršesnius 
asmenis, kurie irgi labai aukštino meilę, bet niekad ne- 
egoistišką, kuri glūdi šitam jaunuoly. Bausdama motina 
nepasakys nė žodžio už filmą ir nė žodžio prieš filmą. 
Įprastinio pasikeitimo mintimis šiandien nebus, nes mo- 
tina taip apsisprendė. Šiandien duktė turės taikytis prie 
to, ko nori motina. Pati su savim duktė juk negali šne- 
kėtis. Jokių diskusijų, juk tu Žinai kodėl. 

Dabar motina nevalgiusi eina į svetainę ir labai gar- 
siai įsijungia vis dar tebeviliojantį spalvotą televizorių, 
kad duktė savo kampe gailėtųsi iš dviejų malonumų pa- 
sirinkusi prastesnį. Motina beviltiškai ieško ir pagaliau 
randa paguodą todėl, kad duktė su tuo vyru parėjo na- 
mo, užuot ėjusi kur kitur. Motina bijo, kad ten už už- 
stumtų durų dabar byloja kūnas. Motina bijo, kad jau- 
nasis vyras dar nusižiūrėjęs ir pinigus. Motina tegali įsi- 
vaizduoti tik tai, kad kas nors trokšta pinigų, net jeigu 
jis ir protingai užsimaskavęs, jog nori dukters. Jis gali 
turėti viską, tik jau ne pinigus, nusprendžia šitoji šeimos 
finansų ministrė, kuri rytoj iškart pakeis taupomosios 
knygelės šifrą. Dabar jis nebebus „Erika“. Duktė šauniai 
apsijuoks, jeigu užsimanys banke perduoti jaunajam vy- 
riškiui savo turtą. 

Motina baiminasi, kad duktė už durų klauso tik savo 
kūno, kuris gal jau dabar pražysta nuo prisilietimo. Ji 
taip pagarsina televizorių, kad kaimynystėje nebeįma- 
noma susikalbėti. Butas dreba nuo Paskutiniojo Teismo 
ianfarų gaudimo, kuris skelbia laidą „laikas nuotrauko- 
se“. Netrukus kaimynai ims belsti šluotkočiais ar as- 
meniškai ateis prie durų skųstis. Taip ir reikia Erikai, 
nes ji bus nurodyta kaip akustinio nusidėjimo priežastis 
ir ateity niekam visame name nebegalės žiūrėti į akis. 

Iš dukters kambario, kur nesveikai daugėja ląstelių, 
nė garso. Nei paukščio riksmo, nei pelėdos ūkavimo, nei 
rupūžės kurkimo, nei perkūno griaudėjimo. Kad ir labai 

norėdama, motina neišgirstų, jeigu duktė ir klyktų. Ji nu- 
stato blogomis žiniomis besipiktinantį aparatą tokiu gar- 
sumu, kokiu paprastai klausomasi kambaryje, kad galėtų 
girdėti, kas vyksta pas dukterį. Ji vis dar nieko negir- 
di, nes šitoji indauja slopina ir garsus, ne tik veiksmus 
ir žingsnius. Motina vėl padidino garsą, kad jis užgožtų 
tai, kaip ji pirštų galais sėlina prie dukters kambario 
durų klausytis. Kokius garsus motina netrukus išgirs: gci- 
dulio, skausmo ar viską kartu? Motina prideda ausį prie 
durų, gaila, kad ji neturi stetoskopo. Laimė, juodu tik- 
tai kalbasi. Bet ką ir apie ką jie kalbasi? Ar apie moti- 
ną$? Net ir motina dabar prarado susidomėjimą televizijos 
programa, nors dukteriai nuolatos tvirtina, jog pasibai- 
gus ilgai darbo dienai niekas negali atstoti televizoriaus. 
Duktė dirba, bet motinai visuomet leidžiama kartu su 
ja žiūrėti televizorių. Tiktai kartu su vaiku žiūrėti tele- 
vizorių motinai tarytum valgyti maistą su prieskoniais. 
Dabar prieskoniai pervirę, ir televizorius motinai nebeska- 
nus. Jis blankus ir nieko nereiškiąs. 

Motina eina prie nuodų spintos svetainėje-gyvenamaja- 
me kambaryje. Ji išgeria vieną ir daugiau taurelių likerio. 
Pavargsta nuo to ir apsunksta. Atsigula ant soios ir 
išgeria dar daugiau likerio. Už dukters durų tarytum 
auga vėžys, vis auga ir auga, nors jo savininkas jau se- 
niai miręs. Motina ir toliau geria likerį. 


Valteris Klemeris lengvai pasiduoda norui pulti ant 
Erikos Kohut, dabar, kai paruošiamieji darbai baigti ir 
durys užstatytos. Niekas negali įeiti į vidų, bet niekas n:- 
gali ir išeiti, be jo reikšmingos vyriškos pagalbos. Indauja, 
pasitelkus jo jėgą. pastatyta priešais duris, Moteris su 
juo kambaryje, o indauja saugo juos abu nuo išorės. 
Klemeris skiedžia Erikai apie utopišką partnerystę, ge- 
Tai pagardintą meilės jausmais. Juk tokia graži gali būti 
meilė, mėgaujantis tikru „tu“. Erika nori būti mylima 
tik po geroko klaidžiojimo ir kliūčių, taip ji sako. Ji vi- 
siškai įsipainiojusi į savo daiktiškumą ir užgniaužusi jaus- 
mus. Savo gėdos indaują, nepasitenkinimo spintą ji mėš- 
lungiškai laiko priešais save, ir Klemeris turi su jėga nu- 

stumti šiuos baldus šalin, norėdamas pasieki Eriką. Ji 
nori būti tik instrumentas, kuriuo groti jį mokytų. Jis 
turi būti laisvas, bet ji kaip reikiant supančiota. Tačiau 
pančius Erika pasirenka pati. Ji nusprendžia pasidaryti 
daiktu, įrankiu; Klemeris turės pasiryžti ir panaudoti ši- 
tą daiktą. Erika priverčia Klemerį skaityti laišką, sieloje 
maldaudama, kad jis nepaisytų šito laiško turinio, kai 
jau sužinos —- prašau. Ir tebūnie tai dėl tos priežasties, 
kad tai iš tikrųjų yra meilė, ką jis jaučia, o ne tik netva- 
rus jos atspindys, kuris blizga ant kilimėlio. Erika nu- 
trauks su Klemeriu bet kokius santykius, jeigu jis atsisakys 
panaudoti prieš ją jėgą. Bet jai visuomet teiks lai- 
mės jo palankumas, kur nebus jokios prievartos jo pasi- 
rinktajai būtybei. Tačiau tik jėga jam bus leidžiama pa- 
imti Eriką. Jis turi mylėti Eriką atsisakydamas pats sa- 
vęs, tada vėlgi jinai mylės atsiduodama visiškai. 
Jie nuolatos teiks vienas kitam palankumą ir atsidavimą 
patvirtinančius įrodymus. Erika tikisi, kad Klemeris iš 
meilės prisieks atsisakyti jėgos. Erika iš meilės nesutiks 
ir pareikalaus, kad jai nutiktų taip, ko ji smulkiai iki 
paskutinės detalės pareikalavo laiške, tačiau ji nuošir- 
džiai tikisi, jog su ja nebus elgiamasi taip, kaip ji reika- 
lauja laiške. 

Klemeris žiūri į Eriką pilnas meilės ir garbindamas, 
tarsi kažkas žiūrėtų į jį, kaip jis žiūri į Eriką pilnas mei- 
lės ir garbindamas. Nematomas žiūrovas žvelgia Kleme- 
riui pro petį. O dėl Erikos, tai jai per petį žvelgia išlais- 
vinimas, kurio ji tikisi. Ji liepia Klemeriui imti ją į ran- 
kas ir tikisi išlaisvinama absoliučiu pasitikėjimu. Ji 
trokšta, kad pati būtų paklusni, o Klemeris įsakinėtų, 
prisiderindamas prie jos paklusnumo. Ji juokiasi: tam 
reikia dviejų! Klemeris irgi juokiasi. Paskui jis sako, kam 
mums susirašinėti, kukliai pasikeiskime bučiniais. Elc- 
meris garantuoja būsimai mylimajai, kad ji galinti 
pasakyti jam viską o viską ir nereikėtų skubiai rašinėti 
laiškų. Gėdytis leidžiama moteriai, kuri išmoko skambinti 
pianinu, ramiai! Gera išvaizda ji gali pakeisti vyriškiui 
nuo žinių nuolatos senkantį lytinį žavesį. Galop Kle- 
meris nori pulti dangų meile, nepaisydamas jokių eismo 
ženklų, kurie nurodyti raštu. Juk jis turi laišką čia, ko- 

dėl jo neatplėšia? Erika sumišusi timpčioja savo laisve ir 
savo valią, kurios pagaliau gali prlversti ją atsitraukti 
atgal; vyras šitos aukos visai nė nesupranta. Ji jaučia, 
kaip šitas bevališkumas sukelia silpną žavesį, kuris ją 
stipriai sujaudina. Klemeris lengvabūdiškai juokauja: aš 
jau po truputį imu nebenorėti. Jis pagrasina, kad šitas 
minkštas, mėsingas ir toks pasyvus kūnas, apsiribojęs 
judėjimo erdvę tik pianinu, nepajėgs jam sužadinti di- 
desnio geismo, jeigu viena prie kitos dėsis tokios kliū- 
tys. Dabar mes pagaliau vieni, pradedam! Padėčiai nėra 
jokio Atgal ir jokio Pardon. Visokiais aplinkiniais keliais 
Jis pagaliau pasiekė, kad atsidūrė čia. Jis sušveitė savo 
porciją ir godžiai griebia dar, net papildomai prisikrauna 
kaušą. Klemeris atstumia laišką ir sako Erikai, kad ją 
reikėtų priversti, jos pačios laimei. Jis nupasakoja laimę, 
kurią ji patirs su juo, savo privalumus ir pranašumus, 
tačiau ir ydas, palyginti su negyvu popierium: jis juk gy- 
vas! Ir ji netrukus tai pajus, lygiai tokia pat gyva, kokia 
ir ji yra. Valteris Klemeris pagrasindamas duoda supras- 
ti, kaip greitai kai kurie vyrai pasisotina kai kuriomis 
moterimis. Todėl moteriai reikia turėti pasiruošus viso- 
kių įdomybių. Erika, jau pralenkusi jį žingsniu, apie tai 
informuota. Todėl primygtinai kiša Klemeriui laišką, 
kuriame rašo, kaip galima tam,tikromis aplinkybėmis pa- 
ilginti santykius. Erika sako: „Taip, bet iš pradžių laiš- 
kas“. Klemeris negali daryti nieko daugiau, tik jį paimti, 
nes turėtų jį paleisti ant grindų ir šitaip įžeisti moterį. 
Jis smarkiai išbučiuoja Eriką: džiaugdamasis, kad ji pa- 
galiau susiprotėjo ir stojo į meilės kooperatyvą. Už tai 
ji gaus neapsakomų meilės gėrybių, kurias visas suteikia 
jis, Klemeris. Erika įsako, skaityk laišką. Klemeris palei- 
džia Eriką iš jau praskėstų rankų ir atplėšia voką. Ste- 
bėdamasis skaito, kas ten parašyta, ištraukas skaito gar- 
siai. Jeigu tame laiške parašyta teisybė, tai jam bus blo- 
gai, bet šitai moteriai dar blogiau, už tai jis garantuoja. 
Kad ir kiek jis stengiasi, kaip žmogus, dabar nebegali 
į ją žiūrėti, tokius daiktus tegalima liesti tik su pirštinė- 
mis. Erika ištraukia seną batų dėžę ir išpakuoja viską, ką 
ten buvo sukaupusi. Ji abejoja, kaip jis pasiryš elgtis, ta- 
čiau bet kokiu atveju norėtų, kad jis surištų ją taip, kad 

negalėtų nė pakrutėti. Ji norėtų, kad išoriškai panaudo- 
tomis pagalbinėmis priemonėmis nuo jos būtų nuimta 
bet kokia atsakomybė. Ji nori patikėti save kam nors 
visiškai, bet sąlygos turi būti jos. Ji meta jam iššūkį! 

Klemeris pareiškia, jog dažnai reikią drąsos nepriimti 
Klemeris skaito ir galvoja, ką toji moteris įsivaizduoja. 
Spėlioja, ar ji tikrai taip mano. Jam tai nepaprastai rim- 
tas dalykas, nes plaukiodamas kalnų upėmis, kur dažnai 
gresia rimtas pavojus, išmoko ir pats tvarkyti padėtį. 

Erika prašo, kad ponas Klemeris artintųsi prie jos tik 
tada, kai ji apsirengusi juodu nailoniniu apatinuku ir 
juodomis kojinėmis! Taip jai patinką. Didžiausias jos 
troškimas, skaito dievinamasis ponas Klemeris, kad tu 
mane baustum. Ji norėtų, kad Klemeris nuolat liptų jai 
ant kulnų kaip bausmė. Erika gauna Klemerį kaip baus- 
mę. Ir kaip tik taip, kad mėgaudamasis tvirtai, kietai, 
kruopščiai nesigailėdamas. išmaningai, siaubingai, kanki- 
namai, rafinuotai surištų ją virvėmis, kurias aš surin- 
kau, taip pat odiniais diržais ir net grandinėmis! kurių 
aš taip pat turiu, perrištų ir surištų, ir suspaustų, kaip 
mokėdamas. Rišdamas įsispirtų keliu jai į pilvą, prašau, 
maldauju, būk toks geras. 

Klemeris balsiai šaiposi iš to. Jam atrodo pokštas, kad 
jis turi smogti kumščiais jai į pilvą ir taip atsisėsti ant 
Erikos, kad ji gulėtų kaip lenta ir savo siaubinguose sal- 
džiuose pančiuose visai negalėtų nė pasijudinti. Klemeris 
žvengia, nes ji juk nemano šitaip rimtai ir tik puikiai 
sugalvojo. Šitoji moteris dabar pasirodo visai iš naujos 
pusės ir savo ruožtu dar stipriau pririša vyriškį prie sa- 
vęs. Ji ieško pasismaginimo ir nebijo jokių variantų. 
Čia, laiške, ji, pavyzdžiui, rašo, kad ji kaip kirminas 
raitysis siaubinguose tavo pančiuose, kur tu mane palik- 
si gulėti daugelį valandų, ir mane visose, kokios tik 
įmanomcs, pozose net mMuši ar spardysi, ar nuplaksi rimbu! 
Erika laiške rašo, jog norinti po juo visiškai sumažėti ir 
būti sunaikinta. Jos puikiai išmoktam paklusnumui rei- 
kia pastiprinimo! O motina tai dar ne viskas, jeigu ją tuo 
metu ir turi. Ji yra ir pirmiausia liks motina, tačiau Vy- 
rui reikia didesnių pasiekimų. Klemeris klausia, ką ji, 

po teisybei, įsivaizduojanti. Kas ji tokia yra, nori jis 
sužinoti. Jam atrodo, kad ji net nesigėdijanti. 

Klemeris norėtų vėl išeiti laukan iš šito buto, kuris 
labiau panašus į spąstus. Jis pirmiau nežinojo, kur jis 
įsipainiojo. Tikėjosi kai ko geresrio. Irkluotojas čia ty- 
rinėja nežinomus vandenis. Jis dar pats sau atvirai ne- 
prisipažįsta, kur jis čia įplaukė, ir niekada nepasakys to 
kitiems. Ko šitoji moteris iš manęs nori, baiminasi jis. 
Ar jis teisingai suprato, kad, tapęs jos valdovu, niekuo- 
met negalės būti jos valdovu? Kol ji nurodinėja, ką 
jam su ja daryti. visuomet lieka paskutinis jos esybės 
likutis neištirtas. Kaip lengvai mylintysis įsivaizduoja, 
įsiskverbęs į tolimiausias sritis, ir nebėra ko aiškintis jokios 
paslapties. Erika mano, kad tokio amžiaus būdama ji 
gali rinktis, o juk jis yra daug jaunesnis ir todėl turi tei- 
sę pirmas pasirinkti ir pasirenka. Erika reikalauja raštu, 
kad jis žiūrėtų į ją kaip į savo vergę ir duotų jai užduo- 
čių. Jis galvoja, jeigu toliau nieko nebus, tai jau jis tikrai 
niekuomet jos nebaus, šitas geraširdis jaunas vyriškis, 
kuriam tai būtų pernelyg sunku. Yra vienas jo mielų 
įpročių taškas, kurio jis neperžengs. Reikia žinoti savo 
ribas, o jo ribos prasideda ten, kur pajuntamas skausmas. 
Ne, ne dėl to, kad jis nepasitiki savim. Bet jis nenori. 
Laiške ji nurodo, kad ji visuomet kreipsis į jį raštu arba 
telefonu, tačiau niekuomet asmeniškai. Ji juk net nedrįs- 
ta to balsiai ištarti! Nedrįsta, kai žiūri jam į mėlynas akis. 

Klemeris pokštaudamas taip suduoda sau per šlaunis, 
jog net suskausta: ji norėtų nurodinėti JAM! Ir jis ne- 
delsdamas dar turi jos klausyti. Toliau ji sako, maldauju. 
visą laiką man pasakok, ką tu kaip tik su manim išda- 
rinėsi. Ir balsiai grasink man tuo, kas bus toliau, jeigu aš 
atsisakysiu paklusti. Viskas turi būti smulkiai nupasakota. 
Ir aukštėjančios pakopos turi būti plačiai vaizduojamos. 
Klemeris vėl tyčiojasi iš tylinčios Erikos, ką gi ji mano, 
kas ji esanti. Nors ir neištarta balsu, jo patyčiose tūno 
mintis, kad ji yra niekas arba nelabai kas. Jis kalba apie 
tolesnę ribą, kurią žino tik jis vienas, nes pats įkalė ten 
stulpus: šita riba prasideda ten, kur aš turiu kažką pa- 
daryti prieš savo valią, ironizuoja ponas Klemeris padėtics 
rimtumą. Jis skaito, bet tik dėl juoko. Jis balsiai skaito, 

bet daugiau tik dėl to, kad palinksmintų pats save: kad 
niekas to neištvertų, ko ji trokšta, o anksčiau ar vėliau 
mirtų. Šitą skausmo inventorizaciją. Taigi turiu elgtis su 
tavim kaip su tikru daiktu. Per muzikos pamokas tas turi 
pasireikšti tik taip, kad kiti nieko negalėtų pastebėti. 
Klemeris klausia, ar jai galvoj negerai. Ji labai klysta. 
jeigu mano, kad niekas to nepastebės. Nepaprastai klysta. 

Erika nekalba, ji rašo, kad jos bukagalvių pianistų 
banda gal pareikalaus pasiaiškinti, tačiau jie nieko ne- 
susilauksią. Erika bjauriausiai niekinanti savo mokinius, 
atkerta jai Klemeris. Jis juk visiškai neapsinuogins akyse 
žmonių, kurie apskritai yra kvailesni negu jis. Šito jis 
nesitikėjo iš mūsų santykių, Erika. Klemeris skaito laiš- 
ke, į kurį jis, kad ir kaip norėdamas, negali žiūrėti rimtai, 
jog jam nevalia atsiliepti į jokį prašymą. Jeigu aš tave, 
mylimasis, paprašyčiau truputį atpalaiduoti mano pan- 
čius, tai jeigu nusileisi šitam prašymui, aš galėsiu gal 
visai iš jų išsivaduoti. Todėl prašyčiau nė per nago juo- 
dymą nenusileisti mano maldoms, tai labai svarbu! At- 
virkščiai, jaigu aš imsiu melsti, tada tik apsimesk, lyg 
norėtum manęs paklausyti. o iš tikrųjų prašau, dar tvir- 
čiau suspausk pančius, dar kiečiau, o diržą suveržk bent 
per dvi, tris skyles labiau, juo daugiau, juo man geriau, 
be to, tada dar senom nailoninėm kojinėm, kurios gulės 
paruoštos, taip užkimšk man burną, kiek tik lis, užkimšk 
man burną taip rafinuotai, kad aš negalėčiau išrėkti nė 
garselio. 

Klemeris pasako ne ir kad dabar viskas baigta. Jis 
klausia Eriką, gal ji nori antausio. Erika neleidžia sau nė 
prasižioti. Klemeris pagrasina, jeigu jis ir toliau tai 
skaitys, tai tik domėdamasis ligone. kokia ji yra. Jis 
sako: tokiai moteriai kaip tu šito nereikia. Ji juk nėra 
bjauri. Ji juk neturi jokios pastebimos kūno ydos, be 
amžiaus. Jos dantys yra tikri dantys. 

Cia parašyta, užrišk su gumine žarna, aš tau parody- 
siu kaip, šį kamšalą burnoje taip stipriai, kaip tik pajėg- 
si, kad negalėčiau išstumti jo liežuviu. Žarna jau paruoš- 
ta! Maldauju, apvyniok ir mano galvą, kad man padidėtų 
malonumas, mano apatinuku ir surišk jį taip tvirtai ir 
išmoningai, kad nepajėgčiau nurišti nuo veido. Ir palik 

mane šitaip besikankinančią gulėti ištisas valandas, kad 
aš per tą laiką visiškai nieko negalėčiau daryti, mane 
vieną ir paliktą sau pačiai. O kur atlyginimas man, pa- 
juokauja Klemeris, Jis paklausia to, nes kito kančios 
jam joks malonumas. Sportinė kančia, kurią jis užsikrau- 
na savo noru, visai kas kita: tada kenčia tik jis vienas. 
„Sibirietiškas“ dušas saunoje po šalčiausių kalnų upių 
vandens. Tą daryti aš galiu prisiversti pats ir turiu tau 
paaiškinti, ką aš laikau ypatingom sąlygom. 

Tyčiokis iš manęs ir vadink kvaiša verge ir dar bai- 
siau, prašo Erika toliau raštu. Visada balsiai pasakok, ką 
ketini daryti, galimybes kuo labiau kankinti, tačiau pats 
iš tikrųjų nepasidaryk per žiaurus. Kalbėk apie tai, ta- 
čiau tik dėkis darąs tuos veiksmus. Grasink man, bet“ 
neįsismagink, neiškrypk iš vėžių. Klemeris galvoja apie 
daugelį vėžių, kurias jau pažino, bet šitokios mo- 
ters jam dar niekuomet nepasitaikė. Prie kokių jau 
čia naujų krantų su tavim plauksi, pasmirdusi sena 
paplavų duobe, be džiaugsmo pavadina ją, nors tik min- 
tyse. Jis jau apipila ją patyčiomis, nors tik savo sieloje. 
Jis žvelgia į šitą moterį, kuri trokšta, kad iš malonumo 
nebesižinotų ką daranti, ir svarsto: ir kas jau čia supras 
tą moterišką lytį? Ji galvoja tiktai apie save. Iš dėkingu- 
mo ji nori man paskui bučiuoti kojas, dabar mato vyriš- 
kis. Laiške apie tal parašyta aiškiai. Laiške juodviem 
siūloma slapukauti, kad viskas vyktų viešuomenės ne- 
pastebėta. Pamokos — ideali dirva slaptybių mielėms, 
taip pat ir viešam pasirodymui. Klemeris pastebi, kad 
laiškas dar ilgai tęsiamas šitokia intonacija. Jis suvokia 
tai, ką skaito, tik kaip kurioziškumą. Norėčiau kuo grei- 
čiau pasprukti iš šito kambario, loks jo galutinis tikslas. 
Jį sulaiko tiktai smalsumas, kiek toli nueis žmogus, 
kuris galėtų siekti kilnesnių dalykų! Klemeris, skaidri 
žvaigždutė, jau senokai apšviečia glaudesnį jų artumą. 
Toli siekia garsų meno universalumas, moteriai tereikia 
tik ištiesti ranką, tačiau ji pasitenkina smulkmenom! Kle- 
meriui tiesiog knietėte knieti spirti, to spyrio tikslas bū- 
tų Erika. 

Erika Ziūri į vvIriškį. Kadaise ji buvo vaikas ir dau- 
giau niekuomet tokia nebebus. 

Klemeris pokštauja apie nepelnytų smūgių neteisin- 
gumą. Jau vien savo buvimu šitoji moteris nusipelniusi 
pylos, tai šiek tiek per mažai. Erika galvoja apie senus 
eskalatorius jos vaikystės parduotuvėse. Klemeris juo- 
kauja, kad man gali kai kada nuslysti ranka, nenoriu šito 
išsiginti, bet kas per daug, tas retai išeina į gera. Labai 
prašau, jokių perdėjimų, jeigu tai susiję su intymiais da- 
lykais. Ji tik išbando jo meilę, tai juk matyti ir aklam. 
Tai tik egzaminas, kiek toli gali siekti jo meilė jai. Ji 
surengė jam testą amžinai ištikimybei ir jau nori gauti 
garantijų, kol mes dar apskritai nepradėjom. Moteris 
dažnai galvoja šitaip. Regis, ji ketina išmatuoti, kiek 
gali pasikliauti jo atsidavimu ir kokia jėga jis gali dau- 
žyti jos atsidavimo sieną. Absoliučia, tegu ir iš pavir- 
šiaus: jos sugebėjimas atsiduoti. Gabumai virsta žiniomis. 

Klemeris yra tikras ir laikosi to, kad šitoje stadijoje 
moteriai reikia viską žadėti ir nieko neturi ištesėti. Greit 
atvėsta žėrinti aistros geležis, jeigu kali pernelyg lėtai. 
Kuo greičiau imti plaktuką. Vyras pagrindžia senkančias 
lėšas, įdėtas į tam tikrą moteriškos rūšies statybos egzemp- 
liorių. Persidirbdamas vyras nuvargsta. Poreikis pasilikti 
visai vienam jį nukamuoja. 

Iš laiško Klemeris sužino, kad šitoji moteris nori, jog 
jis prarytų ją; dėkingas atsisako, nes jam trūksta apetito. 
Klemeris pagrindžia atsisakymą žodžiais: ko nenori, kad 
tau darytų, to aš nepadaryčiau ir kitam žmogui. Ir jam ne- 
patiktų kamšalas ir pančiai ant kūno. Aš myliu tave taip 
karštai, kad niekuomet negalėčiau tavęs įskaudinti, net 
jeigu tu žūtbūt ir prašytum. Galų gale juk ir kiekvie- 
nas nori elgtis tik taip, kaip jis pats nori. Iš to perskaityto 
laiško Klemeris nedarys jokių išvadų, tai jam seniai aišku. 

Pro duris prislopintai griaudi televizorius, kur vyriškis 
grasina moteriškei. Šiandieninė serialo dalis skaudžiai 
drasko Erikos siela, kuri atvira ir jautri. Tarp keturių 
nuosavų sienų šitoji siela prašmatniausiai atsiskleidžia, 
nes jai nepavojinga niekas, kas bent kiek atsiduoda kon- 
kurencija. Tik prie nepralenkiamų pianistės gabumų 
drįsta priartėti motina. Motina sako, kad Erika pati ge- 
riausia pianistė. Su šitokiu lasu ji sugauna dukterį. 

Klemeris skaito sakinį, kuriuo jam leidžiama skirti 
Erikai kokias tik nori bausmes. Jis klausia, kodėl tu čia 
iškart Nneužrašei bausmės, ir šitas jo klausimas atšoka 
nuo Erikos šarvų. Čia parašyta, kad tai buvo tik toks 
pasiūlymas. Ji dar siūlosi nupirkti grandinę su dviem 
spynomis, kurių aš tikrai negalėsiu atsirakinti. Dėl mano 
motinos apskritai nesuk galvos. Prašau tave. Tuo tarpu 
motina jau suka galvą dėl jos ir daužo duris iš anos pu- 
sės. Tą sunku ir pastebėti, dėl indaujos, kuri kantriai 
atstačiusi kuprą. Motina kaukia, televizorius švilpia. Už- 
darytos aparate figūrėlės, kurias galima valdyti, jeigu 
nori išjungti jas ir įjungti. Su miniatiūriniu gyvenimu 
televizoriuje supriešintas didelis tikras gyvenimas, ir tik- 
rasis gyvenimas laimi, nes lalsvai gali valdyti vaizdą. 
Gyvenimas tvarkomas visiškai pagal televizorių, o tele- 
vizorius viską nusižiūrėjęs iš gyvenimo. 

Figūros su nuo fenų ištinusiomis šukuosenomis išgąs- 
tingai žvelgia vienos kitoms į veidus, tačiau tik figūros ne 
ekrane gali kai ką matyti, kitos spokso iš ekrano ir ne- 
pastebi nieko. 

Taip pat ir spyną, dėsto Erika toliau savo pasiūlymus, 
ar bent jau sklendę turėsime įtaisyti šitoms durims! Tą 
ramiai gali patikėti man, mylimasis. Aš norėčiau, kad tu 
iš manęs padarytum paketą, kuris visiškai beginklis būtų 
atiduotas tavo valiai. £ 

Klemeris nervingai apsilaižo lūpas, įsivaizduodamas 
tokį jėgos panaudojimą... Kaip ir televizoriuje, čia jam 
atsiskleidžia miniatiūrinis pasaulis. Beveik nėra vietos 
spirti. Šita figūrėlė tapsi jam po smegenis. Moteris prie- 
šais jį susitraukia taip, kad pasidaro miniatiūrinė. Gali 
ma sviesti ją kaip kamuolį ir negaudyti. Taip pat galima 
iš jos visiškai išleisti orą. Susimažira ji tyčiom, nors jai 
to ir nereikėtų. Jis juk pripažįsta, kad ji gabi. Ji nebeno- 
Ii būti pranašesnė, nes šiaip nesusiranda nieko, kuris 
gali jaustis už ją pranašesnis. Vėliau Erika dar kai ką 
nupirks, kol mudu sukaupsime nedidelį kankinimo įran- 
kių rinkinį. Šiais privačiais vargonais paskui mudu gro- 
sim dviese. Tačiau joks vargonų garsas neišsiverš į vie- 
šumą. Nevalia leisti kad mokiniai ką nors pastebėtų, 
rūpinasi Erika. Už durų tyliai įsiutusi kūkčioja motina. 

O per televizorių beveik be garso kūkčioja nematoma 
moteris, nes garsumas pritildytas. Motina gali ir beveik 
yra pasiruošusi leisti šitai moteriai iš televizinės šeimos 
kūkčioti taip garsiai, kad butas drebėtų. Jeigu jau ji, 
tikra motina, negali sutrukdyti įsikišdama, tai šita tek- 
siška moters imitacija su ilgalaike šukuosena, be jokios 
abejonės, sugebės sutrukdyti, ir tik spustelėjus televizo- 
riaus mygtuką. 

Erika nusipaistalioja taip, kad ji ketina pavėluoti, ir 
už tai pageidauja būti tuoj pat nubausta. Ji neatliks ko- 
kio nors darbo. Motina to nesužinos, o Erika neatliks 
savo pareigos. Tik jau prašau nė trupučio nesukti gal- 
vos dėl mano motinos. Valteris Klemeris galėtų visiškai 
nesukti dėl motinos galvos, tačiau motina negali ir triukš- 
mingai išlieja televizorium savo rūpesčius. Tavo motina 
labai trukdo, verksmingai skundžiasi vyriškis. Jam kaip 
tik pasiūloma Erikai gauti savotišką prijuostę iš tvirtos 
juodos plastmasės arba nailono ir išpjauti joje skyles, 
pro kurias Galima Mesti Žvilgsnį Į Lytinius Organus. 
Klemeris klausia, iš kur tokią prijuostę traukti, jeigu 
neketini vogti ar pats pasidaryti. Taigi vyrui ji siūlo tik 
iškarpas, kaip žiūrint pro akutę, toks galutinis jos išmin- 
tingumo rezultatas, tyčiojasi vyras. Ji ir šitai pasiskolino 
iš televizoriaus, kur niekados nematai visumos, tik ma- 
žas iškarpas. Tačiau ar kiekviena atskira iškarpa yra visas 
pasaulis? Aną iškarpą pateikia režisierius, visa kita — 
Nuosava Galva. Erika nekenčia žmonių, kurie žiūri televi- 
zorių negalvodami. Gauni naudos iš visko, kas tau atsive- 
ria prieš akis. Aparatas kai ką pateikia, o galva prikuria 
išorinius apvalkalus. 

Ji pakeičia kaip jai patinka gyvenimo aplinkybes ir 
išrutulioja veiksmus toliau arba kitaip. Ji išskiria my- 
linčiuosius ir sudeda krūvon tai, ką serialo scenaristas 
ketino išskirti. Galva pasukta taip, kaip jai patinka. 

Erika trokšta, kad Valteris Klemeris ją pakankintų. 
Klemeris nenori niekaip kankinti Erikos, jis sako, ši- 
taip mudu nesilažinom, Erika. Erika prašo, kad jis visas 
virves ir virveles taip tvirtai sumazgytų, kad pats 
šituos mazgus galėtų atrišti su vargu. Nė trupučio 
manęs nesaugok, priešingai, panaudok tam visą savo 

jėgą! Ir taip visur padaryk. Ką jau tu čia žinai apie 
mano jėgą, retoriškai klausia Valteris Klemeris jos, kuri 
dar niekuomet nėra mačiusi, kaip jis irkluoja. Ji įsivaiZ- 
duoja, kad jo jėgos riba labai arti. Ji nė nenutuokia, ką 
jis galėtų iš jos padaryti. Todėl jam rašo: Ar žinai, kad 
poveikį galima dar padidinti, jeigu virves iš anksto ilgo- 
kai pamirkai vandenyje? Prašau tą padaryti, ko aš vi- 
suomet geidžiu, ir ramiai mėgaukis. Užklupk mane vieną 
dieną, kurią aš tau dar nurodysiu raštu, panaudodamas 
vandeny kaip reikiant išmirkytas virves, kurios traukia- 
si, paveiktos džiūvimo proceso. Nubausk už paklydimus! 
Klemeris bando nupasakoti, kaip Erika, kuri tyli, šitokiu 
savo tylėjimu nusižengė primityvaus padorumo taisyk- 
lei. Erika ir toliau tyli, bet galvos nenunarina, Ji mano, 
kad elgiasi teisingai, ir nori, kad jis gerai saugotų visus 
raktus spynoms, su kuriomis ją paskui užrakins! Nesuk 
galvos dėl mano motinos, tuo tarpu pareikalauk iš jos 
visų raktų dublikatų, o jų daug! Užrakink mane ir moti- 
ną iš lauko! Aš jau šiandien laukiu, kad tau vieną kartą 
skubiai prireiks išeiti ir mane, o to aš labiausiai ilgiuosi, 
paliksi tysoti surištą, supančiotą, suspaustą diržais ir su- 
rakintą kartu su mano motina, tačiau pastarajai visiškai 
nepasiekiamą, už mano kambario durų, ir iki kitos dienos. 
Nesuk galvos dėl mano motinos, nes motina — tai tik ma- 
no vienos reikalas. Pasiimk visus kambarių ir buto raktus, 
nė vieno nepalik! 

Klemeris vėl klausia, o kokia man iš to nauda. Kle- 
meris juokiasi. Motina krebžda. Televizorius žviegia. 
Durys uždarytos. Erika tyli. Motina juokiasi. Klemeris 
krebžda. Durys sugirgžda. Televizorius nutyla. Erika yra. 

Kad negalėčiau inkšti iš skausmo, labai prašau pasi- 
mėgaujant užkišti man burną nailoniniu apatinuku, pėd- 
kelnėm ir pan. Gumine žarna (parduodama specia- 
lioje parduotuvėje) pririšk man šitą kamšalą ir visus 
nailoninius daiktus taip išmoningai burnos viduje ir ap- 
linkui, kad nesugebėčiau išsitraukti. Darbuojantis prašau 
tave mūvėti ankštas juodas trikampes kelnaites, kurios 
labiau apnuogina negu pridengia. Niekas nieko apie tai 
nesužinos| 

Tą darydamas teikis su manim žmoniškai kalbėti ir 
sakyk: Pamatysi, kokį puikų paketą iš tavęs surišiu ir 
kaip puikiai pasijusi, kai būsiu baigęs. Meilikauk man, 
kad kamšalas man taip puikiai tinka, jog paliksi mane 
šitokia užkimšta burna bent penkias, šešias valandas, tik 
jau ne trumpiau. Surišk tvirta virve nailoninėm kojinėm 
apmautas čiurnas taip pat tvirtai kaip ir rankų riešus ir, 
nors aš ir neleisiu, apvyniok šlaunis iki pat viršaus II 
dar aukščiau virve. Mes tai pabandysim. Aš tau kiekvie- 
ną kartą pasakysiu, kaip aš pageidaučiau, ir tik taip, 
kaip tu jau kartą buvai pamėginęs. O gal įmanoma, o aš 
to prašyčiaus, kad užkimšta burna, suraišiotą kaip ko- 
loną tu mane pasistatytum priešais? Už tai aš tau nuo- 
širdžiai dėkoju. Tada susek odiniais diržais man rankas 
taip tvirtai prie kūno, kaip tik pajėgsi. Galiausiai tas tu- 
rėtų taip atrodyti, jog aš negalėčiau nė tiesiai pastovėti. 
Valteris Klemeris klausia: prašau? Ir pats sau atsako: 
prašau! Jis prisispaudžia prie moters, kuri tačiau jam ne 
motina ir kuri ir parodo tai, neapkabindama vyriškio 
kaip sūnaus. Ji laiko ramiai nukarusias rankas palei šo- 
nus. Jaunasis vyriškis reikalauja švelnaus judesio ir sa- 
vo ruožtu švelniai trinasi į ją. Jis trokšta meilaus elgesio, 
kurį jam po šitokio sukrėtimo atsakytų tik visiškas ne- 
žmogus. Erika Kohut apsiglobia tik pati save ir nieko 
kito. Prašau prašau monotoniškai murma mokinys, mo- 
kytoja už tai mandagiai nepadėkoja. Ji elgiasi lyg at- 
stumdama, kad leidžia jam palei save ganytis, tačiau 
savo Iuožtu neatkiša raudonų lūpų. Skaitymas to neat- 
stos, bjauriai keikiasi vyriškis. Moteris vėl siūlo skaityti 
laišką. Klemeris ją bara: ką tu čia siūlai nesiūlytinus 
dalykus. Juk negalima visą laiką tik imti. Klemeris pasi- 
siūlo pademonstruoti jai tokį būdą, kokio ji apskritai dar 
nežino! Erika neduoda ir neima. | 

Bet raštu ji grasina nepaklusti. Jeigu pamatysi mane 
nusižengiant, pataria ji Valteriui Klemeriui, tai prašom 
man smogti, net ir plaštakos viršum, smarkiai per veidą, 
kai mudu būsim dviese. Paklausk mane, kodėl aš neap- 
skundžiau tavęs motinai ar neduodu grąžos. Ir prašom visą 
laiką sakyti man tokius dalykus, kad aš kaip reikiant 
pajusčiau savo bejėgiškumą. Visą laiką elkis su manim 

taip, kaip aš tau aprašiau. O pats apogėjus, apie kurį aš 
dabar dar nė nedrįstu pagalvoti. toks, kad tu, sujaudin- 
tas mano kūno, mane apsižergtum ir atsisėstum. Prašom 
visu savo svoriu sėdom primygti mano galvą ir šlauni- 
mis taip suspausti ją, kad negalėčiau nė trupučiuko pa- 
sijudinti. Pasakok apie laiką, kurį mes šitam turime, ir 
tikink mane: laiko mes turim pakankamai! Grasink man, 
kad paliksi mane kiūtoti šitokioj padėty ištisas valandas, 
jeigu aš tvarkingai nepildysiu to, kas pageidaujama. 
Ištisas valandas tu leisi man kentėti, kad mano veidas 
būtų po tavim! Daryk tai, kol aš pamėlsiu visa. Raštu aš 
reikalauju iš tavęs šitokio malonumo. Tau nebus sunku 
atspėti, kokių didesnių malonumų aš dar pareikalausiu. 
Aš nedrįstu jų čia aprašinėti. Šitas laiškas neturi pa- 
kliūti į blogas rankas. Duok man tiek antausių, kad net 
skambėtų! Nepaisyk jokio ne. Neklausyk šauksmo. Ne- 
kreipk dėmesio į prašymą. O dėl mano motinos: nežiūrėk 
į ją! 

Už durų televizorius dar labiau pritilsta. Motina čia 
pat išmaukia nemažai likerio. Tai šitaip ji norėjo nu- 
kreipti savo mintis. Šeimos visur valgo. Žmogelius televi- 
zoriuje galima bet kokiu metu ištrinti spustelėjus mygtuką. 
Jų likimas tada klostytųsi nematomas, o motina šitaip ne- 
prisiverčia padaryti. Ji žiūri viena akimi, kurios rizikuoja 
netekti. Jeigu duktė pageidaus, rytoj ji galės pateikti 
serijos turinį, kad vaikas kvailai nespoksotų išvertęs akis 
į kitą įdomią seriją. 

Klemeris laiko save nepaveikiamu geismo ir objekty- 
viai tyrinėjančiu šitą moters kūną. Tačiau nejučiom su- 
sijaudina ir jis. Geidulio gleivės užlipdo įvairias jo min- 
tis, ir biurokratiniai sprendimai, kuriuos jam nurodo 
Erika, nubrėžia jam linijas veiksmui jo geidulio prasme. 

Po truputį moters norai sukėlė Klemeriui užuojautą, 
nori jis to ar ne. Dar jis skaito tuos norus popieriuje 
kaip pašalinis. Tačiau netrukus geismas jį pakeis! 

Erika trokšta vieno dalyko, kad jos kūnas būtų trokš- 
tamas, pagavus geismui. Šito ji tikrai nori. Juo daugiau 
jis skaito, juo labiau ji norėtų, kad tai jau būtų baigta. 
Atslenka tamsa. Šviesa nejungiama. Užtenka gatvės ži- 
bintų. 

Ar iš tikrųjų teisybė tai, kas čia parašyta, kad ji 
turės įkišti liežuvį jam į užpakalį, kai jis sėdės ant jos 
apsižergęs. Klemeris nėra tikras tuo, ką čia skaito, ir viską 
suverčia blogam apšvietimui. Juk negali to manyti mo- 
teris, kuri šitaip skambina Šopeną. Tačiau tik šito ir nie- 
ko kita pageidauja ta moteris, nes ji visuomet skambi- 
no tik Šopeną ir Bramsą. Dabar ji prašosi išprievartauja- 
ma, ką įsivaizduoja geriau negu nuolatinį prievartavimų 
skelbimą. Kai nebegalėsiu nei pakrutėti, nei pajudėti, 
prašom kalbėti man apie išprievartavimą, kad niekas ne- 
galėtų manęs nuo to apsaugoti. Tačiau, būk geras, vi- 
sada kalbėk daugiau, negu iš tikrųjų darysi! Iš anksto 
man pasakai, kad aš nežinosiu kur detis iš pasimėgavimo, 
ir elgiesi šiurkščiai, bet nieko neišleisdamas iš akių. 
Šiurkštumas ir smulkmeniškumas — sunkiai auklėjami 
broliai, kurie ima balsiai klykti pabandžius juos atskirti. 
Kaip Jonukas ir Gretutė, pirmasis jau raganos krosnyje. 
Laiške iš Klemerio reikalaujama, kad Erika iš malonumo 
nesižinotų kur dėtis, tą mato Klemeris, jeigu tik Kleme- 
Iris laikysis visų laiško punktų. Tegu jis su pasimėgavimu 
gerokai apskaldo jai ausis. Iš anksto labai ačiū! Būk ge- 
ras, neskaudink manęs, tą galima perskaityti tarp eilučių. 

Moteris nori uždusti nuo sukietėjusio kaip akmuo 
Klemerio galo, pati tuo metu taip prispausta, kad negali 
nė trupučio pasijudinti. Tai, kas čia parašyta — daugelį 
metų trukusio tylaus Erikos Mąstymo rezultatas. Dabar 
ji tikisi, kad dėl meilės viso šito neatsitiks. Tada ji to 
reikalaus, tačiau jai bus teatlyginta pagrįstu meilės atsa- 
ku, kad jis to nepadarys. Erika mano, kad meilė viską 
atleidžia ir už viską dovanoja. Tai dėl šitos priežasties 
jis turi jai pripurkšti į burną skysčio, kol jai beveik 
nulūš liežuvis ir ji kone susivems. Raštu ir tik raštu ji 
įsivaizduoja, kad jis turi nueiti taip toli, jog ją apšlapins. 
Nors aš iš pradžių tikriausiai priešinsiuos, kiek man 
leis tavo pančiai. Daryk man tai dažnai ir šlapinkis gau- 
siai, kol aš daugiau nebesipriešinsiu. 

Motina subarškina pianiną, nes vaikas neteisingai 
laiko rankas. Nepaperkami atsiminimai plūsta iš nepa- 
vargstančios dėžutės Erikos galvoje. Ta pati motina tuo 
metu geria likerį, paskui dar kitonišką likerį. Likerių spal- 

vos kontrastingos. Motina tvarko savo kaulus, bet ne iš- 
kart randa vieną ar kitą, todėl imasi priemonių ir ruošiasi 
gulti. Jau metas, vėlu. 

Klemeris perskaitė laišką. Jis Lesuteikia Erikai gar- 
bės atsakydamas tiesiai, nes šitoji moteris to neverta. 
Klemerio kūnas, kuris jaučiasi nesmagiai, pageidaujamas 
kaltintojas. Moteris užmezgė su juo ryšį raštu, tačiau 
paprastas prisilietimas būtų atnešęs kur kas daugiau taš- 
kų. Ji sąmoningai nepasuko tuo keliu, kai moteris švel- 
niai prisiliečia. Ir vis dėlto, rodos, ji iš esmės pritaria jo 
geiduliui. Jis ją griebia, ji negriebia jo. Tatai jį atvėsi- 
na. Taigi į laišką jis atsako moteriai tyla. Tyli taip ilgai, 
kol Erika pasiūlo jam atsakyti. Ji prašo, kad jis įsidėmė- 
tų laišką, bet jo nerodytų. Apskritai pasikliauk savo 
jausmais. Klemeris kraipo galvą. Erika prieštarauja, kad 
juk jis paprastai malšina troškulį ir alkį. Erika sako, 
kad jis turi jos telefono numerį ir gali paskambinti. Ap- 
galvok viską ramiai. Klemeris tyli be papildomos natos 
it pauzės. Jo rankos, kojos, taip pat nugara išprakaitavę. 
Eina laikas. Moteris, kuri tikėjosi jausmingesnio elgesio, 
nusivylė, nes nuskamba dvidešimtasis jo klausimas, ar 
ji rimtai taip galvojanti. O gal tai prastas pokštas? Kle- 
meris atrodo kaip vangi ramybė, kuri iškart sprogsta! 
Šitaip atrodo itin trokštantys pasitenkinti žmonės, tačiau 
kol dar nėra pasitenkinę. Erika teiraujasi, kur prasmegę 
jo jausmai ir ištikimybė, sugebėjimas jausti ir būti atsi- 
davusiam? Gal dabar pyksti ant manęs? Tikiuosi, nepyks- 
ti. Erika pabando lėtai atlikti nukreipiamąjį manevrą, kad 
tai turi būti ne šiandien. Rytoj juk irgi bus diena, kuriai 
galima tai atidėti. Tačiau batų dėžutėje vis dėlto jau 
šiandien guli iš anksto numatytos paskirties virvės. Visas 
asortimentas. Ji randa pretekstą ir pasako, kad galinti 
nupirkti jų dar daugiau. Grandines galima užsakyti spe- 
Cialioje parduotuvėje. Erika pasako kelis sakinius, ati- 
tinkančius jos noro spalvą. Ji kalba kaip per pamoką, 
mokytoja. Klemeris nieko nesako, nes per pamoką mo- 
kytojas kalba vienas. Erika pareikalauja: dabar kalbėk! 

Klemeris nusijuokia ir pasišaipo. Argi galima kalbėti 
apie tokius dalykus! Jis atsargiai klausia, negi ji nete- 

kusi bet kokio saiko. Beldžiasi jai į sielą, ar ji visiškai 
išsikrausčiusi iš galvos erotiniu požiūriu. 

Tada Erika pirmąkart išsigąsta, kad Klemeris dabar 
jai suduos, nors niekas dar neprasidėjo. Ji pernelyg sku- 
ba atsiprašyti dėl banalios laiško kalbos, nes norėjo, kad 
atmosfera nebūtų įtempta. Be šleikštulio ir smagiai Erika 
sako, kad meilės pagrindas galų gale ganėtinai banalus. 

Tu tikriausiai visuomet gali ateiti pas Mane į butą? 
Prašom! Bent jau todėl, kad mane čia nuo penktadienio 
vakaro iki sekmadienio vakaro galėtum palikti kankin- 
tis apnarpliotą tavo siaubingai meiliomis virvėmis, jeigu 
išdrįsi. Norėčiau kiek tik įmanoma ilgiau kankintis tavo 
surišta, nes to aš jau seniai trokštu. 

Klemeris nedaug ką pasako: gal galima tai padaryti. 
Netrukus jis pareiškia, kad, deja, dabar jis labai rimtai 
mano, jog nė neketinąs taip daryti! Erika trokšta, kad 
jis dabar ją širdingai pabučiuotų ir nemuštų. Ji sako, 
kad meilės aktu galima daug ką sutvarkyti, kas šiaip at- 
rodo beviltiška. Pasakyk man kokį meilų žodį ir nepai- 
syk šito laiško, prašo ji negirdimai. Erika tikisi, kad jos 
riteris čia, ir tikisi, jog jis bus diskretiškas ir nešnekus, 
Erika siaubingai bijo mušimo. Todėl siūlydama sako, kad 
jie gali vienas kitam parašyti ir daugiau laiškų. Mes 
juk nepatirsime net pašto išlaidų. Ji pučiasi, kad būtų ga- 
lima padaryti dar šlykščiau, negu jos nupasakota šitame 
laiške. Pradžia jau padaryta. Ar jai bus leista parašyti 
dar kitą laišką? Gal šįkart bus geriau. Moteris trokšie 
trokšta, kad ją stipriai pabučiuotų, o ne muštų. Jis gali 
kuo ramiausiai pabučiuoti, tegu ir skausmingai, kad tik 
nemuštų. Klemeris atsako, tai nesvarbu. Jis sako ačiū ir 
prašau. Sako tai beveik be jokios išraiškos. 

Erika pažįsta tokį balsą iš motinos. Tikriausiai Kle- 
meris nesmogs man, galvoja ji pilna baimės. Ji pabrėžia, 
pabrėžia tai dar kartą; viską su manim gali daryti, 
kad tik skaudėtų, nes vargu ar yra kas nors, ko aš ne- 
trokštu patirti. Tegu Klemeris jai atleidžia, kad ji, taip 
ji mano, negražiai parašiusi. Tikriausiai jis nesmogs Nne- 
tikėtai, baiminasi moteris. Ji pasisako vyrui, kad smūgių 

trokštanti jau daug metų. Jai atrodo, kad dabar pagaliau 
radusi valdovą, kurio troškusi. 


Iš baimės Erika šneka visai ką kita. Klemeris atsako: 
ačiū, gerai. Erika leidžia Klemeriui nuo šiandien parink- 
ti jai drabužius. Tegu jis nepaiso, kad drabužiai susi- 
jauks. Erika atplėšia didelę spintą ir rodo savo turtus. 
Kai ką nuima nuo kabyklų, o kita palieka kyboti, nes 
tai tik rodo. Tikriausiai jis vertina elegantišką garderobą, 
ji demonstruoja jam įvairiaspalvius drabužius. Galiu nu- 
sipirkti dar kai ką pati, kas tau ypatingai patinka! Pini- 
gai nesvarbu. Savo motinai aš esu tik pinigai, kuriuos 
ji taupo. Taigi dėl mano motinos visiškai nesuk galvos. 
Kokia tavo mėgstamiausia spalva, Valteri? Tai, apie ką 
tau rašiau, ne pokštas, nejučia gūžiasi ji nuo jo rankos. 
Tu juk neužpyksi ant manęs? Jeigu aš paprašyčiau ta- 
vęs skirti man asmeniškai kelias eilutes, tu tą padarytum. 
Ką apie tai manai ir ką gali pasakyti? 

Klemeris pasako iki pasimatymo. Erika susigūžia, ti- 
kėdamasi, kad ranka nusileis žemyn meilingai, o ne nNai- 
kindama. Durų spyną liepsiu įstatyti jau rytoj. Paskui 
Erika pasiūlo Klemeriui vienintelį raktą nuo durų. Tik 
pagalvok, kaip bus miela. Klemeris nuleidžia negirdomis 
šitą pasiūlymą, Erikai net silpna, kad suteikia jam tokį 
pranašumą. Gal jis Maloniai nustebs, jeigu jam bus bet 
kada leista pas ją ateiti. Visai nesvarbu kada. Klemeris 
nė krust, tiktai kvėpuoja. 

Erika tikina jį, kad darys viską, kaip Klemeriui pa- 
rašiusi| Ji pabrėžia: parašyta — tai dar ne Nnustatyta| Ir 
atidėta — tai dar neišsaugota. Klemeris įjungia šviesą. 
Jis nieko nesako ir nemuša. Erika teiraujasi, ar negalėtų 
netrukus jam vėl parašyti, jeigu užsimanytų. Ar tu leidi, 
kad ir toliau tau atsakyčiau paštu? Prašom leisti! Kleme- 
ris nenurodo nieko, ką jai reikėtų atsakyti. Valteris Kle- 
meris sako: palauk! Jo balsas užgožia neaiškų standar- 
tinį dydį, kuris baimingai išnyksta. Lyg bandydamas svie- 
džia jai keiksmą, tačiau bent jau nemuša. Jis suranda 
Erikai vardą ir vardus ir prie jų prideda „sena“. Erika 
žino, kad reikėjo tikėtis tokio elgesio, ir užsidengia veidą 
rankomis. Ji vėl atitraukia rankas, jeigu jis dabar turi 

smogti, tada prašau. Klemeris tvirtina, Kad nedrįstų pa- 
liesti jos nė pirštu. Jis tvirtina, kad pirmiau buvo meilė, 
bet dabar jos nebėra. O jis, jeigų jau kalbama api<c 
jį, jos neieškos. Erika jam kelia siaubą. Ir išdrįsk tu Man 
pasiūlyti šitokį dalyką! Erika prilenkia galvą prie kelių, 
kaip nusilenkiama mirčiai dūžtant lėktuvui. Ji susiriečia 
nuo Klemerio mušimo, kurį ji galbūt išgyvena. Jis tik to- 
dėl jos nemuša, kad nenorėtų susitepti rankų, kaip jis 
sako. Laišką jis sviedžia moteriai, taikydamas į veidą. 
Tačiau pataiko tik į palenktą pakaušį. Jis paleidžia laiš- 
ką ant Erikos kristi kaip snaigės. Mylimiesiems nereikia 
laiškų kaip tarpininko, išjuokia Klemeris moterį. Tik 
vaidinant meilę reikia raštiškai išsisukinėti. 

Erika tarytum įaugusi ant sofos. Kojas, apautas nau- 
jais batais, sudėjusi vieną šalia kitos. Rankos guli ant 
kelio. Ji beviltiškai laukia kažko panašaus į meilės puo- 
limą, kurio griebsis Klemeris. Ji jaučia neišvengiamai: 
šitoji meilė netrukus išnyks! Tačiau jo meilė juk .-neišny- 
kusi, ji šito taip trokšta. Kol jis dar čia, viltis tebegyva. 
Ji tikisi bent jau aistringų bučinių, labai prašau. Kleme- 
ris atsako į klausimą: ačiū, ne. Ji nuoširdžiai trokšta, 
kad jis, užuot ją kankinęs, pamylėtų kaip įprasta Aust- 
rijoje. Jeigu jis ims aistringai jos siekti, tada ji atstums 
jį žodžiais: tiktai laikantis mano sąlygų. arba visiškai ne. 
Ji laukia puolimo lūpomis ir rankomis iš mokinio, kuris 
visiškai nepatyręs. Ji jam parodys. Ji jam parodys. 

Juodu sėdi vienas priešais kitą. Arti meilės atgaiva, 
tačiau kapo akmuo pernelyg sunkus. Klemeris ne ange- 
las, o moterys irgi ne angelai. Nuridenti tą akmenį. Erika 
kietai laikosi savo norų, kuriuos visus surašė Valteriui 
Klemeriui. Be to laiško ji iš tiesų nieko daugiau nenori. 
Širdingiausiai ačiū! Kam dar tie žodžiai, klausia Kleme- 
ris. Bent jau nemuša jos. 

Jis apglėbia bejausmę indaują iš visų jėgų, kokias tik 
turi, ir po mMilimetrą stumia ją, o Erika nė kiek nepadeda. 
Stumia ją, kol pasidaro oro šliuzas, per kurį jis gali at- 
verti duris. Mums nebėra ko vienas kitam pasakyti, ne- 
pasako Klemeris. Neatsisveikinęs jis išeina ir užtrenkia 
buto duris. Netrukus jo jau nebėra. 

Motina garsiai knarkia savo lovos pusėje, paveikta 
neįprastai daug išgerto alkoholio, kuris naudojamas tik 
svečiams, niekuomet neateinantiems. Prieš daugelį metų, 
kaip tik šitoje lovoje, jai kilo šv. motinystės troškimas, 
ir iškart šis troškimas išblėso, kai buvo pasiektas tikslas. 
Vienintelis išsiliejimas nužudė troškimą ir padarė erdvės 
dukteriai; tėvas vienu šūviu nušovė du zuikius. Ir kartu 
pats save. Būdamas vangios ir šiaudinės sielos, jis nesu- 
gebėjo numatyti šito sėklos purkštelėjimo pasekmių. 
Dabar Erika įšliuožia į savo lovos pusę, o tėvas užbertas 
žeme. Erika nesipraususi ir šiaip nesusitvarkiusi. Ji labai 
dvokia prakaitu, kaip žvėris narve, kur kaupiasi prakai- 
to Kvapas ir laukinis tvaikas, ir negali išsivėdinti, nes 
narvas per mažas. Jeigu vienas žvėris Nori apsisukti, 
kitas turi prisispausti visai prie pat sienos. Erika visa 
suprakaitavusi atsigula šalia motinos ir nemiegodama 
guli. | 

Kai Erika bent dvi valandas pratysojo be miego ir 
be jokių minčių savo pačios sultyse, staiga pabunda mo- 
tina. Matyt, ją pažadino vaiko mintis, nes vaikas nė 
nesukrutėjo. Motinai iškart vėl dingteli, nuo ko bėgo tą 
vakarą, pasitelkusi likerį. Motina šoka šviesi kaip sidab- 
ras, sublizgėdama net ir be saulės šviesos, prie vaiko ir 
baisiai jį apkaltina, kartu pridėjusi pavojingų grasinimų 
ir utopišką sužeidimą. Neatsakytų klausimų nuošliaužos 
netvarkingai, nežiūrėdamos pirmumo ir svarbos, pasipila 
kaltinimams iš paskos. Kadangį Erika tyli, įsižeidusi moti- 
na nusisuka. Ji toliau interpretuoja savo įžeidinėjimus, 
sakydama, kad nuo dukters jai šlykštu. Tačiau netrukus 
motina vėl atsigręžia į dukterį ir paberia naują akustinį 
grasinimų leidinį, tik dabar stipriau. Erika vis dar su- 
kandusi dantis, motina keikiasi ir plūstasi. Patrakėliškai 
kaltindama motina įžengia kažkur, kas išslysta jai iš 
kontrolės. Motina pasiduoda alkoholiui, kuris vis dar 
tebesiautėja jos gyslose. Kiaušininis likeris klastingas. 
O šokoladinis jam prilygsta. 

Erika pusiau nuoširdžiai užpuola motiną su meile, nes 
motina jau svarsto toliau, kaip joms gyventi kartu, nors 
pati motina to labiausiai bijo; pavyzdžiui, atskiros lovos 
Erikai! 


202 


Eriką pagauna jos pačios meilės puolimas. Ji šoka 
ant motinos ir apiberia ją visą bučiniais. Ji bučiuoja 
motiną taip, kaip nebandė to daryti jau daug metų. Ji 
stipriai pačiumpa motiną už pečių, ir motina piktai dau- 
žo aplinkui save rankomis, bet nieko neužkliudo. Erika 
bučiuoja motinai tarp pečių, kur ji irgi ne visada patai- 
ko, nes motina kaskart gręežia galvą į kitą pusę, kur kaip 
tik nebučiuojama. Motinos veidas prietemoje tik šviesi 
dėmė, apsuptas geltonai dažytų plaukų, kurie padeda 
orientuotis. Erika nežiūrėdama bučiuoja bet kur į šią 
šviesią dėmę. Ji atsirado iš šito kūno! Iš šito minkšto moti- 
nos pyrago. Šlapias lūpas Erika daugsyk prispaudžia mo- 
tinai prie veido ir laiko motiną geležiniam glėby, kad toji 
negalėtų gintis. Iš pradžių Erika užgula motiną pusiau, 
paskui trim ketvirčiais, nes šitoji rimtai pradeda daužy- 
tis aplink save ir bando kulti Eriką rankomis. Tarp su- 
dėtų Erikos lūpų dešinėje ir sudėtų Erikos lūpų kairėje 
motinos burna bando sukaliotis, motina energingai, kraipo 
galvą. Motina klaikiai gręžioja galvą, vengdama buči- 
nių, tai kaip meilės grumtynės, o jų tikslas ne orgazmas, 
bet pati motina, motinos asmuo. Ir šiioji motina dabar 
ryžtingai grumiasi vaduodamasi. Veltui, nes Erika stip- 
resnė. Ji apsiriečia kaip vijoklis apie seną namą, apie 
šitą motiną, kuri, aišku, nėra senas jaukus namas. Erika 
čiulpia ir gremžia šį didelį stambų kūną, lyg norėtų dar 
sykį įlįsti jo vidun ir pasislėpti. Erika prisipažįsta motinai 
ją mylinti, o motina, atvirkščiai, iššvokščia, jog irgi my- 
linti savo vaiką, tačiau tegu tas vaikas tuoj pat ją pa- 
leidžia! Motina nepajėgia atsiginti šios jausmų audros, 
kuri užplūdo ją iš Erikos, tačiau jos savimeilė paglostyta. 
Staiga ji pasijunta mylima. Tai pagrindinė meilės prie- 
laida, kada pasijauti vertinamas, nes kitas pirmiausia 
mūsų siekia. Erika kandžioja motiną. Motina ima gintis 
nuo Erikos smūgiais. Juo labiau Erika bučiuojasi, juo 
labiau kulia ją motina, pirmiausia norėdama apsisaugoti, 
o antra, atsiginti vaiko, kuris, rodos, savęs nebakontro- 
liuoja, nors ir nieko negėrė. Motina stūgauja įvairiais 
atspalviais: liaukis! Motina energingai liepia baigti. Eri- 
ka nekliudoma kaip pasiutusi bučiuoja motiną tai čia, 
tai ten. Ji reikalaujamai suduoda motinai, rors ir ne- 

stipriai, nes Motina Nnesielgia taip, kaip iš jos tikimasi. 
Ji suduoda reikalaujamai, o ne bausdama motiną, kuri 
supranta šitą veiksmą kaip piktavalį ir ima grasinti ir 
plūstis. Motina ir vaikas pasikeitė vaidmenimis, nes muš- 
ti priklauso motinai; pastaroji iš aukštai sugeba geriau 
apžvelgti vaiką. Motina mano, jog turi ryžtingai atremti 
iškrypėliškas seksualias savo vaisiaus atakas, ir aklai da- 
lina antausius į tamsą. 

Duktė užlaužia motinai rankas ir bučiuoja ją į kaklą, 
su slaptais seksualiais ketinimais, keista ir nepatyrusi 
įsimylėjėlė. Motina, kuri irgi nepatyrusi subtilesnių mei- 
lės mokslų, pritaiko klaidingą techniką ir viską naikina 
aplinkui save. Senas kūnas labiausiai nuilsta. Dabar jis 
nebegerbiamas kaip motina, o laikomas tik kūnu. Erika 
doroja motinos kūną dantimis. Ji bučiuoja ir bučiuoja. 
Ji kaip paklaikusi bučiuoja motiną. Motina pareiškia, 
kad tai kiaulystės, kokias nebesivaldanti duktė krečia 
savo motinai. Tai jai nieko nepadeda — šitaip motina 
jau ištisi dešimtmečiai nebebučiuota, ir dar daugiau! Mat 
ir toliau stipriai bučiuojama, kol po be galo ilgos buči- 
nių audros nuvargusi duktė lieka pusiau užsigulusi ant 
motinos. Vaikas verkia motinai ant veido, o motina stu- 
mia šitokį vaiką nuo savęs, klausdama, ar duktė išpro- 
tėjusi. Nesulaukusi ir nelaukdama jokio atsakymo, mo- 
tina įsako iškart miegoti, nes rytoj juk irgi bus diena! 
Nurodomi uždaviniai darbe, kurie irgi laukia dienos. 
Duktė pritaria, kad metas miegoti. Duktė dar kartą kaip 
aklas kurmis čiuopia savo motinos kūną, tačiau motina 
nukasa dukters rankas šalin. Duktė labai trumpai gali 
pamatyti jau išretėjusius plonus motinos gėdos plaukus, 
kurie užbaigia apačioje dabar pariebėjusį motinos pilvą. 
Tai buvo keistas vaizdas. Šiuos gėdos plaukus motina iki 
šito laiko griežčiausiai slėpė. Duktė tyčia besigrumdama 
kuitėsi po naktinius motinos marškinius, kad pagaliau 
išvystų šituos plaukus, apie kuriuos visą laiką žinojo: 
vis dėlto jie turi būti! Deja, šviesa labai silpna. Eri- 
ka visiškai sąmoningai nuklojo savo motiną, kad galėtų 
viską o viską apžiūrėti. Motina nesėkmingai visą laiką 
gynėsi. Erika stipresnė negu jos nusidėvėjusi motina, jei- 
gu žiūrėsi vien fizine prasme. Duktė sviedžia motinai į 

veidą tai, ką ji kaip tik pamatė. Motina tyli, tarsi nieko 
ir nebūtų buvę. 

Abidvi moterys užmiega petys prie peties. Nakties 
telikę nedaug, netrukus diena pasiskelbs atėjusi nema- 
lonia šviesa ir įkyriais paukščių riksmais. 


Klemeris gerokai stebisi šita moterimi, nes ji išdrįsta 
padaryti tai, ką kiti tik žada. Nenoromis jis pasijunta 
esąs labai paveiktas po to, kai truputį pasvarstė, jog ji 
atsirėmusi į sienas tam, kad truputį jas praplėstų. Jos 
geismo žaidimų kambarys tikrai padidėjęs. Klemeris jau- 
čiasi nustebintas. Kitos moterys šitam kambary pasista- 
čiusios prietaisą palaipioti ir vieną ar dvi sūpuokles ant 
dulkėtos žemės ir suskeldėjusio betono. O čia juk plyti 
ištisa futbolo aikštė plius teniso kortai ir šlako takelis 
laimingajam naudotojui! Erika jau daug metų žino savo 
aptvarą, motina įkasė stulpus, tačiau ji nėra tuo paten- 
kinta; ji išverčia šituos stulpus ir nebijo, kad ir kaip sun- 
ku, įkalti naujus, tai pripažįsta mokinys Klemeris. Jis 
didžiuojasi, kad tas bandymas padarytas kaip tik su juo, 
prie tokios išvados jis prieina ilgėliau pasvarstęs. Jis 
jaunas ir pasiruošęs pasitikti nauja. Jis sveikas ir pasi- 
ruošęs sutikti ligą. Jis atviras viskam ir bet kam, nesvar- 
bu iš kurios pusės tai atgriūtų. Jis visas atsivėręs ir sU- 
tinka per plyšį praverti ir kitus vartus. Jis tikriausiai 
persisvertų net per langą, tiek, kad netektų pusiausvy- 
ros. Jis stovėtų vien tik ant pirštų galiukų! Jis sąmonin- 
gai rizikuoja ir džiaugiasi ta rizika todėl, kad tai jis vis- 
ką prisiima. Kol kas jis buvo neprirašytas lapas, kuris 
laukė nujuodinamas jam nepažįstamo spaustuvininko, ir 
niekas kol kas nebus skaitęs nieko panašaus. Tai jį pa- 
veiks visam gyvenimui! Paskui jis nebebus tas pats, koks 
buvo anksčiau, nes bus kai kas daugiau ir turės daugiau. 
Bėdos prispirtas, jis pasiryš ir žiaurumui, jeigu šito rei- 
kės moteriai, svarsto jis. Jis be jokių išlygų sutiks su jos 
sąlygomis ir jai padiktuos savo: dar didesnį žiaurumą. 
Jis žino tiksliai, kaip viskas vyks, kai keletą dienų jos 
nematė, norėdamas išbandyti, ar jausmas ištvers nežmo- 
nišką bandymą sutrikdyti protą. Plieninė jo siela išsilen- 

kė, tačiau nesulūžo, nors ir slegiama šitos moters pažadų. 
Ji atsiduos visiškai jam į rankas. Jis didžiuojasi tais ban- 
dymais, kurių imsis, gal jis ją beveik nužudys! 

Ir vis dėlto mokinys džiaugiasi, kad nusistatė keleto 
dienų nuotolį. Geriau nieko neveikti, negu pakrutinti 
bent mažąjį pirštelį. Jau kelios dienos jis lūkuriuoja, ką 
moteris, kurios eilė dabar būti mylimai, atneš įsikandusi, 
negyvą zuikį ar kurapką. O gal tik seną batą. Jos pa- 
mokas jis užsispyręs ir nieko nepasiklausęs praleidžia. 
Jis tikisi, kad moteris jį begėdiškai vaikysis. Tada jis 
pabandytų pasakyti ne ir toliau lauktų jos kitų žingsnių. 
O tuo laiku jaunasis vyriškis verčiau būtų vienas, geres- 
nio bičiulio nežino nė vilkas, kol sutinka ožką. 

O Erika sužinojo žodį „atsisakyti“ jau prieš daug 
metų, dabar ji trokšta visiškai pasikeisti. Nudėvėtas jos 
geismo presas spaudžia jos norus, iš po jo jau sunkiasi 
raudonas skystis. Ji visą laiką žiūri į duris, ar pro jas 
nepasirodys mokinys, tačiau ateina visi kiti, o jis ne. Nė 
neatsiprašęs jis nepasirodo. 

Nuolatos apimtas žinių troškimo, Klemeris, kuris 
daug ką pradeda ir mažai ką baigia, net japonų kovos 
sporto įvairias rūšis, užsienio kalbas, keliones, meno pa- 
rodas, ištroškęs mokslo Klemeris kiek laiko dar lanko 
gretimą klarneto klasę, norėdamas įgyti pagrindus, ku- 
riuos vėliau praplės, mokydamasis groti saksofonu džia- 
zą ir improvizuoti. Neseniai jis ėmė vengti tik pianino 
ir jo valdovės. Po to, kai suvokia įvairių sričių pagrindus, 
Klemeris paprastai nutraukia studijas. Ištvermės jam 
trūksta. Tačiau dabar jis norėtų būti itin išmaningas mei- 
lužis, šito iš jo reikalauja moteris. O paskui jis vėl skun- 
džiasi, kai turi laiko, kad jam pernelyg ankštas klasiki- 
nės muzikos išsilavinimo korsetas, nes jis norėtų regėti 
bent mažumėlę platesnį vaizdą, neiškreiptą jokių ribų. 
Jis nutuokia esant platų kraštovaizdį, įsivaizduoja 
laukus, kurių niekuomet nėra mates, ir, žinoma, niekas 
kitas anksčiau taip pat. Jis pakelia skepetos kampą ir 
išsigandęs vėl paleidžia jį, bet tik kad netrukus vėl ją 
kilstelėtų, ar iš tikrųjų tai pamatė? Jis beveik šituo ne- 
tiki. Kohut visą laika draudžia jam žiūrėti į šiuos laukus 
ir pievas, tačiau asmeniškai be paliovos jį ten vilioja. 

Mokinys jaučia, kaip jį traukia tas ribų nebuvimas. Per 
pamokas šitoji moteris negailestinga, iš toli išgirsta net 
šnaresį, O gyvenime ji nori būt priversta prašyti pasi- 
gailėjimo. Ji visiškai suvysto jį prie pianino, elastingais 
pirštų pratimų, trelių, Černio etiudų tvarsčiais. Tai jai 
bus smūgis į veidą, kai sužinos, kad tik konkuruojantis 
klarnetas išvadavo jį iš kontrapunktūros raiščių. O kaip 
jis sugebės improvizuoti saksofonu! Klemeris mokosi 
groti klarnetu. Dabar kur kas mažiau mokosi pianinu. Jis 
ryžtingai atveria naujas muzikos sritis ir planuoja pradėti 
groti studentų džiazbende kur visus pažįsta asmeniškai, 
kol juos pralenkęs įkurs nuosavą grupę, kuri gros pagal 
jo pavyzdį ir jo nurodymus ir kurios vardą jis žino, 
bet dar laiko paslapty. Šitai atitinka jo laisvės troškimą 
muzikiniu atžvilgiu. Jis jau pasiprašė į džiazo klasę. Jis 
nori išmokti aranžuotės. Iš pradžių nori prisiderinti, pa- 
klusti, tačiau kai ateis laikas, kaip fontanas atsiskirs nuo 
tos formuotės tokiu solo numeriu, kad visi užgniauš kva- 
pa. Nelengva užgniaužti jo valią, nelengvai sutelpa jo 
norai kaip ir gabumai į natų sąsiuvinio aplanką. Žvaliai 
iriasi jo alkūnės palei kūną, smagiai eina kvapas į vamz- 
dį, jis nieko negalvoja. Jis linksmas. Jis mokosi pradžią 
ir kaitalioti klavišus. Tolių toliuose jau šmėkso neblogi 
pasiekimai, sako jo klarneto mokytojas ir džiaugiasi mo- 
kiniu, kuriam Kohut suteikusi neprastų žinių ir kurį jis 
tikisi nušvilpti iš kolegės. Kad per baigiamąjį koncertą 
pasišildytų jo spinduliuose. 

Prie klarneto klasės durų apsirengusi rafinuotu keliau- 
ninkės tualetu prisiartina ir laukia moteris, kurios iškart 
neįmanoma pažinti. Jai čia reikia, ir todėl ji nori įeiti. 
Erika, kaip įpratusi, pasidabino, derindamasi prie šitos 
pIogos. 

O ar ne jis jai žadėjo gamtą, mokinys Klemeris, gam- 
tą tiesiai iš tiglio, ir ar ne jis geriausiai žino, kur tos 
gamtos reikėtų ieškoti? Su maža juoda instrumento dėže 
pro duris išeinančiam išsigandusiam mokiniui ji nedrą- 
siai mikčiodama pasiūlo kartu pasivaikščioti paupiu. Da- 
bar iškart! Matyt, jis jau suprato iš jos drabužių, ką ji 
planuoja. Dėl to aš ir atėjau, sako ji: per upę ir į miškus. 
Su šita korektiškai pasidabinusia dama iškart atsiveria 


207 


laimėjimų skaldos nuobyrynai, griaudėjančios, atstumian- 
čios ledynų morenos. Vienoje nepatrauklioje kalnų sto- 
telėje matyti tam tikram tikslui padėtų pastangų; bananų 
ir obuolių žievės ant žemės, kažkas pridirbęs kampe, ir 
visur tokie pat beverčiai įrodymai, purvini popiergaliai 
kampuose ir kertėse, šitų nuplėštų bilietų niekas niekuo- 
met nesušluoja. 

Kaip Klemeris pastebi, Erika apsirengė visiškai nau- 
jais drabužiais; drabužiai atitinka progą, o proga drabu- 
žius. Kaip ir visada, drabužiai jai atrodo esąs pagrindi- 
nis dalykas, apskritai moteriai visuomet reikia pasida- 
cinti, norint pasireikšt, o vien miškas dar nepapuošė jo- 
kios moters. Atvirkščiai, juk moteris turi padabinti mišką 
savo buvimu, tuo ji prilygsta žvėriui, kuris stebimas pro 
medžioklinius žiūronus. Erika nusipirko tvirtus turistinius 
batus ir gerai ištepė juos riebalais, kad jie nesueižėtų nuo 
drėgmės. Su šitokiais batais ji drąsiai galėtų žingsniuoti 
daugelį kilometrų, jeigu bus toks pageidavimas. Ji apsi- 
rengusi languota sportiška palaidinuke, sportiniu švarke- 
liu, apsimovusi kelnes iki kelių ir dar raudonas vilno- 
nes blauzdines. Ji dar turi net kuprinėlę su manta! Virvės 
neturi, nes nenusiteikusi ypatingam žygiui. O jeigu ir 
būtų nusiteikusi, tai neimtų nei tinklo, nei virvės; be 
jokio gelbstimo inkaro šitoji moteris tikriausiai atsiduo- 
tų kūniškų vargų dykynei, kai tegalima pasitikėti tik sa- 
vim ir partneriu. 

Erika suplanavusi duotis sudorojama mažais kąsniu- 
kais šakutėmis. Jam nevalia ja persivalgyti, jis turi nuo- 
latos jausti alki. Taip ji įsivaizduoja, kai būna viena su 
motina. Ji taupo save ir tik nenoriai duoda savęs po tru- 
putį, nes visapusiškai apsisvarstė. Ji auga davinėdama. 
Smulkius savo moderniško kūno pinigus ji taupiai dės 
Klemeriui ant stalo, kad jis galvotų, jog to kūno yra 
bent dvigubai daugiau, negu iš tikrųjų. Po įžūlaus puoli- 
mo laišku, ji visiškai atsitraukė atgal, nors tai jai nebuvo 
lengva. Ji įsispraudusi į savo kūno taupyklę, į šį pamėlusį 
auglį, kuris nuolatos su ja. kol pribręs sprogti. Pavyzdžiui, 
dėl šių kelioninių drabužių, kuriais apsirengusi, turėjo 
pavartyti keletą žurnalų Sporto namuose. Ji perka koky- 
bę, tačiau grožis jai svarbiau. Jos norai dideli. Klemeris 

stebi moterį su ramybe, kur tūno visa jėga. Jo akys ra- 
miai keliauja švarkelio sagų imitacijomis ir sidabrine laik- 
rodžio grandinėle (irgi imitacija) medžiotojų stiliaus, kuri, 
apkabinėta briedžio dantimis, nutįsusi Erikai per pilvą. 
Erika zyzia jam, kad šiandien jai pažadėjo pasivaikščioti, 
ir dabar ji atėjusi to pareikalauti. Jis klausia, kodėl kaip 
tik čia, dabar ir šiandien? Ji sako: argi neprisimeni, kad 
tu pažadėjai šiandien? Be žodžių ji atkiša jam jo neapdai- 
rių pažadų kuponus. Jai smulkiai patikinta, ir kaip tik: 
šiandien. Jis siūlė pats: šiandien. Mokiniui nevalia gaivo- 
ti, kad mokytoja kai ką pamiršta. Klemeris sako, ne vieta 
ir ne laikas kelionėms. Erika iškart nurodo jam tolesnes 
vietas ir geresnius laikus. Netrukus įsimylėjėlių porelei 
nebereikės klajoti po miškus ir ežerus. Tačiau šiandien 
medžių viršūnių ir viršukalnių vaizdas gal padidintų vyro 
geismą. 

Valteris Klemeris svarsto. Jis nusprendžia, kad nereikia 
pernelyg toli eiti, norint išbandyti naujus dalykus. Kaip 
ir visuomet, apimtas tikro mokslinio susidomėjimo, jis pa- 
siūlo: Erika nustebs! viską padaryti čia pat. Kam trenktis 
į tolumas? Be to, paskui jis dar patogiai nusigaus trečiai 
valandai į dziudo klubą! Tik vieno dalyko nevalia krėsti 
su meile: pokštų. Jeigu ji kalba rimtai, tai jam jau seniai 
tai patinka. Labai prašau. Kol kas jis buvo meilingas ir pa- 
tiklus, bet jis gali būti ir šiurkštus, tą jis įrodys. Visai kaip 
pageidaujama. Užuot atkirtusi jam kaip dera, Erika. Ko- 
hut įsitempia mokinį į valytojų kambarį, kuris nerakina- 
mas, kaip ji žino. Tegu jis dabar parodo, kas jame tūno. 
Moteris spinduliuoja varomąją jėgą. Jis turi parodyti, ko 
niekuomet nesimokė. Chemikalai stipriai ir aštriai kvepia, 
prikrauta valytojų darbo įrankių. Iš pradžių Erika prašo 
atleidimo, nes jai nereikėjo tikėtis iš jaunojo vyriškio 
laiškų. Šią mintį ji dar gvildena toliau. Ji atsiklaupia prie- 
šais Klemerį ir nevikriais bučiniais ima kniaustis į jo 
besipriešinantį pilvą. Jos keliauninkės keliai, nepakeliavę 
po subtilesnį meilės meną, murdosi dulkėse. Kaip tik va- 
lytojų kambarys pats purviniausias. Naujutėlaičiai pro- 
tiliniai puspadžiai žvilga. Mokinys ir mokytoja kaskart at- 
siduria savo nuosavoje mažoje meilės planetoje, ant ledo 
lyties, kuri kaip atstumiantis nesvetingas žemynas toli-. 

na juos vieną nuo kito. Klemerį nemaloniai sutrikdė tas 
nusižeminimas ir išgąsdino reikalavimai, kuriuos šitas 
nusižeminimas be jokios patirties tariasi turįs teisę kelti 
juo garsiau. 

Šitas nusižeminimas rėkia garsiau, nei galėtų rėkti 
atviras geidulys. Klemeris atsako: prašom tuoj pat at- 
sistoti! Jis Mato, kaip ji išmetė savo pasipūtimą per bor- 
tą, ir iškart pasiryžta niekuomet neišmesti savojo pasipū- 
timo per bortą. Iš bėdos jis prisiriš prie irklo. Jau dabar, 
o tai juk ką tik vos prasidėjo. abiejų nebeįmanoma 
sudėti į krūvą, ir vis dėlto jie užsispyrę trokšta susilieti. 
Padvelkia aukštyn mokytojos jausmai, kaip šiltas vėjas. 
Iš tikrųjų, tai Klemeris visai nenori, bet jis turi, nes to 
iš jo pageidaujama. Jis suspaudžia kelius, sutrikęs mMoki- 
nukas. Moteris siaučia jam palei šlaunis ir prašo pasi- 
gailėti ir pulti ją. Kaip puiku dabar mums galėtų būti! 
Jos kūnas kaip gėlės tekši ant grindų. Erika Kohut pri- 
sipažįsta mylinti, bet tas jos meilės prisipažinimas tik 
nuobodūs reikalavimai, apmąstytos sutartys, daugsyk pa- 
tvirtinti pažadai. Klemeris neatiduoda meilės. Jis ne toks 
greitas pasakyti op. Prūsai šitaip greitai nešaudo. Erika 
pasakoja, kiek toli ji galėtų nueiti vienokiomis ar kito- 
kiomis aplinkybėmis, o Klemeris ketina nebent apsuk- 
ti Rotušės parką nNegreitu žingsniu. Jis prašo: ne 
šiandien, kitą savaitę! Tada aš turėsiu daugiau laiko. 
Kai jo prašymai nieko nebegelbsti, jis slapčiom pradeda 
glostyti pats save, tačiau viskas jo kaip negyva. Šitoji 
moteris įvaro jį į siurbiančią patalpą, kur jo instrumen- 
tas, nors ir klausiamas, niekaip nereaguoja į klausimus. 
Jis istoriškai traukia, beldžia, purto. Ji dar nieko ne- 
pastebėjo. Ji griūva ant jo kaip meilės lavina. Jau dabar 
kūkčioja, atsiima kai kuriuos žodžius, kuriuos buvo anks- 
čiau pasakiusi, pažada pakeisti juos geresniais. Kaip ji 
dabar atsipalaidavusi: pagaliau! Klemeris šaltai darbuo- 
jasi su apatine savo kūno dalimi, suka pusfabrikatį, dau- 
žo geležiniais prietaisais. Žyra kibirkštys. Jam baisu ši- 
taip ilgai nevėdinto vidinio muzikos mokytojos pasaulio. 
Jis ketina visiškai jį praryti! Matyt, iš pradžių Erika 
tikisi gauti viską, ką jis turi, o jis dar nė neišsitraukė 
mažo kampelio ir jai neparodė. Ji juda tarytum mylėda- 

masi taip, kaip įsivaizduoja. Ir kaip matė darant kitus. 
Ji duoda nemitrumo signalus, kuriuos sumaišo su atsida- 
vimo signalais, užtat priima bejėgiškumo signalus. Dabar 
jis PRIVALO ir todėl NEGALI. Atsikalbinėdamas pasa- 
ko: tik jau ne su manim, įsidėmėk! Erika ima knibinėti 
užtrauktuką. Ji išpeša marškinius ir dūksta kaip įprasta 
ir leidžiama mylimiesiems. Klemeriui nieko nesidaro, kuo 
galėtų kai ką įrodyti. Nevalingai girgždindama puspa- 
džius, netrukus Erika ima vaikščioti iš vieno kambarėlio 
galo į kitą. Kaip pakaitalą siūlo visiškai sutvarkytą jaus- 
mų pasaulį. Ji porina kažką apie persitempimą ir nervin- 
gumą ir vis dėlto, kaip džiaugiasi šituo kraštutiniu mei- 
lės įrodymu. Klemeris negali, nes turi. Tas turėjimas 
sklinda nuo šitos moters magnetinėmis bangomis. Ji pati 
tiesiog turėjimas. Erika pritupia, tikras išaugęs nevikru- 
mas, negrabiai suspaudusi savo kaulus — kliūtis, ir bučiuo- 
dama įsispraudžia mokiniui tarp šlaunų. Jaunasis vyriškis 
sudejuoja, lyg šitoks atkaklumas kažką jam atpalaiduo- 
tų, jis suaimanuoja galop, būtent: šitaip tu manęs nesu- 
dorosi. Tu manęs nesudorosi. Tačiau apskritai jis jau 
mielai pasiruošęs, bet kada, išbandyti meilę naujai. Galų 
gale iš bejėgiškumo jis pargriauna Eriką ir skiausčia ran- 
ka suduoda jai lengvai per sprandą. Jos galva paklusniai 
nunyra į priekį ir pamiršta aplinką, kurios dabar nebegali 
matyti. Tik kambario grindis. Moteris mylėdamasi leng- 
vai pamiršta pati save, nes maža jos yra, ką turėtų pri- 
siminti. Klemeris pasiklauso, kas darosi už durų, ir krūp- 
teli. Jis greit užmMauna moters burną kaip seną pirštinę 
ant po trumpo susidomėjimo vėl suzmekusio galo. Toji 
pirštinė per didelė. Jai nieko neatsitinka, ir Klemeriui 
taip pat nieko neatsitinka, o tuo tarpu mokytojos esybė 
kukliai išnyksta tolumoje. 

Klemeris kaip pasiutęs baksi jai į burną ir taip nieko 
neįrodo. Nuvytęs jo galas plūduriuoja kaip bejausmis 
kamštis jos vandenyse. Vis dėlto jis stipriai sugniaužęs 
jai plaukus, gal šitaip jam kas nors išaugs. Viena ausim 
Klemeris klausosi. kas vyksta koridoriuje, ar neateina 
valytoja. Visa kita jame klausosi, ar nesujudės lytis. 
Sutramdyta meilės ir kartu sumenkinta mokytoja laižo 
Klemerį kaip karvė savo ką tik gimusį veršiuką. Ji žada, 

kad viskas dar bus ir kad juodu turi be galo daug laiko, 
dabar, kai nebėra abejonių jų aistra. Tik nereikia ner- 
vintis! Tie pažadai, neaiškiai lemenami, įpykina jaunojį 
vyriškį, kuris lyg pustonį girdi įsakymą. Argi šitoji viI- 
šininkė jam nuolatos neliepia dėlioti pirštus ir spūsčioti 
pedalą tam tikrose muzikos kūrinio vietose? Jos muziki- 
nės žinios iškelia ją aukščiau negu jis ir, susitraukusi 
po juo, ji žadina jam didesnį pasibjaurėjimą, negu jis 
gali išsakyti. Ji susimažina priešais jo galą, kuris, savo 
ruožtu, lieka mažas. Klemeris baksi ir kaip plaktuku kala 
Erikai į burną, kuri jau pajunta, jog tuoj vems, tačiau 
kaip ir pirma veltui. Pusiau užkimšta burna moteris dar 
meilingai guodžia jį ir primena, kas bus ateity. Ateity 
bus džiaugsmo! Niekas nemato jos akių; ji ne valdovė, 
o tik plaukai, pakaušis, sprandas, nesuvokiamas reiški- 
nys. Meilės automatas, kuris nebereaguoja ir į kojos 
spyrius. O mokinys tenori tik paaštrinti savo instrumen- 
tą. O jo instrumentas apskritai neturi nieko bendra su 
likusiu kūnu, tuo tarpu meilė visuomet užvaldo visą mMo- 
terį. Moteris trokšta atiduoti visą meilę ir palikti grąžą. 
Erika ir Valteris Klemeris abu sako, šiandien nieko ne- 
išeina, tikrai eisis vėliau. Erikai tai atrodo didžiausias 
meilės įrodymas: nepasisekimas. Klemeris baisingai įsiun- 
ta dėl savo negalės ir užtat laiko moterį už plaukų, stip- 
riai, net iki skausmo, kad dabar nepaspruktų nuo jo, 
pasitelkusi įprastines suskydusias dvejones. Jeigu jau ji 
čia, tai pasinaudokim, kaip buvo sutarta, smagiai papeš- 
kim už plaukų. Kiekvienas iš jų kažką vienodai šaukia 
apie meilę. | 

Tačiau mokinio žvaigždė nusileidžia, taip ir nepasie- 
kus jam užduoties. Jis iki jos nepriauga. Jam taip ir ne- 
atsiskleidžia šitas labirintas, kad ir kaip jis trauko ir tąso 
siūlą. Tarp neapkarpytų medžių ir krūmų neatsiveria 
tiesus takas. Moteris tauškia niekus apie miškus, pilnus 
beprotiškiausių lūkesčių, ir težino tik iš bėdos avietes ir 
baravykus. Tačiau ji tvirtina užsidirbusi tai ilgai lauk- 
dama. Mokinys buvo stropus, todėl jam moja atlygis. At- 
lygis — tai Erikos meilė, kurią dabar mokinys ir gauna. 
Nemikliai vartaliodama tarp gomurio ir liežuvio minkštą 
kirmėlaitę, ji tikisi iš būsimojo geidulio savotiško mokc- 

mojo keliauninkų tako su švariai aprašinėtais augalais. 
Perskaitai lentelę ir nudžiurgi, vėl atpažįsti jau seniai 
žinomą krūmokšnį. Paskui išvysti žolėje gyvatę ir pa- 
kraupsti, nes gyvatė be lentelės. Šitą nesvetingą vietą 
moteris pavadina juodviejų meilės vieta. Čia ir dabar! 
Mokinys be žodžių baksi į minkštą jos burnos ertmę, šį 
ragą be jokio garso, kur vos junta esant dantis, kuriuos 
pataria gerai paslėpti. Atsidūręs tokioj padėty vyras la- 
biau bijo dantų negu ligų. Jis prakaituoja ir švokščia, 
vaizduodamas laimėjimą. Išstena, kad visąlaik prisimenąs 
jos laišką. Kaip kvaila. Tai laiškas kaltas, kad jis nepa- 
jėgia mylėti, o vis turi galvoti apie meilę. Ji, šitoji mo- 
teris, pridarė visokių kliūčių. 

Žinomas ir įprastas jo galo dydis, apie kurį jis jaudi- 
namai pasakojo moteriai, dar niekuomet prideramai jo 
neįvertinusiai, šiaip jį džiugina kaip naujas žaisliukas 
smalsų berniuką. Tas dydis neatsistato. Su maloniu geis- 
mo uolumu mokytoja, kuri dar niekuomet nėra patyrusi 
geismo, palaiko smulkų pasakojimą. Ji pritaria jam ir 
jau šiandien labai džiaugiasi, džiaugiasi ir dar labiau! 
netrukus galėsianti tą su juo patirti. Ji pabando nepaste- 
bimai išspjauti jo galą, tačiau netrukus turi vėl jį paimti, 
isako mokinys Klemeris, klaidingai supratęs savo ponios 
mokytojos mokymo santykius. Jis nepasiduoda šitaip 
greitai! Šiuos karčius vaistus ji turi išgerti be cukraus. 
Pirmosios negalėjimo baimės, dėl kurių tikriausiai kalta 
ji, užplūsta Eriką Kohut. Jos jaunasis mokinys vis dar 
bando pasismaginti lytiškai be jokių minčių, bet tai jam 
nepavyksta. Moteriai, kuri tokias prarajas užpildo visa 
savo esybe, kyla tamsus baimės laivas, burės jau plazda. 
Nė nenorėdama, dabar atsipeikėjusi iš pamišimo, pastebi 
kambarėlio smulkmenas. Pro langą žemai apačioje siū- 
buojančią medžio viršūnę. Kaštonas. Neskanų Klemerio 
meilės ūglio saldainį vyriškis laiko jos burnoje, jis visas 
spaudžiasi jai prie veido ir beprasmiškai dejuoja. Akių 
kampučiais Erika žvairuoja į kone nepastebimai ten 
apačioje siūbuojančias šakas, kurias pradeda kamuoti 
lietaus lašai. Lapams nepaprastai sunku, ir jie nusvyra. 
Paskui negirdimas tekšenimas, pasipila lyg iš kibiro. Ne- 
išsilaiko pažadėtasis pavasario rytas. Gležni lapai neby- 

liai nusileidžia lašų puolimui. Šūviai iš dangaus kliudo 
šakas. Vyriškis vis dar grūdasi moteriai į burną, įsitvė- 
ręs jai už plaukų ir ausų, o tuo tarpu lauke pergalingai 
siaučia gamtos jėgos. Ji vis dar nori, o jis vis dar negali. 
Jis lieka menkas ir subliuškęs, užuot pasidaręs storas ir 
stangrus. Mokinys dabar -spygčioja iš įniršio, griežia dan- 
timis, nes šiandien negalėjo puikiai pasirodyti. Šiandien 
jis tikrai neatsipalaiduos jai į burną, esančią geresnėje 
jos kūno dalyje, viršutinėje. 

Erika nieko negalvoja, ji dūsta, nors burnoje beveik 
nieko neturi. Bet jai to pakanka. Tai kyla jai aukštyn, 
ir ji ima gaudyti kvapą. Lyg norėdamas pakeisti lyties 
kietumą mokinys dabar braižo jai veidą šiurkščiais apa- 
tinės kūno dalies plaukais ir plūsta savo įrankį. Tai ky- 
la Erikai aukštyn. Ji stipriai išsiplėšia ir nusivemia į seną 
skardinį kibirą, kuris kaip tik čia pastatytas naudoti. Pa- 
sigirsta, tarytum kažkas ateitų, tačiau žingsniai nutolsta. 
taip ir neįėję. Mokytoja ramina vyriškį, kai nepučia 
vėmulio fanfarų, kad nebuvę taip prastai, kaip atrodę. Ji 
spjaudo tulžimi iš pat gelmių. Sugniaužusi rankas po krū- 
tine, ji, kone be sąmonės, kalba apie vėlesnius, kur kas 
didesnius džiaugsmus. Šiandien tai nebuvo jokio džiaugs- 
mo, bet netrukus džiaugsmas nesulaikomai šaus pirmyn 
kaip nuo starto linijos. Atsikvapsčiusi ji nepavargdama 
siūlo gerokai stipresnius, garbingesnius jausmus, blizgi- 
na juos balta skepeta ir pagyrūniškai demonstruoja. Visa 
tai aš saugojau tau, Valteri, o dabar atėjo metas! Ji net 
liovėsi vėmusi. Ji nori truputį nusiskalauti vandeniu ir 
už tai gauna lengvą žaismingą antausį. Vyriškis įpykęs, 
nebedaryk šitaip per patį priekalnės vidurį, kai esu įsi- 
smaginęs. Dabar tu mane išmušei iš vėžių. Negalėjai 
luktelėti, kol pasieksiu snieguotą viršukalnę. O .buiną 
po manęs draudžiu plautis. Erika pabando išlementi nu- 
valkiotą meilų žodį ir už tai išjuokiama. Tolygiai būg- 
nija lietus. Langų stiklai taip ir telžiami. Moteris apsi- 
veja vyrą rankomis ir kažką išsamiai pasakoja. Vyriškis 
atsako jai, kad ji smirda! Ar ji žinanti, kad smirda? Pa- 
kartoja tą sakinį dar keliskart, nes jis taip gražiai skam- 
ba, ar žinot, kaip jūs smirdat, ponia Erika? Ji nieko nc- 
supranta ir vėl švelniai laižo jį. Tačiau nėra taip, kaip 

galėtų būti. Lauke vis labiau temsta nuo debesų. Kleme- 
Iis beprasmiškai kartoja, nes jau patį pirmąjį sykį buvę 
aišku, jog Erika taip smirda, kad visas kambarėlis šlykš- 
Čiai persigėrė jos kvapo. Ji parašė jam laišką, o dabar 
Jo atsakymas skamba taip: jis nieko iš jos nenori, be to, 
ji nepakenčiamai smirda. Klemeris lėtai tąso Eriką už 
plaukų. Ji turi išvažiuoti iš šito miesto, kad jam neberei- 
kėtų traukti šito šlykštaus kvapo, šito gyvuliško puvėsių 
tvaiko jaunomis ir tyromis šnervėmis. Velniai griebtų, 
kaip jūs smirdat, jūs nė įsivaizduoti negalit, ponia muzi- 
kos mokytoja. 

Erika įlenda į šiltą lizdą, įslysta į vasaršiltį gėdos 
upelį kaip į vonią, į kurią neri atsargiai, nes vanduo itin 
purvinas. Palei ją kyla vandens purslai. Purvinos gėdos 
putų keteros, negyvos sužlugimo žiurkės, popieriaus 
skiautės, bjaurasties medinės atplaišos, senas čiužinys, 
nutaškytas spermos dėmėmis. Kyla ir kyla. Jis kelia ją 
aukštyn. Užsirydama moteris kasasi į viršų palei vyrą, 
iki pat negailestingo jo betoninės galvos viršaus. Toji 
galva kalba monotoniškus sakinius, apie dar didesnį 
smirdėjimą, kurio skleidėja mokinys laiko savo muzikos 
mokytoją. 

Erika pajunta nuotolį tarp apgyvento pasaulio ir Nie- 
ko. Matyt, ji, Erika, ir smirda taip, kaip mano mokinys. 
Jis pasiruošęs dėl to prisiekti. Erika pasiruošusi mirti. 
Mokinys pasiruošęs palikti kambarį, kur jam nieko ne- 
išdegė. Erika ieško skausmo, kuris susilieja su mirtim. 
Klemeris užsisega kelnes ir ketina išeiti. Erika norėtų 
virstančiomis iš kaktos akimis stebėti, kaip jis užspau- 
džia jai gerklę. Jo paveikslas atsispindėtų jai akyse, kol 
ji supūtų. Jis nebesako, jog ji smirda, jam ji nebeegzis- 
tuoja. Jis nori eiti. Erika nori pajusti, kaip leidžiasi jo 
žudanti ranka ir jos kūną prislegia gėda, didžiulė pa- 
galvė. 

Juodu jau eina koridoriumi. Vienas eina šalio kito. 
Tarp jų nuotolis. ' lemeris tyliai postringauja, kaip esą 
malonu, kad jos seniokiškas smirdėjimas šiek tiek ap- 
malštąs didesnėj erdvėj. Kambarėlyje smirdėjo iš tik- 
rųjų nepakenčiamai! Tegu neabejodama juo patiki. Jis 
nuoširdžiai rekomenduoja jai išvažiuoti iš šito miesto. 

Po valandėlės mokytoja ir mokinys sutinka koridoriuje 
poną direktorių, kurį Klemeriš pasveikina nužemintai kaip 
mokinys. Erika pasikeičia su savo viršininku kolegišku pa- 
sisveikinimu, nes viršininkas nereikalauja laikytis atstu- 
mo. Direktorius šituo nepasitenkina ir širdingai pasvei- 
kina Klemerį, kaip kito baigiamojo koncerto solistą. Pas- 
kui palinki jam ta proga laimės. Erika jam atsako, jog 
dar neapsisprendusi, jeigu kalbama apie solistą. Šitas 
mokinys pastebimai apsileidęs, tikrai. Ji dar turi pa- 
svarstyti, ar tai bus mokinys K., ar koks kitas. Ji dar 
nežino. Bet ji praneš laiku. Klemeris stovi ir nieko nesa- 
ko. Jis klausosi, ką kalba mokytoja. Direktorius pliaukši 
liežuviu, kai Erika pasakoja apie baisias klaidas, nes 
mokinys Klemeris nuolatos jas daro. Erika garsiai dėsto 
nemalonius faktus, liečiančius mokinį, kad mokinys ne- 
prikištų jai slaptumo. Jis gerokai mažiau groja, ir ji turi 
tam įrodymų. Ji turėjo pažymėti, kad vis mažėja jo uolu-. 
mas ir stropumas. Ir už tai jam įuk nevalia atlyginti! 
Direktorius atsako, kad galų gale ji juk geriau pažįstanti 
šitą mokinį, taigi iki pasimatymo. Linkiu pasitaisyti, sako 
jis mokiniui K. 

Direktorius įėjo į savo direktoriaus kabinetą. 

Klemeris pakartoja Erikai Kohut, kad ji siaubingai 
smirda ir turi kuo greičiau palikti miestą. Jis galėtų pri- 
pasakoti apie ją ir kitokių dalykų, tačiau nenori purvin- 
tis burnos. Gana jau ir to, kad ji smirda, taigi juk nepa- 
smirs ir jis! Dabar jis eina išsiskalauti burnos, nes burnos 
viduje justi jos dvokas. Iki pat vidurių jis jaučia baisin- 
gą mokytojos dvoką. Ji negali nutuokti, kaip kelia šleikš- 
tulį jos kūno tvaikas ir kaip gerai, kad ji net negali įsi- 
vaizduoti, kaip pragariškai ji dvokia. 

Abudu nutolsta dviem priešingomis kryptimis, nesu- 
sitarę nei dėl bendro pagrindinio tono, taip, net nei dėl 
pagrindinės tonacijos, susitarę tik dėl šleikštulį keliančio 
Erikos Kohut smirdėjimo. 


Uoliai ir apdairiai Erika imasi veikti. Ji norėjo per- 
šokti per savo šešėlį ir negalėjo. Jai daug kur skauda. 
Tik kai kas jos atrinkta. Ji visiškai sumišusi. Per televizo- 

rių jai parodyta, kaip galima užsibarikaduoti duris kitaip 
nei spintomis. Tą parodė kriminalinis filmas. Reikia pakiš- 
ti kėdės atramą po durų rankena. Bet tų pastangų nerei- 
kia, nes motina miega, kaip dabar jau dažnokai, saldžiai 
ir ramiai, skleisdama saldoką alkoholio kvapą pro poras 
ir gerklę. 

Erika čiumpa savo naminę lobių skrynią ir peržiūri 
gausias atsargas. Čia kūpso jos turtai, su kuriais Valteris 
K. taip ir nesusipažino, nes pernelyg anksti nutraukė jų 
santykius nepadoriais keiksmais. O tuo tarpu moteriai 
viskas kaip tik prasidėjo! Pagaliau ji pribrendo, o jis tada 
visiškai įsitraukė į savo kiautą. Erika prisirenka skalbinių 
spaustukų ir padelsusi dar ir smeigtukų, kurie išimti iš 
plastmasinės dėžutės. 

Liedama ašaras Erika apsikabinėja kūną kaip godžiais 
ežio spygliais linksmų spalvų plastmasiniais skalbinių 
spaustukais. Tas vietas, kurias jai lengva pasiekti ir kur vė- 
liau liks mėlynos dėmės. Verkdama Erika tramdo savo 
kūną. Savo kūno paviršiui trikdo pusiausvyrą. Išmuša sa- 
vo odą iš takto. Ji įdarinėja savo kūną namų ir virtuvės 
įrankiais. Sutrikusi žiūri į save ir ieško dar laisvų vietų. 
Kur tik jos kūno registre pasirodo laisvos vietos, ją tuoj 
pat godžiai suima skalbinių spaustukų žirklės. Tarpas, 
įtemptas tarp jų, smagiai subadomas smeigtukais. Mo- 
teris netenka savitvardos dėl šitokio savo elgesio, kuris 
gali turėti pasekmių, ir visa gerkle verkia. Ji visiškai vic- 
na. Ji bado save smeigtukais, kurių galvutės įvairių spal- 
vų, kiekvienas smeigtukas turi savo spalvos galvutę. 
Dauguma smeigtukų tuoj pat vėl iškrinta. Durti po pirštų 
nagais Eriką atbaido skausmas. Smulkūs kraujo apnašai 
netrukus nusėja jos odos pievą. Moteris graudžiai ver- 
kia ir yra visiškai viena. Netrukus Erika liaunasi verkti 
ir atsistoja priešais veidrodį. Jos atvaizdas įsigraužia jai 
į smegenis kartu su žodžiais apie žalą ir patyčiom. Tai 
įvairiaspalvis atvaizdas. Apskritai būtų tikrai linksmas 
paveikslas, jeigu proga nebūtų tokia liūdna. Motina vėl 
kietai miega nuo gryno likerio. Kai tik veidrodis padeda 
Erikai rasti nenuniokotą kūno vietą, ji tuoj pat čiumpa 
spaustuką ar smeigtuką ir verkia. Ji suima instrumentais 
kūną ir bado jį. Ašaros rieda ja žemyn, ir ji visiškai viena. 

Po geroko laiko pati Erika nusiima spaustukus ir 
smeigtukus nuo savęs ir švariai susideda į jų vietas. 


„vw ZĮV0 — 


Erika Kohut eina pas motiną baigti savo vienatvės. 


Ir vėl ateina vakaras, pagrindines gatves, vedančias 
iš miesto, užpildo beprotiškai namo lekią automobiliai, 
ir net Valteris Klemeris pasižymi ypatingu aktyvumu ši- 
tam lipniam sraute, kad nebūtų priverstas dykinėti be 
jokios naudos. Jis nesiima ko nors itin įdomaus, bet be 
paliovos juda. Nors jis ir nededa ypatingų pastangų, lai- 
kas švilpte švilpia aplinkui jo poreikį judėti. Jis susiren- 
gia į sudėtingą, eismo technikos sąlygotą nuobodžią kelionę 
autobusu ir vėliau metro, apie kurią jau dabar nutuokia, 
kad ji, nors ir baigsis miesto parke, tikslo ir kelio į tą 
tikslą jis dar turės tiktai ieškoti. Jis eina energingai pa- 
sivaikščioti, kad dar labiau sutemtų. Veltui leidžia laiką. 
Jis turi valios, tuo neabejoja. Jis užpuls, tai, ko niekas 
dar nebus girdėjęs, beginklius gyvūnus, kurių turbūt 
gyvena parke. Miesto parke jie užveisė flamingų ir pa- 
našių egzotiškų gyvių, kurie dar niekuomet nėra matę 
tėvynės, ir šitie gyvūnai šiandien tiesiog reikalauja, kad 
būtų užpulti ir suplėšyti gabalais. Valteris Klemeris my- 
li gyvūnus, tačiau jeigu jau ko per daug, tai ir jam. kaip 
ir kiekvienam, išsilieja per kraštus, o kartais tada turi 
žūti nekaltas. Moteris jį šitaip įžeidė, ir todėl jis įžeidė 
ją. Nors sąskaitos suvestos, susitaikymui vis dėlto rei- 
kia aukos. Turi mirti gyvūnas. Šitokias mintis Klemeriui 
įkvėpė laikraščiai, kuriuose pasakojama apie atsiskyrėliš- 
ką šių nieko nenutuokiančių egzotiškų padarų gyvenimo 
būdą ir lygiai taip pat smulkiai apie ne vienerias jų mMuš- 
tynes ir galabijimą. 

Eskalatorium jaunasis vyriškis pakyla į parką. Jis jau 
tyso ramus ir sustingęs, o viešbutis priešais, atvirkščiai, 
šviesus ir triukšmingas. Ponas Klemeris netrikdo jokios 
įsimylėjėlių porelės, nes jis atėjo čionai ne slapčiom spok- 
soti, o kad niekas jo paties nematytų Žiauriai elgiantis. 
Tie neišnaudoti poreikiai, kuriuos jam sužadino moteris, 
dabar pavirto piktumu. Klemeris klaidžioja aplinkui ieš- 

kodamas ir neranda nė vieno vienintelio paukščio. Nors 
ir draudžiama, jis mindžioja veją ir neatsargiai brau- 
nasi net pro užsienietiškus krūmokšnius. Sąmoningai 
trypia švariai sutvarkytas gėlių lysves. Kulnai laužo pa- 
vasario šauklius. Tai, ką jis siūlė šitai bjauriai moteriai, 
nieko jam nenuėmė, šitos meilės naštos, su kuria jam 
dabar reikia gyventi. Toji našta nėra taip labai sunki, 
tačiau jos pasekmės pasmerkia gyvuliškam gyvenimui. 
Taip pat ir Klemerio kūniško poreikio niekas neparėmė, 
kad jis galėtų išsiveržti iš savo namelio. Moteris pasi- 
rinko jam iš galvos vieną kitą muzikinį laimėjimą. Ji 
pasiėmė pačius geriausius dalykus, kad po bandymo iš- 
mestų! Valteris K. spardo žibuokles bato galu, nes per 
patį meilės karštį šiurkščiausiai nusivylė. Jis nekaltas, 
kad negalėjo. Jeigu Erika ir toliau žengs šituo taku, 
sužinos baisesnių dalykų, nei kada buvo susapnavusi. 
Klemeris susibraižo į milžiniškus krūmo spyglius, šakos 
elastingai daužo jam veidą, kai su jėga pro jas braunasi, 
nes anapus krūmo jis užuodė vandenį. Jis yra sužeistas 
medžiojamas žvėris, kurį medžiotojas, nepaisydamas me- 
džiotojiško papročio, pašovė ir paleido bėgti. Šitas me- 
džiotojas diletantas nekliudė į širdį. Todėl Klemeris da- 
bar potencialiai pavojingas bet kam! 

Kaip įpykęs meilės nykštukas klaidžioja jis po šitą 
naktinę erdvę poilsiui, kuri, po teisybei, skirta tik die- 
nai, ketindamas išgiežti pyktį ant nekaltų gyvūnų. Jis 
ieško akmens mesti, tačiau nieko panašaus neranda. Pa- 
kelia trumpą šaką, nukritusią nuo medžio, tačiau toji 
šaka sutrūnijusi ir lengva. Kadangi moteris pareikalavo 
iš jo siaubingų dalykų tada, kai jis pasiūlė savo meilę, 
dabar jam reikia uoliai lankstytis, ieškant geresnio gink- 
lo nei sutrūnijęs medis. Kadangi jis negalėjo tapti mo- 
ters valdovu, dabar turi lenkti nugarą ir nepavargdamas 
rinkti medžius. Su šitokia lazdele flamingas jį išjuoks. 
Su ja nepamuši. tai sausa šakelė. Klemeris, kuris neturi 
patirties. bet norėtų patirti naujų išgyvenimų, jokio su- 
pratimo neturi, kur naktimis ilsisi paukščiai, kad paspruk- 
tų nuo savo kankintojų. Gal jie turi kokią nuosavą lūšnelę! 
Klemeris anaiptol nenori nusileisti piktadariams, kurie 
jau daug paukščių užmušė. Dabar kur kas stipriau užuo- 

džia vandenį, tokį pažįstamą jam elementą. Ten, kaip pa- 
rašyta laikraščiuose, kažkur laikosi rožinis grobis. Daug 
kas be paliovos šlama nuo vėjo. Aplinkui raitosi šviesios 
kelio gyvatės. Kadangi jis nuklydo jau šitaip toli, tai pa- 
sitenkintų net ir gulbe — paukščiu, kuris lengviau duodasi 
pakeičiamas. Iš šitos minties Klemeris ;padaro išvadą, kaip 
jam reikia atsukti ventilį jo pervirusiam pykčiui. Jeigu 
paukščiai nejudėdami ilsisi ant vandens, turės juos pri- 
sivilioti. Jeigu jie ramiai kiūto prie kranto, jam nereikės 
sušlapti. 

Vietoj paukščių girdėti tik nuolat griaudėjantis toli- 
mas automobilių srautas. Šitaip vėlai dar tebevažinėja? 
Iki pat šitos vietos miestas persekioja tuos, kurie ieško 
poilsio, iki žaliųjų miesto zonų, šitų Vienos plaučių. Kle- 
meris, pilkoje savo begalinio pykčio zonoje. ieško kažko, 
kuris jam pagaliau nė trupučio nepasipriešins. Todėl ieško 
kažko, kas jo nesupranta. Paukštis gali pabėgti, tačiau atsi- 
kalbinėti ne. Klemeris palieka savo vėžes žolėje. Su vieni- 
šais naktibaldomis, kurie irgi trainiojasi aplinkui, jis jau- 
čia vidinį bendrumą. Už kitus nakties svajotojus, kurie 
slankioja aplinkui, rankomis apsiglėbę damas, jis jaučiasi 
pranašesnis, nes jo pyktis kur kas stipresnis negu meilės 
ugnis. Iki pat čia pabėga jaunasis vyriškis nuo moterų 
artumo. Kažkoks nedidelis garso šaltinis pypčioja lyg ko- 
vojant, bė jokios melodijos, kokią sugeba išgauti paukš- 
čio shapas ar pradedantis muzikantas muzikos instrumentu. 
Tai paukštis! Netrukus bus pranešta apie vandalizmo aktą, 
ir su ką tik išspausdintu laikraščiu bus galima eiti pas 
iškrypusią mylimąją, nes sunaikinta gyvybė. Tada lygiai 
taip pat žiauriai galima sunaikinti ir mylimosios gyvybę. 
Galima nutraukti gyvenimo siūlus. Šitoji ponia Kohut vi- 
są laiką šaipėsi iš jo jausmų, ištisus mėnesius jo meilė be 
jokio atlyginimo ją gaubė! Jo aistra pasipylė ant jos kaip 
pilnas gėlių jo širdies ragas, o ji vėl sugrūdo atgal jam 
šitą saldų lietų. Dabar ji gaus sąskaitą siaubingo sunai- 
kinimo forma, ir pati dėl to kalta. 

Visą tą laiką, kurį Klemeris negailestingai švaisto 
ieškodamas tam tikro paukščio, šitoji moteris, kuri šian- 
dien itin anksti atsigulė, miega savo namuose. Ji nieko 
nenutuokdama kasasi per miegą, o Klemeris — per nakti- 

nio miesto žalias vejas. Klemeris ieško ir neranda. Da- 
bar jis eina kito garso link, tačiau negali nustatyti. kas“ 
jį skleidžia. Jis nedrąsiai slenka į priekį, kad nesukluptų 
ant kokio rąstigalio. Tramvajai, kurie taip neseniai dar 
skambėjo palei parko kraštą, pagelbėdami orientuotis, 
dabar važinėja po žeme, kur jų negirdėti, ir turi kitoniš- 
kus pavadinimus. Klemeris nebesusigaudo, kurion pusėn 
keliauja. Galėtų būti ir taip, kad jis lenda gilyn į tank- 
mę, kur kas nors ji praris. Užuot radęs maisto, pats 
Klemeris virstų grobiu! Klemeris ieško flamingo, o kas 
nors kitas gal jau ieško avigalvio su pinigine. Laužyda- 
mas šakas vyriškis braunasi per krūmokšnius į atviras 
pievas. Iš kairės ir iš dešinės jis tik laukia kokios smulk- 
menos, toks vaikščiotojas kaip jis stengiasi pasirodyti kuo 
geriausiai, ir jam jau iš anksto dėl to smagu. Jis žino: 
keliauninkas nieko daugiau negalvoja, tik apie savo šei- 
mą ir valgį, ir apie išorinę gyvūnų ir augalų išteklių tor- 
mą aplinkui, kuri kelia jam rūpesčių, nes juk nepakei- 
čiamos atsargos dėl užteršimo nuolatos senka. Vaikščio- 
tojas aiškins, kodėl gamta miršta. o Klemeris padarys 
taip, kad maža gamtos dalelė pasitarnautų kaip geras pa- 
vyzdys. Jis graso į tamsą. Viena ranka Klemeris suspau- 
džia piniginę, o kita lazdą. Jis gali taip pašventinti tą 
vaikščiotoją, kad tas turės bėdos. 

Kad ir kiek toli nuklystama, nėra jokio paukščio. 
Tačiau nelauktai, pačiam blėstančių vilčių pakrašty, ga- 
lop šis tas atsiranda — susikibusi (pora toli pažengusios 
aistros stadijoj. Kokia tai stadija, sunku tiksliai nusta- 
tyti. Valteris Klemeris ko neužlipa ant vyro ir moters, 
kurie abudu sudaro bendrą nuolatos besikaitaliojančios 
išorės padarą. Jo koja nevikriai užlipa ant numesto smul- 
kaus drabužio, o kita beveik suklumpa ant įsiaistrinusio 
kūno, kuris naudojasi kitu kūnu. Virš jų ošia didžiulis 
medis, kuris, pats saugomas kaip gamtos turtas ir nepa- 
žeidžiamas, rūpestingai ir beveik visiškai gožia svetimą 
alsavimą. Godžiai ieškodamas paukščio Klemeris nepa- 
stebėjo, kur deda koją. Jo neapykanta užgriūva šituos 
kūnus, kurie netikėtai pražydo kelio pakrašty, be jokios 
gėdos suniurkydami kitus žiedus, nes voliojasi kaip tik 
miesto gėlių lysvėje. Tas gėles dabar galima išmesti. Kle- 

meris turi tik lengvą lazdą, norėdamas aktyviai prisidėti 
prie šitų kovojančių kūnų. Dabar paaiškės — mušti ar 
būti primuštam. Galų gale juk čia įsiverži į bendras mei- 
lės lenktynes, kaip besijuokiantis tretysis. Klemeris su- 
bliauna nešvankybę. Subliauna iš pačių širdies gelmių. 
Jis įsidrąsina, nes porelė jam neprieštarauja. Sumosuoja- 
ma lazda. Vienas skubiai traukiasi drabužius aukštyn, 
o kita žemyn, taip tvarkomasi prieš Klemerį. Tylomis 
švelnūs kaip vata dalyviai tvarko save ir savo kiautus. 
Kai kas, rodos, susimaišė ir vėl skubiai susigrąžinama. 
Ima lynoti. Vėl bus atstatyta pirmykštė būsena. Klemeris 
nedraugiškai paaiškina, kokia bus šitokio elgesio pasek- 
mė, Lazda jis ritmingai daužo dešinę savo šlaunį. Jis jau- 
čia, kad kuo tolyn, tuo labiau stiprėja, nes niekas neiš- 
drįsta jam paprieštarauti. Gyvuliška porelės baimė už- 
griūva Klemerį ir yra geriau negu tikro gyvulio baimė. 
Dvelkia reikalu tramdyti. Jie šito tik ir laukia. Dėl šitos 
priežasties jie naktį atsiduria parke. Aplinkui driekiasi 
atviras plotas. Porelė, apsupta Klemerio, jau susitvarko 
kaip namuose, nieko nesakydama į Klemerio skubiai be- 
Iiamus piktus riksmus. Klemeris išvadina abu šlykštynėmis 
ir kiaulėmis. Idėjos, kurių daugybė užplūsta jį klausantis 
muzikos, atrodo nuvalkiotos, kai matai gyvenimą ir gei- 
dulį. Muzikiniu požiūriu jis supranta, apie ką kalba, o 
Čia mato tai, apie ką visuomet vengia kalbėti:: banalybę 
ir geidulingumą. Tai ne romantiškas meilės sodas, tačiau 
vis dėlto miesto sodas. Meilužių porelė sustingsta neryš- 
kiam medžio šešėly. Matyt, jie nužemintai priims bet 
ką, tiek skundimą. tiek skubiai smogtą smūgį. Įsilyja. 
Smūgio nėra. Porelės jausmai dabar nukreipti tik į tai, 
kaip apsisaugoti ir pasislėpti: ar jie dar sulauks dabar 
smūgio? Užpuolikas delsia. Porelė, tikėdamasi, kad ne- 
pastebimai, traukiasi atbulom į priedangą. Jie norėtų: 
keltis! bėgti! bėgti! Abu dar labai jauni. Klemeris ką tik 
regėjo nepilnamečius, besivoliojančius kaip kiaules. Jis 
norėtų pagaliau atplėšti lazdą ruo savęs ir sviesti ją į 
svetimą paklusnumą, bet ginklas vis tebedaužo jam šlau- 
nį. Nesinori šitą naktį eiti iš čia be grobio. Kol jis čia 
stovi ir kyla baimė, Klemeriui topteli, kad jis gali kai 
ką nunešti tuo laiku miegančiai Erikai. Ir dar gurkšnį 

tyro oro iš plačių tolių, kurio jai kuo skubiau labai rei- 
kia. Klemeris laisvai kybo erdvėje, kaip ką tik suteptas 
durų vyris. Jeigu jis pasvirs pirmyn, meilužiams grės 
skausmas, jeigu atgal, gal jiems atsilaisvins keliai pa- 
bėgti. Abudu vaikai traukiasi atgal iki tos vietos, kol 
nugara pajunta kažką tvirta taip, kad tai iš pradžių su- 
kliudo bėgimą. Nepasukę į šona, jie neras kelio, nors 
šito nori. Klemeris, atsižvelgdamas į padėtį, padaro kelis 
įprastus pratimus raumenims. Stovėdamas pabando vie- 
ną. du yrius, tik be vandens. Šitas gyvas paveikslas su 
turiniu, tačiau lengvai suvokiamas. Priešininkų du. Kaž- 
kas parankaus, kas dar yra bailys ir vengia kovos. Ar 
Klemeris pasinaudos šita proga, ar taip ir paliks ją ne- 
išnaudojęs? Jis — padėties viešpats. Jis gali pareikšti užuo- 
jautą ar pasirodyti kaip keršytojas už sutrikdytą parko 
ramybę ir atsikeršyti sugedusiam jaunimui. Jis taip pat 
gali informuoti už tvarką atsakingas jėgas. Jam tik rei- 
kia kuo skubiau apsispręsti, nes aplinkui daugiau nė vicūo 
žmogaus ir tai vis labiau vilioja sprukti. Klemerio žodžiai 
„laikykit vagį“ neduotų jokių vaisių, jis tik be reika- 
lo stovi, apsuptas kraštovaizūžio, O jo pykčio šalis 
atsitrauktų atgal, aukos seniai neliktų nė kvapo. Jaunoji 
pora pastebi netikrumą balse ir žodžiuose, sakomuose to 
vyro. Gal tai tik Klemerio neryžtingumas, kurį jis per- 
nelyg paskubėjo parodyti, pats to nesuvokdamas, tačiau 
abiem vaikams tai jau signalas! Jis, rodos, nepastebimai 
nutolo nuo savo jėgos pozicijos. Jie pasinaudoja šituo 
ir čiumpa tą progą už kuodo. Kadangi Klemeris ne van- 
deny, tai dvejoja: ką daryti? Abudu aplenkia medžio 
kamieną ir greitai nuskuta tolyn. Juos tiesiog nusviedžia 
didžiulė Klemerio esybė. Jų puspadžiai dusliai dunksi 
per pievą. Kai kuriose vietose ryškiai sušvinta žolės mais- 
tas, žemė. Bebėgdami jie pamiršo savotišką švarkelį, o gal 
tai trumpas paltas? Vaikiškas paltas. Klemeris nė nesi- 
stengia vytis. Jis verčiau mindo paliktą dryksoti švarką. 
Jis neieško jame piniginės. Neieško dokumentų. Neieško 
brangių daiktų. Tik trypia ir trypia švarką ir trypdamas 
įsitaiso kaip namuose, supančiotas dramblys, kuris dėl 
pančių tegali pajudėti tik kelis centimetrus, bet jis sugeba 
tuos centimetrus išnaudoti. Jis trypia švarką iš esmės. 

Nežino, dėl kokios priežasties. Ir vis dėlto jam darosi vis 
pikčiau, visa pievelė dabar baisus jo priešas. Visas susi- 
jaudinęs Valteris Klemeris atkakliai mina savo ritmu 
minkštą pagalvę. Neduoda šitai pagalvei ramybės. Kle- 
meris mindo tą megztą švarką ir po truputį pavargsta. 
Vėl išėjęs iš parko Valteris Klemeris valandėlę eina 
gatvėmis, rimtai nesukdamas galvos kur. Tas tikslo netu- 
rėjimas susiporuoja jam su stiprių kojų lengvumu, kiti 
tuo tarpu jau miega. Jo viduje kybo jėgos balionas. Balio- 
nas niekur neatsitrenkia į kūno sieną. Rodos, kad Kleme- 
Iis eina be tikslo, tačiau jis jau beveik pasukęs tam tikra 
kryptim, tam tikros, jo pažįstamos, moters kryptim. Daug 
kas regisi Klemeriui priešiška, tačiau jis nesusikim- 
ba nė su jokiu priešininku, pernelyg jau jis brangina savo 
tikslą — itin talentingą moterį. Jis svyruoja tarp dviejų tri- 
jų moterų ir paskui vis dėlto pasirenka vieną. Šitos mo- 
ters jis nepaaukos, kad pasimuštų. Todėl jis ryžtingai 
duoda bet kokiai piktadarybei kelią, tačiau anaiptol jos 
neišsigąs, jeigu susidurs akis į akį. Eskalatorium jis nusi- 
leidžia į beveik tuščią tunelį. Prie vežimaičio nusiperka 
pusiau skystų grietininių ledų. Ledus jam nedraugiškai 
ir abejingai paduoda kepurėtas vyriškis, nė nenutuokiąs. 
kaip nedaug trūko, kad per šitą nedėmesingumą būtų ga- 
vęs į kailį. Jo kepurė simbolizuoja jūreivį arba virėją, 
arba abudu, veidas be jokio amžiaus simbolizuoja nuo- 
vargį. Apskrita Klemerio burna ištraukia ledus iš taurelės 
dviem skubiais gurkšniais. Mažai kas prieina, mažai kas 
nueina. Mažai kas atsisėda stiklinėj tunelio užkandinėj. 
Ledai vasaršilčiai ir suskystėję. Atkaklumas susisuko lizdą 
jaukioj Klemerio ramybėj. Jo branduolys po truputį kie- 
tėja, švelni įtampa formuojasi antpuoliui. Jam dabar svar- 
bu tik galutinis jo kelio taškas, kur jis, jeigu tai nuo jo 
priklausys, netrukus nueis. Ne be troškimo susiginčyti, 
bet nesiginčydamas Klemeris žingsniuoja gatvėmis tam 
tikros moters kryptimi. Tikrai minimoji ypata jo laukia. 
Ir štai dabar jis grįžta pas ją, turėdamas pernelyg daug 
norų ir reikalavimų be jokių kompromisų. Jis turi pranešti 
jai kai ką, kas jai bus visiškai nauja, ir kai ką atskleisti. 
Jis turi jai kai ką perduoti. Klemeris kaip bumerangas 
apskritai nuskriejo tik nuo vietos, kur buvo ši moteris, 

kad vėl grįžtų atgal, prisikaupęs naujų vaizdinių apie tiks- 
lą. Klemeris suieško savo vidinės audros centrą ten, kur 
iš pažiūros turėtų viešpatauti visiškas štilis. Klemeris trum- 
pai svarsto, ar neužsukus dar į vieną kavinę. Noriu tru- 
putį pabūti tarp tikrų žmonių, galvoja Valteris Klemeris, 
ne toks jau paprastas poreikis tam, kuris irgi pirmiausia 
norėtų būti žmogus ir kuriam nuolatos trukdoma juo 
būti. Kavinės jis neieško. Purvinos pašluostės palieka 
lipnius pėdsakus ant aliuminio bufeto, kur po stiklu 
padėta paputusių tortų ir pyragaičių, papuoštų įvairia- 
spalviu glajum ar plakta grietinėle. Tiršti lašai, riebūs 
latakai ant kieto popieriaus lakštų prie dešrelių kioskų. 
Dar nepakilo ryto vėjelis, kurį užuodi kaip sužeistą žvė- 
Iį. Didėja tempas. Taksi stotelėje vienintelis automobilis, 
tačiau iškart pasišaukiamas. 

Klemeris priėjo prie Erikos namų durų. Smagus at- 
vykimo džiaugsmas, ir kas būtų pagalvojęs. Klemerio 
sieloje tūno pyktis. Vyras nė nebando atkreipti į save 
dėmesį, mesdamas akmenuką, kaip paaugliai kviečiasi 
mergaites. Jis suaugo, tik per naktį, šitas mokinys Kle- 
meris. Jis nė pats nebūtų tikėjęsis, kaip greitai nunoks 
vaisius. Jis nedaro nieko, kad kas įleistų į vidų. Žvelgia į 
įvairius tamsius langus ir be jokio garso svarsto. Žvelgia 
aukštyn į tam tikrą tamsų langą, apie kurį nežino, kieno 
jis. Jis nutuokia, kad langas priklauso iš dalies Erikai, 
iš dalies jos motinai. Laiko jį sutuoktinių miegamojo lan-. 
gu. Sutuoktinių poros Erika / jos motina. Klemeris per- 
kerpa meilingai įtemptą juostą prie Erikos ir pririša tą 
juostą prie kažko visiškai nauja, kur Erikai skirtas tik 
antraeilis vaidmuo, priemonės tikslui pasiekti vaidmuo. 
Ateity darbas ir Malonumas bus jam lygiaverčiai. Net- 
rukus jis baigs studijas ir vėl turės daugiau laiko savo 
šlapiajam hobiui. Jis nebepageidauja jokios naudos iš 
šitos moters. Jis nebepageidauja nieko nesutvarkyta. Gal 
jis užsiims su moterim, o gal ir ne. Prakaito latakas grau- 
žiasi jam į dešinį smilkinį, kuriuo jau kiek laiko teka 
nuo greito lėkimo. Kvėpuoja švogždamas. Itin šiltu oru 
jis nuskuodė daug kilometrų. Jis daro kvėpavimo prati- 
mus, įprastus sportininkui. Klemeriui ateina į galvą, kad 
jis vengia minties, jog nereikėtų galvoti apie negalvoti- 

nus dalykus. Viskas jo galvoje sukasi greitai ir greit iš- 
nyksta. Įspūdžiai kaitaliojasi. Tikslas aiškus, priemonės 
numatytos. 

Klemeris įsispraudžia į nišą prie namo ir atsisega džin- 
sų užtrauktuką. Jis prisiglaudžia prie motiniškos tarpuvar- 
tės angos, galvoja apie ponią Eriką ir masturbuojasi. Jis iš- 
siblaškęs, tačiau dėmesys sukauptas į branduolį, susidariusį 
ten, apačioje. Jis maloniai jaučia savo kūną. Jaunystės rit- 
mą. Jis dirba su savim ir sau. Nepasinaudos niekas kitas, 
tik jis. Atmetęs atgal galvą, Klemeris onanizuojasi, žvelg- 
damas į tamsų langą, apie kurį net nežino, ar tai tas lan- 
gas. Jis nesusijaudinęs ir negailestingas. Niekas jo nepa- 
liečia, kai jis kietai save apdirba. Neapšviestas langas 
plyti jam virš galvos kaip koks kraštovaizdis. Vieta, į 
kurią atsiremia jo vyriškumas, yra per vieną aukštą že- 
miau. Klemeris onanizuojasi, jo tikslas ne kada nors 
baigti. Jis apdirba savo kūno lauką be geidulio ir džiaugs- 
mo. Jis nenori nieko atstatyti ir nieko sugriauti. Jis ne- 
norį lipti aukštyn pas šitą moterį, tačiau jeigu kas nors 
atidarytų duris, iškart eitų pas ją. Niekas negalėtų jo 
sulaikyti! Klemeris taip diskretiškai trina save, kad jam 
bet kas patikliai atidarytų duris, kas tik jį pamatytų. 
Jis galėtų amžinai čia stovėti ir toliau triūsti, galėtų ir 
iškart bandyti prasmukti į vidų. Tai jo valia pasirinkti, 
ką veiks. Nenusprendęs, ar laukti čia kokio nors pavėla- 
vėlio, kuris atrakins jam duris, Klemeris vis dėlto laukia. 
Tegu tai trunka iki pat ryto. O jeigu turės laukti iki ryto, 
tai iki tada, kol pirmasis gyventojas išeis iš namo. Kleme- 
ris tampo savo išsipūtusį galą ir laukia, kol atsidarys 
durys. 

Valteris Klemeris lindi nišoje ir galvoja, kiek toli jis 
nueis. Staiga jis pasijunta išalkęs ir ištroškęs, vienu me- 
tu. Tačiau mankydamas save jis susikoncentruoja į no- 
rėjimą moters. Jis tai pajunta savo kūnu, ir tegu ir ji 
pajunta savo kūnu, ką tai reiškia, žaisti su juo neturint 
jokio tikslo. Įkišti jam supakuotas prekes be turinio. Jį 
turi apglėbti minkštas jos kūnas! Jis ištrauks ją iš šiltos 
lovos, šalin nuo motinos. Niekas neateina. Niekas plačiai 
neatlapoja jam durų. Šitam permainingam pasauly, kur 
dabar stojo naktis, Klemeris žino tik pastovius savo jaus- 

mus ir pagaliau eina skambinti. Jis laikėsi prie durų 
ramiai ir drausmingai, nors ir padoriai apsinuoginęs. Lau- 
kė, gal kas pavėluos. Iš paviršiaus atrodė ramus ir be 
pykčio. Viduje jo jausmai spardo kūną. Pavėlavusieji 
neturi matyti jo tokio, jiems neturi kilti įtarimo. Jį dras- 
kyte drasko jausmai. Netrukus moteris nulips jam nuo 
aukšto meno žirgo ir įbris į gyvenimo upę. Taps veiksmo 
ir gėdos dalis. Menas — tai ne Trojos arklys, be jokios 
intonacijos sako Klemeris moteriai ten viršuje, kuri tik 
mene ieško turinio. Telefono būdelė stovi netoliese. 
Iškart ja bus pasinaudota. Klemeris niekina vandalus, 
kurie išplėšė ir nuplėšė telefonų knygas, dabar gal ne- 
beįmanoma išgelbėti gyvybės, nes numerio ieškosi ir ne- 
surasi. 

Erika Kohut miega neramiu teisuolės miegu šalia mo- 
tinos, kuri dažnai neteisingai su ja elgėsi, ir vis dėlto 
ramiai keliauja per sapnus. Šitokio miego Erika nenusi- 
pelniusi, juk kažkas neramiai vaikšto dėl jos aplinkui. 
Su žinomu jos giminei pasipūtimu sapne ji dar tikisi ge- 
ros baigties ir galop pasitenkinimo. Ji sapnuoja, jog 
vyras norėtų audringai ją užkariauti. Prašau. Būk toks 
geras. Šiandien ji laisva valia atsisakė žiūrėti televizorių. 
O kaip tik šiandien būtų galėjus žiūrėti mėgstamą savo 
motyvą, užsienietiškus kelius, ant kurių ji greitai patal- 
pina pati save, saugiai voliodamasi po purva. Ji trokšta 
irgi tokio perdėto dėmesio ir akylaus žvilgsnio, kokie 
tenka televizijos filmų veikėjams. Daugiausia be galo, be 
krašto Amerikos kraštovaizdžiai, nes šitas kraštas beveik 
neturi ribų. Gal su šituo vyru aš bent truputį pakeliausiu, 
susijaudinusi galvoja Erika Kohut, bet kas tuo laiku bus 
su Motina? Atsitraukti laiku ne kiekvienam pasiseka. Nc- 
jučia jos kūnas atsiliepia drėgme, kurią išskiria, ne visa- 
da valia gali jį valdyti. Motina miega nieko nenutuok- 
dama, jai tikra malonė. Suskamba telefonas, kas čia dar 
taip vėlai. Erika pašoka ir iškart supranta, kas čia gali 
būti šitaip vėlai. Tą jai pasako vidinis balsas, kuris jai 
artimas. Šitas balsas klaidingai pavadintas meilės vardu. 
Moteris džiaugiasi, kad nugalėjo meilėje ir tikisi taurės. 
Pasistatys ją savo naujame bute šalia gėlių vazos 
garbingoje vietoje. Ji visiškai atsipalaidavusi. Per tamsų 


227 


kambarį ir prieškambarį nušlepsi prie telefono. Telefonas 
žviegia. Tik dėl meilės ji galės atsisakyti savo sąlygų, 
džiaugiasi iš anksto, kad dabar jai leidžiama nebesilai- 
kyti šitų sąlygų. Koks palengvėjimas. Sutarimas iš mei- 
lės pagaliau yra išimtis, juk daugiausia myli tik vienas, 
o kitas tik žiūri, kaip pasprukus, kiek kojos įkabina. 
Bet meilei reikia dviejų, ir vienas iš to dvejeto ką tik 
paskambino kitam, kuris jaučia tą patį; argi ne puiku. 
Metas. Viskas pasiteisina. 

Mokytoja nepaliko lovoje nieko daugiau, tik šiltą 
įdubimą, kuris po truputį vėsta. Ji paliko lovoje motiną, 
kuri dar nepabunda. Nedėkingas vaikas, kuris jau pa- 
miršta ilgus metus buvusią patikimą palydovę. Telefonu 
vyriškis pareikalauja, kad jam būtų tuoj pat atrakintos 
namo durys. Erika sugniaužia telefono ragelį. Šitokios 
artumos vėlgi nesitikėta. Iš tikrųjų laukta švelniausiais 
žodžiais paskelbiant naktinius norus ir netolimą visišką 
artumą, gal rytoj trečią, tokioje ir tokioje kavinėje. Eri- 
ka tikėjosi, jog vyras išdėstys jai tikslų planą, kad su- 
suktų lizdelį. Rytoj ir per kitas dienas jie smulkiai viską 
aptartų! Diskutuotų, ar jų santykiai tęsis amžinai, o tik 
paskui juos užmegztų. Vyras iš anksto mėgaujasi ir ne- 
kantrauja, o moteris tuoj pat renčia ištisus gyvenamuo- 
sius kvartalus, nes ją viskas užklupo baisiai ir grėsmin- 
gai. Tas nemalonus faktas: moteris ir jos jausmai. Šitoji 
moteris iškart ima statyti sudėtingus namus kaip vapsvos 
kūlius, kad įlįstų į juos, ir šito darbo ji nebepaliks, jeigu 
jau įnikusi į statybą, apskritai būgštauja Valteris Kle- 
meris. Jis vėl stovi prie durų ir laukia, kol jos atsidarys 
į išorę, tai Erikai būtų malonu. Dabar arba Niekada! — 
pedantiškai svarsto Erika iki paskutinės akimirkos ir pa- 
siima raktų ryšulį. Motina ir toliau miega. Kadangi ji 
turi namus ir juose dukterį, tai miegant jos smegeninėje 
nekyla jokių minčių. Planai jai rodos nenaudingi. Kaip 
tik šią akimirką duktė laukia atlygio už ilgus metus tru- 
kusius drausmingus laimėjimus. Už tai jai apsimokėjo 
laukti. Nedaug moterų laukia paties tikrojo, dauguma 
pasitenkina pirmutiniu, mažu iš gerųjų. Erika pasirenka 
paskutinį, kuris atėjo, ir iš tikrųjų jis iš visų geriausias. 
Niekas negali jo pranokti! Moteris lyg per prievartą gal- 

voja skaičiais ir tapatybėmis. Ji įsivaizduoja, kad tai jai 
atlygis už ištikimą tarnybą meno srity. Jeigu vyriškio 
valia ją atitraukia netgi nuo ilgai bandytos motinos, 
gal tai ir pavyks, prašau. man tai patinka. Studentas be- 
veik baigęs studijas, užtat ji uždirba pinigų. Amžiaus 
skirtumas nieko nereiškia, nusprendžia ji už jį. 

Erika atrakina duris ir visiškai atsiduoda vyriškiui į 
rankas, pasitikėdama juo. Juokauja, kad yra jo valioje. Ji 
tikina, kad labiausiai norėtų, jog šito mano kvailo laiško 
nebūtų buvę, bet kas jau buvo — buvo. Nelaimė nutiko, 
bet ji viską ištaisys, mMylimiausiasis. Kam mums laiškų, 
jeigu mudu pažįstam vienas kitą ir šiaip, iki smulkmenų 
ir slapčiausių vietelių. Mes abu įsigilinę į rafinuočiausias 
mintis! Ir mūsų mintys nuolatos maitina mus savo me- 
dum. Erika Kohut, kuri nieku gyvu nenori priminti vy- 
riškiui anos jo kūniškos nesėkmės, sako: „Prašom į vidų!“ 
Valteris Klemeris, kuriam mieliausiai būtų, kad jo kū- 
niškos nesėkmės nebūtų buvę, įeina į vidų. Jam daug kuo 
leista naudotis, ir vyriškiui kelia ūpą pasirinkimas. Kai 
ką jis šiandien paprasčiausiai pasiims! Jis sako Erikai, 
kad iš karto viskas būtų aišku. Nieko nėra baisiau kaip 
moteris, kuri iš naujo ketina parašyti kūrinį. Šitas mo- 
tyvas yra laikraštpalaikiams. Klemeris — motyvas dide- 
liam romanui. Jis mėgaujasi pats savim ir niekad pats 
savęs nesušlamščia. Atvirkščiai, mėgaujasi savo šaltumu, 
šituo ledokšniu burnos ertmėje. Laisvai pasisavinti kokį 
nors turtą, vadinasi, bet kada išeiti savais keliais. Tur- 
tas lieka ir laukia. Šios moters stadiją jis netrukus pa- 
liks, jis galėtų prisiekti. Abipusį jausmą, šį ankstesnį 
pasiūlymą, kai jis kalbėjo rimtai, moteris juk atmetė. 
Dabar jau per vėlu. Dabar sąlygas renkuosi aš, pasiūlo 
K. Antrą kartą jis nesileis išjuokiamas, duoda K. garbės 
žodį. Grasindamas klausia, kuo jinai laiko jį. Šitas klau- 
simas nepasidaro geresnis, nes pernelyg nuvalkiotas. 

Valteris Klemeris įstumia moterį į butą. Po to — dus- 
lus keitimasis žodžiais, nes ji neklauso. Kartais ji šituo pa- 
sikeitimu žodžiais apsisaugo. Erika priekaištauja vyrui, 
kad įstūmė ją į jos pačios butą, kur jis tik svečias. Ta- 
čiau šitaip ji tik atskleidžia seną blogą įprotį: amžiną 
niurzgimą. Man dar daug ko reikia išmokti, kukliai sako 

ji. Net atsiprašymą atneša ji letenose, padeda vyriškiui 
po kojų kaip grobį, nuo kurio dar varva kraujas. Ji ne- 
nori visko sugadinti jau iš pat pradžių. galvoja ji. Gai- 
lisi, kad jau daug kur suklydo, daugiausia pačioje pra- 
džioje. Visada pradžia sunki, pabrėžia Erika tikrosios pra- 
ūžios reikšmę. Motina po truputį budinasi, dėl garsaus 
žodžių skambesio, kurį priversta išgirsti: Motina lin- 
kusi valdyti. Kas čia naktį rėkauja kaip dieną ir dar 
mano pačios bute ir su mano pačios dukterim? Vyriškis 
atsako grėsmingu mostu. Abi moterys jau ginasi atsako- 
muoju smūgiu, uždara slėgio banga, kuri ritasi ant vie- 
nišo vyriškio. O šito tu nematei. Erika gauna antausį, nė 
gerai neapsižiūrėjusi. Ne, ji neapsiriko, antausį jai tėškė 
vyriškis Klemeris, ir dar kokį! Sutrikusi ji susiima skruos- 
tą ir nieko neatsako. Motina priblokšta. Jeigu čia kas iI 
gali muštis, tai tik ji. Truputį vėliau, nes Klemeris nieko 
nesako, Erika liepia, kad jis tuoj pat išsinešdintų! Motina 
irgi prie to prisideda ir jau atsuka nugarą. Šitaip ji įrodo, 
kad scena kelia jai šleikštulį. Klemeris tyliai ir be balso 
triumiuodamas klausia dukterį, va šito tu pirmiau nesiti- 
kėjai, ar ne teisybė? Motina nustebusi, kad vyriškis pra- 
dingsta tik po ginčo. Tačiau jai visiškai neįdomu, kas čia 
bus šnekama. sako ji į tuštumą. Dar nė vienas balsas ne- 
sustiprėja tiek, kad imtų šaižiai skųstis. Tada kitas smūgis 
kliūva kitam ponios Erikos skruostui. Tai nėra meilingas 
vienos odos susitikimas su kita. Dėl kaimynų Erika tik ty- 
liai inkščia. Motina suklūsta ir turi pripažinti, ir šitaip 
prie gimtųjų jos durų, kad šitas vyriškis nužeminęs jos 
dukterį iki savotiško sportinio įrankio. Motina pasipikti- 
nusi pareiškia, kad čia gadinamas svetimas turtas, būtent 
jos turtas! Iš to motina padaro išvadą: tuoj pat dinkit. 
Kaip įmanydami greičiau. 

Savindamasis kaip kokį įrankį vyriškis apsiglėbia ši- 
tos moters dukterį. Erika dar beveik sukaustyta miego 
ir nesusivokia, ar gali būti, kad už meilę šitaip piktu 
atsimokama, ir dar už jos meilę. Už mūsų pasiekimus mes 
visuomet laukiame atlygio. Mes manome, kad kitų lai- 
mėjimai neturi būti atlyginami, mes tikimės gauti juos 
pigiau. Motina imasi aktyvių veiksmų, į kuriuos ketina 
įtraukti ir policiją. Todėl smagiu stumtelėjimu įsviedžia- 

ma į jos kambarį ir aukštielninka teškiasi ant grindų. Kle- 
meris pareiškia savo mintį, kad ne su ja jis kalbąs! Mo- 
tina nebesusivaiko. Juk visuomet tik ji pasirenka. Kle- 
meris tikina, laiko mes turim, jeigu prireiks, net visą nak- 
tį. Dabar Erika nebesitiesia aukštyn, nors ir ištroškusi švie- 
sos. Klemeris ją klausia, ar ji šitaip vaizdavosi. Garsesniu 
balsu kaip sirena ji sako, šitaip ne. Motina susiraito sė- 
dimoj padėty ir pavaizduoja studentui siaubingas per- 
spektyvas, kur motina bus pagrindinė dalyvė. Jeigu pri- 
reiks kraštutinės priemonės, ji pasinaudos pašalinių pa- 
galba, pažada šventoji senė. Ir jis dar pasigailės, kad 
išpuoselėtai moteriai, kuri iš principo pati galėtų būti 
motina, šitaip daro. Tegu prisimena savo motiną! Ka- 
dangi pagimdė tokį sūnų, jos Erikos motinai gaila. Kai 
šitaip kalbėdama motina prisikasė prie durų. ji vėl 
šiurkščiai atstumiama. Dėl šito Valteris K. trumpai turi 
padėti savo Eriką. Tada jis uždaro motinos kambarį, su 
visa motina tarp ankštų jo sienų. Miegamojo raktas 
praverčia tam, kad baudžiant būtų užrakinama duktė, 
jeigu užsimanai ir prireikia. Aš užrakinta, galvoja mo- 
tina, ištikta pirmojo šoko, ir drasko duris. Motina inkš- 
čia ir turiningai grasina. Klemerį pasipriešinimas išaugi- 
na. Moteris — pavojus puikiam sportininkui prieš sun- 
kias varžybas. Erikos ir jo norai sugriūva krūvon. Erika 
aimanuoja, šitaip aš neįsivaizdavau. Ji kalba kaip teatro 
lankytojai: Aš daugiau tikėjausi. Viena vertus, Eriką 
užplūsta jos pačios kūno geismai, antra vertus, svetima 
jėga, sukelta atstumtos meilės. 

Erika laukia, kad jis dabar bent jau atsiprašys, jeigu 
ne padarys kai ką daugiau, bet ne. Ji pritaria tam, kad 
motina negali kištis. Pagaliau privatūs dalykai bus spren- 
džiami visiškai privačiai. Kas dabar galvoja apie motiną 
ir Motinos meilę, išskyrus tą, kuris ketina padirbti vai- 
ką? Klemerio lūpomis byloja vyras. Erika bando apgal- 
votu, tegu ir menku apsinuoginimu suaktyvinti vyro va- 
lią. Ji maldauja, kol suliepsnoja balanos ir netrukus ga- 
lima uždėti storesnę reikalavimo pliauską. Kelintąkart 
ji mušama per veidą, nors ji sako, prašau ne į galvą! 
Kažką išgirsta apie savo amžių, kuris siekia mažiausiai 
trisdešimt penkerius, nori ji to ar ne, Po truputį ją ap- 

siaučia seksualus jo pasišlykštėjimas. Jos pavyzdžiai pama- 
žu apsitraukia migla. Pagaliau Klemeris gauna neapy- 
kantos labdarą, jis užkerėtas; tikrovė jam atsiskleidžia 
kaip vėlyva vasaros diena, uždangstyta užuolaidomis. Tik 
netikroviškai žiūrėdamas pats į save šitą nuostabią neapy- 
kantą jis galėjo taip ilgai maskuoti meile. Šitoji meilės 
kaukė ilgai jam patiko, tačiau dabar ji krinta žemyn. Mote- 
ris ant grindų turi įvairių dalykų, kurių galima aistringai 
trokšti, ir tik aistra derėtų jo elgesiui. Tą sykį yra gir- 
dėjusi Erika Kohut. Tačiau dabar gana, mylimiausias. 
Imkimės kai ko geriau! Ji norėtų, kad skausmas būtų 
išbrauktas iš meilės gestų repertuaro. Dabar ji tą jaučia 
nuosavu kūnu ir prašo, kad vėl būtų leista grįžti prie 
normalaus meilės būdo. Nuoširdžiai suartėkime, saky- 
dami vienas kitam tu. Valteris Klemeris brutaliai siekia 
moters, kuri dedasi, kad dabar jau apsigalvojo kitaip. 
Maldauju, nemušk. Juk dabar mano idealas vėl abipusiai 
jausmai, pernelyg vėlai pakeičia nuomonę Erika. Ji pa- 
reiškia šitą naują savo nuomonę, kad jai, kaip moteriai, 
reikia daug šilumos ir paramos, ir ranka prisidengia bur- 
ną, kur iš vieno lūpų kampučio teka kraujas. Toks idealas 
neįmanomas, atsako vyras. Jis tik laukia, kol moteris 
truputį pasitrauks atgal, tada ją puls. Į priekį jį gena 
medžiotojo instinktas. Tai irkluotojo ir technikos žmo- 
gaus instinktas, kuris įspėja jį saugotis seklumų ir uolų. 
Jeigu tik moteris jį čiups, jis atšoks! Erika maldauja Kle- 
merį parodyti gerąsias savo puses. Tačiau pastarasis 
susipažįsta su laisve. 

Dešinės rankos kumščiu nelabai stipriai ir nelabai 
silpnai Valteris Klemeris smogia jai į paširdžius. 
Šito pakanka, kad ji vėl pargriūtų, nors ir taip nelabai 
buvo išsitiesusi. Erika susiriečia per vidurį, prie pilvo 
prisispaudusi rankas. Tai juk pilvas. Daug nesistengda- 
mas vyriškis sugebėjo tai padaryti. Jis neatsiskiria su 
savim. o atvirkščiai, jis dar niekuomet taip puikiai nesu- 
tarė ir su savim. Jis tyčiojasi, kur pasidėjo jos virvės ir 
raiščiai? O kur grandinės? Aš tik vykdau jūsų įsakymus, 
gerbiamoji ponia. Dabar tau nebepadės nei kamšalai, 
nei diržai, šaiposi Klemeris, kamšalo ir diržo poveikį pa- 
siekęs be šitų pagalbinių priemonių. Apdujusi nuo like- 

rio Motina būgnija savo kambario duris, nežinodama. 
kas jai darosi ir ko griebtis. Ji susinervinusi ir todėl, kad 
nemato, kas daroma su dukterimi. Motina mato ir nema- 
tydama. Ji nesergėjo savo vaiko laisvės, o dabar kitas 
žmogus abejingai elgiasi su šita laisve. Nuo šiandien aš 
dvigubai atidžiau žiūrėsiu, dievagojasi motina ir tik ti- 
kisi, kad šitas jaunas vyriškis dar kai ką paliks, kas bus 
vertas priežiūros. Pagaliau ji palenkė vaiką, o dabar jis 
iš naujo ją lenkia. Motina truputį pailsi. 

Tuo tarpu Klemeris juokiasi iš to kūno, kurį jis su- 
rietė, kad tavo amžiuje tai pats laikas! Erika rauda, pri- 
siminusi tai, ką išgyveno ir iškentėjo per pamokas. Ji 
meldžia jį, negi tau nesmagu, kai pagalvoji apie sonatų 
skirtumus? Jis šaiposi iš vyrų, kuriems viskas moterų 
patinka. Jis ne toks, o ji perlenkė lazdą. Ji persitempusi, 
o kur dabar jos rimbai ir raiščiai? Klemeris liepia jai pa- 
sirinkti: tu arba aš. Jo sprendimas: aš. Tačiau nuo mano 
neapykantos tu atgimsi, paguodžia vyriškis ir šitaip gar- 
siai pareiškia savo nuomonę. Lengvai daužydamas jos 
rankomis tik vargiai saugomą galvą, jis sviedžia jai kie- 
tą kąsnį gromuliavimui: jeigu nebūtum auka, tai ir nc- 
galėtum tokia būti! Kankindamas klausia ją, kas dabar 
yra nuostabiam jos laiškuiį Atsakymų nėra. 

Už durų motina baiminasi, kad jos privatų zoologijos 
sodą iš vieno asmens neištiktų baisiausias dalykas. Erika 
verkdama kalba apie gerus savo darbus, kuriuos padarė 
mokiniui, apie nenuilstamą uolumą lavinant muzikinį 
skonį ir meistriškumą. Žliumbdama mini savo meilės ge- 
radarystes, kuriomis, kaip uolumo pavyzdį, būtų apipylusi 
vyriškį ir mokinį. Ji bando valdyti, o nuoga jėga jai tik 
kliudo. Vyras stipresnis. Erika siunta, kad jis gali val- 
dyti tik su nuoga fizine jėga, ir už tai dvigubai ir trigu- 
bai gauna į kailį. 

Klemerio neapykanta staiga išaugina moterį kaip me- 
dį. Šitas medis ramstomas ir turi išmokti pats įsitvirtinti. 
Ranka dusliai pliaukši į veidą; motina už savo durų ne- 
žino, kas atsitiko, tačiau irgi verkia iš susijaudinimo ir. 
svarsto, ar žengti vieną iš daugelio šio vakaro žingsnių 
prie jau beveik nusiaubtos likerių spintos, prie mažojo na- 

mų baro. Ji nesvarsto, ar šauktis pagalbos. Telefonas vis 
tiek nepasiekiamas, jis prieškambaryje. 

Klemeris smagiai plūsta Eriką dėl jos amžiaus, ir ši- 
tokia moteris nieko negali tikėtis iš jo, kokios jau meilės? 
Jis visada jai tik šiek tiek vaidino, tai buvo mokslinis 
eksperimentas, neigia Klemeris dorus reikalavimus. 
O kur dabar išgarsintosios tavo virvės, perskrodžia jis 
orą lyg su skutimosi peiliuku. Ji turi laikytis Žmonių sa- 
vo amžiaus ar dar vyresnių, pasiūlo jis jai Mušdamas. 
Iš poros vyras daugiausia vyresnis negu tai porai pri- 
klausanti dama. Klemeris muša moterį nesitaikydamas. 
Šitas įniršis neieškojo progos išsilieti padarius blogį ar 
neteisybę, priešingai. Įniršį po truputį, tačiau kruopščiai 
išugdė įsimylėjimas. Erika atskleidė savo meilę po kruopš- 
čių tyrimų šitam vyriškiui, ir še tau, kas atsitiko?.. 

Kad galėtų toliau skintis kelią gyvenime ir tobulinti 
jausmus, Klemeris turi sunaikinti šitą moterį, kuri tyčio- 
josi iš jo tais laikais, kai dar triumfavo! Ji patikėjo 
jam suraišiojimą, burnos užkimšimą, prievartavimą ir 
manė, kad dabar gaus, ką nusipelnė. Na tik rėk, tik rėk, 
liepia Klemeris. Moteris garsiai verkia. Moters motina 
irgi verkia už sav6 durų. Ji net nežino kodėl. 

Erika truputį kraujuodama susiriečia kaip embrionas, 
o naikinimas vyksta toliau. Dabar Erika įkūnija vyriškiui 
daugelį kitų, kurias jis visuomet troško sudoroti. Jis 
sviedžia jai į veidą, kad jis dar jaunas. Man dar visas 
gyvenimas prieš akis, taip, dabar kaip tik prasidės pats 
puikumas! Baigęs studijas važiuosiu ilgų atostogų 
i užsienį, meta jis jai jauką, kurį iškart atitraukia: vie- 
nas! Kad tu esi jauna, to kaip tik negalima apie tave pa- 
sakyti, Erika, ar ne tiesa? Jis jaunas, ji sena. Jis vyras, 
ji moteris. Valteris Klemeris nuotaikingai spiria ant grin- 
dų gulinčiai Erikai į šonkaulius. Kaip tik taip saikingai, 
kad nė vienas nesulūžtų. Bent jau savo kūną jis visą 
„laiką valdė. Per slenkstį Valteris Klemeris įžengė į Eii- 
kos laisvę. Ji pati asmeniškai metė jam iššūkį, užsimaniu- 
si viešpatauti jam ir jo geismams. Dabar ir turi. Šitoji 
moteris sužadino jam niūrių jausmų ir nuojautų. Dabar 
moteris garsiai niekina jo neapykantą, bet tik todėl, kad 
kenčia nuo jos fiziškai. Ji balsiai surinka ir ima padrikai 

prašyti. Šitą riksmą išgirsta motina ir dusliai prisideda 
prie jo įniršusi. Gali būti ir taip, kad vyras nebepaliks 
moteriai iš dukters nieko, ką dar toji galėtų valdyti. 
Be to, motiną dar užplūsta gyvuliška baimė, kad vaikui 
kas nors atsitiks. Jai knieti spardyti duris ir grasinti, ta- 
čiau šitos durys pasiduoda dar mažiau negu anais laikais 
vaiko norui. Motina garsiai reiškia baimę, kuri dėl durų 
neaiškiai suprantama. Motina žviegia piktus Žodžius apie 
įsiveržimą ir prievartą. Ji nurodo dukteriai lemtingas 
vyriškos meilės pasekmes, tačiau duktė negirdi. Duktė 
dabar verkia pasikūkčiodama ir gauna spyrį į pilvą. Ši- 
taip Klemeris demonstruoja geidulingą savo elgesį apskri- 
tai niekindamas visas moteris. Klemeris džiaugiasi, kad 
nekreipė dėmesio į šią panieką. Vyras nori ištrinti nuo 
žemės tai, kas buvo Erika kadaise, ir jam nepasiseka. 
Erika nuolatos jam primena, kas ji buvo jam kadaise. Aš 
tave maldauju, maldauja ji. Už durų motina pareiškia 
baimę. kad jos vaikas nusileis vyriškiui ir nusižemins iš 
baimės. O kur dar kūno sužalojimas. Motina baiminasi 
dėl senstelėjusios kvailės, savo kūno ir kraujo. Ji meldžia 
Dievą ir jo Sūnų, nes nuostolis būtų galutinis. Motina bi- 
jo, kad ji galėtų būti nurašyta dukters į nuostolius. Lyg 
vėjas nupūstų ilgai trukusius sunkios dresūros metus. Tą 
dresūrą pakeistų nauji meniški triukai, atliekami su ši- 
tuo vyru. Motina virs arbatą, kai tik jai bus leista išeiti 
pro duris ir kas nors užsimanys arbatos. Ji spygauja kaž- 
ką apie atlygį ir pranešimą į įstaigas! Erika ašarodama 
persikelia per meilės prarają. Pernelyg lengvabūdiški pa- 
sirodė šitam vyrui jos raštiški prašymai, sako jis. Perne- 
lyg žeminamas jo negalėjimas, sako jis. Pernelyg ilgai ji 
niekuomet neišėjo į viešumą ir galvojo dėl to esanti pati : 
geriausia. Tačiau kartą įsukta į viešuomenės gyvenimą, 
itin greitai neteko pranašumo. O netrukus jau bus per 
vėlu. 

Erika tyso ant grindų, po ja susiniurkę prieškambario 
takeliai. Ji sako: pasigailėk manęs. Vien šituo laišku ji 
nenusipelnė bausmės. Klemeriui visi varžtai atsipalaida- 
vo, Erikos niekas nesurišo. Vyras po truputį muša ją ir 
kandžiai klausia, na, kur jis dabar, tas tavo laiškas. Ko 
norėjai, tą ir gavai. Jis giriasi, kad neprireikė jokio 

rišimo, kaip ji dabar pati mato. Jis klausia jos, ar laiškas 
dabar galėtų padėti? Tai viskas, ką tu iš to turi! Klemeris 
lengvai ją daužydamas aiškina moteriai, kad ji tik šitaip 
norėjo, o ne kitaip. Verkdama Erika prieštarauja, kad ji 
norėjusi ne šitaip, o kitaip. Tada kitakart turi aiškiau 
išdėstyti savo mintis, siūlo vyras ir vis ją muša. Spardymas 
įrodo moteriai paprastą tapatybę: aš esu aš. Ir aš šito nesi- 
gėdinu. Aš visas toks. Jis grasina moteriai, kad ji turi pri- 
imti jį tokį, koks jis iš tikrųjų yra. Koks esu, toks jau esu. 
Erikai nuo spyrio įskilo nosies kaulas ir šonkaulis. Ji už- 
sidengusi veidą rankomis, tada Klemeris sako, ji teisi. Ši- 
tas veidas ne toks jau ypatingas, ar ne tiesa? Yra gražesnių, 
sako specialistas ir laukia, kad moteris pasakys, yra taip 
pat ir bjauresnių. Jos naktiniai marškiniai atsismaukę ir 
Klemeris svarsto, ar jos neišprievartavus. Tačiau niekinda- 
mas moteriškos lyties patrauklumą jis sako, iš pradžių tu- 
riu atsigerti vandens. Jis postringauja Erikai, kad dabar 
jinai žavi jį Mažiau negu lokį medžio drevė, kur dar tupi 
bičių spiečius. Erika niekados jam nekritusi į akį savo gro- 
žiu, o tik muzikiniais sugebėjimais. O dabar ji gali pui- 
kiausiai luktelėti keletą minučių. Savotiškai išsprendžiau 
problemą, praneša pats sau technikos mokslų studentas. 
Motina keikiasi. Erika galvoja apie pabėgimą. Ji įpratusi 
mastyti, bet ne veikti. Fugišku atsiskyrėliškumu ji neužė- 
mė jokios vietos. 

Virtuvėje ilgai bėga vanduo, vyras mėgsta gerti šaltą. 
Jam aišku, kad jo elgesys gali turėti pasekmių. Kaip vy- 
ras, jis prisiima visą atsakomybę. Vanduo nemalonaus 
skonio. Ir jai bus pasekmių, galvoja jis, gerokai džiū- 
gaudamas. Jo pianino pamokos baigtos tikrai, užtat kaip 
reikiant imsis sporto. Niekam iš esančių nėra nieko itin 
malonaus. Ir vis dėlto tai turi būti padaryta. Niekas nesi- 
taikys. Klemeris klausia, ar moteris iš dalies prisiima kaltę. 
Mažyte dalele ir tu esi kalta, prisipažink, pareiškia Kle- 
meris Moteriai. Juk Nevalia ko nors erzinti tiek, kol tas 
beveik eina iš proto, o paskui tarytum aplieti šaltu van- 
deniu. Jeigu jau kam nors pasidaro pernelyg gera, juk 
negalima pagaliau išleisti iš narvo. 

Klemeris nirtulingai spiria į spintelės su nežinomu tu- 
riniu duris, kurios staigiai atšoka, ir netikėtai pasirodo 

šiukšlių kibiras, kuriame įklotas plastmasinis maišelis. 
Nuo smūgio bangos nukrenta kelios šiukšlės ir pabyra 
ant virtuvės grindų. Daugiausia kaulai. Keptuvėje sude- 
ginta mėsa. Nejučia Klemerį suima juokas. Už durų šitas 
juokas kelia moteriai skausmą. Ji pasiūlo, gal pasikal- 
bėkime apie viską; prašau. Ji jau viešai prisiima dalį 
kaltės. Kol jis dar yra čia: viltis. Tik neišeik, maldauju. 
Ji nori atsistoti, bet negali ir vėl pargriūva. Iš už savo 
barikados, kurios nestatė, motina šaukia dukteriai: kaip 
tu? Duktė jai atsako: ačiū, nieko. Viskas susitvarkys. 
Duktė maldauja vyrą išleisti mamą. Saukdama mamą ji 
prišliaužia prie durų, o motina už durų ima garsiau šauk- 
ti Eriką vardu. Tuo pačiu atokvėpiu motina nusikeikia, 
kaip paprastai. Šaltas vanduo suteikė Klemeriui jėgų. Jis 
truputį atvėso nuo šalto vandens. Erika beveik jau pa- 
siekė motinos kambario duris, tačiau mokinys nubloškia 
ją atgal. Ji vėl prašo, tik ne galvą ar rankas. Klemeris 
pareiškia jai, kad šitoks negali eiti į gatvę; ten jis tik 
įžūliai gąsdins visus. Ji kalta, kad jis atsidūrė šitokioj 
būklėj, pamylėk truputį mane, Erika. Prašau. Dabar jis 
dideliu greičiu perlekia per moterį. Visiškai sušlapina 
jai veidą ir prašo jį pamylėti. Kas šitaip geraširdiškai ir 
pernelyg nieko nereikalaudama sudarys tokias sąlygas, 
jeigu ne mylinti moteris? Prašydamas meilės jis atsisags- 
to, tai yra atitraukia užtrauktuką. Prašydamas meilės 
ir užuojautos ryžtingai įsismelkia į moterį. Dabar jis ener- 
gingai reikalauja savo teisės patikti, kurią kiekvienas 
turi, net pats blogiausias žmogus. Klemeris, tas blogas 
žmogus, įsibrauna į moterį. Laukia, kad ji imtų dejuoti 
iš geidulio. Erika nieko nejaučia. Nieko nėra. Nieko ne- 
sidaro. Gal jau per vėlai, o gal dar per anksti. Moteris 
pareiškia, kad, rodos, ji yra apgavystės auka, nes nieko 
nejaučia. Šitoji meilė iš esmės yra sunaikinimas. Ji tik- 
rai tikisi, kad Klemeris nori, jog ji mylėtų jį. Klemeris 
lengvai tekšnoja Erikai per veidą, kad ji sudejuotų. Jam 
iš esmės nesvarbu, kodėl ji dejuoja. Erika trokšta malo- 
numo, tačiau ji nieko nenori ir nieko nejunta. Todėl pra- 
šo vyrą kuo greičiau liautis. Kadangi jis dabar ją vėl 
smarkiai muša delnu, vargingai prašydamas meilės, vis- 
kas virsta vien tik prievarta. Ypatingas kopimas į kalną. 

Moteris neatsiduoda džiūgaudama, tačiau vyriškis Kle- 
meris to iš jos trokšta laisva valia. Jam nereikia prievar- 
tauti moters. Jis šaukia ant jos, tegu pasitinka jį džiaugs- 
mingai! Jis regi abejingą veidą, kuriam jo buvimas už- 
deda ne kokį kitą, o tik skausmo antspaudą. Vadinasi, 
visai nesvarbu, ar aš išeičiau, mušdamas klausia Kleme- 
ris. Klemeris rodo šitai moteriai geriausius asmeninius 
savo pasiekimus, kad pagaliau atsikratytų troškulio. Vie- 
ną sykį ir visiems laikams. Erika inkščia, kad jis liautųsi, 
nes jai skauda. Vien per tingumą ar vangumą Klemeris 
negali atsiplėšti nuo moters pirmiau, negu baigs. Jis prašo: 
mylėk mane. seilėja ją arba muša pakaitomis. Jis juda, 
paraudęs iš pykčio, galva prie galvos. Motina nori, kad 
viskas baigtųsi. Kulkosvaidžio taktu ji daužo duris. Pa- 
leidžia greitašaudę ugnį, nepaisydama kaimynų. Kleme- 
ris padidina greitį, jis tuo tarpu tikrai didelis. Šaudo ne 
pro taikinį, bet kaip tik į taikinį. Sporto meistras su tuo 
susidorojo. Dar tą pačią akimirką jis vikriai nusivalo su 
popierine nosinaite, kurią suglamžytą kaip drėgną kam- 
šalą nusviedžia ant grindų šalia Erikos. Jis prašo niekam 
apie tai nepasakoti. Savo pačios labui. Atsiprašo Eriką, 
kad šitaip elgėsi. Paaiškina savo elgesį tuo, kad tai jį už- 
griuvo. Taip žmonėms būna. Jis drąsiai kažką žada Erikai, 
kuri lieka tysoti ant grindų. Deja, aš dabar skubu, savo- 
tiškai vyras reikalauja atleisti. Deja, dabar man metas, 
savotiškai siūlo vyras moteriai meilę ir pagarbą. Jeigu 
jis dabar turėtų vieną vienintelę raudoną rožę, iškart 
padovanotų ją Erikai. Atsisveikina su ja sumišęs tarda- 
mas servus ir ant prieškambario stalelio ieško raktų ry- 
šulio su namų durų raktu. Tai nėra gerai: dvi moteriškės 
šitokios vienos, galop jis Erikai suteikia gyvenimišką 
paramą. Jis įtempia jai vadžias. Tegu ji be jokių prietarų 
prisimena kartų skirtumus! Klemeris pasiūlo Erikai daž- 
niau eiti tarp žmonių, jeigu ne su juo, tai vienai. Pasisiūlo 
ją lydėti renginiuose, apie kuriuos žino: niekuomet neis 
ten su Erika. Jis prisipažįsta, taigi tada būtų kitaip. Ar 
ji dar sykį bandys ką nors panašaus daryti su kokiu vy- 
ru, dėl visa ko paklausia moterį. Ir pats sau duoda vie- 
nintelį įmanomą logišką atsakymą: ačiū, ne. Jis piešia 
velnią ant sienos, jeigu pasakytų Gėtės žodžiais, kad 

neatsikratytų dvasių kurias pasišaukė, ir juokiasi iš sa- 
vo sąmojaus. Turi juoktis: matai, kaip nutinka. Jis pa- 
taria: būk atidesnė! Tegu dabar užsideda kokią plokštelę, 
kad nusiramintų. Jis atsisveikina ne prancūziškai, nes da- 
bar jau garsiai atsisveikino keliskart. Jis klausia, gal jai ko 
reikia, ir pats atsako į tą klausimą: viskas bus gerai! 
Iki vestuvių viskas užgis, pilnas liaudies išminties žvel- 
gia Klemeris į ateitį. Jis ir šįkart turi eiti namo nepabu- 
čiuotas, tačiau užtat pabučiavo jis. Jis išeina ne be atly- 
ginimo. Savo atlyginimą jis atsiėmė. Ir moteris gavo jai 
priklausantį atlyginimą. Kas nenori, tas turi, sako Kle- 
meris Erikai po to, kai toji niekaip neatsakė jam fizine 
prasme. Jis nubėga laiptais žemyn, atsirakina duris, vėl 
įmeta raktus į vidų, ir kaip tik ant žemės. Nuomininkai 
palikti be apsaugos nerakintam name, o Klemeris tuo 
tarpu patraukia savais keliais. Jis dar eidamas įžūliai ar 
pasipūtęs dėbso praeiviams į veidus, jeigu tik jų mato. 
Šįvakar jis gyvas iššūkis, jis sudegino paskui save 
visus tiltus.. Jis sportuoja ant žinojimo lygiagrečių, kad 
abi šios Moterys nė žodžio neprasitars apie tai, kas atsi- 
tiko, savo pačių labui. Tik trumpai jis apsvarsto išlaidas 
už pasekmes, mokesčius. Automobilių nebėra, o jeigu 
koks ir pasitaiko, tai pagelbsti jaunystės refleksas, ir 
greit ryžtingai atšoki. Tačiau sulig kiekvienu Klemeris 
pastebi: jis jaunas ir greitas. Jis sako: šiąnakt galėčiau 
medžius rauti! Smagiai nusisiusena prie vieno medžio. 
Visai sąmoningai leidžia smegenims mąstyti tik pozity- 
viai, tokia jo sėkmės paslaptis. O jo smegenys — tai 
tik vieno kelio smegenys! Sykį pasinaudojai, ir viskas. 
Klemeris nebenori tąsyti sunkių minčių, nusprendžia 
taip elgtis ateity. Lyg koks iššūkis jis dabar žingsniuoja 
pačiu gatvės viduriu. 


Nauja diena užklumpa Eriką vieną, tačiau motinos rū- 
pestingai aptvarstytą, apklijuotą pleistru. Šitą dieną Eri- 
ka būtų galėjusi puikiai pradėti su vyru. Prastai pasiruo- 
šusi Erika pasitinka dieną. Niekas nesikreipia į kokį vie- 
šą organą, kad areštuotų Valterį Klemerį. O oras gražus. 
Motina neįprastai tyli. Vienur kitur ji sviedžia kamuolį 

gero linkėdama, tačiau nepataiko į krepšį, nes pakabinc 
jį per aukštai, atsižvelgdama į dukterį. Daug metų krep- 
šys vis pakeliamas aukščiau. Dabar jo beveik nematyti. 
Motina garsiai sako, jog dukteriai reikia dažniau eiti 
tarp žmonių, kad susipažintų su naujais veidais ir apmu- 
šalais! Dukters amžiuje tai pats laikas. Motina pateikia 
savo tylinčiam vaikui sąskaitą, negerai visą laiką būti su 
sena moterim kartu, tu jauna linksmuolė. Šitaip pažįstant 
žmones kaip Erika, kurį neseniai tai įrodė, šitoji gal antrą 
kartą šiais metais sutiks ne tą. Motina kalba apie tai 
kas Erikai būtų gerai. Kad Erika tai irgi mato, tai pir- 
masis žingsnis savęs pažinimo link. Yra juk ir kitoniškų 
žmonių, baimingai guodžia motina, taikydama į neaiškų 
Vėliau. Erika tyli ne įpykusi. Motina bijo, kad Erika da- 
bar galvoja, ir pareiškia šitą baimę. Kas nekalba, galėtų 
gerai mąstyti. Motina pareikalauja viešai išsakyti savo 
mintis, o ne graužtis pačiai vienai. Apie ką galvojama, 
reikia išsakyti ir motinai, kad pastaroji būtų informuota. 
Motinai baugu tylos. Ar duktė kerštinga? Ar ji išdrįs 
kalbėti be jokios gėdos? 

Pateka saulė, po ja dulkių dykynės. Raudona spalva 
nuskalauja namų fasadus. Medžiai apsiklėtę žaluma. Jie 
nusprendę pasidabinti. Gėlės apsipila pumpurais, ke- 
tindamos prisidėti savo ruožtu. Žmonės vaikšto per jas. 
Jiems iš lūpų srovena kalba. 

Erikai daug kur skauda, ir dėl visa ko ji staigiai ne- 
juda. Jos tvarsčiai ne visada tinka prie kūno, bet užtat 
uždėti meilingos rankos. Šitas rytas galėtų paskatinti 
Eriką ieškoti priežasties, kodėl ji per visus tuos metus 
buvo atsiskyrusi nuo pasaulio. Kad vieną dieną pasiro- 
dytų visu dydžiu ir visus pranoktų! O kodėl ne dabar? 
Siandien. Erika apsivelka sena prabėgusios trumpalaikės 
mados suknele, suknelė nėra tokia trumpa kaip kiti dra- 
bužiai tuomet. Suknelė pernelyg siaura ir nugaroje ne 
visai sueina. Ji visiškai pasenusi. Motinai irgi nepatinka 
suknelė, jai atrodo per trumpa ir per ankšta. Duktė ky- 
šo pro visus kampus ir galus. 


Erika eis į gatves todėl, kad visus pritrenktų, tam ga- 
nės jau vien jos buvimo. Erikos išvaizdos reikalų minis- 

terija dėvi nebemadinga suknele, kurios pasižiūrėti ne 
vienas šaipydamasis atsisuka. 

Motina prasiblaškymui siūlo išvyką, tačiau šitaip pasi- 
dabinusi tu man neisi. Duktė to negirdi. Įsidrąsinusi mo- 
tina atsineša kelionių žemėlapius. Iš senų pridulkėjusių 
stalčių, kuriuose dar rausėsi tėvas, pirštu Žžymėdamasis 
takus, ieškodamas tikslų, vietelių išgerti kavos. Virtuvėje 
duktė nemačiom įsikiša aštrų peilį į rankinuką. Tas pei- 
lis visuomet mato ir ragauja tik negyvus galvijus. Duktė 
dar nežino, ar ji žudys, ar verčiau puls vyrui po kojų 
bučiuodama. Vėliau ji nuspręs, ar nudurs jį. Ar ims jį 
aistringai visu rimtumu maldauti. Ji negirdi motinos, 
kuri turbūt pasakoja apie kelius. 

Duktė laukia vyro, kuris turi ateiti ir ją maldauti. Ji 

tyliai sėdi prie lango ir dėlioja vieną prieš kitą — eiti 
aI likti. Likti iš anksto nuspręsta. Gal rytoj eisiu, pasiryž- 
ta ji. Ji pasižiūri žemyn į gatvę ir netrukus išeina, Netru- 
kus prasidės ryto paskaita Klemeriui technikos universitc- 
te. Sykį išklausė tai iš jo. Meilė rodo kelią ten. Ilgesys — 
neišmaningas jos patarėjas. 
Erika Kohut jau išeina, palikdama motiną, kuri tei- 
raujasi, kur Erika eina. Laikas motinai jau seniai taip 
gerai pažįstamas kaip itin žiaurus mėsėdis augalas, ta- 
Čiau ar ne per anksti jam atsiduoti? 

Apskritai vaikui diena prasideda vėliau, todėl vėliau 
prasideda ir dienos erozija. 

Šiltą savo peilį apglėbusi savo rankinuke Erika pėsčia 
eina gatvėmis savo tikslo kryptim. Ji atrodo keistai, ta- 
rytum tyčia stengiasi, kad nuo jos bėgtų žmonės. 
Žmonės nedrįsta į ją spoksoti. Atsisukdami svaido apie 
ją pastabas. Jie nesidrovi savo nuomonės apie šią mote- 
Iį, balsiai išsako ją. Su beveik mini suknele, kur iki galo 
pritrūko drąsos, Erika išaugusi iki viso savo dydžio, at- 
kakliai varžydamasi su jaunimu. Visur aiškiai matomas 
jaunimas atvirai šaiposi iš ponios mokytojos. Jaunimą 
juokina Erikos išvaizda. Erika juokiasi iš jaunimo dėl jo 
vidaus be tikro turinio. Vieno vyro žvilgsnis signalizuoja 
Erikai, kad ji neturėtų dėvėti šitaip trumpos suknelės. 
Juk ir jos kojos nepakankamai gražios! Šypsodamasi mo- 
teris žengia tolyn, suknelė netinka prie jos kojų, o kojos 

netinka prie suknelės, kaip pasakytų ir madų patarėjas. 
Erika pakyla virš savęs ir virš kitų. Jai tik baugu, ar 
susidoros su tuo vyru. Jaunimas tyčiojasi ir miesto cent- 
re. Erika garsiai šaiposi iš jų. Tai, ką gali jaunimas, Eri- 
ka gali geriau. Jau ilgiau tai ir daro. 

Erika žingsniuoja per laisvas aikštes prieš muziejus. 
Pakyla balandžiai. Nuo ryžtingumo! Turistai žiopso iš 
pradžių į imperatorienę Mariją Teresę, paskui į Eriką, 
paskui vėl į imperatoriene. Sparnai čeža. Nurodytas ati- 
darymo laikas. Žiede tramvajai lekia pagal šviesoforus. 
Saulė žybsi pro dulkes. Už pilies sodo tvoros jaunos mo- 
terys pradeda savo dienos žygį. Pirmieji draudimai svie- 
džiami ant žvyro takelių. Iš savo aukštumos motinos lieja 
tulžį. Į tai atsako vis garsėjantis žliumbimas, stebuklin- 
gas ginklas. Visur dabar šnekamasi po du ar kelis. Kole- 
gos susiburia, draugai susiginčija. Automobilių vairuo- 
tojai energingai lekia per Operos teatro sankryžą, nes 
pėstieji pasitraukė jiems iš akių ir dabar daugiau laikosi 
po žeme, kur patys turi atsakyti už jų padarytą žalą. Ten 
jie neranda atpirkimo ožių: automobilių vairuotojų. 
Į parduotuves einama tik tada, kai jos kruopščiai ištyri- 
nėjamos iš išorės. Kai kas jau vaikščioja be jokio tikslo. 
Kontoros Žiede praryja vieną žmogų po kito. kurie užsi- 
ima eksportu ir importu. „Aidos“ cukrainėje motinos ste- 
bi lytinius savo dukterų užsiėmimus, kurie joms iš pat 
pradžių rodosi per ankstyvi. Jos giriasi sūnų pasiekimais 
mokykloje ir sportuojant. 

Rankinuke Erika Kohut čiupinėja, kaip klaidžioja ta- 
rytum gyvas peilis. Ar peilis leisis į kelionę, ar Erika pa- 
trauks išpažinti kaltės, kad vyras jai dovanotų? Ji to dar 
nežino ir nuspręs tik atsidūrusi vietoje. Peilis dar tebėra 
favoritas. Tegu šoka! Moteris eina prie Parodų rūmų ir 
laisvai iškelia galvą lapų kupolo link. Po juo šiandien gar- 
sus miesto menininkas kažką rodys, menas nebegalės 
būti toks, koks buvo anksčiau. Jau iš čia, iš toli, matyti 
technika, priešingas menui polis. Erikai telieka tik pereiti 
per sankryžą ir Reselio parką. Pūsčioja vėjas. Čia jau su- 
sikaupę jaunatviški trokštančiųjų žinių balsai. Eriką, kuri 
atsistoja prie jų, ima varstyti žvilgsniai. Pagaliau ir ma- 
ne nužiūrinėja, džiaugiasi Erika. Tokių žvilgsnių ji vengė 

metai po metų, užsidariusi namuose. Tačiau kas ilgai tve- 
ria, pagaliau vis dėlto su trenksmu išsiverš. Erika rodosi 
tiems žvilgsniams ne tuščiomis rankomis, ak tu šaunusis 
peili. Kažkas juokiasi. Ne kiekvienas juokiasi taip garsiai. 
Dauguma žmonių nesijuokia. Nesijuokia, nes nemato nie- 
ko daugiau, tik patys save. Erikos jie nepastebi. 

Iš tekančios srovės atsiskiria būreliai jaunų žmonių. 
Jie sudaro kovines grupes ir ariergardą. Jauni Žmones 
ryžtingai kaupia patirtį. Visą laiką apie tai kalba. Vieni 
nori tos patirties įgyti patys su savim, kiti — verčiau su 
kitais, kaip kas nori. 

Priešais Technikos universiteto fasadą ant kolonų pui- 
kuojasi šio universiteto garsių gamtos mokslininkų meta- 
liniai bareljefai. Tie mokslininkai išrado bombas ir elekt- 
rines. 

Kap rupūžė tupi didžiulė Karolio bažnyčia tuščios 
plynės vidury, kur jai, šiaip ar taip, nebegresia jokio 
automobilio išmetamosios dujos. Aplinkui pasitikėdamas 
čiurlena vanduo. Eini tiesiog akmenimis, tik ne Reselio 
parke, kuris yra žalia oazė. Galima važiuoti ir metro, 
jeigu tik nori. 

Erika Kohut pastebi Valterį Klemerį bendraminčių stu- 
dentų įvairių mokslo stadijų būry. Visi garsiai kvatojasi. 
Bet ne iš Erikos. kurios jie nė nepastebi. Itin garsiai de- 
monstruojama, kad Valteris Klemeris šiandien kaip ri- 
dikas. Po šitos nakties jam tereikėjo pailsėti ne ilgiau 
kaip kitomis naktimis. Erika suskaičiuoja tris vaikinus iI 
mergaitę, kuri, matyt, irgi studijuoja kokius nors tech- 
nikos mokslus ir šitaip pati pasidaro technikos naujiena. 
Valteris Klemeris linksmai apsikabina mergaitę. Ji gaI- 
siai juokiasi ir trumpam priglaudžia savo geltonplaukę 
galvą Klemeriui prie kaklo, kurio galva, savo ruožtu, irgi 
geltonplaukė. Iš juoko mergaitė negali net stovėti, ši- 
taip ji išreiškia save kūno kalba. Jai reikia pasiremti 
į Klemerį. Kiti jai pritaria. Valteris Klemeris irgi kvato- 
jasi visa gerkle ir krato galvą. Jis visas apgaubtas švie- 
sos. Toliau balsiai kvatojasi Klemeris. o kiti iš visos gerk- 
lės jam pritaria. Kas jau čia taip juokinga, klausia vė- 
liau priėjęs vaikinas ir netrukus irgi ima juoktis skam- 

biu balsu. Jis užkrečiamas. Kažkas jam nupasakojama tarp 
juoko pliūpsnių, ir tik tada jis sužino, iš ko juokiasi. 

Jis net pralenkia kitus, nes turi pavyti jau prasijuoktą 
laiko tarpą. Erika Kohut stovi ir žiūri. Ji žiūri. Diena 
šviesi, ir Erika žiūri. Pakankamai prisijuokęs, būrelis 
pasuka "Technikos universiteto pastato link, ketindamas 
į jį įeiti. Per tą laiką jie vis dar nuoširdžiai juokiasi. 
Patys save pertraukia juoku. 

Šviesoje blizga langai. Jų sąvaros neatsidaro šitai mo- 
teriai. Ne kiekvienam langai atsidaro. Žmogus ne kiek- 
vienas geras, nors jo ir šaukiamasi. Daugelis mielai pa- 
dėtų, bet nieko nedaro. Moteris smarkiai pasuka galvą 
į šoną ir iššiepia dantis kaip ligotas arklys. Niekas jos 
neapkabina, niekas nuo jos nieko nenuima. Ligūstai žvel- 
pasisukti! Išsenka tam reikalingų jėgų likutis, jos Žvilgs- 
niai nieko nekliudo, ir be jokio pykčio, įniršio, aistros po- 
lėkio Erika Kohut duria sau į vietą prie peties, kur iškart 
ištrykšta kraujas. Šita žaizda nepavojinga, kad tik nepa- 
tektų purvo, neužpyktų. Pasaulis, nesužeistas, nerimsta. 
Jauni žmonės, žinoma, seniai dingo pastate. Namas su- 
sisiekia su katu. Peilis vėl įdedamas į rankinuką. Prie Eri- 
kos peties žiojėja plyšys, švelnus plonas audinys išsisky- 
rė nesipriešindamas. Plienas įsmigo vidun, o Erika nuei- 
na tolyn. Ji užspaudžia ranka žaizdą. Niekas paskui ją 
neseka. Daugelis eina jai priešais ir skiriasi prieš ją 
kaip vanduo prieš nebylų laivą. Nėra baisaus ir kas aki- 
mirką laukiamo skausmo. Suliepsnoja automobilio stiklas. 

Šilta Erikos nugarai, kur neužsitraukęs galelis už- 
trauktuko. Vis labiau karštėjantys saulės spinduliai vos 
šildo nugarą. Erika eina ir eina. Jos nugara nuo saulės 
sušyla. Iš jos sunkiasi kraujas. Žmonės jai nuo petiės pa- 
kelia akis į veidą. Kai kas netgi atsigręžia. Bet ne visi. 
Erika žino, kurlink jai eiti. Ji eina namo. Eina, po truputį 
greitindama žingsnį. 


APIE AUTORĘ 


ELFRYDĖ JELINEK gimė 1946 m. spalio 20 d. 
Miurcusšlage / Štaiermarke, augo Vienoje. Studi- 
javo teatrologiją, meno istoriją ir muziką. Jos Iy- 
rįka ir proza buvo spausdinama antologijose ir 
literatūros laikraščiuose. Be to pasirodė: „„Atskir- 
tieji" (rororo Nr. 5519), „Michaelis“ (roro- 
ro Nr. 5880), „Mes esame viliojantys paukščiai, 
vaikuti!“ (rororo Nr. 12341), ,„Meilužės“ (rororo 
Nr. 12467), „O dykynė, o apsaugok nuo jos“ (Ro- 
wohlt 1985) ir „Džiaugsmas“ (Rowohlt 1989). 

1986 m. Elirydei Jelinek paskirta Kiolno mies- 
to Heinricho Biolio premija, 1987 m.— Štaiermar- 
ko žemės literatūros premija. 


APIE ŠIĄ KNYGĄ 


„Iki pavojingos ribos, užaštrinti santykiai tarp dukters 
ir motinos, Eltrydės Jelinek romane „„Pianistė“ gali žmogų 
„persekioti“ ir užvertus šią knygą.“ (Ria Andres“ Der 
Spiegel"). 


„Agresyvus lokalizmas, karti pašaipa, artumas biuro- 
kratijos kalbai ir lėkštam sąmojui, šaltas, beveik skundų 
kalbą atitinkantis herojų vaizdavimo būdas — visus šiuos 
stiliaus ypatumus randame ir ankstesniuose autorės raši- 
niuosė, ir tai daro jos toną nepakartojamu. Tačiau niekuo- 
met dar iki šiol tokia kalbos deformacija neperteikė pa- 
sakojimo taip adekvačiai ir meistriškai" (Gunhild Kūbler, 
„Die Weltwoche'). 


„Romanas „Pianistė'“, vienas pastaruoju metu labiausiai 
diskutuojamų romanų vokiečių kalba: „Puikus literatūros 
laimėjimas". (,„Sūddeutsche Zeitung"). 


„Fortepijono mokytojai Erikai Kohut, motinos išmoky- 
tai skambinti pianinu, motinos izoliuotoje aplinkoje ne- 
pavyksta rasti seksualinio indentiškumo. Nepajėgdama 
patirti gyvenimo pilnatvės, ji tampa, „stebėtoju“, patirian- 
čiu „Malonumą“ stebint kitus. Kai vienas jos mokinių įpa- 
bando su ja suartėti, ji pajunta, kad tik kentėdama ir 
bausdama patiria džiaugsmą. 

Mane ši knyga nuo pirmųjų iki paskutinių puslapių 
vedė suvedžiojimų keliu... Ši knyga ne tam, kam stimuluo- 
tų skaitančiojo pornografinę fantaziją, o skirta tam, kad 
padėtų geriau suvokti „„nukrypstančio“ elgesio perversi- 
nes normas. „,(Norbert Schachtsiek — Freitag, Frankfurter 
Rundschau"). 

